
ARUANNE 


Eesti NSV Ministrite Nõukogu juures asuva Riikliku 
Julgeoleku Komitee 2. osakonna agentuur- ja operatiivtöö kohta 1957. 
aastal 


Eesti NSV Ministrite Nõukogu juures asuva Riikliku Julgeoleku 
Komitee 2. vastuluureosakond tegi aruandeperioodil agentuur- ja 
operatiivtööd lähtudes operatiivsest olukorrast vabariigis ning 
vastavalt NSV Liidu Ministrite Nõukogu juures asuva Riikliku 
Julgeoleku Komitee käskkirjades ja juhendites esitatud nõudmistele. 

Operatiivkoosseisu peatähelepanu oli pööratud sellele, et tugev- 
dada vastuluuretööd vabariigis, et selgitada välja, paljastada ja õige- 
aegselt kinni võtta välisriikide luureteenistuste agendid, keda toime- 
tatakse vabariiki, aga ka need, kes on end vaenulike eesmärkidel NSV 
Liidus sisse seadnud, et selgitada välja ja paljastada isikud, kellel on 
reetmiskavatsus, et jälitada eriti ohtlikke riiklikke kurjategijaid, samuti 
vastuluureürituste teostamisele välismaal. 

Agentuur- ja operatiivtöö tulemusi aruandeperioodil iseloomusta- 
vad järgmised andmed. 


TÖÖ AGENTUURIGA 


Aruandeperioodil on tehtud jätkuvalt tööd agentuuraparaadi kvali- 
teedi tõstmiseks ning täiendamiseks uute värbamiste arvel. 

Kokku on vastuluuretöö liinis vabariigis värvatud 210 agenti, 4 
residenti ja 14 konspiratiivkorteri pidajat. Otseselt 2. osakonna aparaat 
on soetanud 98 agenti, 1 residendi ja 9 konspiratiivkorteri pidajat. 


Värvatud agentidest on kõrgem haridus 17 agendil, lõpetamata 
kõrgem ja keskharidus 55 agendil ning lõpetamata keskharidus 19 
agendil. 

Paralleelselt uue agentuuri värbamisega on igal üksikul juhul 
konkreetsest vajadusest lähtudes rakendatud abinõusid, et välja selgi- 
tada, kas on otstarbekas taastada sidemed varem väljaarvatud agentuu- 
riga, keda võiks selle sidemete ja tööalaste omaduste tõttu vastuluure- 
üritustes kasutada. 

Sellesse kategooriasse kuuluvatest isikutest on side taastatud 22 
agendiga. 

Agentuuriga tehtava praktilise töö käigus esines ka fakte, kus 
agendid tegutsevast võrgust välja arvati kas haiguse tõttu, motiivil, et 
nad olid end dešifreerinud, või seepärast, et neil puudusid meid 
huvitavad sidemed, aga ka seetõttu, et agent asus elama teise kohta. 

Kokku on möödunud aastal võrgust välja arvatud 44 agenti, 
põhiliselt olid nad värvatud enne riikliku julgeoleku komitee moodus- 
tamist. Äsjavärvatud agentuuri võrgust väljaarvamisi ei olnud. 

Positiivsete näidetena värvatud agentuuri kohta, keda me sihi- 
kindlalt kasutame konkreetsete operatiivarvestuse toimikute menetle- 
misel, võib nimetada järgmisi agente. 

Et läbi töötada formulartoimiku objekti ROSENBERGI, M., keda 
me kahtlustame selles, et ta kuulub Inglise luuresse, värvati 1957. 
aasta maikuus tema lähedaste sidemete hulka kuuluv agent “Svetla- 
nova”, viimane on sündinud 1912. aastal, eestlanna, keskharidusega 
ning on nagu ROSENBERGKI repatrieerunud Lääne-Saksamaalt. 

Riikliku julgeoleku organitega koostöö tegemise ajal on “Svetla- 
nova” end näidanud heast küljest. Ta kinnitas varem agendilt “Kass” 
saadud andmeid, et ROSENBERG otsib võimalust põgeneda välis- 
maale. Täiendavalt on välja selgitatud, et ROSENBERG kavatseb 
põgeneda välismaale 1958. aasta suvel sel viisil, et ületab Nõu- 
kogude-Poola piiri, ujudes koos oma sõbrannaga üle Bugi jõe. Peale 
selle teatas “Svetlanova” meile õigeaegselt, ett ROSENBERG kavatses 
sõita 1957. aasta augustis Bresti, et varakult valida välja riigipiiri lõik, 
kus on võimalik piiri ületada. Korraldati ROSENBERGI varjatud 
jälgimine, mis kinnitas, et ROSENBERG püüdis tõesti Bresti sõita, 
kuid jõudnud Riiga, pöördus ta tagasi, sest tal ei õnnestunud saada 
pileteid Brestini. 

Tänu “Svetlanova” õigele käitumisele tegi ta kindlaks meid huvita- 
vad andmed ROSENBERGI tegevuse ja sidemete kohta Lääne- 
Saksamaal, muuhulgas teatas ta ROSENBERGI sõnadele tuginedes, et 
Saksamaal viibides käis viimane koos inglastega mitmetes linnades ja 
küsitles inimesi kellegi STOLZI kohta, keda kahtlustati koostöös 


Nõukogude luureteenistusega. “Svetlanoval” on meid huvitavaid 
sidemeid endiste kodanlike haritlaste ja repatrieerunute seas, nad 
usaldavad teda. Ta oskab kiiresti tutvusi sõlmida ja võita inimeste 
poolehoidu. Me rakendame meetmeid, et “Svetlanovat” aktiivsemalt 
kasutada arvelolevate isikute läbitöötamisel ja isikute väljaselgita- 
misel, kes arendavad nõukogudevastast tegevust. 

1957. aasta mais värvati agent “Ants Lagi” Hindre, Heino Richardi 
P., sündinud 1927. aastal, eestlane, keskharidusega, töötab treenerina 
Tallinna Maleklubis', aluseks võeti tema kohta laekunud andmed, et ta 
sai 1956. aasta juunikuus Rootsist kirja seal elavalt BELOKON, 
Igorilt, selles pöördus viimane tema kui vana sõbra poole ja tegi talle 
ettepaneku seada sisse side, kasutades selleks tingmärke malekom- 
mentaarides, mida agent avaldab ajakirjades “Pioneer” ning “Pilt ja 
Sõna” (ilmuvad Eesti NSV-s) nii, et iga viies sõna oleks mõeldud 
BELOKONI jaoks. Ühtlasi hoiatas BELOKON agenti, et tema juurde 
võib sellel või järgmisel aastal tulla võõras inimene, kes pöördub tema 
poole kokkulepitud parooliga: “Kui polkovnik Leo TAMME poole 
Egon LOORBIKU poolt”, see tähendab BELOKON, Igori poolt. 

Kontrollimisel tehti kindlaks, et 1944. aastal, kui Saksa väed taga- 
nesid Eesti NSV territooriumilt, põgenes BELOKON koos vanemate- 
ga Rootsi, kus ta praegu osaleb aktiivselt eesti emigrantlike organisat- 
sioonide nõukogudevastases tegevuses. 

1957. aastal valiti ta neid organisatsioone juhtivasse komiteesse 
niinimetatud “Eestlaste esindusse Rootsis” ja temast sai välis- 
komisjoni liige. 

Meie agentuuri andmetel tegeleb BELOKON aktiivselt luuretööga 
Nõukogude Liidu vastu. 

Kuni 1944. aastani oli “Ants Lagi” lähedastes sõprussuhetes 
BELOKON, Igoriga, kuid pärast tolle põgenemist Rootsi tal mingeid 
teateid BELOKONIST ei olnud. Meie ülesandel saatis agent 
BELOKONILE vastuseks kirja Tallinna linna külastanud Rootsi 
Jalgpalluritega, kirjas teatas ta, et püüab BELOKONI palvet täita ja 
paigutab talle vajalikud artiklid ajakirja “Kehakultuur”, kui aga 
BELOKONI poolt saabub inimene, osutab ta viimasele vajalikku 
kaasabi. 


'- Heino Hindre töötas 1950-1965 Vabariikliku Spordiklubi 
maleosakonna juhatajana. Suri Tallinnas 27. juulil 1965. Igor Belokon 
(1928-1988) jõudis juba noorukina kaasa lüüa nii Omakaitses kui ka 
Eesti Leegionis, põgenes Rootsi, kus lõpetas Stockholmi ülikooli 
riigiteaduste alal. 


Vastuseks tuli Londonist tundmatult isikult väike pakk ravimiga, 
millest “Ants Lagi” oli kirjutanud oma kirjas BELOKONI nimele ja 
mida ta oli palunud endale esimesel võimalusel saata. Seega võib 
oletada, et ravimi oli saatnud BELOKON vastavalt agendi palvele. 
Selleks, et saada õigeaegselt signaali BELOKONI sidemehe saabu- 
misest, paigaldati agendi korterisse aparaat “Häire-BIS”, juhuks, kui 
on vaja sidemeest kinni võtta, on ette valmistatud operatiivrühm. 

BELOKONI ja “Ants Lagi” kokkuleppe kohaselt oleme ette 
valmistanud vastava artikli, mis avaldati ajakirja “Kehakultuur” 
novembrikuu numbris. 

BELOKONILT ei ole vastust sellele artiklile seni saadud. Juhul, 
kui BELOKON agendi kirjale ja tema artiklile “Kehakultuuris” ei 
vasta, koostame BELOKONILE kirja, milles agent tänab saadud 
ravimi eest, kirja saadab “Ants Lagi” ära Soome või Rootsi turistide 
kaudu. 

1957. aasta mais värvati agent “Hugo”, tal on kõrgem sõjaline 
haridus, ta valdab mitut keelt ja oli kodanliku Eesti õhukaitse 
ülemjuhataja kindralmajori auastmes, Isamaasõja perioodil oli ta 
arreteeritud, 1955. aastal ta rehabiliteeriti ja tema sõjaväeline auaste 
taastati, praegu on ta erus ja saab pensioni.” 

“Hugo” tunneb hästi kõiki kodanliku Eesti riigijuhte ning samuti 
ka paljusid sõjaväelisi ja diplomaatilisi esindajaid. Mitmed isikud 
tema välismaal elavatest sidemetest on seotud välisriikide luure- 
organitega ja teevad õõnestustööd NSV Liidu vastu. 


Neile andmetele vastab Eesti õhukaitse ülem 1930-1940 
kindralmajor Richard Tomberg (1897-1982). Tombergi vahistas 
NKGB 1944. aasta veebruaris, teda süüdistati Inglise luure spionaažis 
ja ta mõisteti 25 aastaks vangilaagrisse. Tomberg vabastati 1956. aasta 
juunis ja rehabiliteeriti. (ERAF SM, f.136, s.10523, 1.1; lähemaid 
andmeid tema vangistamise asjaolude kohta ei ole võimalik saada, sest 
tema kriminaaltoimik ja ka poliitvangi kartoteegikaart Riigiarhiivis 
puuduvad). Tombergi väljasõidutoimikus andmeid tema edasise 
tegevuse kohta KGB agendina ei ole, seal leidub vaid viide tema 
isikutoimikule nr. 26888. 1960. aasta augustis külastas Tomberg 
turistina Rootsit. Selle kohta on säilinud väljavõte agent “Hugo” 
ettekandest 29. augustil 1960, kus ta põhjalikult refereerib oma 
kohtumist Villem Saarseniga ning kirjeldab Saarseni tegevust ja 
materiaalset olukorda. (ERAF SM, f.138, s.12, 1.141-144). Tomberg 
oli hiljem ka Väliseestlastega Kultuurisidemete Arendamise Komitee 
aseesimees. 


Osaleb MEOSE läbitöötamises, keda kahtlustatakse selles, et ta on 
seotud välisriigi luureorganitega, ja esitab tähelepanu väärivaid 
andmeid. 

Samal ajal tehakse tööd tema sidemete väljaselgitamiseks ja 
hoolikaks tundmaõppimiseks ning pärast agendiga seotud vastava töö 
läbiviimist hakkame teda kasutama vastuluureüritustes välismaal. 

Agentuuri nimetatud kategooriasse kuuluvad ka 1957. aastal 
värvatud agendid “Jaan Mets”, “Mihhailov”, “Kuusk”, “Luna”, 
“Ilmar”, “Nõmmik”, “Georgi”, “Tamm”, “Artur”, “Artur Paju” ja 
mitmed teised. 

Kogu uut värvatud agentuuri kasutatakse vastuluureüritustes, 
sealhulgas: 

arveloleva elemendi läbitöötamisel 45 agenti, repatrieerunute ja 
reemigrantide jälgimisel 17 agenti; kinnipidamiskohtadest Eestisse 
saabunud ja varem spioneerimises süüdi mõistetud isikute jälgimisel 
12 agenti; kahtlustäratavat kirjavahetust pidavate isikute jälgimisel 9 
agenti, Eesti vabariiki külastavate välismaalaste läbitöötamisel 14 
agenti; piiritagusteks üritusteks valmistatakse ette 10 agenti ning 14 
agenti kasutatakse vastuluuretöö teistes suundades. 

1958. aasta 1. jaanuari seisuga koosneb agentuurvõrk 365 agendist, 
1 residendist ja 37 konspiratiivkorteri pidajast. 

Käesoleval ajal tuleb ühe agentuuriga töötamiseks luba omava 
operatiivtöötaja kohta keskmiselt 11—12 agenti. 

Osakonna operatiivkoosseisuga sidemes oleva agentuuri koguar- 
vust on 85 inimesel kõrgem haridus, 204 agendil on lõpetamata 
kõrgem haridus ja keskharidus ning 140 inimest valdavad võõrkeeli. 

Peale agentuurvõrgu täiendamise uute värbamiste teel rakendati 
meetmeid, et agentuurvõrku meie vastuluureüritustes sihikindlamalt 
kasutada. 

Osakonnas on loodud agentuuriga töötamiseks vajalikud tingimu- 
sed, sest olemasolev konspiratiivkorterite arv vastab selleks vajalikele 
nõuetele. 

Kogu agentuuri võetakse vastu konspiratiivkorterites graafiku järgi 
ja peamiselt õhtusel ajal. Agentuuri on hakatud paremini instrueerima 
ja selle võimalusi paremini ära kasutama, julgemalt on kaasatud 
agentuuri ülesannete täitmiseks konkreetsetes asjades ja teistes vastu- 
luureüritustes. 

Sellega seoses olid meie tulemused arveloleva elemendi läbi- 
töötamisel ja riiklike kurjategijate tagaotsimisel möödunud aastal 
mõnevõrra paremad, sest agentuurilt hakkas laekuma rohkem opera- 
tiivset huvi pakkuvaid materjale, mille alusel toodi selgus arvelolevate 
isikute läbitöötamisse ning hakati läbi töötama uusi isikuid, kelle 


kohta on tõsiseid kahtlusi, et nad on seotud välisriikide luureteenis- 
tustega. 

Möödunud aastal avati üksnes agentuurandmete alusel rühma eesti 
kodanlike natsionalistide kohta toimik “Vaenlased”, on avatud 22 
formulartoimikut ja 16 esialgse operatiivkontrolli toimikut. 

Tänu kasvatustööle ja meie agentuuri täienenud luureoskustele on 
teostatud mitu tõsist vastuluureüritust välismaal, mis andsid mõneti 
positiivse tulemuse. Kokku osales nendes üritustes 20 agenti ja 39 
agenti valmistatakse ette kasutamiseks üritustes välismaal. 

Praktilises töös agentuuriga pöörati tähelepanu ka selle igakülgse 
kontrollimise küsimusele selleks, et nii kinnitust saada, kas agentuur 
on meie organitele ustav, kui ka selleks, et õigeaegselt avastada ja 
paljastada agentuurvõrku tunginud kahekeelsed inimesed ja desinfor- 
maatorid. Sel eesmärgil analüüsiti hoolikalt kõiki laekunud agentuur- 
materjale ning kontrolliti neid agentuuri ja teiste operatiivvõimaluste 
kaudu. Kui tekkis vähimgi kahtlus agendi siiruses, viidi läbi agen- 
tuurialased kombinatsioonid, kus agendi kontrollimiseks kasutati 
tehnikat. Möödunud aastal kontrollisime me sel viisil hoolikalt ligi- 
kaudu 100 agenti. 

Peale positiivsete tulemuste esineb agentuuriga tehtavas töös jätku- 
valt ka olulisi vajakajäämisi. 

Meil on veel vähe agentuuri repatrieerunute ja reemigrantide seas, 
kinnipidamiskohtadest naasnud isikute seas, välismaaga kirjavahetust 
pidavate isikute seas. 

Osa agentuuri kasutatakse nõrgalt või ei kasutata meie vastuluure- 
üritustes üldse. 

Mõned operatiivtöötajad töötavad agentuuriga veel halvasti. 
Nendest puudustest jagusaamiseks rakendatakse vajalikke meetmeid. 


II. TÖÖ OPERATIIVARVESTUSE TOIMIKUTEGA 


1958. aasta 1. jaanuari seisuga on vastuluuretöö liinis vabariigis 
1210 operatiivarvestuse toimikut, sealhulgas 220 formulartoimikut, 
858 üleliidulise ja vabariikliku jälituse toimikut, 111 esialgse 
operatiivkontrolli toimikut ja 21 arvestustoimikut, nendest otseselt 2. 
osakonnas 77 formulartoimikut, 348 üleliidulise ja vabariikliku 
jälituse toimikut, 47 esialgse operatiivkontrolli toimikut ja 13 arves- 
tustoimikut. Kokku 485 toimikut. 

Teine osakond viib ellu aktiivseid agentuur- ja operatiivmeetmeid 
formulartoimikute järgi, mis on avatud niisuguste isikute kohta, keda 
töötatakse läbi, sest kahtlustatakse, et nad kuuluvad välisriikide luure- 
teenistustesse, neist 9 inimest kahtlustatakse kuulumises Ameerika 

luureorganite agentuuri, 14 inimest kuulumises Inglise luureteenis- 
tusse, 8 inimest kuulumises Saksa luureteenistusse, 10 inimest Skandi- 
naavia maade luureteenistustesse, 2 inimest Prantsuse luureteenistusse 
ja 5 inimest kuulumises väljaselgitamisel olevatesse luureorganitesse. 

Peale selle teostatakse vajalikke agentuur- ja operatiivmeetmeid 20 
formulartoimiku järgi selliste inimeste kohta, kellel on reetmis- 
kavatsus, ja 9 muu värvinguga formulartoimiku järgi. 

Kõigi eespool nimetatud operatiivarvestuse toimikute kohta on 
välja töötatud agentuur- ja operatiivmeetmete plaanid, mida viiakse 
ellu. Möödunud aastal osales agentuur läbitöötamistes aktiivsemalt, 
sellega kaasnes kõigi meil olevate vahendite, sealhulgas operatiiv- 
tehnika kasutamine. 

Selle tulemusena toodi aruandeaastal mõningast selgust ja hangiti 
mõnede läbitöötatavate kohta andmeid, mis annavad tõsist alust 
kahtlustada, et need inimesed kuuluvad välisriikide luureorganite 
agentuuri. 

Niisuguste kõige iseloomulikemate 2. osakonnas menetletavate 
asjade hulka võib lugeda järgmised toimikud, millest mõned on avatud 
1957. aastal. 


a) AMEERIKA LIIN 


1. Formulartoimik LINDSTRÖM, E. J. kohta (vt. meie aruanne 
1956. aasta kohta) 


LINDSTRÖMI töötati möödunud aastal läbi selles suunas, et 
kindlaks teha, kas ta kuulub Ameerika luuresse, ja välja selgitada tema 
illegaalsed kanalid sidepidamiseks välismaaga, mis tal eeldatavasti 
olemas on. Selleks lülitati läbitöötamisse kvalifitseeritud agent 
“Mägi”, viimane kinnitas olemasolevaid andmeid LINDSTRÖMI 
tegevuse kohta minevikus, selgitas välja, et tal on mõningane huvi 
selle vastu, et agent välismaale sõidab, ja tegi kindlaks, et tal on välis- 
valuutat. 

Agentuuri ja ametlike kanalite kaudu on kindlaks tehtud, et 
LINDSTRÖM on ehitanud meile teadmata eesmärgil endale mootor- 
paadi. 

1957. aasta detsembris peeti “PK” meetme abil” kinni kellegi 
KASK, Adele Tallinnast Rootsi saadetud kiri LINDSTRÖMI ühele 
õele TUISK, Hildale, avastati, et selles on kasutatud salakirja. 
Salakirja teksti ei õnnestunud täielikult dešifreerida, kuid mõned selle 


* Salajane postikontroll, millega tegeles KGB 6. eriosakond. 

laused tekitavad kahtlusi, et dokumendi autor on seotud välisriigi 
luureorganitega. 

Kontrollimisel tehti kindlaks, et KASK on LINDSTRÖMI ja tema 
välismaal asuvate õdede hea tuttav ning peab nendega süstemaatiliselt 
kirjavahetust. 

Kuna LINDSTRÖMI kohta on olemas tõsiseid materjale, mis 
annavad alust kahtlustada, et ta on seotud välismaa luureteenistustega, 
võib oletada, et ta võib kasutada KASE kirjavahetust oma õdedega 
selleks, et informeerida luurekeskust salakirjade abil oma spiooni- 
tegevusest NSV Liidus. 

Selle oletuse kontrollimiseks on kavas kasutada agente “Sokolov” 
ja “Mägi”, kellele on antud suunis kindlaks teha, millist laadi on 
KASE sidemed TUISK, Hilda ja LINDSTRÖMIGA, välja selgitada, 
kas LINDSTRÖMIL ja KASEL on salakirjavahendeid jms. Mõlema 
korteris korraldatakse salajane läbiotsimine, on paigaldatud litera ”N” 
abinõud", nende — kirjavahetust = kontrollitakse  “TS-1” osas”, 
LINDSTRÖMI, KASE ja kõigi nende sidemete käekirjanäidistele 
tehakse ekspertiis. 

On kavas võtta 1958. aastal meetmeid agent “Mägi” saatmiseks 
turismirühma koosseisus Rootsisse sel eesmärgil, et tal võib õnnestuda 
leida LINDSTRÖMI sidekanal luurekeskusega. 


2. Formulartoimik SAAR, Julius Mihkli poja kohta, kes on 
sündinud 1911. aastal Eesti NSVs endises Saare maakonnas ja 
kellel on VII klassi haridust. 


1957. aasta oktoobris tuli SAAR reemigrandina elama Eesti NSV- 
sse. 

Ajal, kui ta elas USA-s, arreteerisid Ameerika võimud ta 1949. 
aastal, peagi vabastati ta vangist ja tema eluviis oli kahtlustäratav. 

SAARE agentuurse läbitöötamise käigus on saadud andmeid, et ta 
seletab oma tagasipöördumist NSV Liitu vastuoluliselt, motiveerides 
seda iga kord erinevalt, on saadud ka andmeid, et SAAREL on USA-s 
naine, poeg, oma maja, auto ja mööblitöökoda, millest ta Nõukogude 
konsulaadile USA-s ei teatanud. 

Eesti NSV-s elades lõi SAAR sidemed teiste USA-st saabunud 
reemigrantidega, aga ka mõnede isikutega, kes käivad läbi mereväe- 
ohvitseridega. 


* Koodnimetuse litera “N” all peetakse KGB dokumentides silmas 
salajasi pealtkuulamisseadmeid. 
> “TS” on ilmselt lühend venekeelsest sõnast tainopis — salakiri. 

Meetmega “NN”? fikseeriti ka fakt, et SAAR külastas Meretehast 
nr. 7, kuigi tal polnud selleks ametlikku eesmärki. 

6. eriosakond tabas dokumendi, mis saabus USA-st Eesti NSV-sse, 
selle autor teatab, et SAAR peab võtma New Yorki kaasa Rootsi ja 
Ameerika raha, mis on peidetud Virtsus (Eesti NSV). 

Ka on välja selgitatud SAARE kavatsus asuda edaspidi elama NSV 
Liidu lõunapiirkonda. 

SAART töötatakse läbi selles suunas, et selgitada välja tema 
kuulumine Ameerika luureorganite agentuuri. 

Kõige üksikasjalikumalt oleme SAARE läbitöötamisest orienteeri- 
nud 2. peavalitsuse 9. osakonda 717. jaanuari 1958. aasta kirjas nr. 
3/126. 


3. Formulartoimik UIBO, Alfred-Ago Jaani poja kohta, kes on 
sündinud 1919. aastal, töötab Tallinna Keraamikatehase kapitaal- 
ehituse osakonna juhatajana. 


UIBO on repatrieerunud Saksamaa Ameerika okupatsioonitsoonist. 
Filtreerimisel 1956. aastal rääkis ta, et Lääne-Saksamaal elades teenis 
ta Ameerika sõjaväes niinimetatud “tööroodudes”, kus tegeles 
lennuväljade ja muude sõjaliste rajatiste ehitamisega.” 1952. aastal oli 
Ameerika sõjaväe juhtkond teinud talle ettepaneku sõita Prantsus- 
maale õppima Ameerika luurekooli. Sellest ettepanekust olevat ta 
keeldunud. 

Kui UIBO oli Tallinna elama asunud, hakati teda aktiivselt läbi 
töötama, mille käigus selgitati välja, et Ameerika sõjaväkke oli ta 
astunud vabatahtlikult ning teinud alguses läbi kuuekuulise etteval- 
mistuse, mille käigus oli õppinud diversiooniasjandust, relvi, topo- 
graafiat, Baltikumi geograafiat, ning teinud läbi nõukogudevastase 
töötluse. Berliinis olles oli ta kirjeldanud Komitees Kodumaale 
Tagasipöördumise Eest töötavale isikule talle teadaolevate SFV-s 


° Naružnoje nabljudenije — varjatud jälgimine, millega tegeles ENSV 
KGB 7. osakond. 

7 Silmas on peetud Ameerika okupatsioonivägedes Saksamaal rajatud 
vahi- ja töökompaniisid, kus 1940. aastate lõpus oli teenistuses üle 
tuhande eestlase. Need formeeringud oli 1950. aastatel ka KGB 
tähelepanu all. Üheks tõendiks sellest on ka NSVL KGB 4. Valitsuse 
2. osakonna vanemoperatiivvolinik Kuznetsovi 26. novembril 1957 
koostatud õiend Inglise ja Ameerika okupatsioonitsoonides nõuko- 
gude kodanikest komplekteeritud sõjaväeliste formeeringute kohta. 
ERAF SM, f.138, n.1, 5.19, 1.224-234. 

asuvate Ameerika sõjaväerajatiste asukohta ja varustust, oli nimetanud 
mitmeid oma tuttavaid, kes olid õppinud Ameerika luurekoolides. 

Teda agentuurselt läbi töötades saadi andmeid, mis andsid 
tunnistust, et UIBO varjas filtreerimisel mitmeid teda kompromi- 
teerivaid fakte. On kindlaks tehtud, et sõja alguses, kui ta teenis 
Nõukogude Armees, vangistati ta 1942. aastal kahtlastel asjaoludel 
sakslaste poolt, kutsuti Saksa sõjaväkke ja saadeti teenima Soome. 

Lääne-Saksamaal sõitis UIBO vabalt mööda maad ringi, viibis 
Hamburgis, Stuttgardis ja Bonnis. Ehitustööde asjus käis ta Türgis, 
Itaalias, Taanis, Põhja-Aafrikas ja Prantsusmaal. Ta elas jõukalt, tal 
oli auto. 

UIBO asjas kasutati agente “Mets”, “Jossifov” ja “August”, kes 
kinnitasid andmeid, mida ta oli teatanud filtreerumisel, ja andsid 
informatsiooni UIBO tegevuse kohta välismaal. 

Korraldati UIBO varjatud jälgimine ja rakendati literameetmeid. 
Selle tulemusena tehti kindlaks tema sidemed, osa neist olid mine- 
vikus kandnud karistust nõukogudevastase tegevuse pärast (SILD jt). 

Selleks, et UIBOT põhjalikumalt läbi töötada ja teha kindlaks, kas 
tal on huvi sõjalist laadi küsimuste vastu, valiti välja ja lülitati 
läbitöötamisse RJK eriosakonna agent “Mikk”, Nõukogude Armee 
ohvitser, kes oli minevikus teeninud koos UIBOGA kodanlikus 
sõjaväes. ”Mikk” lõi UIBOGA usalduslikud suhted, kinnitas kõiki 
UIBO kohta olemasolevaid materjale ning selgitas välja, et ta teab 
Eesti diviisi dislokatsioonikohta Tallinnas ja on tuttav selle diviisi 
komandöri LIITOJAGA, keda RJK eriosakond oli varem läbi 
töötanud, sest kahtlustati, et ta kuulub välisriigi luuresse.” 

Edaspidi on kavas kasutada agenti “Mikk” selles plaanis, et 
selgitada välja, kas UIBOL on huvi saada salajasi sõjalise iseloomuga 
andmeid ja teha kindlaks, millist laadi on tema sidemed LIITOJAGA. 

On kavas lülitada UIBO läbitöötamisse ka ENSV MN juures asuva 
RJK 1. erijaoskonna agent “Sepp”, kes töötab insenerina kinnises 
tehases, selle eesmärgiks on teha kindlaks, kas läbitöötatav tunneb 
huvi selle vastu, mis laadi on nimetatud tehase toodang. 

On ette nähtud kasutada aktiivsemalt agenti “Mets”, tal on side 
Rootsi saatkonnaga Moskvas (ta saab oma Rootsis elavalt õelt pakke 
Rootsi Moskva saatkonna kaudu). Selleks, et kontrollida, kas UIBOL 


$ KGB aruandes on nimi ekslikult kirjutatud Littoja. Paul Liitoja ei 
olnud tegelikult diviisikomandör: 1953-1956 oli ta 118. Eesti 
laskurdiviisi 373. polgu komandör ja 1956-1958 oli ta 36. mehani- 
seeritud diviisi 254. mehaniseeritud polgu komandör. ERAF, f.1, n.6, 
s.6980. 


on huvi sidemete loomise vastu välismaaga, esitame legendi, et 
“Mets” tahab sõita Moskvasse ja külastada seal Rootsi saatkonda. 


4. Formulartoimik EKHOLM, Arvi Arvi poja kohta, kes on 
sündinud 1936. aastal, soomlane, ilma kindla töökohata. 


EKHOLM saabus NSV Liitu Soomest repatrieerumise korras 1956. 
aasta veebruaris. Filtreerimisel rääkis ta, et kuulub Ameerika luure- 
teenistusse, kelle ülesandel ta olevat tulnud NSV Liitu luureandmeid 
koguma. Hiljem ütles ta oma tunnistustest lahti ja teda hakati agen- 
tuurselt läbi töötama. 

Läbitöötamise käigus söödeti EKHOLMILE - ette agendid 
“Student”, “Sizov” ja “Zorin”, kes on käesolevaks ajaks võitnud tema 
usalduse. EKHOLM kinnitas agendile “Student” kahel korral (viimati 
kohtumise ajal 7. detsembril 1957. aastal), et Soomes elades oli ta 
teinud mingi “lolluse”, millest ta praegu kardab rääkida. 

Selle agentuuri kaudu on välja selgitatud, et EKHOLMIL on 
sidemed Rootsist repatrieerunud MATSONIGA (HIETALAGA), K. 
K., keda RJK organid läbi töötavad, aga ka mitmete nõukogude- 
vastaselt meelestatud noorsoo hulka kuuluvate isikutega. Agentuuri 
andmetel väljendab EKHOLM oma rahulolematust eluga Nõukogude 
Liidus ning ilmutab kavatsust pöörduda tagasi välismaale. Sellega 
seoses teeb ta katseid sõita ära Soome ametlikult ning räägib samal 
ajal agentuurile oma soovist põgeneda piiri taha illegaalselt, kui ta ei 
saa ametlikku väljasõiduluba. Selsamal eesmärgil tahab ta kohtuda 
kellegagi Soome delegatsioonidest, kes külastavad NSV Liitu, ka 
ilmutab ta huvi isikute vastu, kes tunnevad hästi olukorda riigipiiril 
ning kellel oleks võimalik teda põgenemisel üle piiri aidata. 

Käesoleval ajal on selle toimiku kohta koostatud abinõude plaan, 
milles on kavandatud lülitada läbitöötamisse kalurite hulka kuuluv 
kvalifitseeritud agent, kes elab piiril ja kellel on juurdepääs 
ujuvvahenditele, et selgitada välja, kas EKHOLMIL on huvi andmete 
kohta piirivalvest Soome lahe kaldal, ja hoida ära tema põgenemine 
üle piiri. 

Võttes arvesse EKHOLMI suurt usaldust agent “Sizovi” vastu, 
näeb plaan ette esitada legend, et agent sõidab turismirühma koossei- 
sus Soome. 

Seoses sellega, et EKHOLM kavatseb kohtuda Soome delegat- 
siooni liikmetega, on kavas talle ette sööta kogenud agent “Robert”, 
viimane on rahvuselt soomlane ning esineb Eesti NSV-s viibiva 
Soome delegatsiooni liikmena. 


5. Formulartoimik SCHULTZ, Egon Philippi poja kohta, kes on 
sündinud 1922. aastal. 


SCHULTZ, E. sõitis 1939. aastal Saksamaale, kus ta lõpetas 1944. 
aastal Gaussi inseneride kooli ja omandas raadioinseneri eriala. 1945. 
aastast kuni 1949. aastani elas ta Berliini Ameerika sektoris ning tal 
olid kahtlustäratavad sidemed ameeriklastega, sealhulgas Berliini 
linna avaliku julgeoleku valitsuse ülema major BONDIGA, tema 
materiaalne olukord ja korteritingimused olid väga head. 1949. aastal 
repatrieerus ta Eesti NSV-sse. Alates 1951. aastast oli ta vangis, sest ta 
oli mõistetud Vene NFSV KrK paragrahvi 58-10 alusel 10 aastaks 
parandusliku töö laagrisse.” 

1956. aastal tuli ta amnestia alusel kinnipidamiskohast tagasi ja 
hakkas ilmutama reetmiskavatsusi, mistõttu teda asuti agentuuri abil 
aktiivselt läbi töötama. 

Läbitöötamise käigus on kindlaks tehtud, et vangistustest tagasi 
tulnud SCHULTZ arendab sidemeid endiste laagrikaaslaste ja 
vangistusest naasnud nõukogudevastaselt meelestatud isikutega, 
nendest on kindlaks tehtud ja uuritakse järgmisi isikuid: MARGUS, E. 
R., VAHT, A.1., KIVI, K. 0. ja SÜTT, A. J. 

Samal ajal laekusid tema läbitöötamisse lülitatud agendilt “Kull” 
teated, et SCHULTZ ilmutab huvi sõjaväe lennuväljade, muuhulgas 
Pärnu lennuvälja vastu, huvitub seal olevate lennukite arvust, nende 
tehnilistest andmetest, lennuraja mõõtmetest ja kattest ning tarvitatava 
kütuse hulgast, samuti laekusid teated, et SCHULTZ harrastab foto- 
graafiat ning tal on üle 200 foto, peamiselt Merivälja rannast, mida ta 
kellelegi ei näita. 

Peale selle leidis kinnitust SCHULTZI reetmiskavatsus. 

SHULTZI isa SCHULTZ, Philipp Johani poeg repatrieerus 1957. 
aastal SFV-sse. Tema asjade läbivaatamisel leiti kahe kohvri seinte 
vahelt kaks salajast panipaika, kus peale mitmesuguse kirjavahetuse ja 
valuuta avastati SCHULTZ, E. poolt kirjutatud kiri, milles viimane 
teatab, et kavatseb sõita ära Saksamaale ja palub end selles abistada. 

SCHULTZI läbitöötamises osalevad agendid “Morse” ja “Kull” 


ning perioodiliselt agendid “Lessovski”* ja “Pero”. 


? Egon Schultz vahistati 8. augustil 1951 kui ühiskonnaohtlik kurja- 
tegija, ta vabanes vangilaagrist 10. jaanuaril 1955. 

19 Dmitri Prants, kelle MGB vahistas 1944. aasta novembris, sest ta oli 
1942 Punaarmeest sakslaste poole üle jooksnud. 1952. aasta juunis 
koostatud õiendi kohaselt rääkis Prants vanglas “tõeselt oma 
kuritegelikust tegevusest ja teiste tuntud vaenulike elementide kuri- 

Seoses sellega, et SCHULTZ siirdus uuele töökohale ja edaspidi 
puudub agendil “Kull” võimalus teda läbi töötada, on SCHULTZI 
läbitöötamisse lülitatud agent “Tik”, kellel on temaga lähedased 
usalduslikud suhted. 

Läbitöötamine toimub selles suunas, et paljastada SCHULTZ kui 
Ameerika luureorganite võimalik agent ja selgitada välja tema 
kuritegelikud sidemed." 


tegelikust tegevusest”. Märtsis 1945 värvati Prants tuvastusagendiks 
(agent-opoznavatel”) varjunimega “Lessovski” ja vabastati vahi alt. 
Pärast värbamist andis Prants regulaarselt väärtuslikku materjali, mille 
alusel vahistati 14 isikut, “aktiivset sakslaste kaastöölist ja nõukogu- 
devastaste organisatsioonide liiget”. Tema materjalide alusel alustati 
ja viidi lõpule detsembris 1945 agentuurtoimik “Gloobus”, mille 
käigus vahistati 10 inimest, kes olid muuhulgas tegelenud ka inimeste 
salaja välismaale toimetamisega. 1948 alustati ja viidi tema mater- 
jalide põhjal lõpule nõukogudevastase noorteorganisatsiooni läbi- 
töötamine. “Töös meiega konspiratiivne, täpne, täidab meie ülesan- 
deid ja ilmutab isiklikku initsiatiivi.” ERAF SM, f.138, n.1, 5.8, 1.21- 
22. 
'1 Schultzi kirevale biograafiale ja tema - mitmekordsetele 
repatrieerumistele heidab valgust tema KGB väljasõidutoimik. Selle 
järgi ei asunud Schultz Saksamaale mitte koos esimese baltisakslaste 
ümberasumislainega 1939. aasta sügisel, vaid nn järelümberasumise 
käigus 1941. aasta talvel, mil Schultz kolis Saksamaale koos oma ema 
Hilda Rammiga. 1949. repatrieerus ka Hilda Ramm koos pojaga 
Eestisse ning ka tema vahistati Ameerika spionaaži süüdistusega 8. 
augustil 1951 ja mõisteti 10 aastaks vangilaagrisse, kust ta tervislikel 
põhjustel 18. juunil 1954 vabastati. Samuti vahistati ja mõisteti 
vangilaagrisse Philipp Schultz, pärast vabanemist asus ta elama 
Tšerkassõ linna, kust tal 1957. õnnestus emigreeruda Lääne-Saksa- 
maale. 1962. aasta mais esitasid Egon Schultz ja Hilda Ramm taotluse 
ümberasumiseks Saksa Liitvabariiki, mis tagasi lükati. Hilda Ramm 
suri 18. septembril 1962 Iru vanadekodus. 1964. aasta suvel esitasid 
Egon Schultz ja tema abikaasa Ingrid Schultz uue taotluse Lääne- 
Saksamaale ümberasumiseks. KGB lükkas algul ka selle tagasi, kuid 
kuna Saksa LV tunnistas Schultzi kui omaaegse ümberasuja ametlikult 
oma kodanikuks, siis otsustati see taotlus siiski rahuldada. Mõne aasta 
elasidki Egon ja Ingrid Schultz Lääne-Saksamaal, kuid 1967 taotlesid 
endale uuesti Nõukogude kodakondsust ja asusid jälle elama Eestisse, 
kus mõlemad said töökoha insenerina. ERAF SM, f.136, s.1500. 

6. Formulartoimik JEGOROV, Vladimir Georgi poja kohta, kes on 
sündinud 1929. aastal, eestlane, kõrgema haridusega, töötab 
spordiseltsi “Kalev” instruktorina. 


JEGOROVI läbitöötamise aluseks on andmed selle kohta, et kui ta 
oli 1957. aasta augustis Leningradis, külastas ta hotellis “Astoria” 
USA Moskva saatkonna teisi sekretäre BAKERIT, BARNESIT ja 
TURPINIT, kes on Ameerika kaadriluurajad, ning väljendas nendega 
2 tundi kestnud vestluses rahulolematust eluga NSV Liidus ja edastas 
suuliselt laimavat informatsiooni olukorra kohta Eesti NSV-s. 
Ameeriklased ja JEGOROV vahetasid aadresse ning nagu fikseeris 
“PK” teenistus, tulid Ameerika saatkonnast 1957. aasta novembris 
JEGOROVI aadressil mõned ajakirja “Ameerika” numbrid. 

JEGOROVI sidemeid läbi töötades on kindlaks tehtud agent 
“Orjol”, kes iseloomustas JEGOROVIT kui kinnist ja kidakeelset 
inimest, kes ümbritsevate eest oma sidemeid varjab. 

Töö- ja elukohas iseloomustatakse JEGOROVIT positiivselt. 

JEGOROVI läbitöötamisse on lülitatud kontrollitud agent “Aino”, 
kes kodanlikus Eestis töötas välisministeeriumis sekretärina, ta teatas, 
et JEGOROV andis talle üle tervitused Eesti endise presidendi 
vennapojalt Matti PÄTSILT, keda agent tundis polütehnilise instituudi 
kaudu, ja teatas, et Matti PÄTS saab välismaalt sealseid ajakirju.” 

Peale selle rääkis JEGOROV “Ainole”, et endise presidendi PÄTSI 
viimane kõne, mille ta pidas 21. juunil 1940. aastal, on lindistatud ja 


'* Tegemist on KGB eksitusega: Matti Päts on tegelikult Kostantin 
Pätsi pojapoeg, mitte vennapoeg. Aastatel 1954-1959 õppis Matti Päts 
Tallinna Polütehnilises Instituudis energeetikateaduskonnas. Pätsi 
vastu tundsid huvi KGB 2. osakonna 3. jaoskonna julgeolekutöötajad, 
kes püüdsid teda agendiks värvata, kuid Matti Päts keeldus koostööst 
julgeolekuorganitega (ERAF SM, f.136, s.478, 1.22). Matti Pätsi ja 
tema ema Helga-Alice Pätsi taotlused sõita külla sugulastele Rootsi 
või Kanadasse lükkas KGB järjekindlalt tagasi, need küsimused 
otsustati eitavalt ka EKP Keskkomitee tasandil. 1970. aastatel tegeles 
Matti Pätsi isiku jälgimisega julgeolekutöötaja Balakirev, kes on oma 
lühiõiendis fikseerinud, et 1973. aastal Eestit külastanud Uusi Suomi 
korrespondent pildistas Matti Pätsi kui president Pätsi pojapoega. 
KGB motiveeris nüüd oma äraütlemisi kartusega, et Päts võib välis- 
reisilt mitte enam tagasi pöörduda. Matti Pätsil võimaldati esimest 
korda lääneriikidesse (Rootsi) sõita alles 1987. aastal. ERAF SM, 
f.136, s.478. 


selle originaali säilitatakse Helsingis. Agendile “Aino” on antud 
suunis luua JEGOROVIGA lähemaid usalduslikke suhteid. 

Kuna JEGOROVIGA töötav agentuur ei saa teda praegu 
süvendatult läbi töötada, oleme valinud tema lähedastest sidemetest 
kandidaadi, keda värvata agendiks — see on RÄTSEP, Väino Johan- 
nese poeg, sündinud 1928. aastal, töötab kirurgina Tallinna onko- 
loogiadispanseris.” 


7. Formulartoimik GRANT, Otto Otto poja kohta, kes on sündinud 
1893. aastal ja kellel on kõrgem juriidiline haridus. 


Esimese maailmasõja ajal teenis GRANT Inglise mereväes. Kui ta 
1916. aastal Leningradis viibis, olid tal lähedased sidemed Ameerika 
konsuli ja luuraja CROMLEYGA. 

Pärast Inglismaalt Eestisse naasmist oli ta alates 1923. aastast kuni 
nõukogude võimu kehtestamiseni kodanliku Eesti välisministeeriumi 
teenistuses ning töötas mitmetel ametikohtadel välismaal asuvates 
diplomaatilistes esindustes. 1923. aastal Kopenhaagenis viibimise ajal, 
oli tal lähedane side Inglise luuraja GIFFYGA, kes töötas Inglise 
saatkonnas. 

Aluseks, mille põhjal GRANT, Otto agentuurset läbitöötamist 
alustati, olid agendi “Belokurova”'“ andmed, mis annavad tunnistust 
asjaolust, et GRANT, kes oli kandnud karistust selle eest, et ta oli 
teinud koostööd Saksa okupantidega ja pidanud sidemeid natsiona- 
listliku põrandaalusega, koostas pärast vangistusest tagasitulekut 
1957. aastal nõukogudevastase sisuga informatsiooni Eesti NSV 
majandusliku ja poliitilise olukorra kohta, et see illegaalselt edasi 
toimetada Ameerika Taani saatkonna endisele kaubandusnõunikule 


'5 Väino Rätsepa KGB väljasõidutoimikus mingeid otseseid viiteid 
tema agendiks värbamise kohta ei leidu. ERAF SM, f.136, 5.632. 

' Ärimehe ja laevaomaniku Alfred Kalmu tütar Aino Sammul (1912- 
1996). Aino Sammul küüditati 14. juunil 1941 koos oma mehe Jüri 
Sammuliga ja ema Mary Kalmuga, poeg Arne jäi Eestisse ja toimetati 
1943 vanaisa juurde Rootsi. Jüri Sammul suri asumisel 1942, kuid 
emal ja tütrel õnnestus arvatavasti juba 1946 Eestisse tagasi pöörduda. 
1954. aasta aprillis koostatud ENSV KGB 2. osakonna agentide 
nimekirjas esineb Aino Sammul agendina “Belokurova” (ERAF SM, 
f.131, n.1, s.284, 1.29). 1958. aasta detsembri algul lubati Aino 
Sammulil ja Mary Kalmul emigreeruda USA-sse Alfred Kalmu 
juurde, kes oli juba aastaid otsinud võimalusi perekonna ühinemiseks. 
Vt. Eesti ärimees aegade tuules. Alfred Kalm. Tagasivaated. 
Päevaraamat 1940-1946. Tallinn, 2002. 

SPEFFERDILE, viimane on käesoleval ajal Põhja-Atlandi bloki 
NATO finantsosakonna juhataja.” 

Kuni GRANT leiab võimaluse selle dokumendi edasitoimeta- 
miseks, andis ta selle hoiule meie agendi “Belokurova” kätte, me 
fotografeerisime dokumendi ja vastavalt meie ülesandele tagastati see 
GRANTILE, kes säilitab seda seniajani kodus. 

Selleks, et mitte lasta seda dokumenti välismaale saata ning 
selgitada välja kanal, mille kaudu GRANT kavatseb dokumendi ära 
saata, suunati teda läbi töötama kvalifitseeritud agent “Ropka”, kes on 
GRANTI kauge sugulane. 

Samal ajal uuritakse agendi “Belokurova” kaudu, kas on võimalik 
värvata agendiks GRANTI korterinaaber RUUS, Pail Gustavi p., kes 
on sündinud 1891. aastal ja tulnud 1954. aastal tagasi eriasumiselt, 
tema lähedased sugulased elavad Kanadas. 


8. Formulartoimik TIPNER, Feliks Johannese poja kohta, kes on 
sündinud 1921. aastal ja kel on keskharidus. 


Aastatel 1947—1948 osales TIPNER aktiivselt põrandaaluse 
nõukogudevastase organisatsiooni RVL-i (Relvastatud Võitluse Liidu) 
töös, mille eest ta mõisteti 1948. aastal Vene NFSV KrK paragrahvi 
58-1 ”a” alusel 10 aastaks parandusliku töö laagrisse. ° 


"5 Otto Grant vahistati koos oma venna Johannes Grantiga 8. märtsil 
1950. Vahistamise ajendiks oli Gunnar Kõpu, piiskop Johannes Kõpu 
poja varjamine. 2. detsembril 1950 mõistis MGB Erinõupidamine 
mõlemad 10 aastaks vangilaagrisse. Juurdlusmaterjalidest selgub 
ühtlasi, et Otto Grant oli 28. novembril 1940 värvatud NKVD sala- 
informaatoriks “Pjotr”. Agentuurvõrgus oli ta kuni 1946. aasta 
oktoobrini, mil MGB hakkas teda Inglise spionaažis kahtlustatuna läbi 
töötama. Agendina hinnati Granti väheväärtuslikuks, sest ta ei andnud 
mingeid huvipakkuvaid materjale ja püüdis koostööst igati kõrvale 
hoida. Otto Grant vabanes 11. juunil 1956. Peatselt pärast vangistusest 
vabanemist võttis KGB Kilingi-Nõmme rajooni volinik ta agentuur- 
kontrolli alla. ERAF SM, f.129, s.26093 (järelvalvetoimik). 

'° Feliks Tipneri värbasid 1947. aasta augustis RVL-i liikmeks selle 
juhtivad tegelased Vello Malmre ja Kuno Sillandi. Tipner osales uute 
liikmete väljavalimises ja värbamises, ta sai ka RVL-ilt ülesande välja 
selgitada andmeid Nõukogude Armee ja ametiasutuste kohta. Tipner 
vahistati 7. veebruaril 1948, MGB Erinõupidamine mõistis ta 4. 
septembril 1948 10 aastaks vangilaagrisse. Ta vabanes Sevvostlagist 
12. detsembril 1954. ERAF SM, f.129, s.26606. 

MN juures asuva RJK Amuuri oblasti valitsuse orienteerimis- 
dokumentidest on teada, et laagris asudes pidas TIPNER lähedasi 
suhteid reemigrandi LANKINIGA, kelle üle mõisteti kohut spioneeri- 
mise pärast. 

Agendi “Lebedeva” andmetel ja “PK” materjalide alusel olevat 
LANKIN laagris olles kartnud oma elu pärast, sest oli raskesti haige, 
ning andnud TIPNERILE aadressi ja parooli sideme loomiseks 
Ameerika luureorganitega. 

Vastavalt plaanile on TIPNERI läbitöötamisse lülitatud agent 
“Aksel”, kelle kaudu on saadud tähelepanuväärivaid andmeid läbitöö- 
tatava sidemete kohta. Neid sidemeid tehakse kindlaks ja kontrolli- 
takse. 

Et TIPNERI ja LANKINI läbitöötamist aktiviseerida, korraldasid 
NSVL MN juures asuva RJK 2. peavalitsus ja ENSV MN juures asuv 
RJK ühe ürituse — organiseeriti läbitöötatavate TIPNERI ja LANKINI 
kohtumine Moskvas litera “N” kontrolli all. Kuid see üritus ei andnud 
positiivseid tulemusi, sest LANKIN viibis Moskvas väga lühikest 
aega. 

Lähemal ajal korraldame TIPNERI elukohas salajase läbiotsimise, 
mille eesmärgiks on leida aadressid, mida ta säilitab, ja need fotogra- 
feerida, et kindlaks teha tema sidemed Ameerika luureorganitega. 


b) INGLISMAA LIINIS 


1. Formulartoimik SILVET, Johannes Peetri poja kohta, kes on 
sündinud 1895. aastal, Tartu ülikooli dotsent. 


Formulartoimik avati 1957. aasta detsembris seoses meie välismaal 
asuvalt agendilt saadud andmetega, et keegi Tartu Riikliku Ülikooli 
professoritest on Inglise luure agent, kes varustab viimast andmetega 
Tartu Riikliku Ülikooliga seotud inimeste kohta. 

SILVETI läbitöötamisse lülitasime agendi “Klift”, kes on 
kodanliku Eesti tuntud diplomaadi poeg ja töötab SILVETIGA ühes 
kateedris samuti inglise keele õppejõuna.” 


'' Tartu Riikliku Ülikooli inglise filoloogia õppejõud Oleg Mutt 
(1920-1986). Tema isa Victor Mutt oli küll peaasjalikult sõjaväelane, 
Eesti kaitseväe kolonel, kuid viibis aastatel 1924-1932 diplomaatilises 
teenistuses Ameerika Ühendriikides. Victor Mutt vahistati 30. juunil 
1941, Kirovi oblastikohus mõistis ta 13. detsembril 1941 surma ja 30. 
aprillil 1942 viidi kohtuotsus täide. Oleg Mutti on agendina “Klift” 
nimetatud MGB Tartu oblasti valitsuse 2. osakonna 1952. aasta 

Läbitöötamise käigus saadi andmeid selle kohta, et SILVET oli 
Eestis kehtinud kodanliku võimu ajal käinud korduvalt Inglismaal, kus 
oli sõlminud arvukaid sidemeid, kellega ta on senini kirjavahetuses. 

Peale selle kuulus SILVET Inglise-Eesti Akadeemilise Seltsi 
juhatusse, kelle esindajaks oli Inglise luure agent HARRIS (suri 1940. 
aastal). SILVETIL olid viimasega sõbralikud suhted, agendi “Nekras- 
sov” andmetel oli ta seotud luuretööga. 

27. detsembril 1957. aastal saadi “Kliftilt” andmeid, et SILVET on 
viimasel ajal aktiviseerinud oma kirjavahetust isikutega, kes elavad 
välismaal, sealhulgas Inglismaal, ning “Klift” kinnitas välismaiselt 
agentuurilt saadud andmeid SILVETI kohta, sest viimane oli rääkinud 
ühes vestluses agendiga, et mõnedes Inglismaalt saadud kirjades 
olevat tuntud huvi Eesti NSV-s elavate Tartu ülikooli töötajate vastu 
ning SILVET olevat pidanud võimalikuks vastata mõnedele küsimus- 
tele, eeskätt nende isikute osas, kes käesoleval ajal ülikoolis töötavad. 

Me oletame, et SILVET võib olla Inglise luure tegutsev agent, ja 
aktiviseerime SILVETI läbitöötamist. 

SILVETI asjas on välja töötatud agentuur- ja operatiivmeetmete 
plaan, mis on suunatud sellele, et paljastada ta kui Inglise luure 
agent. 


aruandes. Agent “Klifti” kasutati juba siis tollal poliitilistel põhjustel 
ülikoolist vallandatud Johannes Silveti, Arthur Hone'i ja Aira Kaalu 
läbitöötamisel. (ERAF SM, f.131, n.1, 5.241, 1.131-132). Oleg Muti 
väljasõidutoimikus on märgitud, et ENSV KGB vastuluureosakond ja 
NSVL KGB 2. Peavalitsuse 2. osakond olid 6. juunil 1961 huvitatud 
tema reisist Inglismaale tõlgina Nõukogude kaubandusesinduse 
näituse juurde, kuid seoses asjaolude muutumisega kaotas KGB 
Moskva vastuluurekeskus huvi selle reisi vastu ja sõitu ei toimunudki. 
KGB vastuluuretöötajate side Mutiga näib hiljem olevat lõplikult 
katkenud, kuid seevastu oli Muti külaskäigust venna juurde Rootsi 13. 
augustil 1962 huvitatud juba Tartu KGB aparaat, kes nimetab teda 
oma agendina. KGB Tartu aparaadi tegutseva agendina on Oleg Mutti 
mainitud veel 1966. aasta kevadel. ERAF SM, f.136, s.267, 1.10, 24, 
31, 47. 

'$ Johannes Silveti vastu midagi enamat peale tema salajase jälgimise, 
mida kirjeldatakse ka KGB vastuluureosakonna 1958. aasta aruandes, 
ette ei võetud. Silvet jätkas töötamist TRÜ õppejõuna ja 1961-1976 
õppeülesannete täitjana, ta suri Elvas 17. veebruaril 1979. 

2. Formulartoimik MERI, Georg-Peeter Otto poja kohta, kes on 
sündinud 1900. aastal, kõrgema haridusega, töötab Eesti Riiklikus 
Kirjastuses tõlgina. 


Perioodil 1926-1940 töötas MERI kodanliku Eesti välisministee- 
riumis, kus oli mitmetel vastutavatel ametikohtadel. 

Endise NSV Liidu SARK-i 1. peavalitsuse 1930. aasta materjalide 
järgi oli MERI, kes töötas Eesti välisministeeriumis, seotud Inglise 
luurega. 

1941. aastal saadeti MERI Eesti NSV territooriumilt välja Sverdlo- 
vi oblastisse ja samal aastal ta arreteeriti. 

Endise NSV Liidu SARK-i 2. peavalitsuse taotlusel vabastati 
MERI vahi alt ennetähtaegselt ja värvati agendiks. 

Kui 1955. aastal teostati vastuluureüritusi välismaal, milles MERIT 
kasutati agendina, asus ta reetmise ja riikliku julgeoleku organite 
petmise teele. 

Pärast MERI paljastamist ja tema ümbervärbamist ei laeku temalt 
operatiivset huvi pakkuvaid materjale ning ta otsib jätkuvalt võimalusi 
riikliku julgeoleku organite huvide reetmiseks ja välismaale põgene- 
miseks. 

MERI läbitöötamise käigus saadi agendilt “Belokurova” andmeid, 
et ta oli teinud katse põgeneda tuttava meremehe abil välismaale. 

Kui meremehe isik kindlaks tehti, selgus, et selleks on NSV Liidu 
MN juures asuva RJK Eesti Raudtee ja Eesti Merebaasi osakonna 
endine agent “Merikotkas”, ta on agentuurvõrgust välja arvatud kui 
kahepalgeline inimene, sest ta ei teatanud omakasupüüdlikel 
eesmärkidel riikliku julgeoleku organitele õigeaegselt MERI kuritege- 
likest plaanidest. 

On kindlaks tehtud, et MERI katsus “Merikotka” kaasabil 
põgeneda Rootsisse koos oma lähedase tuttava NOPS, Olgaga, osa 
viimase isiklikest asjadest, mis ta oli kavatsenud välismaale viia, oli 
“Merikotkas” endale võtnud, nagu teatas MERI agendile “Beloku- 
rova”. 

NOPS, Olga Juliuse tütar, on sündinud 1893. aastal, rootslanna, 
pärineb kullaseppade perekonnast. Tema mees NOPS, Heinrich 
(surnud) oli kodanlikul ajal välismaa kaubandusfirmade esindaja 
Eestis. 

1956. aasta lõpus viibis NOPS kaks kuud oma sugulaste juurde 
Soomes. 

Saanud teada, et NOPS külastab Soomet, pöördus MERI agentuuri 
andmetel tema poole palvega võtta kaasa tema kiri tema sidemetele 
välismaal, kuid NOPS olevat kartnud seda teha. 


23 


NOPS külastas Soomes viibides Rootsi saatkonda, MERI abikaasa 
palvel, kes on rahvuselt rootslanna, tundis ta seal huvi, kas on 
võimalik MERI perekonna lahkumine Rootsi oma sugulaste juurde. 

Et NOPS Soomest tagasi tuli, oli tema tuttavate arvates väga 
imelik, MERI abikaasa ütles vestluses “Belokurovaga”, et NOPS 
olevat tagasi tulnud siia maha jäetud kulla pärast, mida ta ei olnud 
kaasa võtnud, sest kartnud läbiotsimist piiril. 

Meie andmetel esitas NOPS, kellel on reetmiskavatsus, 1957. 
aastal teist korda palve anda talle luba sõita ajutiseks oma sugulaste 
juurde Soome. 

On kindlaks tehtud, et “Farvateri” asjas läbiviidud ürituste käigus 
asus MERI reetmise teele ja püüdis meie üritustest TORMA kaudu 
teatada Inglise luurele. Seega on alust arvata, et MERI püüab kasutada 
NOPSI teistkordset sõitu Soome selleks, et saata temaga kiri 
TORMALE Inglismaale. 

Sel eesmärgil, et saada võimalus kinni pidada MERI kiri Inglise 
luurele, peame otstarbekaks anda NOPSILE luba teistkordseks 
sõiduks Soome, kavandades ta Viiburis kinni pidada ja läbi otsida 
ning läbiotsimise tulemustest sõltumata Eesti NSV-sse tagasi saata. 

1957. aastal lülitasime MERI läbitöötamisse kaks kogenud agenti, 
“Semjonovi”, kelle isaga MERI töötas koos Eesti välisministeeriumis, 
ja “Erastovi”, kes oli kodanlikus Eestis tähtsatel ametikohtadel. 

MERI läbitöötamise käigus kinnitas agent “Semjonov”, et Meril on 
reetmiskavatsus. 

MERI edasist läbitöötamist teeme me selles suunas, et paljastada ta 
kui Inglise luureorganite agent ja dokumenteerida tema kuritegelikud 
kavatsused, seades eesmärgiks ta lähemal ajal arreteerida. ? 


3. Formulartoimik ROSENBERG, Mall Pauli tütre kohta, kes on 
sündinud 1926. aastal Jõhvi rajoonis, eestlanna, NSV Liidu 
kodanik, parteitu, elab Tallinna linnas. 


1944. aastal põgenes ROSENBERG koos sakslastega Saksamaale, 
kus ta pärast sõja lõppu elas Inglise okupatsioonitsoonis ning töötas 
inglise ja saksa keele tõlgina asutuses, mis haldas niinimetatud ümber- 
asustatud isikute laagreid. 

1947. aastal kolis ROSENBERG Preitzi linnast Lübecki linna, kus 
liitus isikute rühmaga, kes soovisid pöörduda tagasi NSV Liitu ning 
tuli koos nendega Nõukogude esindusse ja repatrieerus kodumaale. 


'° Georg Meri tegelikult enam ei arreteeritud, tema jälgimist 
kirjeldatakse ka vastuluureosakonna järgmise aasta aruandes. 

ROSENBERGI formulartoimiku avamise aluseks olid agendi 
“Kask” andmed tema reetmiskavatsuse kohta. 

1957. aasta juunikuus värvati ROSENBERGI endiste lähedaste 
sidemete seast agent “Svetlanova”, kes kinnitas agendi “Kask” 
andmeid ja teatas, et ROSENBERG valmistub põgenema välismaale 
koos oma sõbranna LAINE, Lola Edgari tütrega sel viisil, et kavatseb 
ületada piiri, ujudes üle Bugi jõe, ning sõita Varssavis asuva Ameerika 
esinduse kaasabil Lääne-Saksamaale. 

1957. aasta augustis sõitis ta “NN” saatel Bresti, et uurida riigipiiri 
ületamise võimalusi, kuid jõudnud Riiga, pöördus ta tagasi. 

Agent “Svetlanova” teatas ka, et Lääne-Saksamaal elades oli 
ROSENBERG töötanud Inglise vastuluureorganites tõlgina ning 
võtnud osa kellegi STOLZ, Asta paljastamisest, keda inglased olid 
kahtlustanud koostöös Nõukogude luurega, kuid kes osutus Ameerika 
luure agendiks. 

Selleks, et võtta ROSENBERGIGA uuesti üles jutt tema koostööst 
Inglise luureorganitega ja teha kindlaks, miks tahab ROSENBERG 
välismaale põgenemise korral pöörduda abi saamiseks mitte Inglis- 
maa, vaid Ameerika esindusse, töötati “Svetlanova” jaoks välja 
kirjalik ülesanne ning pärast selle täitmist teatas “Svetlanova”, et 
ROSENBERG töötas Lääne-Saksamaal UNRRA-s.” Oma tuttavatest 
nimetas ROSENBERG mitmeid endiseid Inglise sõjaväeohvitsere ja 
Inglise okupatsiooniasutuste ametiisikuid, kes olid talle loonud head 
elutingimused ja aidanud tal kodumaale tagasi pöörduda. 

Selleks, et kontrollida, kuidas “Svetlanova” meie kirjalikku üles- 
annet täidab, kontrolliti agendi ja ROSENBERGI kohtumist “N” 
literameetmega. 

1957. aasta novembris lülitati ROSENBERGI läbitöötamisse ka 
agent “Aira”, kes lõi ROSENBERGIGA usalduslikud suhted. 

Peale selle uuritakse võimalust värvata ROSENBERGI läbitööta- 
mise eesmärgil agendiks LANGEBERG, Fred Hendriku poeg, kes on 
sündinud 1924. aastal, sakslane, kellega ROSENBERG visalt tutvu- 
misvõimalust otsib, sest ta on kuulnud, et LANGEBERGIL on Saksa- 
maal sugulasi. 

Juhul kui LANGEBERG agendiks värvatakse, lülitatakse ta 
ROSENBERGI läbitöötamisse agendi “Svetlanova” kaudu, kes on 
LANGEBERGIGA tuttav. 


United Nations Relief and Rehabilitation Administration (Ühinenud 
Rahvaste Abi ja Rehabilitatsiooni Administratsioon) — tegeles aastatel 
1943-1947 lääneliitlaste vabastatud Euroopa aladel peamiselt sõjapõ- 
genike abistamisega. 

Üksikasjalikumalt oleme ROSENBERGI läbitöötamisest teatanud 
RJK 2. peavalitsuse 9. osakonnale 24. detsembri 1957. aasta kirjas nr. 
3/5061. 


4. Formulartoimik KITS, M.I. kohta, kes on sündinud 1938. aastal, 
on keskharidusega. 


Selle aluseks, et KITSE agentuurset läbitöötamist algatada, olid 
agendi “Aspirin” andmed, kes 26. septembril 1957. aastal toimunud 
kohtumisel teatas, et KITS suhtleb mingite kahtlaste isikutega, kellel 
on side välismaaga, ja et ta oletatavasti täidab sidemehe ülesandeid. 

KITSE kohta saadud andmete kontrollimiseks oleme rakendanud 
mitmeid agentuur- ja operatiivmeetmeid, milles kasutasime literateh- 
nikat ja varjatud jälgimist, KITSE läbi töötamisse on kaasatud opera- 
tiivtöötaja, kes tegi KITSE korteris salajase läbiotsimise. 

Nende abinõude elluviimise tulemusena tehti kindlaks, et KITS 
lävib natsionalistlikult meelestatud noortega, korraldab oma kodus 
kogunemisi, kus peetakse võimalikuks süstemaatiliselt avaldada nõu- 
kogudevastaseid ja natsionalistlikke arvamusi, kutsutakse üles vabas- 
tama Eestit “vene rõhumisest”, laimatakse meie partei ja Nõukogude 
valitsuse juhte, esitatakse terroriähvardusi oma seltsimeeste aadressil, 
keda kahtlustatakse reetmises. 

Suhtlemise käigus jutustas KITS operatiivtöötajale, et ta on loonud 
8 inimesest koosneva nõukogudevastase rühma, mida ta juhib, neil on 
kava hankida relvi, võttes need vägivaldselt ära Nõukogude Armee 
sõjaväelastelt. 

Litera “N” ja operatiivjälituse andmeil käis KITS koos mõne oma 
sõbraga 20. oktoobril 1957. aastal Tartus, kus lõi sideme analoogilise 
nõukogudevastase rühmaga, mis koosneb Tartu Riikliku Ülikooli 
üliõpilastest. 

Möödunud aasta novembrikuus lülitati operatiivtöötaja kaudu 
KITSE läbitöötamisse kontrollitud agent “Ats”, tal õnnestus saavutada 
kontakt KITSE kahe sõbraga, kes õpivad “Atsiga” samas õhtu- 
keskkoolis. 1958. aasta jaanuari esimestel päevadel kolis KITS Tallin- 
nast alaliselt elama Narva linna, kus teda hakatakse aktiivselt läbi 
töötama agendi “Aspirin” kaudu, kes samuti elab Narva linna piirkon- 
nas, ja muu agentuuri kaudu. Ühtlasi töötatakse agendi “Aspirin” 
jaoks välja ülesanne, et ta teeks kindlaks, kas KITSEL on tõepoolest 
olemas side välismaaga, ja selgitaks positiivsel juhul välja, kuidas ja 
kelle kaudu ta seda teostab. 

Peale selle me rakendame abinõusid, et uurida ja kontrollida kõiki 
KITSE kindlaks tehtud sidemeid. 

Üksikasjalikumad andmed KITSE läbitöötamise käigu kohta oleme 
me teatanud NSVL MN juures asuva RJK 2. peavalitsuse 9. Osakon- 
nale 18. detsembri 1957. aasta kirjas nr. 3/4888. 


5. 1957. aasta juunis avati formulartoimik KÜTT, 1. S. kohta, kes 
on sündinud 1906. aastal, keskharidusega, töötab kellassepana. 


Saksamaaga toimunud sõja alguses 1941. aastal astus KÜTT vaba- 
tahtlikult teenima niinimetatud major HIRVELAANE pataljoni, mille 
koosseisus ta võttis osa karistus- ja sõjategevusest nõukogude võimu 
vastu Eestis. 

Ajal, mil Eesti NSV territoorium oli ajutiselt okupeeritud Saksa 
vägede poolt, töötas KÜTT alguses Eesti “omavalitsuse” personali- 
osakonnas ja alates 1943. aastast Eesti julgeolekupolitsei assistendina, 
tegeledes informatsiooni kogumisega selle kohta, kuidas suhtub 
elanikkond sakslaste poolt korraldatavatesse kultuuriüritustesse ja 
milline on rahva poliitiline meeleolu. 

1944. aastal põgenes KÜTT koos taganevate Saksa vägedega 
Saksamaale, kus ta oli kuni 1947. aastani, misjärel sõitis Inglismaale, 
kust ta tuli koos naisega 1957. aasta mais repatrieerumise korras tagasi 
NSV Liitu. 

Kui KÜTT asus elama Eesti NSV-sse, hakati teda läbi töötama. 
Läbitöötamise käigus saadi agendilt “Aino” andmed, et kui KÜTT 
okupatsiooniperioodil julgeolekupolitseis teenis, oli ta kirjutanud 
käsikirja “Kommunismi matused”, milles KÜTT süngetes värvides ja 
labaselt laimas nõukogude tegelikkust ja sotsialismi üldse. Seda 
käsikirja oli ta levitanud tuttavate hulgas, kuid trükis see “Aino” 
andmetel ei ilmunud. 

Agendi “Aino” andmetel on KÜTT käesoleval ajal meelestatud 
vaenulikult, kiidab elu välismaal ning ilmutab viha venelaste ja 
kommunistide vastu. 

Agent “48”, kes on lülitatud KÜTI läbitöötamisse, kinnitab agendi 
“Aino” andmeid KÜTI vaenuliku suhtumise ja nõukogudevastaste 
vaadete kohta. 

Agent “48” teate kohaselt hakkas KÜTT pärast temaga lähemate 
suhete loomist avalikult esitama oma nõukogudevastastest seisu- 
kohtadest lähtuvaid vaateid rahvusvahelise elu kohta ja laimama NSV 
Liidu välispoliitikat. 

Peale selle püüab KÜTT sisendada agendile mõtet mingist uuest 
rahvusvahelisest kommunismist ilma kommunistidest juhtideta ja 
juutide ülemvõimust kogu maailmas, kes püüavad kommunismi 
levitamise teel allutada endale kogu maailma. Sellega seoses tegi 
KÜTT agendile “48” ettepaneku, et see levitaks nende jutuajamiste 

teemasid oma tuttavate seas, sealhulgas nende isikute seas, kes 
teenivad Nõukogude Armees, ning värbaks sel eesmärgil naisi. 

Peale selle ütles KÜTT agendile “48”, et enne Inglismaalt NSV 
Liitu sõitmist olevat ta kohtunud Eesti kodanliku sõjaväe endise 
majoriga, kes praegu töötab Ameerika saatkonna juures Rootsis eesti 
emigrantide küsimuste alal. 

Kontrollimisel tehti kindlaks, et Ameerika saatkonnas Rootsis 
töötab viisade andmise osakonna ülema ametikohal KIROTAR, kes 
on rahvuselt eestlane ja keda riikliku julgeoleku organid tunnevad kui 
Inglise ja Ameerika luure agenti. Tema poeg on Eesti NSV MN juures 
asuva RJ K Tartu linna voliniku aparaadi agent varjunimega “Semjo- 
nov”. 

Ühtlasi avaldas KÜTT vestlustes agentidega “Aino” ja “48” 
arvamust, et teda jälitatavat ja kuulatavat pealt ning olevat võimalik, et 
kiputakse kallale tema elule, seepärast vältivat ta raviasutuste külas- 
tamist, kartes, et teda võidakse mürgitada. 

Seega jääb mulje, et kas kannatab KÜTT jälitamismaania all või 
simuleerib ta haigust. 

Seoses eespool öelduga me kavatseme saata KÜTT arstliku eksper- 
tiisi komisjoni. 

Juhul, kui arstliku ekspertiisi komisjon tunnistab KÜTI füüsiliselt 
ja vaimselt täisväärtuslikuks, siis rakendatakse tulevikus selles asjas 
abinõusid, et sööta KÜTILE ette agent, kes kuulub Nõukogude Armee 
sõjaväelaste hulka, ning pärast seda, kui on vastavalt läbi uuritud ja 
kontrollitud agendilt “48” saadud andmed, et KÜTT on kohtunud 
KIROTARIGA, otsustatakse küsimus, kas agent “Semjonov” lülitada 
KÜTI läbitöötamisse. 


6. Formulartoimik RACHMANN, H. R. kohta, kes on sündinud 
1905. aastal, on lõpetamata kõrgema haridusega, töötab ujumistree- 
nerina Tallinna linnas. 


Materjalidest nähtub, e£ RACHMANN andis Nõukogude Armees 
viibides end 1942. aastal sakslastele vangi. 


*! Diplomaat Elmar Kirotari poeg Ingmar Kirotar, kes küüditati juunis 
1941 ja värvati 9. jaanuaril 1943 NKVD Kirovi Uržumi rajooni- 
osakonna poolt agendiks “Semjonov”. Küüditamistoimikus sisalduva 
õiendi järgi oli Kirotar agenditöös aktiivne, konspiratiivkohtumistele 
ilmus küllaltki distsiplineeritult ja andis hulga väärtuslikku materjali. 
ERAF SM, f.2MO, 5.431, 1.14. 

1942. aastal suunati ta Saksa luure- ja diversioonikooli, mis asus 
Eesti territooriumil, kus ta töötas poolteist aastat suusatamise 
õpetajana, seejärel teenis Saksa sõjaväe politseivägedes. 

1948. aasta detsembris RACHMANN arreteeriti ja mõisteti 10 
aastaks parandusliku töö laagrisse kodumaa reetmise ja Saksa luure- 
organitega peetud sidemete eest.” 

NSVL SM Retšnoi laagris karistust kandes rääkis RACHMANN 
agentuurile, et ta oli Saksa okupatsiooni ajal seotud Inglise luureorga- 
nitega, kelle ülesandel võttis osa Inglise spiooni RANDUSE toimeta- 
misest Eestist Soome.” 

1955. aastal vabastati RACHMANN vangistusest ja ta tuli alaliselt 
elama Tallinna linna, kus korraldati tema agentuurne jälgimine agenti- 


? Herbert Rachmann (1905-1988) oli korra juba varem, veebruarist 
maini 1945, vahistatud, kuid teda päästis pikemast vangistusest tema 
salajane koostöö julgeolekuorganitega alates 6. detsembrist 1944. 
Kuna aga Rachmann salainformaatorina sageli kokkulepitud kohtu- 
mistele ei ilmunud ja mingeid operatiivset huvi pakkuvaid materjale ei 
esitanud, siis vahistati ta 13. aprillil 1948 uuesti. Lisaks töötamisele 
suusatamise instruktorina Kumna mõisas asunud Saksa luurekoolis 
pandi talle süüks veel ligi 15 inimese Soome põgenemisele kaasa 
aitamist aastatel 1943-1944. 11. detsembril 1948 mõistis MGB 
Erinõupidamine Rachmanni 10 aastaks vangilaagrisse. Vangistusest 
vabanes ta amnestiaseaduse alusel 2. novembril 1955. 1964 on Rach- 
mann taotlenud enda rehabiliteerimist, kuid KGB lükkas tema taotluse 
tagasi. ERAF SM, f.130, s.14332. 

?> Alfred Randus oli tegelikult Soome luure agent, kes kogenud karto- 
graafina saatis 1939-1940 Soome sõjaväeluurele kaarte ja materjale 
Eestis paiknenud Punaarmee väeosade kohta. 1942 astus Randus 
Saksa armeesse, kuid põgenes aprillis 1943 Soome, kust ta hiljem 
sooritas kaks luurereisi Eestisse. Augustis 1943 oli Randus Soome 
luuregrupi koosseisus ka luureretkel Nõukogude tagalas Karjala 
rindelõigus. Pärast Soome ja Nõukogude Liidu vaherahu jäi Randus 
edasi elama Soome, mis sai talle saatuslikuks. Augustis 1947 
arreteeris Randuse Soome kaitsepolitsei (Valpo) ja andis ta venelastele 
välja. 26. märtsil 1948 mõistis sõjatribunal Randuse spionaažis süüdis- 
tatuna 25 aastaks vangilaagrisse. Süüdistus Inglise spionaažis aastatel 
1943-1944 on küllaltki absurdne, sest sel ajal tegutses Randus Soome 
luurajana ning Soome oli Inglismaaga sõjavahekorras. Randus suri 25. 
märtsil 1950 Steplagis Kasahstanis. ERAF SM, f.130, s.26958; vt. ka 
Jukka Rislakki, Eestlane Alfred Randus — Soome agent Järvenpää. — 
Kultuur ja Elu, 1998, nr.2, 1k.28-32. 

de “Keres” ja “Aleksandra” kaudu, neilt laekusid eri aegadel 
agentuurandmed, millest nähtub, et RACHMANN otsib võimalust 
saata illegaalsel teel kiri oma Ameerikas elavale vennale. 

RACHMANNI süvendatud läbitöötamiseks kaasati agent “Soko- 
lov”, kes oli varem olnud temaga lähedastes sõbralikes suhetes ja keda 
ta usaldas. 

1957. aasta märtsis teatas “Sokolov”, et ühes vestluses rääkis 
RACHMANN talle oma tutvusest laevakapten VOMPAGA, kes oli 
Inglise luure agent Eestis. 

Edasi teatas RACHMANN azgendile “Sokolov”, et kui ta arreteeriti, 
ei tunnistanud ta uurimisel üles oma sidet Inglise luurega, mistõttu ta 
mõisteti süüdi selle eest, et oli teeninud Saksa sõjaväes. Peale selle 
väljendas RACHMANN korduvalt oma kavatsust reeta kodumaa ja 
põgeneda välismaale. 

Et kindlaks teha, kas RACHMANN kuulub välisriikide luureorga- 
nitesse ja õigeaegselt ennetada tema kavatsust välismaale põgeneda, 
on välja selgitatud ja läbitöötamisse lülitatud agent “Tavet”, kuid 
mingeid operatiivset huvi pälvivaid andmeid seni saadud ei ole. 

RACHMANNIT töötatakse läbi selles suunas, et teha kindlaks, kas 
ta kuulub välisriikide luureorganitesse ja selgitada välja tema prakti- 
line tegevus käesoleval ajal. 

Üksikasjalik informatsioon RACHMANNI asjas teostatavate 
meetmete kohta on saadetud NSVL MN juures asuva RJK 2. 
peavalitsuse 9. osakonnale 23. detsembri 1957. aasta kirjas nr. 3/5054. 


7. Formulartoimik KULDNER, A. 0. kohta, kes on sündinud 1906. 
aastal, keskharidusega. 


KULDNERIT asuti läbi töötama agendilt “Galja” tema kohta 
laekunud materjalide alusel, et KULDNER kavatseb saada loa sõita 
ajutiselt oma sugulaste juurde Rootsisse, reeta kodumaa ja Nõukogude 
Liitu mitte tagasi pöörduda. 

Agendi “Galja” andmeid KULDNERI reetmiskavatsuse kohta 
kinnitas muu agentuur ning talle keelduti loa andmisest sõiduks 
Rootsi. 

Edaspidise kontrollimisega tehti kindlaks, et ta töötas aastatel 
1926—1940 välissõitudel käivatel laevadel ja tal isiklikult oli mereväe- 
leitnandi auaste. Kontrollimata andmetel peeti ta 1933. aastal 
Nõukogude piirivalve poolt neutraalsetes vetes kinni ja ta oli 3 kuud 
vahi all Leningradi linnas. 

1939. aastal, hetkel, mil sõlmiti Eesti--Nõukogude mittekallaletungi 
leping, töötas KULDNER aurikul “Vahva” ja jäi koos meeskonnaga 
Inglismaale, kus ta viibis aasta, seejärel tuli Eestisse tagasi. 

Rootsis elavad KULDNERI ema KULDNER, Liisa Andrese tütar, 
esimene naine KULDNER, Hilda Friedrichi tütar ja õde BARREN, 
Almi Otto tütar. 

1957. aasta septembris käis turismirühma koosseisus Soomes meie 
agent “Vaba”, Inglise, Ameerika ja Rootsi luure residendi vend, kes 
kohtus seal oma Rootsis elava õe ja õemehe ISAKSON, Kallega, 
viimasel on kontrollimata andmetel kokkupuuteid Rootsi luureorgani- 
tega. Vestluse ajal andis Isakson “Vabale” käekella ja palus selle edasi 
anda Tallinna linnas elavale KULDNER, Alfredile, öeldes, et selle 
kella saadab KULDNERILE tema Stockholmis elav õde. 

Kella ülevaatamisel selgus, et kaane välisküljele on terava esemega 
hooletult kraabitud arv “4850” ja siseküljele on liimitud 10 mm pikku- 
ne nailoni (kaproni) kiud. 

KULDNER on teatud määral identne Inglise luure agendiga, kes 
on šifreeritud koodnumbriga “43280” ja kellest on teada, et ta on 
eestlane. On kaubalaevastiku ohvitser. Annab informatsiooni Vene 
laevade kohta, mis läbivad Eesti veeteid. On värvatud 1940. aasta 
märtsis. 

Võttes arvesse, et KULDNER on teatud määral identne agendiga 
“43280” ja et tal puudub elamispind, söödeti meie agentuuri kaudu 
KULDNERILE ette (selleks ajaks, kui teda külastas agent “Vaba”) 
literatehnikaga varustatud tuba Tallinna linnas, et selgitada välja, kas 
ei kujuta number ja külgeliimitud kiud Rootsist saadetud kellal endast 
tingmärke. 

Pärast KULDNERI külastamist teatas agent “Vaba”, et KULDNER 
on nõukogudevastaselt meelestatud, kavatseb ametlikul teel taotleda 
luba NSV Liidust välja sõitmiseks, kuid mingeid andmeid tema 
kuulumise kohta välisriikide luureorganitesse ei ole organid saanud. 
Literameetmed kinnitavad täielikult agendi andmeid. 

Selleks, et lõplikult välja selgitada, kas KULDNER kuulub välis- 
riikide luureorganitesse, võetakse meetmeid, et uurida neid asjaolusid, 
millistel ta viibis aastatel 1939—1940 Inglismaal ja pöördus tagasi 
Eestisse. 


8. Esialgse operatiivkontrolli toimik KASK, A. J. kohta, kes on 
sündinud 1901. aastal ega tööta kuskil. 


On kindlaks tehtud, et KASK on kirjavahetuses TUISK, Hildaga, 
kes elab praegu Rootsis. 

1957. aasta detsembris saatis KASK, Adele TUISK, Hilda 
aadressil kirja, mille tekstis avastati tundmatu autori salakiri, oma 
sisult äratab viimane kahtlust, et see on tingmärk. 

Kontrollimisega tehti kindlaks, et TUISK, Hilda on nõbu 
LINDSTRÖM, Evald Juhani pojale, kes on sündinud 1909. aastal, 
elanud kaua välismaal ja tulnud 1947. aastal repatrieerumise korras 
tagasi elama Eesti NSV-sse ning keda töötab läbi Eesti NSV 
Ministrite Nõukogu juures asuv Riikliku Julgeoleku Komitee. 

1951. aastal likvideeriti Eesti NSV territooriumil välisriikide luura- 
jate relvastatud rühm, selle juures leiti šifreeritud märkmed pere- 
konnanimede ja - aadressidega, ühtedes märkmetes - mainiti 
LINDSTRÖMI seda aadressi, kus ta elas enne välismaale sõitmist.“ 

KASKE töötatakse praegu läbi selles suunas, et kindlaks teha 
salakirja teksti autor ja võimalikud illegaalsed välismaaga sidepida- 
mise kanalid. Sel eesmärgil on välja töötatud meetmed, et lülitada 
KASE läbitöötamisse kontrollitud agent “Sokolov”. 

LINDSTRÖMI läbi töötava agendi “Mägi” ja “PK” meetmete 
tähelepanu on juhitud sellele, et välja selgitada, kas on võimalik, et 
LINDSTÖM, Evald või tema sidemed kasutavad KASK, Adele 
kirjavahetust oma kuritegelikel eesmärkidel. 

Et õigeaegselt välja selgitada ja üle võtta LINDSTRÖM, Evaldi ja 
KASK, Adele illegaalsed välismaaga side pidamise kanalid, on 
agendile “Mägi” antud ülesanne jätta LINDSTRÖMILE kindel mulje, 
et agent kavatseb 1958. aasta suvel saada loa turismirühma koosseisus 
Rootsisse sõiduks ning on sel juhul valmis täitma LINDSTRÖMI ja 
KASE mis tahes ülesande. 

Peale selle rakendatakse abinõusid, et välja selgitada KASE ja 
LINDSTRÖMI kõik käesoleval ajal välismaal ja NSV Liidu terri- 
tooriumil elavad sugulased ja teised lähedased sidemed, kui need on 
kindlaks tehtud, viiakse läbi üritused nende tundmaõppimiseks ja 
kontrollimiseks. 


c) SKANDINAAVIAMAADE, LÄÄNE-SAKSAMAA JA 
PRANTSUSMAA LIINIS 


1. Formulartoimik ZAHHAROV, A. J. kohta, kes on sündinud 
1908. aastal. 


ZAHHAROV lahkus 1926. aastal Eestist Belgiasse, kust ta 
repatrieerus 1954. aasta novembris Nõukogude Liitu. 


* Silmas on peetud 2. septembril 1951 Nõva lähedal Eestisse saadetud 
Rootsi luuregruppi, mille kõik neli eestlastest liiget tulevahetuses 
Nõukogude piirivalvega surma said. 

Belgias elades käis ta Prantsusmaal, Saksamaal, Itaalias, Inglis- 
maal, Rootsis ja Kanadas. 

Jõudnud Tallinna linna, astus ta aktiivsesse kirjavahetusse 
isikutega, kes elavad Belgias. 

Oma lähikonnas avaldas ta lootust, et Inglismaa ja Ameerika abiga 
restaureeritakse Baltikumis kodanlik kord. 

1957. aasta veebruaris kirjutas ta oma ema nimel postkaardi, mille 
tekst äratab kahtlust, et see on tinglik, kaart oli adresseeritud kellelegi 
K. LINDBERGILE Lundi linna (Rootsi). 

NSVL MN juures asuva RJK 1. peavalitsuses on arvel LIND- 
BERG, Kurt (ilma muude isikuandmeteta), kes 1945. aastal töötas 
Rootsi Bukaresti saatkonnas ja oli Rootsi luure kaastööline. 

Veel ei ole kindlaks tehtud, kas need andmed käivad LINDBERG 
K. kohta, kelle aadressil ZAHHAROV 1957. aasta veebruaris post- 
kaardi saatis. 

ZAHHAROV on nõbu Alfons REBASE naisele, REBANE on 
Suurbritannia Eesti Ühingu juht ja Inglise luure resident, kes arendab 
aktiivset luuretegevust NSV Liidu vastu. Kuid läbitöötamise käigus ei 
ole saadud andmeid, et ZAHHAROVIL oleks kuritegelikke sidemeid 
REBASEGA. 

ZAHHAROVTT töötatakse läbi selles suunas, et teha kindlaks, kas 
ta kuulub välisriikide luureorganitesse ja milline on tema praktiline 
luuretegevus. 

Läbitöötamisel kasutatakse agente “Zimin”, “Sidorov” ja sellesse 
kaasatakse agendid “Tatjana” ja “Liege”, kellel on ZAHHAROVIGA 
usalduslikud suhted. 


2. Formulartoimik MÄSS, L. V. kohta, kes on sündinud 1936. 
aastal, TPI III kursuse kaugõppe üliõpilane, töötab elektrikuna 
Eesti draamateatris. 


MÄSSI läbitöötamist alustati 1957. aasta novembris seoses sellega, 
et tema nimele tuli kiri tundmatult autorilt, viimane oli kirjutanud alla 
nime Rein ja teatas, et tema poolt näidatud kirja saatja PETROV ning 
tolle aadress Leningradi linnas on fiktiivsed ja on kirjutatud selleks, et 
järgida vajalikku konspiratiivsust. Tegelikult olevat tema kiri tulnud 
Rootsist ja selle toonud Leningradi linna üks Soome noorsoodelegat- 
siooni liige, kes sõitis Moskvasse VI Ülemaailmsele Noorsoofestivali- 
le. 

Lisaks tuletas REIN lühidalt meelde oma isikut, ilmselt selleks, et 
MÄSS ei kahtleks Reinus kui kirja tõelises autoris, ning palus 
toimetada tema poolt lisatud teine kiri luuletajale KROSS, Jaanile, kes 
on ära kandnud karistuse natsionalistliku nõukogudevastase tegevuse 

eest ja tulnud eriasumiselt tagasi Eesti NSV-sse. Palve täitmisest palus 
Rein MÄSSIL teatada talle vastuskirjas Rootsi tingtähistega. 

KROSS, Jaanile adresseeritud kirjas pühendab REIN palju ruumi 
natsionalistlikele arutlustele selle üle, et Nõukogude Liidus elavatel 
eestlastel olevat ideoloogilisi lahkarvamusi eesti emigrantidega 
Rootsis, ta tunnistab, et paljud neist ei suuda mõista ühiskonnaelu 
seaduspärast progressiivset arenemist Eesti NSV-s ning et sellesse 
arenemisse suhtuvad positiivselt Eesti NSV elanike rõhuv enamus ja 
ka paljud eesti emigrandid välismaal. Nagu võib aru saada, häirib 
viimane asjaolu kirja autorit ja ta olevat seadnud endale eesmärgi leida 
need punktid, mis võiksid kodumaal ja välismaal elavaid eestlasi 
üksteisele lähendada, selleks peab ta aga vajalikuks laiemalt ja 
täielikumalt valgustada eestlaste elu emigrantlikus ajakirjanduses. 

Sel ettekäändel tegi REIN ettepaneku KROSS, Jaanile, et viimane 
saadaks talle kirjas näidatud aadressil Helsingi linna Eesti NSV-d 
külastavate soome turistide kaudu informatsiooni poliitilise olukorra 
kohta Eesti NSV-s ja siinsete elanike meeleolude kohta. Küsimused, 
millele REIN soovib vastust saada, on ilmselt luureiseloomuga. 

“PK-st” läbikäinud Reinu kirjad jõudsid MÄSS, Lemboni, kes pani 
KROSS, Jaanile adresseeritud kirja viimase postkasti. Ülesande 
täitmisest teatas Mäss, Lembo Reinule Rootsi saadetud kirjas ting- 
tähistega. 

Pärast Reinu kirja kättesaamist andis KROSS, Jaan selle omal 
algatusel riikliku julgeoleku organitele ja kirjutas meie ettepanekul 
paljastava artikli Rootsis elavate eesti natsionalistide luure- ja õõnes- 
tustegevusest, artikkel avaldati vabariiklikus ajalehes “Rahva Hääl” ja 
kutsus esile Eesti NSV elanike positiivsed vastukajad, erandiks olid 
mõned vaenulikud elemendid.” 


*5 Jaan Krossi artikkel “Vastuseks ühele “salajasele” kirjale” ilmus 20. 
novembril 1957 Rahva Hääles. Krossi artiklist, milles mõnitatakse 
eesti pagulaskonda Rootsis, võib välja lugeda, et talle kirja saatnud 
endist koolivenda Rein Marandit huvitasid eelkõige 1956. aasta Poola 
ja Ungari sündmuste kajastused ja võimaliku rahvusliku opositsiooni 
olemasolu Eestis. Krossi Rahva Hääle artiklit refereeritakse ka 27. 
novembril 1957 pagulasajalehes Stockholms-Tidningen Eestlastele 
1957 pealkirja all “Punakirjanik ja Rootsi-eestlane” ning jõutakse 
järeldusele, et see artikkel “mitte niivõrd ei ole sihitud Stockholmi 
suunas, kui just kodumaal viibiva eesti rahva mõjustamiseks...”. Vt. 
ka Indrek Jürjo, Pagulus ja Nõukogude Eesti. Vaateid KGB, EKP ja 
VEKSA arhiividokumentide põhjal. Tallinn, 1996, 1k.197-198. 

Läbitöötamise käigus on kindlaks tehtud, et nimetatud kirja 
autoriks on MÄSSI kauge sugulane MARANDI, Rein Johannese 
poeg, kes on sündinud 1921. aastal Tallinna linnas ning põgenes 1944. 
aastal koos vanematega Eesti NSV-st Rootsi, käesoleval ajal töötab ta 
seal ametlikult eesti natsionalistide poolt väljaantava ajalehe “Vaba 
Eesti” korrespondendina ning arendab aktiivset natsionalistlikku 
õõnestustegevust Nõukogude Liidu vastu. 

Viimasel ajal on välja selgitatud MÄSSI side eesti noorte hulka 
kuuluvate isikutega, keda kahtlustatakse selles, et nad arendavad 
natsionalistlikku vaenutegevust. 

MÄSSI töötatakse läbi selles suunas, et selgitada välja, milline on 
tema praktiline spiooniside MARANDI, Reinuga ja tema vaenulik 
natsionalistlik tegevus eesti noorte seas.” 


4. Formulartoimik SULIN, Norma-Vivian Johani tütre kohta, kes 
on sündinud 1927. aastal, keskharidusega, töötab haiglas raamatu- 
pidajana. 


SULINI formulartoimik on avatud 1957. aasta oktoobris agendilt 
“Svetlanova” saadud andmete alusel, millest selgub, et 1957. aasta 


* Lembo Mässi väljasõidutoimikus kirjeldatakse lühidalt ka tema 
kohta peetud operatiivtoimikut. Ka seal on märgitud, et toimiku 
avamise ajendiks sai tema poolt Krossile edasitoimetatud Marandi 
kiri: “Kross, Jaan teatas omal initsiatiivil KGB organitele kirja saami- 
sest, milles autor mainis oma ametlikust tegevusest ajalehe “Vaba 
Eesti” korrespondendina, mida annavad välja eesti natsionalistid 
Rootsis ja tegi Kross, Jaanile ettepaneku teha ajalehe “Vaba Eesti” 
toimetusega koostööd ja saata informatsiooni ENSV poliitilisest ja 
majanduslikust olukorrast ja elanikkonna meeleoludest.” Hilisema 
läbitöötamise käigus aga Lembo Mässi kohta enam midagi kompromi- 
teerivat ei leitud. ”7. novembril 1959 viidi KGB hoones läbi L. V. 
Mässi profülakteerimine, mille käigus ta käitus avameelselt ja hindas 
õigesti oma teguviisi. 1960. aasta jaanuaris operatiivtöötluse toimik L. 
V. Mässi kohta suleti.” (ERAF SM, f.136, s.393, 1.13). Hilisemad 
Lembo Mässi taotlused sõita külla oma Rootsi sugulastele lükkas 
KGB siiski tagasi. Küll aga käis alates 1968. aastast Eestis oma 
sugulastel külas riigiteadlane ja ajaloolane Rein Marandi. 2. veebruaril 
1971 on Mässi ja Marandit puudutavale KGB õiendile käsitsi peale 
kirjutatud: “Praegusel ajal on Marandi eemaldunud emigrantide 
aktiivsest tegevusest.” (1.46). Marandi Eesti-sõitude vastu tundis huvi 
KGB välisluureosakond, tema jälgimisega tegeles selle osakonna 
ohvitser Aare Raid, kes on tuntud kui eesti teadlaste KGB kuraator. 


35 


juulikuus lävis SULIN Tallinna linnas rootsi jalgpallimeeskonna 
“Atos” rootsi jalgpallurite juhi PETERSON, Stigiga, andis talle üle 
saadetise Rootsis elava RISTIKIVI, Karli jaoks. NSVL MN juures 
asuva RJK 1. Peavalitsuse andmetel kuulub viimane Rootsis tegutseva 
nõukogudevastase natsionalistliku organisatsiooni Eesti Rahvusnõu- 
kogu täitevkomitee koosseisu ning on ka eesti emigrantliku ajalehe 
“Teataja” toimetuse liige. SULIN rääkis agent “Svetlanovale”, et 
PETERSONI kätte antud saadetis sisaldab SULINI poolt kirja pandud 
andmeid poliitilise ja majandusliku olukorra kohta Eestis. 

SULINI kahtlase lävimise rootsi jalgpalluritega fikseeris ka varja- 
tud jälgimine. 

Möödunud aasta augustis olid SULINIL taas kahtlased kohtumised 
Tallinna linna saabunud soome sportlastega. Agendi “Svetlanova” 
andmete kontrollimiseks kaasati SULINIT läbi töötama “Aira”, kes 
kinnitas SULINI kohta laekunud andmeid. 

Kuna SULIN ilmutab kõrgendatud huvi välismaalaste vastu ning 
kavatseb nendega kohtuda, kui nad saabuvad Tallinna linna, siis 
söödeti SULINILE ette välissõitudes käiv meremees, NSVL MN 
juures asuva RJK Eesti Merebasseini osakonna resident “Meri”, kes 
teeb regulaarselt reise Rootsi ja Soome, selleks, et kontrollida, kas ei 
kasuta SULIN ära “Meri” võimalusi ja ega püüa toimetada tema 
kaudu mingit informatsiooni välismaale. 

Käesoleval ajal on “Meri” loonud SULINIGA sõbralikud suhted ja 
viimane usaldab teda. Juhul, kui SULIN püüab “Meri” kaudu saata 
välismaale kirja, mis osutub kontrollimisel oma sisult nõukogudevas- 
taseks ja laimavaks, rakendame me meetmeid selle kirja legaliseeri- 
miseks, et võtta Sulin kriminaalvastutusele ja ta seejärel juurdluse 
käigus paljastada kui välisriigi luureteenistuse võimalik agent. 


5. Formulartoimik ALVRE, Paul-Johannes Johannese poja kohta, 
kes on sündinud 1921. aastal, kõrgema haridusega, töötab medit- 
siinikoolis õpetajana. 


1943. aasta juunis põgenes ALVRE illegaalselt Soome ja astus 
vabatahtlikult teenima Soome sõjaväkke, lõpetas mereväeohvitseride 
kursused ja sai lipniku auastme. 

1944. aasta sügisel demobiliseeriti ta sõjaväest ja ta astus Helsingi 
Ülikooli. Soome politsei arreteeris ta 1947. aasta oktoobris ja 1948. 
aasta jaanuaris anti ta kui sõjakurjategija üle Nõukogude Liidule. 

Olemasolevatel andmetel kutsuti kohe pärast eesti sõjakurjategijate 
väljasaatmist Soomest kokku salajane nõupidamine Soome riigipolit- 
sei passiosakonna ülema KOVERO osavõtul, millel arutati küsimust 
nendest tõsistest tagajärgedest, mis võivad tekkida sel juhul, kui 

mõned väljasaadetud eestlased, sealhulgas ALVRE, ISE, SIREL ja 
teised”, hakkavad uurimisel Nõukogude Liidus andma avameelseid 
tunnistusi. 

Vastavalt NSV Liidu Ministrite Nõukogu juures asuva Riikliku 
Julgeoleku Komitee 1. peavalitsuse 16. märtsi 1957. aasta teatele 
kutsuti ALVRE, kes oli arreteeritud koos rühma eestlastest NSVL-i 
kodanikega 1947. aasta detsembris, ühe riigipolitsei töötaja juurde 
ülekuulamisele. Varsti pärast seda, kui ALVRE oli üle kuulatud ja 
riigipolitsei koridori saadetud, jooksis riigipolitsei passiosakonna 
ülema KOVERO kabinetti tema töökaaslane HELIARA, kes teatas 
KOVEROLE, et äsja olevat ta koridoris kohanud talle sõjaajast 
tuttavat Ameerika agenti, kelle riigipolitsei oli arreteerinud töötamise 
eest liitlaste kasuks. HELIARA ütles, et selle agendi hüüdnimi olevat 
“Kosta Pitkänen” ja et passiosakonna kartoteegis pidavat olema tema 


?7 Sven Ise ja Vaino Sirel. Lisaks neile vahistas Valpo veel terve hulga 
eestlasi, kes 1948. aasta jaanuaris Nõukogude Liidule välja anti: Karel 
Kaldoja, Arnold Kallasmaa, Valdemar Karhu, Markus Krasmus, Erik 
Loodsalu, Edgar Mihkelson, Heinrich Meremaa, Ilmar Männik, Evald 
Männisalu, Avo Rannat, Paul Saar, Artur Sankmann, Arnold Sidron ja 
Elmar Vallimäe. Enamikku neist tabasid varem või hiljem repres- 
sioonid. Osa väljaantud isikutest (Ise, Männik, Mihkelson, Loodsalu) 
vahistati kohe ja mõisteti 10. juuni 1948 sõjatribunalis 25 aastaks 
vangilaagrisse. Männik suri Vorkutlagis 15. jaanuaril 1950, Mihkelson 
vabanes 30. märtsil 1955, Loodsalu 6. juunil 1956 ja Ise 21. aprillil 
1959. Teise lainega vahistati 1948. aasta oktoobris Kaldoja, Krasmus, 
Meremaa ja Sankmann, kes mõisteti MGB Erinõupidamisel 12. 
veebruaril 1949 10 aastaks vangilaagrisse. Kaldoja vabanes 21. 
veebruaril 1956, Krasmus 25. novembril 1955, Meremaa 1954. aasta 
augustis ja Sankmann 21. märtsil 1955. Sirel vahistati 7. detsembril 
1949,  sõjatribunal mõistis ta 29. novembril 1950 15 aastaks 
vangilaagrisse, kust ta vabanes 4. veebruaril 1955; Saar vahistati 24. 
veebruaril 1953, mõisteti sõjatribunali poolt 5. juunil 1953 25 aastaks 
vangilaagrisse, kust ta vabanes 25. augustil 1956. Rannat oli sunnitud 
end kaheksa ja pool aastat arreteerimise hirmus varjama, kuni tal 1956 
õnnestus legaliseeruda. Soome uuriv ajakirjanik Jukka Rislakki 
nimetab Valpo poolt vahistatud isikute hulgas veel Hugo Aasat ja Enn 
Karmi, keda seevastu soomepoiste leksikoni andmetel (Vabaduse eest. 
Soomepoiste lühielulood. Tallinn, 1997, 1k.34, 108) pole kunagi 
vahistatud. Vt. Jukka Rislakki artiklid “Baltit kovilla punaisen Valpon 
kynsissä” (Helsingin Sanomat, 16.XI 1997) ja “Aseveli tuomittiin 
sadaksi vuodeksi leirille” (Helsingin Sanomat, 23.XI 1997). 

kohta kaart. KOVERO käskinud teisel kaastöölisel see kaart 
kartoteegist ära võtta. 

NSV Liidu Ministrite Nõukogu juures asuva Riikliku Julgeoleku 
Komitee 1. peavalitsuse allikas mainis oma ettekandes ka seda, et 
mõni päev hiljem oli ta teinud kindlaks, et K. PITKÄNEN oli 
kartoteegis arvel kui Ameerika agent, kes oli saabunud illegaalselt 
Põhja-Soomesse 1943. aasta suvel ja kelle sünniaasta langeb ühte 
ALVRE sünniaastaga. 

Allikas kinnitab, et on igati alust eeldada, et HELIARA kohtas 
koridoris nimelt ALVRET. 

Niipea kui ALVRE sai teada, et ta saadetakse NSVL-i, instseneeris 
ta psüühilise haigestumise ja ta viidi üle haiglasse. Vangis viibides 
poetas ALVRE juhuslikult maha kirja, milles soovitas oma naisel 
pöörduda abi saamiseks inglaste ja ameeriklaste poole, kelle heaks ta 
olevat “sõja ajal nii palju teinud”. 

Saabunud Eesti NSV-sse, seadis ALVRE sisse kirjaliku sideme 
isikutega, kes elasid Soomes, tema eluviis on kinnine. 

Helsingi Ülikooli filoloog KETTUNEN, Lauri, kes meie andmetel 
suhtub Nõukogude Liitu väga vaenulikult, soovitas 1948. aastal kirjas 
ALVRELE, et ta koos Tartu ülikooli professori ARISTE, Pauliga 
sooritaks reisi NSVL-i rajoonidesse otsekui filoloogilise uurimistöö 
otstarbel. Turismireisi NSV Liidu läänepoolsetesse vabariikidesse 
tegi ALVRE oma isikliku autoga 1953. aastal. 

Agendi “Tamm” teatel kavatses ALVRE 1950. aastal illegaalselt 
Rootsisse või Soome põgeneda ning tegi agendile “Tamm” ettepaneku 
teha seda koos. Kinnivõtmise korral olevat ALVRE kavatsenud teha 
riikliku julgeoleku organitele ettepaneku saata ta Soome, kus ta võivat 
tänu oma sidemetele teadlastega Nõukogude luurele kasulik olla. 
Tema eesmärgiks oli sel viisil vastutusest pääseda ja karistamatult 
välismaale põgeneda. Kuna agent “Tamm” meie ülesandel põgene- 
mast keeldus, siis ei söandanud ALVRE üksinda põgeneda. Selle aja 
jooksul, mil teda on läbi töötatud, ei ole muid andmeid tema 
kuritegeliku tegevuse kohta laekunud.” 


* Lauri Kettunen (1885-1963), soome keeleteadlane, Soome akadee- 
mia liige. Kettunen oli 1919-1925 Tartu ülikoolis läänemeresoome 
keelte professor. Ka hiljem, olles tegev professorina Helsingis, säilitas 
ta tihedad sidemed Eestiga. Kettunen käis sageli uurimisretkedel 
läänemeresoome keelealadel ja on selle kohta välja andnud arvukalt 
publikatsioone. 

* Erinevalt paljudest teistest Soomest Nõukogude Liidule välja antud 
eestlastest Paul Alvret ei vahistatud, vaid ta asus 1948. aastal õpeta- 

Peale loetletud operatiivarvestuse toimikute isikute kohta, keda 
töötatakse läbi, sest kahtlustatakse, et nad kuuluvad välisriikide 
luureorganitesse, väärivad tähelepanu formulartoimikud Keno, M. 
Leetma, E., Laanema, Valiulini, 8., Kruuspere, V., Marksi, A., 
Virambiku, T., Treibergi, Golombewska, Suti, Paadi, Vasara, M., 
Ferseni G., Schprenk-Dorni M., Toomtalu J., Tartu, A. ja teiste kohta, 
aga ka esialgse operatiivkontrolli toimikud, mis on põhilises osas 
avatud aruandeperioodil selliste isikute kohta, kes on 1956. ja 1957. 
aastal tulnud üksikkorras tagasi reemigratsiooni ja repatrieerumise 
kanaleid pidi, niisuguste isikute kohta, kes on varem olnud süüdi 
mõistetud välisriikide luure kasuks spioneerimise eest ja kinnipida- 
miskohtadest amnestia alusel vabanenud, aga ka nende isikute kohta, 
kes peavad kahtlast kirjavahetust välismaaga. 

Ka nende toimikute kohta oleme aegsasti koostanud agentuur- ja 
operatiivmeetmete plaanid, mille elluviimine on toonud neisse mõnin- 
gast selgust. 

Ühtlasi pöörati tähelepanu isikute väljaselgitamisele, kelle käitumi- 
ne äratab kahtlust, et nad on luuretegevusega seotud. Seejuures hinnati 
kõiki saabuvaid signaale igakülgselt ning vajalikud meetmed viidi 
nende alusel läbi kiirendatud korras, see võimaldas meil asjadesse 
kiiresti selgust tuua ning sel alusel aktiviseerida tõeliselt vaenuliku 
elemendi läbitöötamist ja ausad Nõukogude kodanikud alusetust 
kahtlustamisest vabastada. 

Agentuurse läbitöötamise ja jälitustöö tulemusena tehti 1957. aastal 
kindlaks, paljastati ja arreteeriti 9 riiklikku kurjategijat. Ühtlasi avati 
2. osakonnas laekunud agentuur- ja muude andmete alusel 1957. 
aastal 69 formulartoimikut, 2 agentuur- ja jälitustoimikut, 123 esialgse 
operatiivkontrolli toimikut ja 21 arvestustoimikut. 

Peale selle on 40 formulartoimikut üle toodud jälitustoimikutest. 


jana tööle Viljandi meditsiinikoolis. KGB Viljandi rajooni osakond on 
tema kohta 1948. aasta detsembris avanud formulartoimiku. Lisaks 
Ameerika luurele kahtlustati Alvret ka koostöös Soome luurega. Kuna 
aga mingit edasist tõendusmaterjali ei leitud, siis tema toimik 1961. 
aasta veebruaris suleti ja anti arhiivi, Alvre jäeti vaid operatiivarvele 
kui endine Omakaitse liige. Alates 1979. aastast on Alvret korduvalt 
lubatud välissõitudele lääneriikidesse, kuid mingi umbusk tema suhtes 
ikkagi säilis. Veel 1982. aasta sügisel on ühes õiendis märgitud, et 
Soomes stažeerinud TRÜ õppejõu Ago Künnapi käest päris Alvre 
kohta Soome siseministeeriumi töötaja K. A. Svensson, keda KGB 
kahtlustas koostöös eriteenistustega. ERAF SM, f.136, s.733, 1.61, 90. 

Kõigist aruandeperioodil sisse seatud menetletavatest toimikutest 
on 2. osakonna operatiivjaoskonnad otseselt avanud 36 formular- 
toimikut, 2 jälitustoimikut, 69 esialgse operatiivkontrolli toimikut ja 
13 arvestustoimikut. 

Operatiivarvestuse toimikute valdkonnas on mitmete rakendatud 
agentuur- ja operatiivmeetmete tulemusena jõutud selgusele mitmetes 
läbitöötamistes, mis on võimaldanud läbitöötamine lõpetada ja anda 
arvestus- ja arhiiviosakonda 1957. aasta jooksul 86 formulartoimikut, 
233 üleliidulise ja vabariikliku jälituse toimikut ning 215 esialgse 
operatiivkontrolli toimikut. Kokku on lõpetatud 524 toimikut, nendest 
2. osakond on ära andnud 192 toimikut, sealhulgas 29 formular- 
toimikut, 67 üleliidulise ja vabariikliku jälituse toimikut ja 96 esialgse 
operatiivkontrolli toimikut. 

Kuid kõrvuti sellega, et agentuur- ja operatiivtöö operatiivarvestuse 
toimikute menetlemisel on mõningal määral paranenud, on 2. 
osakonna ja perifeeriaorganite töös sellel alal seni veel puudusi. 

Üheks tõsiseks puuduseks on see, et kuigi mõnede operatiiv- 
töötajate poolt menetletavate spioneerimisalaste läbitöötamiste arv ei 
ole suur ja nende seas on ilmselt kahtlasi, ei oska nad veel korraldada 
oma tööd nii, et oleks võimalik kontrollida läbitöötatava igat sammu, 
jälgida tema kirjavahetust, välja selgitada ja kontrollida tema 
sidemeid, selgitada välja tema eluviis, käitumine ja meeleolu, ära 
hoida tema kontrollimatuid sõite ja tegutsemist, see tähendab, et tuleb 
hoolikalt välja selgitada kahtluste põhjendatus ja kui kahtlused on 
kinnitust leidnud, siis hankida tõendid läbitöötatava vaenuliku tegevu- 
se kohta, et ta paljastada ja arreteerida. 

Peale selle esineb juhtumeid, et mõned operatiivtöötajad, eriti just 
perifeersete aparaatide omad, ei juhi piisavalt agentuuri tähelepanu 
läbitöötatavate isikute praeguse praktilise kuritegeliku tegevuse 
väljaselgitamisele, vaid piirduvad ainult nende minevikus asetleidnud 
tegevuse ja nõukogudevastaste meeleolude väljaselgitamisega. 

Selle tagajärjel on jäänud teatud arv toimikuid, peamiselt esialgse 
operatiivkontrolli toimikuid, mida peetakse väga kaua, ilma et oleks 
saadud mingeid tulemusi, mis läbitöötamisse selgust tooksid. 

Mõnedes perifeeriaorganites ei ole ikka veel vajalikul tasemel 
korraldatud töö isikutega, kes on seni läbi uurimata ning kuuluvad 
sellistesse kontingentidesse nagu välisriikide alamad, endised välis- 
riikide alamad, reemigrandid ja repatrieerunud, isikud, kellel on 
minevikus olnud kahtlasi sidemeid kapitalistlike riikide esindajatega, 
ja isikud, kes on ära kandnud karistuse spioneerimise ja riigipiiri 
rikkumise ning välismaalastega sidepidamise eest. 

Et kõrvaldada puudused töös operatiivarvestuse toimikutega, 
oleme me vastavalt nende ilmnemisele rakendanud ja rakendame 
vajalikke meetmeid. 


III. TÖÖ RIIKLIKE KURJATEGIJATE TAGAOTSIMISEL 


1957. aasta 1. jaanuari seisuga otsiti taga 1134 riiklikku kurjategi- 
jat, neist 394 olid kuulutatud üleliiduliselt tagaotsitavateks. 

Aruandeperioodil on leitud üles 192 riiklikku kurjategijat, neist 85 
olid kuulutatud üleliiduliselt tagaotsitavateks, 11 kurjategijat olid 
kantud nimekirja nr. 2. 


Tagaotsitavatest on: 


üleliid. vabariikl. KOKKU: 


Arreteeritud 3 2 5 
Alustatud agentuurset läbitöötamist 5 5 10 
Kuritegelik tegevus arreteerimise 1 4 5 


eesmärgil dokumenteerimisel 


Legaliseeritud ja asutud agentuurselt 6 19 25 

läbi töötama 

Värvatud ja kasutatakse tagaotsimisel - 4 4 

Tapetud operatsiooni käigus või varem 6 5 11 

surnud 

Kindlaks tehtud, et elavad välismaal 64 68 132 
KOKKU: 85 107 192 


Sealhulgas on 2. osakonna aparaat üles leidnud 105 riiklikku 
kurjategijat, kellest 62 otsiti taga üleliiduliselt. 

Aktiivsete agentuur- ja jälitusmeetmete tulemusel leiti 1957. aasta 
veebruaris üles ja arreteeriti üleliidulises nimestikus nr. 2 esinenud 
TOMBA, Verner Peetri poeg, sündinud 1903. aastal, kes tegi okupat- 
siooni ajal vabatahtlikult koostööd sakslastega, niinimetatud “Lendsal- 
gaga”, ning võttis osa nõukogude aktivistide mahalaskmisest. 
TOMBA on süüdi mõistetud.” 


* Mingeid aktiivseid jälitusmeetmeid Verner Tomba tabamiseks 
tegelikult rakendada ei tulnud, sest Tomba, kes oli end 1949. aastast 
peale varjanud, andis ennnast 9. veebruaril 1957 KGB-le ise üles. 

1957. aasta aprillis leiti üles ja arreteeriti nimekirjas nr. 2 esinenud 
OTS, Voldemar Juhani poeg, sündinud 1919. aastal, kes teenis 
okupatsiooni ajal karistussalgas ja võttis osa partei- ja nõukogude 
aktiivi mahalaskmisest. OTS on süüdi mõistetud.” 

1957. aasta septembris leiti üles ja arreteeriti nimekirjas nr. 2 
esinenud ALJASMETS, Johannes Jüri poeg, sündinud 1901. aastal, 
kes okupatsiooniperioodil osales nõukogude aktivistide mahalask- 
misel. Ka ALJASMETS on süüdi mõistetud.” 

Teistest tagaotsitavatest riiklikest kurjategijatest, kes esinesid 
nimekirjas nr. 2 ja on arreteeritud, oleme me Teid õigeaegselt infor- 
meerinud oma esitistes. 


Tomba vahistati 20. veebruaril ja anti kohtu alla kui Petseri Omakaitse 
lendsalga liige, kes osales aktiivselt mahalaskmistes ja haarangutes, 
kus tehti kahjutuks hulgaliselt kommuniste. Tomba ise tunnistas end 
süüdi kolmes mahalaskmises osalemises ja ühe isiku mahalaskmises. 
15. juulil 1957 mõistis Pihkva oblastikohus Tomba 10 aastaks vangi- 
laagrisse, kust ta vabanes pärast karistuse ärakandmist 20. veebruaril 
1967. Kuid 14. novembril 1967 alustati ENSV KGB juurdlusosakonna 
ülema alampolkovnik Leonid Barkovi korraldusel uut juurdlust 
Omakaitse tegevuse kohta ning samas süüasjas arreteeriti 9. veebruaril 
1968 uuesti ka Verner Tomba. ENSV Ülemkohus mõistis 11. 
detsembril 1968 Tomba surma, tema armuandmispalve lükkas ENSV 
Ülemnõukogu Presiidium 7. veebruaril 1969 tagasi. Hukkamise 
daatum toimikust ei selgu. ERAF SM, f.129, 5.29020 (14 köidet). 

”! Edgar-Voldemar Ots vahistati 2. aprillil 1957. Otsa süüdistati Erna 
salga koosseisus Saaremaa vallutamises 1941. aasta sügisel ja 
Saaremaa Omakaitsesse kuulumises. Peasüüdistus tema vastu oli 
Nõukogude lenduri mahalaskmises osalemine 1941. aasta oktoobris. 
Balti sõjaväeringkonna sõjatribunali istungil 29. juunil 1957 ei loetud 
tema kuulumist Erna salka ja osalemist lenduri mahalaskmises 
tõestatuks; Ots mõisteti küll 10 aastaks vangilaagrisse, kuid samas 
kohaldati tema suhtes NSVL Ülemnõukogu Presiidiumi 17. septembri 
1955 amnestiaukaasi ja anti korraldus Ots vahi alt vabastada. Selle 
otsuse protestis aga sõjaväeprokurör ja Otsa süüasi saadeti samale 
sõjatribunalile teistkordseks läbivaatamiseks. 24. septembril vahistati 
Ots uuesti ja 26. oktoobril 1957 mõistis sõjatribunal ta 7 aastaks 
vangilaagrisse. Dubravlagist vabanes Ots 23. juunil 1964. ERAF SM, 
f.129, s.16178 (2 köidet). 

* Johannes Aljasmetsa juurdluse ja süüdimõistmise kohta Riigiarhii- 
vis toimikut ei leidu. 

Täiendavate abinõude tulemusena, mida on rakendatud tagaotsi- 
tavate poolt minevikus sooritatud kuritegude kontrollimiseks, on 
möödunud aastal kooskõlas direktiiviga nr. 74ss lõpetatud 44 riikliku 
kurjategija tagaotsimine. 

Peale selle on 2. osakonna ja perifeeriaorganite jälitusaparaat 
rakendanud abinõusid, et täiendada agentuuraparaati isikutega, kes on 
võimelised riiklikke kurjategijaid edukalt taga otsima 

Selle tulemusena on nimetatud kategooriasse kuuluvate isikute 
hulgast värvatud 72 agenti, sealhulgas on 2. osakonna jälitusjaoskond 
otseselt värvanud 18 agenti ja taastanud sideme 4 agendiga. 

Osakonna jälitusaparaadi agentuurvõrku kuulub 1958. aasta 1. 
Jaanuari seisuga 81 agenti, sealjuures 13 agenti-äratundjat. 

Agendid-äratundjad ja oluline osa muust agentuurist saadeti 
süstemaatiliselt vabariigi rajoonidesse marsruutkomandeeringutesse 
riiklikke kurjategijaid taga otsima ning nende sidemeid läbi töötama, 
sellega osutati perifeeriaorganitele jälitustöös abi. 

Nii näiteks kasutati agente-äratundjaid “Šklovskit”, “Martat” ja 
“Komlevit” Keila-Joa, Leetse ja Kumna luurekoolides õppinud Saksa 
luure agentide tagaotsimisel. 

Agent “Aleksandrovski” saadeti süstemaatiliselt marsruudile 
mitmesse Eesti NSV rajooni, et taga otsida üleliidulise jälituse nime- 
kirjas nr. 2 esinevaid TÕLGUT ja SIILI. 

Agent-äratundja “Tartu” saadeti marsruudile mitmesse vabariigi 
rajooni JÜRGENSIT taga otsima. 

Agent “Artur” saadeti Valga ja Tapa rajooni taga otsima nimekirjas 
nr. 2 esinevat KUKS, Nikolaid. 

Kuid hoolimata jälitustöö parenemisest tervikuna on Eesti NSV 
Ministrite Nõukogu juures asuva Riikliku Julgeoleku Komitee töös 
riiklike kurjategijate jälitamisel veel mitmeid puudusi, näiteks järg- 
misi. 

Kuna mõned operatiivtöötajad ei analüüsinud küllaldaselt jälitus- 
toimikute materjale, kavandasid nad üritusi, mille elluviimine ei 
andnud võimalust riiklikke kurjategijad kiiremini üles leida. 

Ebapiisavalt on läbi viidud aktiivseid ja sihikindlaid agentuur- ja 
operatiivmeetmeid, milles oleks peale agentuursete kombinatsioonide 
kasutatud kõiki olemasolevaid operatiivvahendeid. 

Mitmete toimikute osas ei tehta veel peale tunnistajate ülekuula- 
mise plaanipärast tööd, et koguda muud liiki tõendeid tagaotsitavate 
tegevuse kohta. 

IV. VASTULUURETÖÖ PIIRIÄÄRSETES RAJOONIDES 


Peatähelepanu pöörati sellele, et parandada meie tööd agentuuriga 
ja täiendada agentuuraparaati uute värvatavate agentidega isikute 
seast, kes tunnevad hästi piirivööndi kohalikke olusid, lävivad 
ulatuslikult elanikkonnaga ja suudavad välja selgitada isikuid, kel on 
reetmiskavatsus või kes valmistuvad illegaalselt välismaale põgene- 
ma, ning kes on ühtlasi võimelised välja selgitama keelatud piiritsooni 
ilmunud kahtlasi inimesi ja nendest õigeaegselt riikliku julgeoleku 
organitele teatama. 

Meie eriliseks hooleks oli ka piiri selle rikkumise seisukohalt 
nõrkade lõikude väljaselgitamine. Kuna piirilõikude kaitstuse aste eri 
aastaaegadel, näiteks jää tekkimise ajal ja kevad-suvisel perioodil 
muutub, siis võtsime me seda arvesse ja rakendasime abinõusid 
nõrkade kohtade väljaselgitamiseks, tugevdasime nende agentuurset ja 
operatiivset teenindamist ning vajalikel puhkudel värbasime agentuu- 
ri, et seda täiendada nii kvalitatiivselt kui ka kvantitatiivselt. 

Selleks, et agentuur- ja operatiivtöö tõhustamist piiriäärsetes 
rajoonides praktiliselt abistada, on 1957. aasta jooksul piiriäärsete 
rajoonide RJK aparaatidesse teenistuslähetustele suunatud 2. osakonna 
ja komitee teiste operatiivosakondade 35 kogenud töötajat. Muuhulgas 
viibisid meie töötajad teenistuslähetusel kõikides piiriäärsetes rajooni- 
des sel ajal, kui valmistuti tähistama ja tähistati Oktoobrirevolutsiooni 
40. aastapäeva, ning kümne piiriäärse rajooni aparaadis detsembri 
kuus. 

Viibides teenistuslähetusel 8 kuni 10 päeva, uurisid meie seltsi- 
mehed koos kohalike aparaatide töötajate ja piirivalvuritega sadama- 
sildu, ujuvvahendite ja kütteainete kaitstust, vaatasid läbi kontrolli- 
miste materjalid ning uurisid, kuivõrd usaldusväärselt on komplek- 
teeritud kaluribrigaadid ja väikeste kalapüügilaevade meeskonnad, 
samuti töötati välja abinõud reetmiskavatsust hauduvate isikute agen- 
tuurseks jälgimiseks. 

1957. aasta detsembris vaatasid komitee juhtivad töötajad läbi 
kogu rajooniaparaatide operatiivmajanduse ja andsid konkreetseid 
juhtnööre kõigi operatiivarvestuse toimikute kohta, kõige tõsisemate 
läbitöötamiste osas koostati agentuur- ja operatiivmeetmete plaanid, 
nad andsid soovitusi, kuidas agentuuri kõige sihikindlamalt kasutada, 
ning tegid kindlaks vastuluuretöö nõrgad lõigud ja näitasid kätte 
abinõud selle tõhustamiseks. 

NSV Liidu Ministrite Nõukogu juures asuva Riikliku Julgeoleku 
Komitee käskkirjade nr. 00190 ja nr. 00205 täitmiseks töötasid 
piiriäärsete rajoonide RJK aparaadid koos piirivalvurite, RJK 

eriosakondadega sõjaväeosades ja miilitsaorganitega 1957. aasta 
jaanuaris välja agentuur- ja operatiivmeetmete plaanid, mille eesmär- 
giks oli tugevdada nõrkade piirilõikude agentuurset kaitset, aktivisee- 
rida reetmiskavatsustega inimeste läbitöötamist ja tõhustada ka agen- 
tuuriga tehtavat tööd, et selgitada välja ja hoida ära kodumaa reetmise 
katsed nõukogudevastaste elementide poolt. 

1957. aasta aprillis ja mais töötati Eesti NSV Ministrite Nõukogu 
juures asuva Riikliku Julgeoleku Komitee ja Eesti NSV territooriumil 
asuvate piirivalvesalkade liinis välja ettepanekud riigipiiri füüsilise 
kaitse tugevdamiseks, need plaanid saadeti NSVL MN juures asuvale 
RJK-le. 

Paljud meie ettepanekud ei leidnud nende läbivaatamisel Piiri- 
valvevägede Peavalitsuses ja NSV Liidu Ministrite Nõukogu juures 
asuvas Riikliku Julgeoleku Komitees positiivset lahendust. Näiteks 
püstitasime küsimuse, kas ei tuleks 8. üksik valvelaevade grupp 
paigutada talveperioodiks Haapsalust ümber Heltermaa sadamasse või 
Tallinnasse, lähtudes sellest, et Haapsalu sadam külmub palju varem 
kinni kui teised sadamad ja seepärast ei võta 8. üksiku valvelaevade 
grupi alused tegelikult aastas 3,5—4 kuud piiri valvamisest osa, samal 
ajal kui Soome laht on nendel kuudel jäävaba ning on täiesti võimalik, 
et piiri rikkuvad laevad tulevad meie vetesse, 11. piirivalvesalga 
juhtkonnal aga ei ole midagi võimalik nende vastu ette võtta. 

Sellise olukorra võimalikkust kinnitab hiljuti aset leidnud fakt, 
nimelt 19. detsembril 1957. aastal kell 15.00 jäi 1,5—2 kilomeetri 
kaugusel Ristnast (Hiiumaa) 3 ööpäevaks ankrusse laev, kes seejärel 
hiivas ankru ja lahkus, jäädes tundmatuks. Kuna piirevalvekordonil ei 
olnud ujuvvahendeid, ei saanud piirivalvurid laevale läheneda, 
Haapsalus baseeruva 8. üksiku vahilaevade grupi alused olid juba 
ammu enne seda tõstetud kaldale ellingutele, lennukeid aga ei saanud 
meteoroloogiliste tingimuste tõttu kasutada. 

Ebanormaalne on ka olukord, et igal aastal kaks kuud piiri 
sõjaväeliselt peaaegu ei kaitsta. 

See on nii ja kordub pidevalt ajal, mil toimub demobiliseerimine, 
saabub uus täiendus ja seda välja õpetatakse. Sel ajal on kordonites 
isikkoosseisu 6—7 inimest ja nad kaitsevad ainult iseennast. 

Piirivalvesalkade ülemate käsutuses ei ole piisavalt reservi ja 
seepärast ei ole neil võimalik tagada riigipiiri kindlat kaitset. 

Eespool öeldu valguses peame me vajalikuks, et veel kord 
vaadataks läbi meie poolt varem esitatud ettepanekud ja otsustataks 
positiivselt mitmed küsimused, see on vajalik riigipiiri kindla kaitse 
tagamiseks. 

Ajavahemikul juulist augustini tegid piiriäärsete rajoonide RJK 
aparaadid koos piirivalvesalkadega ära suure töö kalurikolhoosides, 
väikestel kalapüügilaevadel ja teistes organisatsioonides selleks, et 
seada sisse kord ujuvvahendite arvestuse ja hoidmise alal, et 
korraldada nende valvet sadamasildade juures, et kontrollida 
ujuvvahendite püügile minekut ja tagasitulekut ning kaluribrigaadide 
ja väikeste kalapüügilaevade meeskondade komplekteerimist sel 
eesmärgil, et hoida ära ühe perekonna liikmete ja lähedaste sugulaste 
töötamist koos, kui kellegi kohta neist on kompromiteerivaid 
materjale, aga ka juhul, kui kompromiteerivaid materjale on kaluri- 
brigaadide ja laevameeskondade liikmete kohta, kes kestvalt koos 
töötavad. 

Selle töö käigus komplekteeriti vastavate partei- ja nõukogude 
organitega kooskõlastatult ümber kaluribrigaade ja laevade meeskondi 
ning tehti 50 juhul ümberpaigutusi. Ümberpaigutatud isikud suunati 
tervetesse kollektiividesse või kollektiividesse, kus on meie agentuuri. 

1957. aasta augustis võtsid 2. osakonna töötajad osa olukorra 
uurimisest VSÜ “Kalevi” jahtklubis seoses sellega, et 4. osakonna 
teenindatavalt objektilt põgenes 3 purjesportlast Rootsi. 

Uurimise tulemused arutati 31. augustil läbi Eestimaa KP 
Keskkomitee büroo istungil. Et kõrvaldada avastatud puudused, võeti 
vastu otsus tugevdada jahtklubi organisatsiooniliselt juhtiva kaadri 
abil, tugevdada purjesportlaste seas tehtavat poliitilist kasvatustööd, 
samuti tehti Eesti NSV Ministrite Nõukogu juures asuvale Keha- 
kultuuri- ja Spordikomiteele ülesandeks töötada 1. jaanuariks 1958. 
aastal välja üksikasjalik instruktsioon pikkade sportlike ja turistlike 
sõitude ohutuse tagamiseks. Selle instruktsiooni projekt on juba 
olemas, käesoleval ajal vaadatakse seda läbi Eesti NSV Ministrite 
Nõukogus ja Eestimaa KP Keskkomitees. 

Pärast SM-RJK 21. augusti 1957. aasta juhtnööride nr. 2665/157s 
saamist korraldas 2. osakond koos piirivalvesalkade, RJK osakonnaga 
Eesti Raudteel ja Eesti Merebasseinis, NSVL MN juures asuva RJK 
eriosakondadega sõjaväeosades, Eesti NSV Siseministeeriumi ja 
miilitsaorganitega 1957. aasta septembris kolm rühmaviisilist kõigi 
asjasthuvitatud organite esindajate vastavat nõupidamist, kus töötati 
välja ühiste operatiiv- ja sõjaväeliste abinõude plaanid passi- ja piiri- 
režiimi tugevdamiseks. 

Abinõude plaanid koostati iga rajooni operatiivset olukorda ja 
eripärasusi arvestades. Erilist tähelepanu pöörati sellele, et leida efek- 
tiivsed abinõud, mis tagavad passirežiimist kinnipidamise kontrolli 
nendes rajoonides, kus on niinimetatud siseveekogusid, mida piirival- 
ve ei kaitse. 

Suurt tähelepanu pöörati ka selle kontrollimisele, kui tegusad on 
olnud RJK, SM ja miilitsa organite poolt 1956. aastal koostatud ühiste 
abinõude plaanid, mis töötati välja vastavalt NSV Liidu Ministrite 
Nõukogu juures asuva Riikliku Julgeoleku Komitee 17. detsembri 
1955. aasta direktiivile nr. 153ss välismaa luureorganite agentuuri 
tagaotsimise ja kinnipidamise kohta juhul, kui nad on toimetatud 
vabariigi territooriumile illegaalseid kanaleid pidi. 

Nende plaanide reaalsust kontrolliti 1957. aastal kahel tšekistlikul 
sõjaväelisel õppusel, millest üks korraldati aprillis Saaremaa territoo- 
riumil Balti Piirivalveringkonna ja Eesti NSV Ministrite Nõukogu 
juures asuva Riikliku Julgeoleku Komitee juhtkonna algatusel ning 
teine Harju ja Keila rajooni territooriumil NSVL MN juures asuva 
RJK Piirivalvevägede Peavalitsuse ülema kindralleitnant sm. Zõrja- 
novi initsiatiivil ja otsesel juhtimisel. 

Mõlemad õppused said RJK organite töö osas positiivse hinnangu, 
kuid nende käigus ilmnesid ka mõned puudused, seoses sellega viidi 
olemasolevatesse plaanidesse sisse vajalikud korrektiivid. 

Vastavalt NSV Liidu Ministrite Nõukogu juures asuva Riikliku 
Julgeoleku Komitee käskkirjale nr. 00205 lugesid 2. osakonna ja teiste 
operatiivosakondade töötajad möödunud aastal kordonite ülemate ja 
piirivalvesalkade luureohvitseride seminaridel üle 20 loengu. 

RJK rajooniaparaatide ja piirivalvesalkade juhtivad töötajad pida- 
sid 1957. aastal piiriäärse vööndi kolhoosides, asutustes ja ettevõtetes 
üle 200 loengu sellest, kuidas suurendada revolutsioonilist valvsust ja 
mobiliseerida kohalikku elanikkonda osutama riikliku julgeoleku 
organitele ja piirivalvesalkadele abi riigipiiri kaitsmisel. 

Eespool loetletud abinõud aitasid märkimisväärselt kaasa 2. 
osakonna ja piiriäärsete rajoonide aparaatide vastuluuretöö kvaliteedi 
paranemisele. 

Elluviidud agentuur- ja operatiivmeetmete tulemusena lõpetasid 2. 
osakonna 5. jaoskond ja rajooniaparaadid 1957. aastal 15 formular- 
toimiku ja 39 esialgse operatiivkontrolli toimiku edasise läbitöötamise 
isikute kohta, kelle reetmiskavatsuse andmed ei leidnud kinnitust, 
toimikud on antud arhiivi. Sealjuures on kahel juhul läbi viidud 
profülaktilised meetmed. 

Aruandeaasta jooksul on RJK 2. osakond ja kõik rajooniaparaadid 
avanud reetmiskavatsusega isikute kohta 21 formulartoimikut, 19 
esialgse operatiivkontrolli toimikut ja 1 vabariikliku jälituse toimiku. 

Toimikute koguarvust on 2. osakonna 5. jaoskond avanud 15 
formulartoimikut, 7 esialgse operatiivkontrolli toimikut ja 1 jälitus- 
toimiku. 

Uutest menetlustest on 1957. aastal avatud agentuurilt saadud 
andmete alusel 11 formulartoimikut ja 14 esialgse operatiivkontrolli 
toimikut. 

On iseloomulik, et pärast 1955. aastat ei ole rajooniaparaatide ja 2. 
osakonna töötajad lasknud toimuda mitte ühelgi Eesti NSV terri- 
tooriumilt välismaale põgenemise juhtumil. 

1957. aastal peeti Eesti elanikest kinni katsel ületada piir teiste 
vabariikide või oblastite territooriumil 10 inimest, kuid kedagi neist 
operatiivarvestuste toimikute järgi ei menetletud, välja arvatud 
PIIRMAA, Heldur, keda töötati läbi formulartoimiku järgi, sest teda 
kahtlustati kuulumises Ameerika luuresse, kuid need kahtlused ei 
leidnud kinnitust, tema formulartoimik suleti 1956. aasta detsembris ja 
anti arhiivi. 

Piiriületamise katse eest on Eesti NSV elanikest kinni peetud ja 
kriminaalvastutusele võetud: 

ENNOK, Avo Jaagu poeg, sündinud 1915. aastal, HOLOPOVA, 
Niina Jegori tütar, sündinud 1938. aastal??, TAHK, Väino Peetri poeg, 


* Niina Holopova lahkus 17. märtsil 1957 Tallinnast ja sõitis 
Petrozavodskisse. 21. märtsil pidas piirivalve ta piiritsoonis Sortavala 
rajoonis kinni. Tema juurest leiti kompass ja vene-soome sõnastik. 
Järgmisel päeval kirjutas Holopova erakordselt avameelse seletuskirja, 
kus ta selgitab oma välismaale põgenemise motiive. (ERAF SM, 
f.129, s.26352, 1.26-32). Sõja ajal oli tema perekond Leningradi 
rajoonis jäänud Saksa okupatsioonitsooni, kust nad koos ingeri- 
soomlastega hiljem Helsingisse evakueeriti. Soomes veedetud 
aastatest jäid Holopovale kõige paremad mälestused. Ta kirjutab, et 
soome keel sai talle lähedaseks ja ka hiljem ei suutnud ta Soome 
raadiot kuulata ilma liigutuseta. Pärast Soome-Nõukogude Liidu 
vaherahu pöördus perekond tagasi Nõukogude Liitu ja asus elama 
Eestisse. Holopova omandas kiiresti eesti keele ja asus õppima eesti 
kooli. Kuigi ta ise oli venelane, võttis Holopova üle oma eesti kooli- 
kaaslaste kombed ja väärtushinnangud ning hakkas ka venelastesse 
eitavalt suhtuma. Tütarlast köitis välismaine muusika, Eestisse 
Prantsusmaalt saabunud repatriandilt hakkas ta prantsuse keele tunde 
võtma; teda masendas seevastu nõukogude kultuurielu hallus ja 
piiratus, üldine vabadusetuse ja lauspropaganda atmosfäär. Holopova 
pidas oma elu Nõukogude Liidus perspektiivituks ja otsustas iga hinna 
eest välismaale pääseda. Soomes elasid tal kaks tädi, kes saatsid oma 
Nõukogude Liitu jäänud sugulastele pakke. Holopova pääses 
suhteliselt leebe karistusega, sest kohus kvalifitseeris tema seletuskirja 
kui seiklushimulise tütarlapse fantaasia produkti. ENSV Ülemkohus 

sündinud 1938. aastal“, UDAM, Mark Viktori poeg, sündinud 1936. 
aastal, JALONEN, Rein Aleksandri poeg, sündinud 1936. aastal, 
STEINBACH, Ago Nikolai poeg, sündinud 1940. aastal, ALLIK, Peet 
Aleksei poeg, sündinud 1939. aastal, PIIRMAA, Heldur Alberti poeg, 
sündinud 1926. aastal, JÕGI, Aksel Gustavi poeg, sündinud 1925. 
aastal, PERTMAN, Jüri, sündinud 1938. aastal” aastal, ja MANNO, 


mõistis Holopovale 31. mail 1957 ühe aasta vabadusekaotust, ENSV 
Ülemnõukogu Presiidiumi otsusega 24. augustil 1957 anti talle armu. 
” Väino Tahk vahistati 7. mail 1957, 20. juulil 1957 mõistis Tallinna 
Mererajooni rahvakohus talle ühe aasta vabadusekaotust, vabanes 
amnestiaga 13. detsembril 1957. 

Jüri Pertmanni ajendas põgenemisele eelseisev sundajateenistus 
Nõukogude Armees. Pertmann sõitis Leningradist elektrirongiga 
Roštšino jaamani ja sealt edasi läks jalgsi, püüdes liikuda ainult öösiti. 
Tal oli kaasas suhteliselt hea varustus (kompass, taskulamp, Soome ja 
Helsingi kaardid, nuga, viil jms) ja nagaan koos padrunitega. Kuid 11. 
novembri öösel tabas piirivalve Pertmanni Viiburi rajoonis Gvardeiski 
raudteejaama lähedal põõsastikus. Kirjas oma sõbrale Tõnu Raidile, 
mida ta Patarei vanglast 27. novembril 1957 välja toimetada püüdis ja 
mis läbiotsimisel ära võeti, kirjeldab ta ise oma tabamist: “Areteeriti 
mind 11. nov. kell 23.05 piiri ligidal 20 km Viiburist põhjapoole, tänu 
ühele vene mutile, kes mind 190. nov. öösel nägi raudteel ja kellega ma 
mõned sõnad rääkisin. Temale paistsin kahtlasena ja ta ajas piirivalve 
jalule, kes siis igalpool teedel, jaamades ja raudteel varitses, 
ülekuulamised olid Viiburis, Leningradis ja nüüd siin Tallinnas 
(Pagaris). Istun Patareis, ülepäeviti viiakse “Musta Rongaga” Pagari 
ülekuulamisele. Poliitilisi on siin 25 meest. Viiburi kaudu Soome 
minejaid on tänavu juba 9 poissi kinni nabitud. Osa sai amnestiaga 
lahti, enamuses olid tuulepead, nagu minagi. Minu $$ on aga 
hullemad kui neil, sest et mul oli kaasas nii täiuslik varustus ja relv.” 
(ERAF SM, f.129, s.26520, 1.148). Juurdlustoimikust ilmnebki, et 
esimesena märkas piiritsoonis Pertmanni öist ringkäiku sooritanud 
raudteelane Anna Lvova, kes seejärel otsekohe informeeris raudtee- 
jaama korrapidajat. Pertmannile pandi lisaks põgenemiskatsele ja 
ebaseaduslikule relvale süüks ka tema kodust leitud “Eesti rahva 
kannatuste aasta” kahte köidet ja üht lauset muidu isikliku sisuga 
kirjas tema tuttavale Mari-Anne Päsmelile: “Sest kuigi minu silmad 
seda vahest kunagi ei näe, siis kunagi tuleb kindlasti aeg, kus Eesti 
kohal laiub meie vaba rahvuslipp — sini-must-valge!” (samas, 1.148). 
Juurdlusel ja kohtuprotsessil andis Pertmanni vastu tunnistusi ka Tõnu 
Raid. 28. jaanuaril 1958 mõistis ENSV Ülemkohus Pertmanni 6 

Kalju Gustavi poeg, sündinud 1926. aastal. 

Nimetatud isikutest on JÕGI, Aksel Eesti NSV Ülemkohtu poolt 
Vene NFSV KrK paragrahvi 19-58-1 “a” alusel mõistetud 7 aastaks 
parandusliku töö laagrisse, PERTMAN ja MANNO on uurimise all, 
PIIRMAA, JALONEN, STEINBACH ja ALLIK vabastati vahi alt 
1957. aasta novembris, sest neile laienes seadlus “Amnestiast” ning 
neid ei võetud Eesti NSV prokuratuuri määruse alusel kriminaalvastu- 
tusele. 

Kõigile ülejäänutele mõisteti Vene NFSV KrK paragrahvi 19-84 
alusel vabadusekaotus 1 kuni 3 aastani, kuid nad vabastati samuti 
amnestia tõttu vahi alt. 

Peale selle arreteeris otseselt 2. osakonna viies jaoskond 1957. 
aasta novembris ALLIPERE, Arvo ja EERLICH, Kalju, kelle kohta 
saadi agentuurandmeid, mida kontrolliti operatiivtehnika abil, et nad 
valmistasid ette illegaalset põgenemist välismaale ja kavatsesid 7. 


aastaks vangilaagrisse. KGB-le jäi teadmatuks, et Pertmann oli ka 
põrandaaluse noorteorganisatsiooni “Kuperjanovlased” üks aktiviste, 
kes levitasid 1955. aasta veebruaris Eesti Vabariigi aastapäeva eel 
Tartus lendlehti. (Viktor Niitsoo, Vastupanu 1955-1985. Tartu, 1995, 
1k.49-50). Pertmann vabanes Dubravlagist 11. novembril 1963, ta oli 
ka hiljem seotud vastupanuliikumisega. 

*° Kalju Manno oli juba varem ühe korra NKVD poolt karistatud. Ta 
vahistati 8. märtsil 1945 ja teda süüdistati SD-s töötamises aastatel 
1942-1943, Eesti Leegionis teenimises ning oma tuttava Moritz 
Jürgensoni Soome põgenemise kavatsusest võimudele mitteteata- 
mises. 18. juulil 1945 mõistis NKVD Erinõupidamine Manno 8 
aastaks vangilaagrisse, kust ta vabanes 9. märtsil 1953. (ERAF SM, 
f.129, s.26346). Nõukogude Liidust põgenemise katsel tabati Kalju 
Manno 1. oktoobril 1957 Gruusias, Batumi rajoonis, Kahaberi külas, 
11 kilomeetri kaugusel Türgi piirist. Oma sealviibimise ja oma 
tegutsemise motiivide kohta andis Manno vastukäivaid seletusi. Asja 
asus algul uurima Adžaari ANSV KGB, detsembris võttis tema 
süüasja üle ENSV KGB, kes aga 29. jaanuaril 1958 juurdluse süü 
tõestamatuse pärast lõpetas ja Manno vahi alt vabastas. (ERAF SM, 
f.130, s.1989). Kalju Manno 2. augustil 1993 Kanadast saadetud 
kirjast, mis on lisatud juurdlustoimikule (ERAF SM, f.129, s.26346), 
selgub, et mõni aeg hiljem õnnestus tal Kestenga rajoonist Murmanski 
lähedal, kus ta töötas kraana- ja autojuhina, üle piiri Soome põgeneda. 
Sealt lasti tal edasi Rootsi minna. 

novembril 1957. aastal lasta demonstratsiooni ajal õhku tribüüni 
Tallinnas Võidu väljakul.” 

Üksikasjalikult informeerisime Teid “14.” novembri 1957. aasta 
eriteatega nr. 1/1204. 

1958. aasta 1. jaanuari seisuga on piiriäärsetel rajoonide RJK 
aparaatidel: 669 agenti, 36 residenti, 54 konspiratiivkorteri pidajat, 5 
püüniskorterit ja 165 usaldusisikut. 

Peale selle kasutatakse piiri kaitsmisel teiste organite agentuuri, 
kuhu kuulub 665 inimest. 

Reetmiskavatsuse tõttu töötatakse läbi 65 isikut, nende kohta on 2. 
osakonna 5. jaoskonnas 19 formulartoimikut, üks jälitustoimik ja 12 
esialgse operatiivkontrolli toimikut. 

Eespool toodud andmed näitavad, et vastuluuretöö tervikuna on 
piiriäärsetes rajoonides möödunud aastaga võrreldes paranenud. 


”. Juurdlusandmete järgi olevat Arvo Allipere põgenemisplaane 
mõlgutanud juba 1955. aastast peale. 1957. aasta kevadel hakkas ta 
koos oma sõbra Kalju Eerlichiga Soome põgenemiseks mootorpaati 
ehitama. Koos hangiti ka mootor, mitmeid muid paadi osi ja isegi 
kummiülikond, kuid täiesti sõidukorda paati ei saadudki. Kuid juba 
14. märtsil 1957 oli nende põgenemiskavatsusest KGB-le kaevanud 
Eerlichi tolleaegne töökaaslane ja ülemus Oskar Kägu, kellele Eerlich 
oli oma plaanidest kergemeelselt rääkinud, misjärel mõlemad kohe 
sattusid vastuluureosakonna pingsa tähelepanu alla. Allipere vahistati 
4. novembril ja Eerlich 5. novembril 1957. Läbiotsimisel Allipere 
kodunt leiti vihikuid, kus oli ka üks nõukogude- ja venevastane 
kirjutis, mis algas sõnadega “See juhtus siis kui Venemaa Jänkide 
poolt okupeeriti ja tiblad Eestist välja saadeti...”. Kuna vihikutes 
leidub ka üsna rõvedaid joonistusi ning läbiotsimisel leiti ka analoogi- 
lisi fotosid (vihikud ja negatiivid on järelvalvetoimikule lisatud 
ümbrikus), mida nad näitasid ka oma tuttavatele, siis said mõlemad 
kaela veel pornograafiasüüdistuse. Allipere olukorda raskendas veel 
see, et ta saatis Patarei vanglast oma sõbratarile Inda Tomsonile ja 
vennale Väino Alliperele kirja, milles ta instrueeris neid, kuidas 
ülekuulamistel vastata. Kiri aga sattus postikontrolli käigus KGB kätte 
(ERAF SM, f.129, s.26744, 1.356). Mingit tegelikku kavatsust Võidu 
väljakul plahvatust korraldada Alliperel ja Eerlichil ei olnud ja kõik 
oli jäänud ebamääraste juttude tasandile. Sellest süüdistusest ka 
kohtus loobuti. 28. jaanuaril 1958 mõistis ENSV Ülemkohus Arvo 
Allipere ja Kalju Eerlichi 4 aastaks vangilaagrisse. Vabanemise 
daatum toimikust ei selgu, kuid vähemalt Eerlich on 1959. aasta 
novembris olnud uuesti vabaduses. ERAF SM, f.129, s.26744. 


51 


Operatiivkoosseis on hakanud pöörama rohkem tähelepanu agentuuri 
kasvatamisele, hakanud teda hoolikamalt instrueerima, andma rohkem 
konkreetseid ülesandeid ja paremini välja töötama agentuuriga side- 
pidamise viise. 

Kogu agentuuri võetakse vastu vastavalt igakuistele graafikutele, 
millest peetakse kinni. Kohtumistele mitteilmumist esineb, kuid harva 
ja peamiselt sellise agentuuri korral, kes töötab pikaajalisi reise 
sooritavatel laevadel. 

Usaldusisikuid võtab operatiivkooseis vastu perioodiliselt. Suure- 
mat osa nendest kasutatakse, et tagada jälgimine piiri nõrkades 
lõikudes, mõned aga täidavad ka üksikuid ülesandeid seoses läbitöö- 
tatavate konkreetsete isikutega. 

Piiriäärsete rajoonide RJK aparaadid teevad pidevalt tööd, et välja 
selgitada ja agentuurselt tundma õppida neid kontingente, kes pakuvad 
organitele huvi. Selle tulemusena on arvele võetud 46 piiriäärsetes 
rajoonides elavat endist salakaubavedajat, 11 endist ülevedajat, 65 
piiririkkujat ja reetmiskavatsusega inimest, 1283 repatrieerunut, 21 
reemigranti, ligikaudu 3000 kinnipidamiskohtadest tagasi tulnut ning 
üle 5000 inimese, kellel on kirjavahetus välismaaga. 

Sellest kontingendist töötatakse operatiivarvestuse toimikute alusel 
läbi 83 inimest ja nimetatud kontingendist on hangitud 59 agenti. 

Peale positiivsete momentide on piiriäärsete rajoonide aparaatide 
selles töös ka puudusi. Eelkõige on neid töös agentuuriga ja operatiiv- 
arvestuse toimikutega. Rajooniaparaatidel on 54 konspiratiivkorterit, 
kus võetakse vastu 365 agenti, mis moodustab neist veidi üle 50%. 
Konspiratiivkorterite muretsemine on meil väga raske, kuid selge on 
ka, et selle all kannatab agentuuriga tehtava töö kvaliteet ning see 
kajastub töös operatiivarvestuse toimikutega. 

Muud puudujäägid on seotud sellega, et mõnedel rajooni- 
aparaatidel ei ole piisaval hulgal agentuuri, olemasolevad residentuu- 
rid on väikesearvulised ega ole täielikult komplekteeritud, mitmetel 
juhtudel ei õpita agentuuri võimalusi tundma piisava süvenemisega 
ega rakendada vajalikke abinõusid, et kasutada agentuuri arvestus- 
aluse kontingendi konkreetsetes asjades, nimestikuliselt arvele võetud 
literatoimikute puhul ei ole täielikult kindlustatud vastav agentuurne 
jälgimine. 

V. TÖÖ EESTI NSV-D KÜLASTAVATE VÄLISMAA 
DELEGATSIOONIDE JA TURISTIDEGA 


Seoses sellega, et kultuurisidemed välisriikidega laienevad, külas- 
tas Eesti NSV-d 1957. aastal rohkem kapitalistlikest riikidest tulnud 
välismaa delegatsioone kui eelneval aastal. 

1956. aastal külastas Eesti NSV-d 12 välisriikide delegatsiooni, 
mille koosseisu kuulus 73 inimest, 1957. aastal aga oli 22 välisriikide 
delegatsiooni, kuhu kuulus 298 inimest. 

Suurem osa välismaalasi saabus meie vabariiki Soomest (20 
delegatsiooni, kokku 277 inimest), Rootsist oli üks 20 inimesest 
koosnev delegatsioon. 

Nimelt külastas Eesti NSV-d 1957. aastal 11 spordidelegatsiooni, 3 
delegatsiooni Välismaaga Kultuurisidemete Pidamise Eesti Ühingu 
kutsel ja 8 delegatsiooni nõukogude, partei-, ametiühingu ja kommu- 
nistliku noorsooühingu organisatsioonide liinis. 

Ainuüksi 2. osakonna 5. jaoskond, mis töötab välismaa delegat- 
sioonidega ja turistidega, värbas 1957. aastal 15 agenti ja 1 residendi. 

Kaks värvatud agenti saadi Välismaaga Kultuurisidemete Pidamise 
Eesti Ühingu töötajate hulgast, kõik ülejäänud on hotellide, restorani- 
de ning muude välismaalaste vastuvõtmise ja teenindamisega seotud 
organisatsioonide töötajad. Paljud värvatud agentidest valdavad 
võõrkeeli ning on end koostöös meie organitega näidanud positiivsest 
küljest. 

Residendiks oleme vormistanud hotelli direktori Metuse, NLKP 
liikme, kes on varem töötanud riikliku julgeoleku organites ning on 
praegu pensionil.” 


** Elmar Metus (1925-1979), Krasnojarski krais sündinud Venemaa 
eestlane. Metus võitles sõja-aastatel 7. Eesti laskurdiviisis, 1944 
saadeti “Smerši” kursustele, 1945-1946 töötas “Smerši” operatiiv- 
volinikuna, alates augustist 1946 kuni maini 1953 töötas ENSV julge- 
olekuministeeriumi operatiiv- ja vanemoperatiivvolinikuna ja jaos- 
konnaülema asetäitjana 2. ja 4.osakonnas, kus võttis osa ka sõjalis- 
tšekistlikest operatsioonidest. 1954. aasta maist kinnitati Metus ENSV 
siseministeeriumi ja hiljem julgeolekukomitee Harju rajooni volini- 
kuks. Mais 1956 tuli aga ta sellelt kohalt vabastada, kuna selgus, et 7- 
klassilise haridusega Metus oli lasknud tutvuste teel endale välja anda 
Tapa keskkooli fiktiivse lõputunnistuse; samuti polevat Metus 
piisavalt hästi toime tulnud agentuur-operatiivtöö korraldamisega. 
Sellegipoolest Metust KGB-st ei vallandatud, vaid kõigest 31-aastane 
mees saadeti pensionile ning 29. oktoobril 1956 sai Metusest juba 

Selleks, et tagada välismaalaste käitumise ja nende sidemete kindel 
jälgimine Nõukogude kodanike poolt, praktiseeriti 1957. aastal meie 
operatiivtöötajate kasutamist tõlkide või saatjatena. 

Näiteks juuni- ja juulikuus kasutati eesti ja soome keele tõlkidena 
NSVL MN juures asuva RJK Leningradi Võõrkeelte Instituudi III 
kursuse üliõpilasi leitnante PRIIMÄGE ja IVAŠENIT, kes olid 
praktikal ENSV MN juures asuva RJK 2. osakonnas. 

Peale selle söödeti vastavat kattevarju kasutades välismaalastele 
saatjateks kolmel juhul ette meie operatiivtöötajad, kes neid otseselt 
jälgisid ja andsid varjatud jälgimise töötajatele üle nende sidemete 
jälgimise. 

Erilist tähelepanu pöörati giidide-tõlkide valikule ja kontrolli- 
misele. Sellele tööle on lubatud inimesed, kes on poliitiliselt ja 
üldhariduslikult piisavalt ettevalmistatud ning valdavad täiuslikult 
võõrkeeli. Suurem osa giididest-tõlkidest on meie organite agendid 
(“Aira”, “Peter”, “Maiski”, “Robert”, “Järvinen”, “Kask” ja teised). 
Isiku- ja tööalaste omaduste poolest on need agendid võimelised 
täitma organite luure ja vastuluure ülesandeid ning paljud on end töös 
välismaalastega juba positiivselt näidanud. 

Peale selle on arvele võetud Eesti NSV Ministrite Nõukogu juures 
asuva Riikliku Julgeoleku Komitee kõigi osakondade agentuur, kes 
valdab võõrkeeli ning töötab sellistes organisatsioonides ja ettevõtetes, 
mida külastavad välismaa delegatsioonid, aga ka agentuur, keda võiks 
välismaalastele ette sööta. Selle kategooria agentidest valiti välja 
agendid “Nikolajev”, “Morse”, “Istorik”, “Kolga”, “Lind”, “Peiker”?, 


hotelli Palace direktor. Kuid ka sellel ametikohal saatsid teda problee- 
mid. Metusel tekkis mõne aasta pärast konflikt juhtivate KGB töötaja- 
tega (Lätte, Miller jt), kes suhtusid temasse põlgusega. Metus oli 
hotelli tööle võtnud mitmeid oma vanu sõpru, kes hangeldasid 
valuutaga, mille eest kaks neist 1962. aastal vahistati. 4. mail 1962 
vallandati Metus hotelli direktori ametikohalt. Selle peale kirjutas ta 
kaebekirja EKP ja NLKP Keskkomiteele, milles ta muuhulgas 
süüdistab KGB töötajaid ebakompetentses tegutsemises ja konspirat- 
sioonireeglite rikkumises. Ta väidab ka, et KGB töötajad korraldasid 
neile eraldatud hotellitubades sageli joominguid, kuhu neile tuli resto- 
ranist vastava eelarveartikli alusel tuua veini ja suupisteid. Metuse 
kaebuse põhjal anti küll KGB-le korraldus algatada sisejuurdlus, kuid 
tema ametist vabastamine jäeti jõusse, Metusel võimaldati vaid omal 
soovil töölt lahkuda. ERAF, f.1, n.6, 5.7346. 

* Agendina “Peiker” figureerib KGB dokumentides kirjanik Ralf 
Parve. 1941. aasta juunis mobiliseeriti Parve Punaarmeesse, ta teenis 

“Otševidets”, “Marta” ja teised ning söödeti nad ette välismaalastele, 
kelle kohta oli andmeid, et nad kuuluvad välisriikide luureorganitesse. 
Kokku kasutati 1957. aastal välismaalaste jälgimiseks rohkem kui 100 
RJK organite agenti. 

2. osakonna korraldusel rakendasid vajalikke ettevalmistavaid 
agentuur- ja operatiivmeetmeid välismaalaste saabumise puhuks ka 
Tartu, Pärnu ja Kohtla-Järve linna RJK voliniku aparaat. Nendes 
rajoonides hangiti õigeaegselt vajalik arv kindlat agentuuri võõraste- 
majades, restoranides ning ettevõtetes ja asutustes, mida külastavad 
välismaalased. 1957. aastal hankisid nimetatud linnade RJK aparaadid 
sel eesmärgil 25 agenti ja 4 agendiga side taastati. 29 agendist valdab 
võõrkeeli 15. RJK aparaate orienteeritakse õigeaegselt välismaalaste 
sõidust nendesse ja teistesse Eesti linnadesse ning meetmete raken- 
damisel osutatakse neile aparaatidele koha peal praktilist abi. 

Töös välismaalastega kasutatakse ulatuslikult operatiivtehnikat ja 
varjatud jälgimist. 


118. Eesti laskurdiviisis nooremleitnandina, kus tema kohustuseks oli 
diviisi seinalehe väljaandmine. Sel ajal kasutas diviisi “Smerš” Parvet 
salainformaatorina varjunimega “Peiker”, kellena teda iseloomustati 
positiivselt. Pärast Nõukogude Armeest demobiliseerumist anti 
“Peikeri” agenditoimik üle ENSV julgeolekuministeeriumile, kes 
temaga uuesti sidemed lõi. 1948. aastal kasutati teda näiteks oma 
endise klassivenna Kalju Oja jälitamisel. (ERAF, f.131, n.1, 5.181, 
1.26-34). Ralf Parve väljasõidutoimikus on tema kui agent “Peikeri” 
kohta 15. augustil 1961 koostatud pikem õiend, kus on märgitud: 
“Pärast demobiliseerumist 1948. aastal seisis ühenduses ENSV MGB- 
ga. Kui salajast kaastöölist iseloomustatakse teda positiivselt. 1950. 
aastal arvati ta agentuurvõrgust välja, kuna tal ei olnud usaldust 
nõukogudevastaselt meelestatud isikute hulgas.” 1956. aastal lülitati 
agent “Peiker” uuesti tegutsevasse agentuurvõrku, seekord tegeles 
temaga KGB 1. (välisluure) osakond. Ta saadeti ka Soome, kus ta 
osales mitmete soome kirjanike ja ühiskonnategelaste läbitöötamisel. 
Kuid Ralf Parve kasutamisel agendina ilmnes uuesti vana häda, sest 
aktiivse punakirjanikuna ei olnud tal ka pagulaste hulgas mingit 
usaldust: “Kuid viimasel ajal esines “Peiker” ajakirjanduses aktiivsete 
nõuk. seisukohtadega, mistõttu tema kasutamine ENSV KGB edasis- 
tes üritustes eesti emigrantide ja nende sugulaste tundmaõppimisel on 
väga raske.” Sel põhjusel katkestas KGB agent “Peikeriga” 1958. 
aastal uuesti sideme ja tema toimik anti arhiivi. ERAF SM, f.136, 
s.8832, 1.3-4. 

Tehtud töö tulemusena on saadud mitmeid tähelepanuväärivaid 
materjale välismaa delegatsioonide liikmete ning nende sidemete 
kohta Nõukogude kodanikega. 

Nii saadi mõningaid andmeid soomlaste VILKUNA, HYNYNENI 
ja JÄRVELAÄ kohta, kes viibisid eri aegadel Eestis, need andmed 
kinnitavad 1. ja 2. peavalitsuse kahtlusi, et need isikud kuuluvad välis- 
riikide luureorganitesse. On välja selgitatud, et need soomlased 
püüdsid luua ulatuslikke sidemeid eestlastega, rääkisid hotellitubades 
nõukogudevastaseid jutte, fotografeerisid objekte, mida nad võisid 
kasutada nõukogudevastases propagandas, samuti andsid kohalikele 
elanikele üle mingeid pakke. 

ARAHONKA, Ossi viibis Eesti NSV-s Soome üliõpilaste delegat- 
siooni koosseisus kaks korda, 1956. aasta oktoobris ja 1957. aasta 
oktoobris. Salajasel kontrollimisel tehti kindlaks, et ta nimetas mõle- 
mal korral oma töökoha erinevalt. 

1956. aastal tuli ARAHONKA Eesti NSV-sse Soome delegatsiooni 
koosseisus ja nimetas end Helsingi Ülikooli filoloogiateaduskonna IV 
kursuse üliõpilaseks. Kuid nagu ütles Eestimaa LKNÜ Keskkomitee 
sekretär, kes oli 1957. aastal Helsingis viibides ARAHONKA isiku 
vastu huvi tundnud, ei tundnud teda ükski Helsingi Ülikooli üliõpi- 
lane. 

1957. aasta oktoobris Eestis viibides nimetas ARAHONKA end 
Soome üliõpilaste ühingu üheks juhiks. Meie agentuur tegi kindlaks, 
et ajal, mil ARAHONKA viibis Tartu linnas, kus toimusid Soome ja 
Eesti üliõpilaste spordivõistlused, ei teadnud ta võistlustingimustest 
midagi ega tundnud üldse huvi võistlusteks valmistumise ja nende 
tulemuste vastu. Tartu linnas viibides kohtus ARAHONKA Tartu 
ülikooli professori ARISTEGA, kellele ta andis üle mingi paki. 
ARISTET on varem läbi töötatud formulartoimiku alusel, sest kahtlus- 
tati, et ta kuulub välisriigi luuresse. 

1957. aastal kohtus ARISTE soomlase VILKUNA, Kustaaga, kes 
viibis Eesti NSV-s 28. kuni 31. maini kui Soome teadusliku ja 
tehnilise koostöö delegatsiooni liige ja kelle kohta meid on 
orienteeritud, et NSVL MN juures asuva RJK 1. ja 2. peavalitsuse 
andmetel on ta Inglise luure agent.” 


“ Kustaa Vilkuna (1902-1980), tuntud soome etnoloog ja ühiskonna- 
tegelane, Soome Akadeemia liige. Teise maailmasõja aastatel oli 
Vilkuna sõjatsensuuri ja mingil ajal isegi kogu riigi luureteenistuse 
Juht. Vilkuna, kes oli ka president Kekkoneni hea sõber, toimis Soome 
poliitikaelu taustamõjutajana, ta täitis mitmeid ametlikke ja mitte- 
ametlikke missioone ja arendas ühtlasi välismaiseid kultuurisuhteid. 

Samuti on kindlaks tehtud, et 1957. aasta juunis Eesti NSV-d 
külastanud Rootsi spordidelegatsiooni liikmete hulgas oli üks 
esindaja, kes hoolikalt varjas oma eesti keele oskust. Selle delegat- 
siooni mitmed teised liikmed esitasid meie agentuurile küsimusi 
Tallinna meresadama ja töötajate elutingimuste kohta ning püüdsid 
Nõukogude kodanikke töödelda nõukogudevastases vaimus. 

Kokku selgitati 1957. aastal välja 314 isikut, kes astusid sidemetes- 
se välismaalastega, neist 8 töötatakse läbi formulartoimiku alusel, 7 
inimese kohta on avatud esialgse operatiivkontrolli toimik. Nende 
seast pakuvad operatiivset huvi toimikud MAHLAPUU, A. T., 
PARIKASE, L. J., PÄRNA, A. A., LORENTSI, S. A., SULINI, N. J., 
HAGGI, E. J. ja teiste kohta. Käesoleval ajal on vaja täiendavalt 
kontrollida 22 inimest, mida ka tehakse. 

Arvestades asjaolu, et paljud välisturistid püüavad nõukogude 
inimeste elutingimuste väljaselgitamiseks nende korteritesse pääseda, 
rakendasime me abinõusid, et välja valida meie agentide vastavad 
korterid, mida saaks välismaalastele ette sööta ja seega luua tingimu- 
sed kontakti loomiseks. Sel viisil söödeti ette agentide “Järvineni”, 
“Peetri” ja teiste korterid. 

Tänu sellele, et välisdelegatsiooni teenindavatelt agentuurilt ja 
operatiivtöötajatelt õigeaegselt informatsiooni saadi, õnnestus ära 
hoida mitmed eesti natsionalistide ebasoovitavad kohtumised välis- 
maalastega. Nii ei õnnestunud välismaalastega kohtuda LOORENT- 
SIL, J. V. ja LAASNURMEL, kes on väljendanud reetmiskavatsust, 
läbi töötataval eesti natsionalistil MÄLLIL, A. H., natsionalist 
TIITAMIL, J. A., kes on kergemeelsete elukommetega naine, ja teistel 
isikutel. 

Peale selle rakendati abinõusid, et luua Eesti NSV-s kahtlaselt 
käituvatele välismaalastele niisugused tingimused, et neil ei oleks 
võimalik salajasi andmeid koguda või anda edasi kirju ebasoovita- 
vatele inimestele. Nii ei lastud Soome delegatsiooni liiget 
HYNYNENI,, keda kahtlustatakse sidemetes Soome luureteenistusega, 
ja tema naist süütul ettekäändel piiritsooni Vormsi saarele ja 
lõbusõidule Tallinna lahele, sest siin baseeruvad Balti laevastiku 
laevad. Agendi “Aira” kaudu hoiti ära rootsi sportlaste PETERSSONI 
ja JOHANSSONI katse pääseda Tallinna Meresadamasse. Agendi 
“Mart” abil hoiti ära katse edastada ühe naise, eesti natsionalisti 
nõukogudevastane kiri soomlastele. Süütul ettekäändel hoiti ära 


Tõenäoliselt järgis Vilkuna reis Eestisse ka teatavaid poliitilise luure 
eesmärke, selgitades välja siinset olukorda ja haritlaste meeleolusid. 

reetmiskavatsust hauduva eestlase SAKSA, A. E. kohtumine Soome 
spordidelegatsiooni liikmetega ja tema kirja edastamine neile. 

Tehes välismaalaste hulgas agentuuri ja muude operatiivsete 
võimaluste abil luuretööd, on saadud huvipakkuvaid andmeid olukorra 
kohta kapitalistlikes riikides. Meie ülesandel on mõned agendid 
sõlminud positiivselt iseloomustatavate välismaalastega usalduslikud 
suhted ning leppinud kokku edasise kirjavahetuse ja kohtumiste osas, 
kui keegi peaks teise maad külastama (agendid “Peeter”, “Belokuro- 
va” ja teised). 

Eestis viibivaid välismaalasi jälgides tehti kindlaks mitmed 
lojaalselt meelestatud isikud, kellelt saadi huvitavaid iseloomustusi 
delegatsioonide teiste liikmete kohta. Näiteks hoiatas Soome delegat- 
siooni liige RAUHAMO meie agente “Peetrit” ja “Airat”, kellel 
delegatsiooni liikmetest peaks “silma peal hoidma”. Positiivselt olid 
Nõukogude Liidu suhtes meelestatud Soome linnade Kotka ja Vaasa 
delegatsioonide liikmed ja üksikud teised Soome spordidelegatsioo- 
nide liikmed. 

Kogu töö välismaalastega oli meil planeeritud ning need plaanid 
viidi põhiliselt ellu. 

Välismaalaste käitumisest Eesti NSV-s ja kõigist kohalike elanike 
väljaselgitatud sidemetest oleme me süstemaatiliselt oma esildistega 
informeerinud NSVL MN juures asuva RJK 2. peavalitsust, aga ka 
Eestimaa KP Keskkomiteed ja ENSV Ministrite Nõukogu. 

Peale positiivsete momentide on välismaalaste seas vastuluuretöö 
organiseerimisel veel jätkuvalt mõningaid olulisi puudusi. 

Eelkõige ei ole me vaatamata suurele agentuuraparaadi täiendami- 
seks tehtud tööle veel suutnud hankida vajaliku hulka agentuuri NSV 
Liidu Ministrite Nõukogu juures asuvas Kehakultuuri- ja Spordi- 
komitees ning mitmetes teistes organisatsioonides, mis tegelevad 
välismaalaste vastuvõtmise ja teenindamisega. 

Välismaalastega tehtavas vastuluuretöös on esinenud ka puudusi, 
mille kõrvaldamine sõltub suuremal või vähemal määral NSVL MN 
juures asuva RJK 1. ja 2. peavalitsuse vastavatest osakondadest 

Nii näiteks on 1. ja 2. peavalitsus meid mõnedel juhtudel välismaa- 
laste saabumisest informeerinud nende saabumise eelõhtul või pärast 
nende kohalejõudmist ning ainult kolmel korral oli meid orienteeritud, 
et saabujate seas on isikuid, keda kahtlustatakse selles, et nad kuulu- 
vad välisriikide luurete agentuuri. 

Et meil puudus õigeaegne informatsioon, ei teadnud me, keda 
konkreetselt välismaa delegatsiooni liikmetest on vaja salaja jälgida ja 
kellele meie agentuuri ette sööta. 

Suuri raskusi on meil olnud ka seetõttu, et on olnud mitmeid juhtu- 
meid, mil soomlased saatsid oma 13-20 inimesest koosneva dele- 
gatsiooni kohale üldpassiga ja delegatsiooni liikmete fotod puudusid. 
Kui nad raudteejaama saabusid, ei õnnestunud meil neid kõiki 
fotografeerida ja see tekitas olukorra, et kui varjatud jälgimise töötajad 
fikseerisid kohalike elanike kohtumisi soomlastega, siis ei õnnestunud 
alati kindlaks teha, kellega nimelt soomlastest need kohtumised olid 
toimunud. Sama raskusega puutus kokku ka see osa meie agentuurist, 
kes ei tegelenud otseselt soomlastega, vaid jälgis neid. 


VI. TÖÖ ERAVIISIL EESTI NSV-SSE SAABUVATE 
VÄLISMAALASTE AGENTUURSEL JÄLGIMISEL JA NENDE 
NÕUKOGUDE KODANIKE AGNETUURNE KONTROLLIMINE, 
KES TAOTLEVAD REPATRIEERUMIST POOLASSE VÕI 
ERAVIISILIST SÕITU VÄLISMAALE 


Alates 1956. aasta keskpaigast on suurenenud nende välismaalaste 
arv, kes külastavad Eesti NSV-d eraviisiliselt, ja isiklikel eesmärkidel 
välismaale sõitvate Nõukogude kodanike arv. Muuhulgas külastas 
1956. aastal Eesti NSV-d oma sugulastega kohtumise ettekäändel 54 
välismaalast, 1957. aastal aga külastas Eestit juba 70 inimest. 

Samas sõitis 1956. aastal Eestist välismaale 60 Nõukogude koda- 
nikku, 1957. aastal aga kasvas see arv 82 inimeseni. 

Kooskõlas sõlmitud kokkuleppega poola rahvusest isikute repat- 
rieerimise kohta NSV Liidust Poolasse sõitis samal ajal Eesti NSV-st 
Poolasse 1957. aastal 42 inimest. 

Arvestades olemasolevaid andmeid, et luureorganid kasutavad 
Nõukogude Liitu eraviisiliselt külastavaid välisriikide kodanikke 
luurealase informatsiooni kogumiseks Nõukogude Liidu kohta, aga ka 
kindlakstehtud fakte, et nõukogudevastane element püüab reetmise 
eesmärgil kasutada legaalseid võimalusi välismaale sõitmiseks, ning 
Juhindudes NSV Liidu MN juures asuva RJK 8. mai 1957. aasta ja 30. 
mai 1957. aasta direktiivsetest juhtnööridest vastavalt 83ss ja 101ss, 
mis käsitlevad agentuur- ja operatiivtöö tõhustamist, et eespool 
nimetatud kategooriatesse kuuluvate isikute seast vaenlaste agentuur 
välja selgitada ja nende õõnestustegevus tõkestada ning et ka ära hoida 
vaenuliku elemendi võimalus kasutada reetmise eesmärgil välismaale 
sõitmiseks legaalseid kanaleid, võttis Julgeolekukomitee juhtkond 
vastu otsuse luua 2. osakonna 4 operatiivtöötajast spetsiaalne opera- 
tiivrühm, millele tehti ülesandeks eraviisiliselt saabuvaid välismaalasi 
agentuurselt jälgida, neid agentuurselt läbi töötada ja rakendada 
meetmeid, et neid kaasata koostööle meie organitega. 

Operatiivrühma loomisega paranes agentuuri poolt välismaalastega 
tehtava töö kvaliteet: võimaluste piires jälgiti iga saabuvat välismaa- 
last agentuurselt, et tundma õppida tema eluviisi ja käitumist, selle 
eesmärgiks oli selgitada välja element, keda võiks kahtlustada spio- 
neerimises või muus nõukogudevastases tegevuses; kontrolliti rangelt, 
et saabunud isikud peaksid kinni välismaalastele ette nähtud elamise 
režiimist; organiseeriti kõigi välismaalaste süstemaatiline arvestus ja 
nende sidemete tuvastamine. 

Varakult rakendati abinõusid ettevalmistavate agentuur- ja opera- 
tiivmeetmete organiseerimiseks selleks puhuks, kui Eesti territooriu- 
mile saabub oma sugulaste juurde välismaalane. Ajal, mil kontrolliti 
välismaalase sugulassidemeid ja talle sissesõiduviisa anti, valisime me 
sel eesmärgil välja agentuuri, see viidi kokku välismaalase sugulaste 
või tuttavatega, kelle juures ta kavatses pärast saabumist peatuda. 

Selliseid abinõusid, millega varakult tagatakse välismaalaste 
vajalik aktiivne agentuurne läbitöötamine, rakendati seoses lähemal 
ajal kapitalistlikest riikidest saabuvate STEN, Klasi, RÕUK, Antoni, 
KONNIKOV, Borisi ja mitme teise isikuga. 

Selle ärahoidmiseks, et vaenulik element saaks reetmise eesmärgil 
kasutada välismaale sõitmiseks legaalseid kanaleid, hakati igakülgselt 
kontrollima isikuid, kes taotlesid luba ajutiselt Nõukogude Liidu 
piiridest välja sõita. Peale ametliku kontrollimise kontrolliti neid sel 
eesmärgil ka agentuuri kaudu, literameetmete ja varjatud jälgimise 
abil. 

Nende abinõude rakendamise tulemusena selgitas 2. osakond 
õigeaegselt välja vaenulikult meelestatud isikud ja hoidis ära nende 
katse kodumaad reeta. Näiteks saadi edasisel agentuursel kontrolli- 
misel septembrikuus agentuurilt usaldusväärsed andmed, et Tallinna 
linna elanik AKSEL, Maria Augusti tütar, sündinud 1898. aastal, kes 
oli saanud loa sõita ajutiselt Poolasse, kavatseb reeta kodumaa ja 
Nõukogude Liitu tagasi mitte tulla. Õigeaegselt rakendatud meetmete 
abil peeti AKSEL, Maria teel Poolasse kinni ja toodi süütul 
ettekäändel Tallinna tagasi. Agentuur- ja operatiivmeetmetega 
selgitati välja VEREŠTŠAGINA, RÜTMANI, MÄNGELI, VAHT- 
RAMÄE, KESKÜLA, HERGAUGI, PASTUSJAKI reetmiskavatsus 
ja reetmine hoiti ära, nii oli see ka mitmete teiste isikute puhul, kel oli 
reetmiskavatsus ja kes püüdsid sõita kapitalistlikesse riikidesse. 
Mitmele isikule keelati väljasõit seoses sellega, et nende või nende 
välismaal asuvate sugulaste kohta oli saadud tõsiseid kompromi- 
teerivaid materjale. Sel põhjusel on 1957. aastal 258 läbivaadatud 
toimikust nende isikute kohta, kes taotlesid ajutist väljasõitu välis- 

maale või repatrieerumist Poolasse, 176 kodanikule keeldutud 
andmast luba sõiduks välismaale. 

Poolasse repatrieerumist taotlevaid isikuid kontrolliti agentuurselt 
ranges vastavuses NSVL MN juures asuva RJK 8. mai 1957. aasta 
direktiiviga 83ss, mis näeb ette, et tuleb ära hoida võimalus, et nõu- 
kogudevastased elemendid võiksid kasutada repatrieerumiskanalit 
põgenemiseks välismaale ja et piiri taha imbuksid andmed Nõukogude 
Liidu eriti tähtsate objektide kohta. Poolasse repatrieerumist taotlevaid 
isikuid agentuurselt kontrollides avastati mitme inimese katse 
kasutada repatrieerumiskanalit kõikvõimalike kavaldamiste abil põge- 
nemiseks läbi Poola kapitalistlikesse riikidesse. Muuhulgas tuvastati 
fakte, et mitmed kohalikud elanikud olid sõlminud Austriasse või 
Ameerikasse põgenemiseks fiktiivse abielu isikuga, kellel oli 
formaalne õigus repatrieeruda Poolasse. Nii tehti kontrollimisel 
kindlaks, et SCHWARZMAN, Sara Jossifi tütar, kes on sündinud 
1908. aastal Odessa linnas, sõlmis selleks, et põgeneda Ameerikasse, 
kus elab ta õde, fiktiivse abielu poolaka KAIROWICZ, Alfons 
Mihhaili pojaga, ja õhutas viimast taotlema repatrieerumist Poolasse. 
Analoogilised faktid, kus sõlmiti fiktiivne abielu selleks, et põgeneda 
Poolast Austriasse, tuvastati järgmiste isikute kohta, kes taotlesid 
repatrieerumist Poolasse: MONDŠTEIN, Nelli Rudolfi tütar ja 
FRANSKI, Inna Karli tütar. 

Selgitati välja ka katsed kasutada repatrieerumiskanalit reetmise 
eesmärgil. Sel põhjusel lükkasime tagasi RUDERMAN, Gerši, 
FRANSKI, Borissi ja MONDŠTEIN, Aleksandri Poolase repatrieeru- 
mise taotlused.” 


“1 Paarist säilinud KGB väljasõidutoimikust ilmneb, et ka need 
“reetmiskatsed” olid seotud Poolasse repatrieerumist taotlejate 
kavatsustega siirduda edasi lääneriikidesse. Girš Rudermann koos oma 
perekonnaga oli pärit Lääne-Valgevenemaalt, Eestisse saabusid nad 
1946. aastal. Tema taotlus repatrieeruda 1957. aastal Poolasse lükati 
tagasi, kuna KGB sai andmeid, et Rudermannid kavatsevad Poolast 
minna edasi Iisraeli. 1964. aastal Girš Rudermann suri Tallinnas, 
samal aastal esitasid tema perekonnaliikmed .väljasõidutaotluse 
Iisraeli, mis lükati tagasi. Alles 1974. aastal lubati tema lesel Taiba 
Rudermannil ja pojal Emmanuel Rudermannil, kellest oli Tallinna 
juutide hulgas saanud üks Iisraeli emigreerumise eestvõitlejaid, 
Iisraeli elama asuda. (ERAF SM, f.136, s.9110). Boris Franski, 
rahvuselt poolakas, on 1972. aastal abiellunud soomlannaga ja tal 
lubati elama asuda Soome. Kuna ta Helsingis tegeles muuhulgas ka 
Soomet külastavate Nõukogude Eesti turistidelt viina kokku ostmisega 

Kuid eraviisiliste sisse- ja väljasõitude osas on agentuur- ja 
operatiivtöö organiseerimises veel mitmeid tõsiseid vajakajäämisi. Nii 
ei ole ENSV MN juures asuva RJK 2. osakond saanud veel tulemusi 
agentuuri soetamisel nende välismaalaste seast, kes külastavad Eesti 
NSV-d, vajalikul määral ei ole kasutatud võimalusi, mis kaasnevad 
Nõukogude kodanike eraviisiliste sõitudega välismaale, et saata seda 
kanalit pidi välisriikidesse vastuluure huvides meie agentuuri. 

Veel ei kontrollita küllalt rangelt seda, kuidas välismaalased 
järgivad siin elamise reegleid. Üksikutes rajoonides on ette tulnud 
juhtumeid, kus välismaalased sõitsid meie operatiivtöötajate teadmata 
välja neile viisaga lubatud elamiskoha piiridest. 

Et nimetatud puudused kõrvaldada ja efektiivsemalt kasutada 
legaalseid väljasõidukanaleid meie vastuluureüritustes välismaal, on 
komitee juhtkond täiendanud eespool nimetatud operatiivrühma veel 
ühe operatiivtöötajaga, kelle täiendavaks tööks on kõigi välismaal 
korraldatavate vastuluureürituste elluviimine ENSV MN juures asuva 
RJK 2. osakonna töömahus. 


VII. VASTULUUREÜRITUSED VÄLISMAAL 


Juhindudes NSVL MN juures asuva RJK käskkirjadest nr. 00405 ja 
nr. 00729, milledes on püstitatud ülesanne võidelda kapitalistlike 
riikide luureteenistuste ja nende agentuuriga aktiivsete ründavate 
meetodite abil, on ENSV MN juures asuva RJK 2. osakond aruande- 
perioodil teostanud mitu -vastuluureüritust välismaal, nende 
eesmärgiks oli selgitada välja välismaa luureteenistuste NSVL-i vastu 
suunatud kavatsused ja plaanid, need üritused teostati reaalsel alusel 
ning ustavaid ja kontrollitud agente kasutades, mistõttu mõned neist 
üritustest arenesid edukalt. Kokku on 2. osakond NSV Liidu MN 
juures asuva RJK 2. peavalitsuse sanktsiooni alusel korraldanud välis- 
maal 18 üritust. Peale selle on kavandatud ja kavad keskusesse koos- 
kõlastamiseks saadetud 11 vastuluureürituse kohta välismaal. 

Nende ürituste hulka, mis on mõningaid positiivseid tulemusi 
andnud, peab lugema agendi “Istorik” lähetamise Rootsisse novembri- 
kuus. 

Tema Rootsisse sõitmise otstarbekus tulenes Teile teadaolevast 
raadiomängust “Blind”, milles ta esines 1949. aastast kuni 1955. 
aastani ühena legendi järgi Eestis tegutseva põrandaaluse natsionalist- 
liku organisatsiooni EVK juhtidest ja mille käigus toimetati tema 


ja käis hiljem ka ise regulaarselt Eestis, jäi Franski ka edaspidi KGB 
vastuluureosakonna huviorbiiti. ERAF SM, f.136, s.27363. 

nimel 1953. aastal Rootsisse meie agent “Jokela”, kaasas vastavad 
soovituskirjad Rootsis elavate eesti emigrantide juhtidele LAID, 
Erikule, INDREKOLE ja VARMALE*, kes on lähedalt seotud 
välisriikide luureteenistustega. 

Kuna ajakirjanduses avaldati materjale, mis paljastasid Rootsi 
luureteenistuste kuritegelikku tegutsemist Eesti territooriumil, ja 
raadiomängul “Majak” ei olnud seejärel operatiivseid tulemusi, mis 
oli arvatavast tingitud sellest, et Rootsi luureteenistused “Jokela” 
isikut ei usaldanud, võeti vastu otsus saata Rootsisse agent “Istorik”, 
et “Jokela” positsioone kindlustada ja selgitada välja Rootsi luure- 
organite tõeline suhtumine temasse. 

Sel eesmärgil saatsime me “Istoriku”, kellel oli Rootsi Teaduste 
Akadeemia ametlik kutse, novembris Rootsisse, kus ta viibis kaks 
nädalat ja kohtus meid huvitavate eesti emigratsiooni juhtivate 
isikutega, kes on seotud välisriikide luureteenistustega, sealhulgas 
Erik LAIDI, INDREKO, LARETEI”, REI, Augusti ja teiste isikutega. 

Välisriikide luureorganite ülesandel kontrollisid nimetatud isikud 
“Istorikuga” kohtudes meie poolt varem radiogrammis esitatud 
legendi, et “Istorik” on eemaldunud nõukogudevastasest tegevusest 
haiguse tõttu, ja seda, kas meie agent “Jokela” oli koos soovitus- 
kirjadega VARMALE, LAIDILE ja INDREKOLE saadetud Rootsisse 
tema poolt. 

LAID, Eriku ja teiste emigrantidega lävides kontrollis “Istorik” 
meie poolt varem radiogrammiga teatatud legendi “Jokela” kohta ning 
kindlustas sellega tema positsiooni välisriikide luureorganite silmis ja 
hajutas kahtlused “Jokela” suhtes, luues nii eeldused, et literaasja 
“Majak” liinis välisriikides korraldatavaid üritusi edasi arendada (vt. 
Teile saadetud “Istoriku” aruanne Rootsi-sõidu tulemuste kohta). 


“ Aleksander Varma (1890-1970), eesti mereväeohvitser ja diplomaat. 
Oli alates 1926. aastast diplomaatilises teenistuses: 1931-1933 saat- 
konnanõunik Moskvas, 1933-1938 peakonsul Leningradis, 1938-1939 
saadik Leedus ja 1939-1944 saadik Soomes. 1944. aastal lahkus 
soomlaste nõudel Rootsi, kus oli juhtivatel kohtadel mitmes pagulas- 
organisatsioonis ja Eesti pagulasvalitsuses peaministrina presidendi 
ülesannetes. 

B Heinrich Laretei (1892-1973). Eesti saadik Rootsis aastatel 1936- 
1940, keeldus 1940. aastal okupeeritud Eestisse tagasi tulemast. KGB 
vastuluurevalitsusel olid 1946. aastal andmed, et Laretei värvati 1941. 
aasta augustis Inglise luure agendiks number “43450”. ERAF SM, 
f.138, n.1, s.8,1.112-113. 

Stockholmi külastamisega lõi “Istorik” ka eeldused järgnevateks 
sõitudeks Rootsisse või Soome sel eesmärgil, et läbi töötada välis- 
riikide luureorganitega seotud eesti emigrante ja kaasata koostööle 
meie organitega tema Stockholmis elav poeg Moora, Rein Harri poeg, 
kes on sündinud 1926. aastal.“ 

2. On toimunud ja arenevad edukalt edasi NSV Liidu MN juures 
asuva RJK juhtkonna poolt kinnitatud üritused, et värvata üks Rootsis 
elav mitme kapitalistliku riigi luureteenistuse suurtest residentidest 
eesti emigrant Arkadi Valdin, kes arendab õõnestustegevust Balti 
vabariikide vastu. 

Abinõud Valdini kaasamiseks koostööle meie organitega lähtuvad 
varem meie poolt literaasjades “Blind” ja “Majak” kogutud materjali- 
dest tema luuretegevuse kohta, aga ka agentidelt “Boitsov”, 
“Aleksandra”, “Oleg”, “Jokela” saadud andmetest tema eluviisi, 
poliitiliste vaadete, kalduvuste, iseloomu tugevate ja nõrkade külgede 
ning muu teda iseloomustava teabe kohta. 

Sel eesmärgil viisime ellu ettevalmistavad abinõud, et Arkadi 
Valdini lihane vend, meie kontrollitud agent “Vaba”, võtaks temaga 
ühenduse Rootsisse sõitva agendi “Boitsovi” vahendusel, viimast 
kasutati nendes abinõudes “pimesi”, teda asja sisusse pühendamata. 

Loonud kontakti Valdiniga ja andnud talle edasi vastava kirja, 
kingitused ja tervitused vennalt, leppis “Boitsov” enne ärasõitu kokku, 
millistel tingimustel pidada sidet meie agendiga “Vaba”. 


“ Agent “Istorik” on tuntud muinasteadlane Harri Moora, kes 1957. 
aastal viibis teadusreisil Rootsis. Nõukogude saatkonnas töötava KGB 
ohvitseri Enno-Lembit Mikkelsaare survel tuli Mooral esineda 
ettekandega haridusoludest Eestis pagulastele Nõukogude saatkonna 
pressiosakonnas korraldatud propagandaüritusel. (vt. Voldemar 
Kurese artiklit “Ebaõnnestunud punane vodkaõhtu”, Stockholms- 
Tidningen Eestlastele, 22. november 1957). Edasised andmed agent 
“Istoriku” kohta Eestis säilinud KGB vastuluuredokumentides puudu- 
vad ja on väheusutav, et KGB-l õnnestus operatiivmängu “Majak” 
enam edasi arendada, sest Lääne luuretalitustele oli selleks ajaks 
nende Baltikumi luureoperatsioonide läbikukkumine juba ammu 
ilmsiks saanud. Vt. Tõnis Ritson, Harri Moora ja KGB. — 
Kultuurimaa, 11. september 1996; perekonnapärimusele tuginedes 
kirjeldab Harri Moora Rootsi visiiti tema tütar Ann Marksoo, Nõuko- 
gude luureorganitega seotud ajalugu ja allikakriitika. Harri Moora 
juhtumi näitel. — Ajalooline Ajakiri, 1999, nr.3/4, 1k.138-140; vrdl. 
Indrek Jürjo, Vastuseks Ann Marksoo artiklile. — Tuna, 2000, nr.4, 
1k.156-159. 

Mõni aeg pärast “Boitsovi” tagasitulekut saadeti eraviisilise 
väljasõidu kanalit pidi Rootsisse agent “Aleksandra”, kes tutvus 
Stockholmis viibimise aja jooksul Valdiniga ja sai mitmeid meid 
huvitavaid andmeid tema isikuomaduste ja iseloomu kohta. 

Kui sel viisil “Boitsovi”, “Aleksandra” ja varem välismaale toime- 
tatud agentuuri (“Olegi”, “Jokela”) kaudu olid kogutud ammendavad 
andmed Valdini isiku- ja tööalaste omaduste kohta, võeti vastu otsus 
saata agent “Vaba” koos operatiivtöötajaga Soome, et teostada Valdini 
värbamine. 

Kui “Vaba” viibis 1957. aasta septembris Soomes, võttis ta telefoni 
teel mitu korda ühendust oma venna korteriga, kuid ühelgi korral ei 
olnud Arkadi Valdin kodus. Siis otsustas ta venna asukoha välja 
selgitada lähedase sugulase kaudu, kes samuti elab Rootsis. Viimane 
teatas, et Valdin on ära sõitnud ja tuli seetõttu ise Rootsist Soome 
“Vabaga” kohtuma. Päev enne ärasõitu Nõukogude Liitu õnnestus 
“Vabal” siiski saada telefoni teel ühendus äsja Stockholmi naasnud 
Arkadi Valdiniga ja leppida temaga kokku, et nad kohtuvad 1958. 
aastal ühes Euroopa riigis, kuhu me saadame “Vaba” taas turistina. 

Käesoleval ajal on Valdin ja “Vaba” kirjavahetuses variaadressi 
kaudu, mille andis Valdin. Viimase värbamise kavatseme teoks teha 
1958. aasta jooksul.” 

3. Positiivselt on aruandeperioodil arenenud meie poolt läbiviidud 
üritused sideme taastamiseks sõjaeelse agendiga “Stok” — Jakobsen*, 
Ludvigiga, kes oli okupatsiooniperioodil Saksa fašistliku luure ühe 
organi juht ja samal ajal Inglise luureorganite agent. 

Temaga sideme loomiseks värbasime agendiks pseudonüümiga 
“Lootus” tema naiseõe, kelle me pärast vastavat ettevalmistust ja 
igakülgset kontrollimist saatsime illegaalset kanalit pidi Lääne- 
Saksamaale. 

“Stok” võttis “Lootuse” hästi vastu, kuid koostööst meie 
organitega sel perioodil keeldus, viidates halvale tervisele, mis vastas 
tõele. Kuid ühtlasi teatas ta, et lõpetab oma aktiivse vaenuliku tegevu- 


5 Arkadi Valdini varasema jälitamise kohta vt. Aruanne Riikliku 
Julgeolekukomitee 2. vastuluureosakonna tööst 1954-1955. /Ad 
Fontes 2/. Tallinn, 1997, 1k.66-72; Aruanded Riikliku Julgeoleku 
Komitee 2. ja 4. osakonna tööst 1956. aastal. /Ad Fontes 8/. Tallinn, 
2000, 1k.50-51. On ebatõenäoline, et Arkadi Valdini värbamise 
kavatsus üldse kunagi teostus. ENSV KGB 2. ja 4. osakonna 1958. 
aasta aruannetes pole Valdinist, kes oli selleks ajaks juba minetanud 
oma senise positsiooni Rootsi luures, enam üldse juttu. 

“ KGB aruandes ekslikult kirjutatud Jakobson. 

se Nõukogude Liidu vastu ning katkestab sel eesmärgil oma sidemed 
mitmesuguste nõukogudevastaste organisatsioonidega. 

Kuna lõplikku tulemust tema ümbervärbamisel ei saavutatud, siis 
saadeti “Lootus” 1957. aasta juunis uuesti illegaalselt Lääne-Saksa- 
maale, kus ta kohtus Valdiniga” teist korda. Viimane andis lõpliku 
nõusoleku meie organitega koostööd teha ning teatas agendi kaudu 
mitmeid operatiivset huvi pakkuvaid andmeid (vt. agendi “Lootus” 
aruannet sõidust Saksamaale 1957. aasta juunis). 

Käesoleval ajal planeeritakse meie operatiivtöötaja kohtumist 
“Stokiga”, et teda instrueerida, töötada välja temaga sidepidamise 
viisid ja saada meile vajalikku informatsiooni. 

4. Positiivseid tulemusi meie poolt välismaal korraldatavates 
üritustes on saavutatud ka meie kontrollitud agentuuri kasutamisel, 
kes sõidab välismaale legaalseid kanaleid pidi, muuhulgas turismirüh- 
made koosseisus. Nii saatsime me 1957. aasta juunis turismirühma 
koosseisus Inglismaale kontrollitud agendi “Luts”, et sööta ta ette 
Inglise luureteenistuse värbajale PÄRTEL, Väinole. Kuid viimane ei 
tulnud temaga isiklikult kohtuma, vaid organiseeris Inglise vastuluure- 
organite kaasabil tema hoolika agentuurse uurimise. Et “Lutsu” 
“usaldusväärsuse” asjaolud olid välja selgitatud, võttis tagasiteel 
Nõukogude Liitu temaga Stockholmis ühendust eesti emigrant, 
Rootsis asuva Eesti Rahvuskomitee liige BELOKON, Igor Vassili 
poeg koos oma sõbra NEMVALTS, Valdoga. 

Sel ajal, kui “Luts” oli temaga koos Stockholmis, rakendas 
BELOKON, Igor abinõusid, et teda üle kontrollida, siis aga hakkas 
teda teravas vormis töötlema ja kallutama mitmete ülesannete 
täitmisele, viimased seisnesid selles, et ta annaks BELOKONILE 
poliitilise ja majandusliku iseloomuga andmeid Eesti NSV kohta. 
Seejärel palus BELOKON “Lutsu”, et too saadaks talle kogu Eesti 
NSV telefoniabonentide raamatu ja leppis kokku, et kõik BELOKONI 
huvitavad materjalid saadab “Luts” talle hiljem usaldusväärse 
turistiga. 

Sellest, et BELOKON on seotud välisriikide luureorganitega, 
annavad tunnistust ka teised materjalid, mis on Eesti NSV MN juures 
asuva Riikliku Julgeoleku Komitee käsutuses. Muuhulgas külastas 
1957. aasta suvel Eesti NSV-d Rootsi spordidelegatsioon. Ühe selle 
delegatsiooni liikme kaudu saatis BELOKON kirja meie agendile 
“Ants-Lagi”, milles teatas, et kui ta tutvus “Ants Lagi” malekommen- 
taaridega eesti ajakirjas “Pilt ja Sõna”, tuli talle pähe mõte seada tema 


” Tegemist on ilmselt aruande koostaja hooletusveaga ja tegelikult on 
silmas peetud ikka Jakobseni. 

kui oma vana sõbraga sisse kirjalik side tingmärkide abil ajakirjas 
“Pioneer”. Samas kirjas hoiatas BELOKON agenti, et tema juurde 
võib tulla võõras inimene ja paluda end aidata, see inimene pöördub 
tema poole parooliga: “Polkovnik Leo TAMMELE Egon LOORBI- 
KULT.” 

Kujunenud olukorrast lähtudes oleme me välja töötanud abinõud, 
et sööta “Lutsu” kaudu BELOKON, Igorile ette kontrollitud agent 
“Luna”, keda tahetakse toimetada Rootsisse turismikanalit pidi. Need 
abinõud on heaks kiitnud NSV Liidu MN juures asuva RJK 2. Pea- 
valitsus ja nad on praegu arendamise ja ettevalmistamise staadiumis. 

5. 1957. aasta juunis viibis Eesti NSV ujumiskoondise koosseisus 
Soomes meie agent meistersportlane “Keres”. Helsingi linnas kohtus 
“Keres” oma keskkooliaegse klassiõega Tallinna linnas EIN, Taimiga, 
viimane tutvustas teda eestlase RIITSALU, Reinuga, kes olevat tema 
peigmees. 

Kui “Keres” RIITSALU korterit külastas, teatas viimane, et ta tuli 
aasta või kaks tagasi Lääne-Saksamaalt Soome, on mingisuguse partei 
Edumeelsed Eestlased liige ning on üks Nõukogude Eesti veendunud 
vaenlasi.”* 

“Keres” teatas, et RIITSALU korteris on väga palju emigrantlikku 
kirjandust, mis on oma enamikus nõukogudevastase sisuga. 

RIITSALU andis “Keresele” Eesti NSV-s levitamiseks kaks 
brošüüri ja palus, kui võimalik, kirjutada enda kohta Eestist. 

Helsingis Nõukogude sportlaste auks korraldatud banketi ajal 
tutvus “Keres” eesti emigrandi LAUTER, Mihkliga, kes olevat üks 
Rootsi miljonäre ja olevat tulnud Soome selleks, et kohtuda kaasmaa- 
lastega. 

LAUTER ütles “Keresele”, et kui viimane kodumaale tagasi ei 
läheks, teeks ta temast rikka inimese, kuid ta teadvat, et “Keres” ei 
nõustu sellega oma perekonna pärast, ja palus end tingimata üles 
otsida, kui “Keres” külastab Rootsit. 


Rein Riitsalu (1923-1970) õppis arstiteadust Tartu ülikoolis ja 
pärast Läände põgenemist Heidelbergi ülikoolis. 1955 kaitses ta seal 
doktoriväitekirja ja asus seejärel elama Helsingisse. Nõrga tervise 
tõttu ei saanud ta Soomes arstiõigusi omandada, vaid pidi endale 
hiljem elatist teenima Helsingi ülikooli kantseleiametnikuna. Riitsalu 
tegi aktiivselt kaastööd pagulasajakirjandusele esseisti, vestekirjaniku 
ja karikaturistina, aastatel 1963-1967 andis ta välja omaenda 
satiiriväljaannet “Ivan Käbina nimeline”. 

Käesoleval ajal uuritakse võimalust kasutada “Kerese” sidemeid 
selleks, et sööta RIITSALU ja LAUTERI kaudu välisriikide luure- 
organitele ette meie agentuuri. 

6. Väärivad tähelepanu NSV Liidu MN juures asuva RJK 2. 
peavalitsuse poolt heakskiidetud välismaal teostatavad abinõud, mis 
on praegu ettevalmistamisel, et taastada side meie sõjaeelse agen- 


tuuriga. 
Muuhulgas oleme kindlaks teinud, et Inglismaal elab meie 
sõjaeelne agent “Müller” — Mere, A. J., Eesti kodanliku sõjaväe 


endine ohvitser, keda on minevikus iseloomustatud positiivselt. 
Käesoleval ajal on “Müller” juhtival positsioonil eesti nõukogude- 
vastases organisatsioonis, mis tegutseb Inglismaa territooriumil. Peale 
selle käib ta tihedalt läbi Inglise luure residendi REBASE, Alfonsiga. 

“Mülleriga” sideme taastamiseks oleme valinud agendi-värbaja, 
kes teda isiklikult tunneb, praegu toimub agendi vastav ettevalmis- 
tamine. Kui algab turismihooaeg, lülitatakse värbaja turismirühma 
koosseisu ja saadetakse Inglismaale, et ta meie poolt ette nähtud 
abinõud ellu viiks. 

7. Riikliku julgeoleku organid on teinud kindlaks, et Rootsis elab 
Inglise ja mitmete teiste välisriikide luure agent VELLNER, Harald. 

NSVL MN juures asuva RJK 2. peavalitsus on heaks kiitnud meie 
ettepaneku sööta tema kaudu Inglise luurele ette meie agent “Kask”, 
kes on tema sugulane. Selle ürituse teostame me sel viisil, et saadame 
“Kase” Ülemaailmsele Tööstusnäitusele Belgiasse, ta teatab sellest 
VELLNERILE kirja teel ette ja avaldab soovi kohtuda tööstusnäitusel 
Brüsselis. 

Agent “Kask” on meie poolt kontrollitud ning on oma isiku- ja 
tööalaste omaduste poolest täiesti võimeline seda ülesannet täitma. 

8. ENSV MN juures asuva RJK 2. osakonna agentuurvõrku kuulub 
agent “Aino” — Kilvits, L. M., kes oli 1929. aastast kuni 1940. aastani 
kodanliku Eesti välisministri erasekretär. 

Praegu Rootsis elavatest ja aktiivset nõukogudevastast tegevust 
arendavatest isikutest tunneb “Aino” hästi LARETEID, REID, 
VARMAT, KÕPPU ja teisi, kes on Inglise luure agendid. 

Arvestades seda, et “Ainol” on Rootsis ulatuslikke sidemeid eesti 
emigrantide ja isikutega, kes arendavad aktiivset nõukogudevastast 
tegevust ja on seotud Inglise luurega, saadame me ta turismirühma 
koosseisus Rootsisse, et ta riikliku julgeoleku organitele operatiivset 
huvi pakkuvaid isikuid tundma õpiks ning teeks kindlaks nende 
praktilise tegevuse. Meie ettepaneku “Aino” Rootsisse toimetada on 
heaks kiitnud NSVL MN juures asuva RJK 2. peavalitsus ja agent on 
selleks ette valmistatud. 

9. 1956. aasta lõpus tuli eriasumiselt alalisse elukohta Tallinna 
linnas tagasi agent “Mihhail”, kellele NSV Liidu Ülemnõukogu 
Presiidium andis meie taotlusel amnestia. 

Agent “Mihhail” on kodanliku Eesti ministri ja Riiginõukogu 
esimehe poeg, Eesti viimase presidendi Konstantin PÄTSI õepoeg. 
“Mihhail” oli isiklikult tuttav väljapaistvate eesti natsionalistide REI, 
LARETEI ja paljude teiste isikutega, kes elavad välismaal ja võtavad 
aktiivselt osa eesti emigrantide organisatsioonide tegevusest, mõned 
neist on seotud välisriikide luureorganitega. 

Sellest lähtudes oleme me NSVL MN juures asuva RJK 2. 
peavalitsuse näpunäitel rakendanud abinõusid, et leida võimalus ta 
välisriikide luureorganitele ette sööta ilma et ta ise selles aktiivselt 
osaleks. Nagu oligi arvata, sai “Mihhaili” Eestisse naasmine kiiresti 
teatavaks tema sugulastele, sealhulgas tema õele MARGISTE, 
Tamarale, kelle mees MARGISTE, Aleksander töötavat väljamõeldud 
perekonnanime all niinimetatud Eesti Rahvuskomitee aparaadis, nad 
on temaga sisse seadnud kirjavahetuse variaadresside abil.? 

“Mihhaili” endist positsiooni arvestades ei pea me otstarbekaks 
saata teda ennast Rootsisse või mõnda teise riiki. Et kiirendada 
planeeritud üritust — “Mihhaili” või meie muu agentuuri ettesöötmist 


“. Agent “Mihhail” on advokaat Erast Pung (1909-1973), kes 14. 
juunil 1941 koos perekonnaga küüditati. 10. märtsil 1943 vahistati 
Pung koos mitmete teiste Kirovi oblastisse väljasaadetutega, neid 
süüdistati nõukogudevastase natsionalistliku organisatsiooni loomises 
ja sakslaste kasuks spioneerimises. 23. detsembril 1943 mõistis 
sõjatribunal Pungi 15 aastaks vangilaagrisse. Pung kandis karistust 
Kirovi vanglas, kus teda kasutati kongiagendina. (ERAF SM, f.2M/0, 
n.1, s.1175, 1.43). Pung vabanes juulis 1954, septembris 1956 lubati 
tal koos abikaasaga asumiselt lahkuda. 6. septembril 1960 tühistas 
NSVL Ülemkohus Kirovi sõjatribunali kohtuotsuse kuritöö koosseisu 
puudumise tõttu. (ERAF SM, f.130, s.15597, 13 köidet). Pungi KGB 
väljasõidutoimikus otsest informatsiooni tema tegevuse kohta 
agendina ei leidu, kuid seal on korduvalt märgitud, et Erast Pung on 
KGB organitele “teada” (izvesten) — formuleering, millega KGB 
töökeeles tavaliselt viidatakse agentuursele sidemele. Sellele viidates 
lubas KGB 1968. aastal Pungil koos tütrega külastada Rootsis elavaid 
sugulasi. Erast Pungiga tegeles KGB 2. osakonna ohvitser Naumov. 
Tamara Margistel oli KGB andmetel oma Eestis elavate sugulastega 
tihe kirjavahetus. Alates 1979. aastast on ta ka koos oma mehe 
Aleksander Margistega, keda KGB kahtlustas sidemetes Rootsi 
eriteenistustega, ka Eestit külastanud. ERAF SM, f.136, s.8674. 

välisriikide luureorganitele — oleme värvanud tema sugulase “Jaan 
Metsa”, loodusteaduste kandidaadi, kellel on samuti ulatuslikke 
sidemeid välismaal elavate silmapaistvate kodanlike natsionalistidega. 

Praegu võetakse meetmeid usalduslike sidemete tugevdamiseks 
nende vahel, selle arvestusega, et neid omavahel dešifreerimata pimesi 
kokku viia ning saata agent “Jaan-Mets” meie ülesande täitmiseks 
teadustöötajate delegatsiooni koosseisus Rootsi koos “Mihhaili” 
soovituskirjaga tema sugulastele ja mitmetele lähematele tuttavatele, 
kes on sidemetes tähtsamate natsionalistidega. 

Arvatavasti tunnevad välisriikide luureorganid huvi “Jaan-Metsa” 
vastu, kes saabub Rootsisse “Mihhaili” soovituskirjadega, seega 
luuakse võimalus meie agente välisriikide luureteenistustele ette sööta. 

Asja olemuse kohta saatsime Teile 8. jaanuaril ettepaneku. 

10. Stockholmi linnas elab üks eesti emigrantide tegelasi LAID, 
Erik, kes on käesoleval ajal Rootsis niinimetatud Eesti Rahvusfondi 
esimees ja Eesti Rahvusnõukogu juhatuse liige, nende organisatsioo- 
nide tegevust suunavad välisriikide luureteenistused. 

Välismaal korraldatud ürituste tulemusena on kindlaks tehtud, et 
LAID suhtleb Inglise luure agentide, endise diplomaadi VARMA, 
Aleksandri ja VALDIN, Arkadiga. 

Oleme teinud ettepaneku sööta LAIDI kaudu Inglise luurele ette 
agent “Jaan”, mille on heaks kiitnud NSVL MN juures asuva RJK 2. 
peavalitsus, vastavalt sellele rakendatakse meetmeid, et ta looks 
lähedased usalduslikud suhted Eesti NSV-s elava LAIDI õega, et 
saada viimaselt kiri, millega “Jaan” saadetakse turismirühma koos- 
seisus Rootsisse kohtuma LAID, Erikuga. 

Osakonna kollektiiv töötab edasi selles suunas, et leida reaalseid 
võimalusi korraldada vastuluureüritusi välismaal, mille eesmärgiks on 
meie agentuuri sisseimbumine vaenlase luureorganitesse, et selgitada 
välja nende kuritegelikud kavatsused ja plaanid NSVL-i vastu. 

Sellega seoses peetakse tähtsaks valida agentuur, kellel oleksid 
vajalikud isikuomadused ja võimalused välismaal meie ülesandeid 
täita. 

Neid nõudmisi arvestades on 2. osakond hankinud uute värbamiste 
teel, aga ka varem värvatud agentuurist 15 agenti, kellega tehakse 
vastavat tööd nende kasvatamiseks, kontrollimiseks ja ettevalmistami- 
seks, et kasutada neid seda laadi üritustes. Agentide sellesse 
kategooriasse kuuluvad “Haakla”, “Šmidt”, “Arnold Kask”, 
“Nõmmik”, “Saar”, “Mihhail”, “Lind”, “Jack”, “Joonas”, “Koor,” 
Rudolf”, "Jurjev”, “Jaan Mets”, “Hugo” ja “Salu”. Enamikul neist on 
kõrgem haridus, kõik valdavad võõrkeeli, mõned valdavad mitut 
võõrkeelt. 

Nende kasutamise perspektiivi on selgelt näha agent “Haakla” 
näite varal. Viimane on kodanliku Eesti nimeka diplomaadi poeg, 
valdab peale vene ja eesti keele viit võõrkeelt, möödunud sõja ajal oli 
nelja luure agent, tunneb hästi kõiki välismaal asuvate eesti 
emigrantide peamehi, tunneb mitmeid olulisi välisriikide luurajaid, 
hiljuti otsis teda Eesti territooriumil taga Inglise luure. Peaaegu kõik 
tema sugulased, sealhulgas naine ja lapsed, elavad välismaal. 

Käesoleval ajal tegeleme jätkuvalt tema igakülgse kontrollimise, 
kasvatamise ja ettevalmistamisega selleks, et toimetada ta 1958. aasta 
kevadel illegaalselt välismaale, kuhu ta jääb pikemaks ajaks elama, et 
imbuda sisse välisriigi luureorganisse.° 


VII. 1957. AASTAL VÄLISMAAL KÄINUD NÕUKOGUDE 
TURISTIDE KONTROLLIMISE JA TEENINDAMISEGA 
SEOTUD TÖÖ 


Seoses sellega, et Nõukogude Liidu kultuurisidemed välismaadega 
on laienenud, on märksa suurenenud Eesti NSV elanike arv, kes 
soovivad sõita turismirühmade koosseisus ekskursioonidele kapitalist- 
likesse riikidesse ja rahvademokraatiamaadesse. 

Nii kontrollis Eesti NSV Ministrite Nõukogu juures asuva Riikliku 
Julgeoleku Komitee 2. osakond 1957. aastal 1588 kodanikku, kes 
taotlesid turismisõitu välismaale, samal ajal kui 1956. aastal kontrolliti 
1007 inimest. Sellest soovijate arvust keeldus Eestimaa KP Kesk- 
komitee juures asuv komisjon 1957. aastal erinevatel põhjustel välja- 
sõiduloa andmisest 798 kodanikule. Kokku käis 1957. aastal välismaal 
586 turisti. 

Seoses 1957. aastal välismaale sõitnud Nõukogude turistide kont- 
rollimise ja teenindamisega tegi ENSV MN juures asuva RJK 2. 
osakond selles liinis ära vastava töö ning põhiliselt tagas riikliku 
Julgeolekukomitee teiste osakondade kaasabil Nõukogude turistide 
hulgas tehtava vastuluureöö. 

Reeglina komplekteeriti turismirühmi poliitiliselt ja moraalselt 
kindlatest kodanikest, agentuur ja usaldusisikud, kes turismirühma- 
desse lülitati ja neis olid, tulid nendele pandud ülesannetega toime 
ning käitusid välismaa harjumatutes tingimustes oskuslikult ja 


5% Pärast on KGB agent “Haakla”, Toomas Hellati, välismaale elama 
saatmise plaanidest siiski loobunud. Hellat töötas hiljem Inturisti 
hotelli Tallinn administraatorina, kus tal kindlasti tuli ka täita KGB 
ülesandeid välisturistide jälgimisel. Ta suri Tallinnas 13. novembril 
1987. 

konspiratiivselt. Operatiivtöötajad, kes käisid välismaal turismirühma- 
de koosseisus, teostasid vastuluureüritusi enamikel juhtudel edukalt ja 
õigesti. 

Turistide operatiivseks teenindamiseks käisid 1957. aastal turismi- 
rühmade koosseisus välismaal 32 ENSV MN juures asuva RJK agenti, 
sel eesmärgil soetati turistide seast 72 usaldusisikut. 

Peale positiivsete tulemuste esines välismaale sõitvate Nõukogude 
turistidega tehtavas töös ka mitmeid olulisi vajakajäämisi. Nii oli 
1957. aastal juhtumeid, mil Eestist välismaale sõitvatesse turismirüh- 
madesse pääsesid poliitiliselt ja moraalselt ebakindlad inimesed, kel 
oli mitmesuguseid kõrvalistelt isikutelt saadud ülesandeid, kes lõid 
välismaal kahtlasi sidemeid, aga ka neid, kes tegid spekulatiivseid 
tehinguid ja seadusevastaseid mahhinatsioone valuutaga. 

Meie turistide negatiivsest käitumisest välismaal oleme üksikasja- 
liselt informeerinud Ministrite Nõukogu ja Eestimaa KP Keskkomi- 
teed, aga ka NSV Liidu MN juures asuva Riikliku Julgeoleku Komitee 
2. peavalitsust oma üksikasjalikes aruannetes iga turismirühma kohta. 

Mitmete selliste isikute suhtes rakendasid partei- ja nõukogude 
organid vajalikke mõjutusvahendeid. 

Mõnede meie aruannete kohta oleme Teilt saanud vastavad märku- 
sed sellel alal esinenud puuduste kohta ja rakendanud vajalikke 
abinõusid nende kõrvaldamiseks. 

Selleks, et parandada tööd välismaale sõitvate turistide operatiivsel 
kontrollimisel ja nende operatiivsel teenindamisel, peame me vajali- 
kuks, et ametiühingute keskkomiteede liinis nii keskuses kui ka 
kohapeal kehtestataks turismiekskursioonide kindel plaanipärasus. 

On vaja parandada turistide valiku kvaliteeti ettevõtete ja asutuste 
ametiühinguorganisatsioonides. 

Võttes arvesse Eesti NSV spetsiifilist eripära, tuleks muuta rahva- 
demokraatiamaadesse sõitvate turistide ankeeti, täiendades seda 
andmetega perekonnaseisu, lähedaste sugulaste ja nende asukoha 
kohta. 


IX. TÖÖ RAJOONIDES, KUS ON KAOTATUD ENSV MN 
JUURES ASUVA RJK APARAAT 


Alates 1956. aasta 1. oktoobrist kaotati ENSV MN juures asuvas 
Riikliku Julgeoleku Komitees RJK volinike aparaat 22 rajoonis. 

Agentuur- ja operatiivtöö nendes rajoonides tehti ülesandeks 
ENSV MN juures asuva RJK 2., 4. ja 5. osakonnale, sealhulgas tehti 
2. osakonnale ülesandeks teha seda tööd vabariigi 10 rajoonis, neist 

igaühes peab töötama kaks operatiivtöötajat, kes kuuluvad 2. osakon- 
na koosseisu. 

Peale selle eraldati nende töö kontrollimiseks ja nende praktiliseks 
abistamiseks 2. osakonna koosseisust kaks vanemoperatiivvolinikku. 

Kõigi nende operatiivtöötajate töö üldine juhtimine tehti ülesan- 
deks 2. osakonna ülemale. 

Seetõttu, et nendes rajoonides elab märkimisväärne arv repatrieeru- 
nuid, isikuid, kes on tagasi tulnud kinnipidamiskohtadest pärast seda, 
kui nad on nõukogude võimu vastu sooritatud kuritegude ees karistuse 
ära kandnud, legaliseerituid, kes olid end varem varjanud, sest kartsid 
vastutust Saksa okupantide abistamise ja bandiitidega sidemete pida- 
mise eest, ning teistesse kategooriatesse kuuluvaid isikuid, kelle suh- 
tes riikliku julgeoleku organid peavad vajalikke agentuur- ja operatiiv- 
meetmeid rakendama, aga ka seetõttu, et on suur arv operatiivarves- 
tusi isikute kohta, keda kahtlustatakse selles, et nad arendavad 
Nõukogude Liidule vaenulikku tegevust, ning tagaotsitavaid riiklikke 
kurjategijaid, peavad 2. osakonna töötajad pöörama suurt tähelepanu 
sellele, et agentuur- ja operatiivtöö neis rajoonides oleks organiseeri- 
tud vajalikul tasemel. 

Nagu on näidanud kontrollimine ja arutelu ENSV MN juures 
asuvas Riiklikus Julgeoleku Komitees, kus käsitleti tööd rajoonides 
pärast seda, kui RJK aparaat oli neis kaotatud, on töö mõnevõrra 
paranenud tänu sellele, et on rakendatud mõjusamaid abinõusid 
praktilise abi osutamiseks agentuur- ja operatiivtöö korraldamisel ning 
nende rajoonide operatiivkooseisu töö kontrollimisel. 

Sel eesmärgil viibisid nendes rajoonides korduvalt pikemat aega 
ENSV MN juures asuva RJK 2. ning teiste operatiivosakondade 
juhtivad operatiivtöötajad. 

Peale selle käivad neis rajoonides süstemaatiliselt kaks 2. osakonna 
operatiivtöötajat, kes on eraldatud kontrollimiseks ja praktilise abi 
osutamiseks. 

Aruandeperioodil 2. osakonnale kinnitatud rajoonides, kus ENSV 
MN juures asuva RJK voliniku aparaat on kaotatud, on seal töötavad 
ENSV MN juures asuva RJK 2. osakonna operatiivtöötajad ära teinud 
mõningase positiivse töö: 

a) on üles leitud 24 riiklikku kurjategijat, kelledest 11 olid kantud 
üleliidulisse tagaotsitavate nimekirja ja 13 vabariiklikku tagaotsitavate 
nimekirja, viimaste hulgas oli üks relvastatud bandiit ja terrorist; 

b) on arreteeritud 5 kurjategijat, kelledest 2 olid sakslaste olulised 
käsilased, keda otsiti taga üleliidulise nimekirja nr. 2 järgi, üks relvas- 
tatud bandiit ja terrorist, keda otsiti taga vabariikliku jälituse toimiku 
alusel, ja 2 isikut, kes enne arreteerimist arendasid nõukogudevastast 

tegevust ning esinesid ähvardustega nõukogude ja parteitöötajate 
aadressil; 

c) on üles leitud ja legaliseeritud 8 põrandaalust, suurem osa neist 
oli relvastatud ja andis legaliseerimisel oma relvad ära; 

d) 1957. aastal on ära korjatud: vintpüsse 3 tk., püstoleid 6 tk., 
automaate 1, granaate 2 tk., kuulipildujaid 2 tk., padruneid 2346 tk. ja 
lõhkeainet 12 kg.; 

e) vastavate agentuur- ja operatiivmeetmete elluviimise tulemusena 
on toodud selgus arvestusaluse elemendi läbitöötamistesse, kes esines 
17 formulartoimikus ja 32 esialgse operatiivkontrolli toimikus, sellega 
seoses on 8 esialgse operatiivkontrolli toimikut üle viidud formular- 
toimikuteks, ülejäänud isikute läbitöötamine on lõpetatud ning nende 
toimikud on antud hoiule RJK arvestus- ja arhiiviosakonda; 

f) selle perioodi jooksul on agentuurilt laekunud ja muude andmete 
alusel avatud 7 jälitustoimikut, sealhulgas 2 üleliidulise jälituse toimi- 
kut, 9 formulartoimikut ja 16 esialgse operatiivkontrolli toimikut; 

g) on värvatud 19 agenti, 1 resident ja 2 konspiratiivkorteri pida- 
jat. 

Mitmete agentuur- ja operatiivmeetmete tulemusena, milles raken- 
dati kõiki operatiivtehnika vahendeid, selgitati välja see osa agentuu- 
rist, kes ei teinud meiega koostööd ausalt, ei olnud võimeline meie 
ülesandeid täitma või hoidus sellest kõrvale, sellega seoses oleme 
agentuurvõrgust välja arvanud 31 agenti, 1 residendi ja 3 konspiratiiv- 
korteri pidajat. Välja arvatud agentuuri kasutati varem põhiliselt 
bandiitide ja illegaalide tagaotsimiseks ning nende sidemete läbitöö- 
tamiseks, käesoleval ajal ei ole sel agentuuril meid huvitavaid side- 
meid, sest vastavate isikute kontingent on likvideeritud. Osa agentuu- 
rist arvati välja sellepärast, et nad ei olnud töövõimelised või olid end 
dešifreerinud. 

Aruandeperioodi lõpuks oli nendes rajoonides 231 agenti, 1 
resident ja 21 konspiratiivkorteri pidajat. Peaaegu kogu agentuuri 
kasutatakse operatiivarvestuse konkreetsetes asjades või meid huvita- 
vate isikute kontingendi jälgimiseks. 

Operatiivarvestuse asjades hulgas on 50 formulartoimikut, 53 
jälitustoimikut, neist on 13 üleliidulise jälituse toimikut, ja 21 esialgse 
operatiivkontrolli toimikut. 

Kõige tõsisemad ja perspektiivsemad toimikut on suunatud aktiiv- 
sesse menetlusse, nende kohta on koostatud agentuur- ja operatiiv- 
meetmete plaanid, mida täidetakse. Ka töötavad operatiivtöötajad igas 
rajoonis välja abinõude perspektiivplaane. 

Kõrvuti mõningate positiivsete tulemustega on 2. osakonnale 
kinnistatud rajoonide operatiivkoosseisu töös ka olulisi puudusi. 

Üheks peamiseks puuduseks peame me asjaolu, et olemasolev 
agentuur ei ole kaugeltki mitte küllaldane ja selle kvaliteet ei ole 
piisav, sellega seoses ei ole meil võimalik teha vajalikku tööd mitmete 
isikute osas, kes kuuluvad meid huvitavasse kontingenti, nendeks on 
repatrieerunud, kinnipidamiskohtadest tagasi tulnud isikud, legalisee- 
ritud ja teised. 

Agentuuraparaadi paiknemine rajoonides ei vasta veel rajoonide 
operatiivolukorrale, seepärast jäävad mõned meid huvitavad isikud 
pikaks ajaks meie vaateväljast välja. 

Võrgus on seniajani 12 agenti, kes oma isikuomaduste poolest ja 
meid huvitavate sidemete puudumise tõttu ei ole läbitöötamistel kasu- 
tatavad või ei too riikliku julgeoleku organitele kasu. 

Tunduvalt vähendab nendes rajoonides töötavate operatiivtöötajate 
agentuur- ja operatiivtöö võimalusi transpordivahendite puudumine. 


X. ERITI TÄHTSATE JA KAITSEOBJEKTIDE ÜMBRUSES 
RAKENDATAVAD VASTULUUREMEETMED 


Vastavalt NSVL MN juures asuva RIK 27. augusti 1957. aasta 
käskkirjale nr. 00485 ja 21. novembri 1957. aasta direktiivsele juht- 
nöörile nr. 207ss on 2. osakond koostöös 5. osakonna, 1. erijaoskonna 
ja sõjaväeosade RJK eriosakondadega teinud aruandeperioodi kestel 
vastuluuretööd Eesti NSV territooriumil asuvate eriti tähtsate ja 
kaitseobjektide ümber. 

Erilist tähelepanu on 2. osakond koos loetletud organitega pööra- 
nud vastuluuretöö organiseerimisele selliste sõjalaevade ehitusobjek- 
tide ümber nagu tehas nr. 890, allveelaevade viimistlemise ja käiku- 
andmise baas, elektrimontaažiettevõte nr. 7 ja keskmise masinaehituse 
tehas “Dvigatel”, mis asuvad Tallinna linnas, aga ka keskmise masina- 
ehituse tehase ümbruses, mis asub ühes vabariigi rajoonis ja mida 
otseselt teenindab 1. erijaoskond, ning NSVL Kaitseministeeriumi 
Mereväe Teadusliku Uurimise asutuse rajatava polügooni ümber. 

1957. aastal on 2. osakond koos 5. osakonna, 1. erijaoskonna ja 
väeosade RJK eriosakondadega võtnud meetmeid, et soetada kvalifit- 
seeritud agentuuri, kellel oleksid ulatuslikud sidemed kaitseise- 
loomuga ettevõtetes ja nende lähikonnas töötavate isikutega, võttes 
arvesse asjaolu, et need objektid võivad välisriikide luureorganeid 
suuremal määral huvitada. 

2. osakond on olnud pidevalt kontaktis ENSV MN juures asuva 
RJK 5. osakonna, 1. erijaoskonna ja väeosade RJK eriosakondadega, 
kui Eesti NSV-sse on tulnud välismaalasi, nende suhtes on vajaduse 

korral on viidud ellu ühisüritusi, mis välistasid nende tungimise eriti 
tähtsate ja kaitseobjektide paiknemise piirkonda. 

Et välja selgitada inimesed, kes ilmutavad huvi kaitseotstarbeliste 
objektide ja väeosade dislokatsiooni vastu, on soetatud agentuur 
autobussi ja taksoparkide juhtidest, kes otseselt sõidavad nimetatud 
objektide paiknemise piirkondadesse, aga ka Tallinna linna võõraste- 
majades, restoranides ja kohvikutes. 1957. aastal värbas 2. osakond 
nendesse kategooriatesse kuuluvatest inimestest 19 agenti. Peale selle 
soetati agentuur nendest inimestest, kes otseselt töötavad kaitseots- 
tarbelistel objektidel, neid kasutatakse ka 5. osakonna liinis. 

Süstemaatiliselt tehti tööd meid huvitavate kontingentide välja- 
selgitamiseks: repatrieerunud, reemigreerunud, isikud, kes on tagasi 
pöördunud pärast seda, kui nad on ära kandnud karistuse minevikus 
sooritatud erinevate kontrrevolutsiooniliste kuritegude eest, ja isikud, 
kes peavad kahtlast kirjavahetust välismaaga ja elavad objektide lähe- 
duses, mille vastu kapitalistlike riikide luure võib huvi tunda, et 
koguda andmeid nende kontingentide olemasolu kohta vabariigi terri- 
tooriumil ja nende toodangu kohta. 

Nendesse kategooriasse kuuluvaid isikuid on saadetud välja selgi- 
tama paralleelselt osakonna ees seisvate põhiülesannete lahenda- 
misega nii ENSV MN juures asuva RJK 2. osakonna, 5. osakonna, 1. 
erijaoskonna kui ka väeosade RJK eriosakondade agentuuri. 

On läbi vaadatud ja ära kasutatud kõik miilitsaorganite ja rajoonide 
sõjakomissariaatide arvestused ning ENSV MN juures asuva RJK 6. 
eriosakonna kartoteegid. Koos nimetatud organitega rakendatud 
abinõude tulemusena on nimetatud objektide lähikonnas välja selgita- 
tud ja kindlaks tehtud: repatrieerunuid — 39 inimest, välismaaga 
kirjavahetuses olevaid — 156 inimest, vangistusest ja eriasumiselt 
tagasi tulnuid — 170 inimest, endisi sõjavange — 328 inimest. 

Väljaselgitatud kontingentide koguarvust on 5. osakonna liinis 
asutud läbi töötama 3 inimest ja 5 inimest on valitud välja, et neid 
tundma Õppida kui kandidaate, keda agendiks värvata, sest nad 
töötavad otseselt 5. osakonna poolt teenindavatel objektidel. 

Isikud, kes pakuvad operatiivset huvi, on korra kohaselt arvele 
võetud, sellest lähtudes rakendatakse ühiseid agentuur- ja operatiiv- 
abinõusid, et neid tundma õppida ja kontrollida. Peale selle on 
orienteeritud kõiki RJK linnade ja rajoonide aparaate ja eriosakondi, 
kelle dislokatsioonipaikades väljaselgitatud kontingendid kaitseots- 
tarbeliste objektide ja sõjaväeosade dislokatsioonikohtade läheduses 
elavad. 

Elluviidud abinõudega kontingendi väljaselgitamiseks lähikonnas 
ja agentuuraparaadi soetamiseks tegelesid kõik ENSV MN juures 

asuva RJK linnade ja rajoonide aparaadid, kelle territooriumil on 
kaitseotstarbelisi objekte ja sõjaväeosasid. 

Tänu tihedama kontakti loomisele 5. osakonna, 1. erijaoskonna ja 
Eesti NSV territooriumil paiknevate väeosade RJK eriosakondadega 
viiakse ellu ühiseid vastuluureüritusi järgmistes operatiivarvestuse 
asjades. 


1. Esialgse operatiivkontrolli toimik FERSEN, Hans Williami poja 
kohta, kes on sündinud 1918. aastal. 


FERSENIT töötatakse läbi, sest teda kahtlustatakse kodumaa 
reetmises, selle kohta laekus Nõukogude Armee -— leitnandilt 
GORDEJEVILT avaldus, et FERSEN ilmutab käesoleval ajal 
suurenenud huvi kontinentidevaheliste ballistiliste rakettide vastu ning 
teda on kaks korda nähtud sõjaväepolügooni läheduses. 

Selleks, et välja selgitada, kas FERSEN salajaste andmete 
hankimise vastu tegelikult huvi tunneb, kavandatakse koos mereväe 
teadusliku uurimise asutuste RJK eriosakonnaga meetmeid, et lülitada 
FERSENIT läbi töötama FERSENI elukoha piirkonnas paikneva 
Nõukogude Armee väeosa sõjaväelaste hulka kuuluv agent. 


2. Eesti NSV MN juures asuva RJK 1. erijaoskonna formular- 
toimiku järgi töötatakse läbi VIHERMÄE, Hans Maksimi poega, 
kes on sündinud 1911. aastal, eestlane kõrgema haridusega. 


Ajal, mil Eesti NSV oli sakslaste poolt okupeeritud, teenis 
VIHERMÄE Saksa sõjaväes. Käesoleval ajal on ta variaadresside 
kaudu kirjavahetuses oma Kanadas elava naise ja tütardega. Pealegi 
on andmeid, et tema korterit külastavad sageli kõrvalised isikud. 

Selleks, et tema läbitöötamist aktiviseerida ja selgitada välja, kas ta 
kuulub välisriikide luureorganitesse, on kaasatud 2. osakonna agent 
“Sokolov”, kes on esitanud mitmeid operatiivset huvi pakkuvaid 
andmeid. Ühtlasi on koostöös 1. erijaoskonnaga rakendatud muid 
meetmeid, milles on kasutatud operatiivtehnikat.” 


°! Vihermäe, õige eesnimega Henn, mobiliseeriti 1944. aasta 


veebruaris Saksa armeese, ta teenis seal veterinaarvelskrina ja langes 
hiljem Nõukogude vägede kätte vangi, kust vabanes 1946. aastal. 
1944. aastal olid Vihermäe naine ja kolm tütart Läände põgenenud ja 
asusid hiljem elama Austraaliasse. Peale vastuluureosakonna tegeles 
Vihermäe agentuurse jälgimisega 1958. aastal ka ENSV KGB 1. 
eriosakond, mis tegeles salajaste tööstusettevõtete kaitsega. Lisaks 
“Sokolovile” kasutati Vihermäe jälgimiseks veel agente “Õli” ja “T. 
Romanov” ja värvati agendiks “Aadu” tema endine naaber. 

3. Esialgse operatiivkontrolli toimiku järgi töötatakse läbi VAHI- 
VELLI, Hilja Johannese tütart, kes on sündinud 1911. aastal, 
lõpetamata kõrgema haridusega. 


VAHI-VELLIT töötatakse läbi, sest kahtlustatakse, et ta kuulub 
Ameerika luureorganite agentuuri. Kuni 1952. aastani elas ta 
Saksamaa Ameerika okupatsioonitsoonis, kus tal oli välismaalastega 
kahtlaseid sidemeid. Eesti NSV-sse tuli ta elama repatrieerumise 
korras. Käesoleval ajal on ta asunud elama ühe Tallinna linna sõjaväe- 
lennuvälja piirkonda. 

Meetmeid VAHI-VELLI eluviisi ja käitumise tundmaõppimiseks 
võetakse koos väeosa 71630 RJK eriosakonnaga. 

Koos RJK -asjasthuvitatud osakondadega ja organitega on 
rakendatud abinõusid ka UIBO, A. ja KITS, M. formulartoimikute 
järgi, neist on üksikasjalikult teatatud käesoleva aruande alajaotuses 
“Töö operatiivarvestuste toimikutega”. 


Agentuurse jälgimise tulemusena suudeti vaid kindlaks teha, et 
Vihermäe on nõukogudevastaselt meelestatud (eriti avaldus see 
Ungari sündmuste järel), kuid välismaale põgenemise kvatsusest on ta 
selle teostamatuse tõttu loobunud. Kui Vihermäe 1958. aasta sügisel 
Sillamäe veterinaararsti kohalt vallandati, asus ta tööle Noarootsi. 
Tema formulartoimik saadeti edasi KGB Haapsalu rajooni volinikule. 
(ERAF SM, f.131, n.1, s.402, 1.8-10). Vihermäe väljasõidutoimikust 
ilmneb, et teda jälgiti agentuurtöötlustoimiku alusel 1957. aasta 
märtsist kuni 1960. aasta maini. KGB Haapsalu rajooni voliniku major 
Kuusiku 15. märtsil 1961 koostatud õiendi järgi kahtlustas KGB 
Vihermäed eelkõige kavatsuses välismaale põgeneda. 1960. aasta 
veebruaris Vihermäe profülakteeriti ja talle tehti selgeks, et oma 
kavatsusi võib ta teostada vaid ametlikul teel vastavate nõukogude 
ametiasutuste kaudu. Samas õiendis aga märgitakse, et kuna Vihermäe 
elas ja töötas pikemat aega Sillamäel, siis võib ta teada riigisaladusi 
ning tema välismaale lubamine ei ole soovitav. Alates 1961. aastast 
taotles Vihermäe korduvalt väljasõiduluba Austraaliasse, mis aga 
järjekindlalt tagasi lükati. Põhiliseks ettekäändeks oli siin tema 
töötamine Sillamäel; hilisemates õiendites on toodud äraütlemiseks 
päris absurdseid põhjendusi, nagu Vihermäe “endassesuletud eluviis ja 
halb tervislik seisund”. Viimase emigreerumistaotluse lükkas tagasi 
EKP Keskkomitee väljasõidukomisjon 11. detsembril 1972, tuues 
põhjenduseks Henn Vihermäe abiellumise oma senise vabaabielu- 
naisega. ERAF SM, f.136, s.209. 

Peab märkima, et aruandeperioodi vältel on 2. ja 5. osakond 
pööranud suuremat tähelepanu agentuuraparaadi vastastikusele kasu- 
tamisele läbitöötamistes, mida menetletakse nii 2. kui ka 5. osakonnas. 
Muuhulgas kasutab 5. osakond aktiivselt 2. osakonna agente 
“Student”, “Feliks”, “Tihhomirov”, “Onegin”, “Kadak”, “Saar”, 
“Kuusner” ja teisi, kes töötavad läbi arvestusalust elementi, ja 
vastupidi, 2. osakond kasutab läbitöötamistes 5. osakonna agentuuri: 
“Tikk”, “Suits”, “Oksana”, “Feliks””?, “Lembern-Herman”, “Smirno- 
va” ja teised. 

Keskmise masinaehituse ettevõtte läheduses koos 5. osakonnaga 
teostatud agentuur- ja operatiivmeetmete käigus leiti 1957. aasta 
aprillis üles ja arreteeriti NSVL MN juures asuva RJK 1956. aasta 
nimekirjas nr. 2 üleliiduliselt tagaotsitavaks kuulutatud ohtlik riiklik 
kurjategija OTS, Voldemar Juhani poeg, sündinud 1919. aastal, 
millest oleme teatanud 6. aprilli 1957. aasta eriteadaandes nr. 1/368. 

Et luua efektiivsem kontakt vastuluureürituste läbiviimisel kaitse- 
ja eriti tähtsate objektide ümbruses, töötavad eriosakonnad ja 1. 
erijaoskond praegu välja agentuursete ürituste plaane, neid arvestades 
töötame koos 5. osakonnaga välja üldplaani. 


XI. TÖÖ KOMITEE KODUMAALE TAGASIPÖÖRDUMISE 
EEST LIINIS 


Antud liinis rajanes ENSV MN juures asuva RJK 2. osakonna töö 
NSV Liidu Ministrite Nõukogu juures asuva Riikliku Julgeoleku 
Komitee  direktiivsetel juhtnööridel. Meie korraldatud ürituste 
eesmärgiks oli tagada selle põhilise ülesande täitmine, mis Komiteele 
Kodumaale Tagasipöördumise Eest on pandud — saavutada, et eesti 
emigratsiooni organiseeritud nõukogudevastane töö välismaal lagu- 
neks ja aidata kaasa eestlaste kodumaale tagasipöördumisele. 

Nimetatud ülesande täitmisel pöörasime me peatähelepanu nende 
propagandamaterjalide kvaliteedi parandamisele ja viimistlemisele, 
mis avaldati eestikeelses ajalehes “Kodumaale Tagasipöördumise 
Eest”, ja raadiosaadetele eestlaste jaoks, kes elavad välismaal, mida 
otseselt organiseeris Komitee Kodumaale Tagasipöördumise Eest 
SDV territooriumilt ja ENSV MN juures asuv Raadiokomitee 
vabariigi territooriumilt. 


2 Valter Talvik (s. 1925), Kohtla kaevanduse jaoskonnaülem. Värvati 
20. mail 1955 ENSV KGB 5. osakonna agendiks. ERAF SM, f.131, 
n.1, 5.352, 1.27-28. 

Propagandamaterjali kogumiseks kasutame käesoleval ajal 2 
usaldusisikut, kes on soetatud repatriantide hulgast, ja kolme agenti, 
kes töötavad ajalehe “Kodumaale Tagasipöördumise Eest” korrespon- 
dentide nime all. Usaldusisikud ja agendid on kõik kõrgema haridu- 
sega ning valdavad võõrkeeli. Minevikus töötasid agendid ajalehetoi- 
metustes. 

1957. aastal saatsime Berliini Komiteele Kodumaale Tagasipöör- 
dumise Eest üle 60 lindistatud raadiosaate ja 38 numbrit ajalehte 
“Kodumaale Tagasipöördumise Eest”. 

1500 rubla eest on ostetud ja ära saadetud eesti ilukirjandust. 

Me saadame Odessa ja Bresti repatriantide laagrisse regulaarselt 
kohalikke vabariiklikke ajalehti ja ajakirju. 

1957. aasta septembris esitasime me Eestimaa KP Keskkomiteele 
taotluse mitmete ettepanekutega töö tõhustamiseks eesti emigrantide 
seas välismaal, peamiselt Rootsis, kuhu on koondunud emigrantide 
põhimass ja eesti nõukogudevastaste natsionalistlike organisatsioonide 
keskused. 

Töö tõhustamiseks eesti emigrantide seas Rootsis ja üldse 
välismaal peame vajalikuks rakendada järgmisi praktilisi abinõusid. 

1. Rajada Rootsi-Nõukogude Ühingu juures Stockholmis eesti 
nõukogude kirjanduse raamatukogu, täiendada seda regulaarselt uute 
Eesti NSV väljaannetega. 

Levitada emigrantide seas informatsiooni raamatukogu kohta. 
Organiseerida nõukogude ajalehtede ja ajakirjade, sealhulgas ajalehe 
“Estonia” müümine raamatukogus. 

2. Organiseerida Eesti NSV-s avaldatava illustreeritud ajakirja “Pilt 
ja Sõna” baasil vastavasisulise eriväljaande avaldamine välismaal 
elavate eestlaste jaoks ja saata see eesti emigrantidele. 

3. Tagada Tallinna Filmistuudios tehtud kunstiliste ja dokumen- 
taalfilmide, aga ka sobivate süžeedega kinokroonika üksikute numbri- 
te perioodiline saatmine Rootsisse. 

4. Näha ette Nõukogude Eesti rahvusliku kunsti esindajate, nii 
kollektiivide kui ka üksikesinejate sõidud Rootsisse, et esineda rootsi 
ja emigrantidest koosnevale auditooriumile. 

5. Pidada silmas, et on vaja organiseerida emigrantide rühmade või 
üksikemigrantide sõite Rootsist Eesti NSV-sse, kutsuda neid Eesti 
kultuuri- ja teadusasutuste või Eesti NSV tuntud tegelaste nimel. 

6. Organiseerida nädalalehe “Estonia” väljaandmine eesti keeles 
VOKS-i eesti filiaali” häälekandjana. 


 Välismaaga Sõpruse ja Kultuurisidemete Arendamise Eesti Ühing. 

Luua sel eesmärgil 3 inimesest koosnev toimetus. Ajalehte levitada 
vabamüügi ja ettetellimise teel nii Eesti NSV-s kui ka välismaal. 

7. Uurida võimalust kutsuda Rootsist rahvusliku kunsti ja spordi 
esindajaid, kultuuri- ja ühiskonnategelasi Eesti NSV-sse selleks, et 
propageerida nende kaudu Nõukogude Eesti saavutusi rootsi rahva 
seas, kelle märkimisväärse osa ettekujutus tänapäeva Eestist rajaneb 
arusaamadel, mis on peale surutud emigrantliku propaganda poolt. 

8. Praktiseerida Nõukogude Eesti perioodika ja raadio aktiivsemat 
kasutamist, et paljastada reaktsiooniliste emigrantide rahvavastast 
tegevust ja lükata ümber tänapäeva Eesti olukorra kohta levitatavad 
laimavad väljamõeldised. 

Ühtlasi ära märkida ajakirjanduse lehekülgedel üksikute emigran- 
tide positiivset hinnangut väärivaid saavutusi rahvusliku kirjanduse, 
muusika ja kunsti valdkonnas. 

Näha ette, et NSV Liidu saatkonnale Rootsis assigneeritakse 
vastavad vahendid töö tegemiseks eesti emigrantide seas (filmide 
näitamine, kirjanduse laialisaatmine, Eesti NSV esindajate kohtumiste 
organiseerimine emigrantidega jms). 

10. Jätkata ajalehe “Kodumaale Tagasipöördumise Eest” väljaand- 
mist eesti keeles, pidevalt parandada selles avaldatavate materjalide 
kvaliteeti, mis kajastavad elu Eesti NSV-s. 

Need meie ettepanekud on Eestimaa KP Keskkomitees heaks 
kiidetud ning saadetud kooskõlastamiseks ja kinnitamiseks NLKP 
Keskkomiteesse. 

Needsamad ettepanekud on Teile orienteerumiseks teatatud “23.” 
oktoobril 1957. aastal kirjas nr. 3/4197. 


XII. PERIFEERIAORGANITE TÖÖ 
KONTROLLIMINE JA ABISTAMINE 


Selleks, et osutada praktilist abi ning kontrollida vastuluure- ja 
jälitustööd, on ENSV MN juures asuva RJK perifeeriaorganites aru- 
andeperioodil käinud 2. osakonna 45 operatiivtöötajat, kes kokku 
viibisid komandeeringus 774 tööpäeva. 

Põhiliselt korraldati operatiivkoosseisu sõite perifeeriaorganitesse, 
et läbi viia konkreetseid üritusi toimikute järgi ja ainult 6 lähetust olid 
seotud vastuluure- ja jälitustöö korralduse organiseerimise üldiste 
küsimustega. 

Aruandeperioodil on ENSV MN juures asuva RJK volinike 
aparaatidest välja nõutud 68 toimikut selleks, et kontrollida ja osutada 
praktilist abi niisuguste isikute läbitöötamisel, keda kahtlustatakse 
selles, et nad on seotud välisriikide luureorganitega või et nad kavatse- 

vad reeta, samuti ka end Eesti NSV territooriumil varjavate eriti 
ohtlike riiklike kurjategijate tagaotsimisel. Nende toimikute kohta on 
antud vastavad juhtnöörid, et läbitöötamist aktiviseerida. 

Aruandeperioodil kontrollisid 2. osakonna kogenud operatiiv- 
töötajad kõige suuremate RJK perifeeriaorganite vastuluure- ja 
jälitustööd, nad sõitsid kohale koos inspektsiooni töötajatega, peale 
kontrollimise osutati kohapeal töös konkreetset abi. 

Vabariigi perifeeriaorganite kontrollimiseks ja abistamiseks on 
ENSV MN juures asuva RJK 2. osakond võtnud oma kontrolli alla 75 
neis menetletavat operatiivarvestuse toimikut, neist 30 on inimeste 
kohta, keda kahtlustatakse selles, et nad kuuluvad välisriikide luure- 
organitesse, 10 selliste inimeste kohta, keda töötatakse läbi, sest neid 
kahtlustatakse reetmiskavatsuses, ning 35 jälitustoimikut eriti ohtlike 
riiklike kurjategijate kategooriasse kuuluvate inimeste kohta. 

Peaaegu kõikide toimikute puhul kontrollitakse koostatud 
agentuur- ja operatiivmeetmete plaane, juurdlusabinõude vajaduse 
korral on antud konkreetsed juhised. Mitmete kontrollitavate opera- 
tiivarvestuse toimikutega seoses on RJK perifeeriaorganites koha peal 
käinud kõige kogenenumad RJK 2. osakonna töötajad, kus nad on 
koostanud toimikute kohta reaalsed meetmete plaanid, mille 
eesmärgiks oli läbitöötamist aktiviseerida. Sageli kutsuti selliste 
toimikutega seoses RJK aparaati välja perifeeriaorganite töötajaid, 
koos 2. osakonna kvalifitseeritud operatiivtöötajatega töötati toimikute 
jaoks välja tõsised abinõud. 

NSVL MN juures asuva RJK 2. peavalitsuse juhtnööre täites oleme 
erilist tähelepanu pööranud RJK Tartu ja Pärnu aparaadi töö kontrolli- 
misele ja nende praktilisele abistamisele, sest neis on vastuluuretöö 
maht kõige suurem. 

RJK  perifeeriaorganeid abistati praktiliselt ka sel teel, et 2. 
osakonna kvalifitseeritud agentuuri saadeti marsruutidele niisugust 
arvestusalust elementi läbi töötama ja riiklikke kurjategijaid otsima, 
kelle toimikuid menetletakse perifeeriaorganites. Nii saadeti aruande- 
perioodil 2. osakonna agentuurist sel eesmärgil marsruudile 33 agenti. 

Nendesse RJK rajooniaparaatidesse saadeti ka kogenud operatiiv- 
töötajaid, kes osutasid tõhusat abi nii vastuluuretöö olukorrast lähtuval 
organiseerimisel kui ka konkreetsete operatiivarvestuse toimikute 
osas, sealhulgas kõige tähtsamate toimikute osas, mida kontrollib 2. 
peavalitsus. 

Nendes rajoonides lähetuses viibides andsid operatiivtöötajad 
konkreetseid juhtnööre kõigi operatiivarvestuse toimikute kohta, mida 
seal menetletakse, ning juhtnööre iga agendi paremaks kasutamiseks. 

Mitmete kõige tähtsamate toimikute kohta on välja töötatud 
vajalikud abinõud ja osutatud abi üksikute loetletud abinõude ellu- 
viimiseks. 

Nagu on näidanud meie juhtnööride kontrollimine ENSV MN 
juures asuva RJK esimehe poolt, on nimetatud perifeeriaorganid 
vastuluuretööd märksa parandanud. 

Ka on ENSV MN juures asuva RJK 2. osakond andnud erilist abi 
ENSV MN juures asuva RJK piiriäärsetele aparaatidele nende töö 
organiseerimisel ja kontrollimisel, seda on üksikasjalikult kajastatud 
alajaotuses, mis käsitleb vastuluuretöö olukorda nendes rajoonides. 

Aruandeaastal on vastuluuretöö olukorda piiriäärsetes rajoonides 
korduvalt ära kuulatud komitee istungitel, kus arutati kontrolli 
tulemused kõigi piiriäärsete rajoonide aparaatide volinike osavõtul 
üksikasjalikult läbi ja tehti vajalikud otsused. Ka need otsused on 
soodustanud vastuluuretöö paranemist piiriäärsetes rajoonides. 


ü/a EESTI NSV MINISTRITE NÕUKOGU juures asuva 
RIIKLIKU JULGEOLEKU KOMITEE ESIMEES 
POLKOVNIK 
(1. KARPOV) 


ENSV MN juures asuva RJK 2. OSAKONNA ÜLEM 
ALAMPOLKOVNIK 


(VORONIN) 


“172 Jaanuaril 1958. aastal 


Nr. 3/205 
Tallinn i 

Õige: (Voronin) 

/Allkiri/ 

trükit. 3 eks. Õiend: käesoleva aruande 
Nr. 1 — adressaadile mustandi olen isiklikult 
NI. 2— hävitanud 
Nr. 3 — toimikusse nr. 15 
täit. Voronin SAllkiri/ 


trük. Zagoruiko, Lajeva 
15. 1. 58. aasta kirjutusmas. nr. 744 

Täiesti salajane 
Eks. nr 2 


Eesti NSV Ministrite Nõukogu juures asuv 
Riikliku Julgeoleku Komitee 


ARUANNE 


Eesti NSV Ministrite Nõukogu juures asuva Riikliku Julgeoleku 
Komitee 4. osakonna agentuur- ja operatiivtöö kohta 1957. aastal 


Tallinn 
Nr 4/248 

3/et 


Täiesti salajane 
Eks nr. 2 


ARUANNE 
Eesti NSV Ministrite Nõukogu juures asuva Riikliku Julgeoleku 
Komitee 4. osakonna agentuur- ja operatiivtöö kohta 1957. aastal 


NSV Liidu Ministrite Nõukogu juures asuva RJK käskkirjadest ja 
direktiividest juhindudes oli Eesti NSV Ministrite Nõukogu juures 
asuva RJK 4. osakonna operatiivkoosseisu põhitähelepanu suunatud 
aruandeperioodil sellele, et likvideerida järelejäänud relvastatud ille- 
gaalid, aktiviseerida kinnipidamiskohtadest tagasi tulnud natsiona- 
listide, legaliseeritute, endiste kodanlike poliitiliste parteide liikmete, 
kirikutegelaste, sektantide ning intelligentsi ja noorsoo hulka kuuluva, 
aga ka muu nõukogudevastase elemendi läbitöötamist ning tõkestada 
nende vaenulik tegevus. 

Kogu agentuur- ja operatiivtöö rajanes sellel, et olemasolevaid 
võimalusi arvestades kasutada neid vastuluureürituste korraldamiseks 
eesti kodanlike natsionalistide välismaal asuvate nõukogudevastaste 
organisatsioonide emigrantlike keskuste vastu. 

Teostatud agentuur- ja operatiivmeetmete tulemusena on 1957. 
aastal arreteeritud, legaliseeritud või profülaktilist tööd tehtud 171 
erineva nõukogudevastase elemendi hulka kuuluva inimesega, seal- 
hulgas: 


relvastatud natsionaliste on kinni peetud ja arreteeritud 8 
tšekistlike sõjaliste operatsioonide käigus on tapetud 2 
on kindlaks tehtud, et tagaotsitavatest relvastatud natsionalisti- = 4 
dest on surnud 

relvastatud põrandaaluste aktiivseid abistajaid on arreteeritud 3 
kinnipidamiskohtadest tagasitulnud natsionaliste on arreteeri- = 04 
tud 

nõukogudevastase agitatsiooni pärast on arreteeritud 5 
katsel üle piiri minna on arreteeritud 1 
nõukogudevastaste lendlehtede autoreid ja levitajaid on arre- = 18 


teeritud (neist 13 on nõukogudevastaste organisatsioonide 
liikmed) 

on tehtud profülaktikat nõukogudevastaste lendlehtede ja 126 
dokumentide autorite ja levitajatega ning noorte ja sektantide 

hulka kuuluva nõukogudevastase elemendiga 

illegaale on kinni peetud ja legaliseeritud 4 


oma süüd üles tunnistama on tulnud ja legaliseeritud 31 

Neist on: 

a) endisi Omakaitse organisatsiooni liikmeid 10 

b) endisi sakslaste käsilasi 11 

c) endisi Saksa armee sõjaväelasi 5 

d) endisi jõukude liikmeid ja nende abistajaid 3 

e) Nõukogude armeest ja tootmisest deserteerinuid 3 

f) endisi NTSi liikmeid 1 

g) endisi SD politseinikke 1 

h) endisi kodanliku Eesti luure agente 1 
Legaliseeritutest olid end varjanud: 

alates 1944. aastast — 9 inimest alates 1949. aastast — 1 inimene 

alates 1945. aastast — 1Oinimest = alates 1950. aastast — 1 inimene 

alates 1946. aastast — 7 inimest alates 1951. aastast — 1 inimene 

alates 1947. aastast — 3 inimest alates 1952. aastast — 2 inimest 


alates 1948. aastast — 1 inimene 


Rakendatud meetmete tulemusena on vabariigi territooriumil ära 
võetud relvi ja laskemoona: 


kergekuulipildujaid —17 
automaate —35 
vintpüsse — 293 
püstoleid — 204 
granaate — 29 
mürske -6 
miine -5 
lahingupadruneid —21511 

Sealhulgas: 


Jrk Relva nimetus RJK organite poolt ära võetud Miilitsaorganit 
poolt ära võetu: 
kokku | Arreteeri- | Illegaalidelt | elanikelt Pärast 
tutelt ja | süü OO üles- sõda 
kinnipee- | tunnistami- jäänud 
tutelt sel 
1. | Kergekuuli- 1 — -— -— -— 16 
pildujad 
2. | Automaadid 5 1 — 4 — 30 
3. | Vintpüssid 41 — 32 3 252 
4. | Püstolid 49 11 1 37 -— 155 
5. | Granaadid 2 -— — -— 2 27 
6. | Mürsud 6 — — — 6 
7. | Miinid 4 — — — 4 
8. | Lahingu- 3418 533 10 769 2006 18093 
padrunid 


Relvastatud illegaalide, terroristide SAARE, OLDE ja 
KOSENKRANIUSE rühma likvideerimine 


Eesti NSV Ministrite Nõukogu juures asuva Riikliku Julgeoleku 
Komitee 4. osakond oli aktiivselt taga otsinud relvastatud illegaalide 
rühma, mis oli pikemat aega Eesti NSV Pärnu, Kilingi-Nõmme ja 
Viljandi rajooni territooriumil toime pannud tapmisi ja relvastatud 
röövimisi taludes, nende kuritegude sooritamise käigus oli Nõukogude 
kodanikke pekstud ja mõnitatud. 

Sellesse relvastatud rühma kuulusid illegaalid: 


KOSENKRANIUS, Albert Jaagu p, sündinud 1901. aastal Pärnu 
rajooni Kikepere külas, eestlane, vähese kirjaoskusega, üksik, oli 
põranda all olnud alates 1945. aastast. 

SAAR, Ervin Hansu p, sündinud 1911. aastal Pärnu rajoonis, 
eestlane, oli põranda all olnud alates 1947. aastast. 

OLDE, Viktor Arnoldi p, sündinud 1931. aastal Pärnu rajoonis, 
eestlane, oli põranda all olnud alates 1951. aastast. 


Mõni päev enne seda, kui Saksa fašistlikud väed Kilingi-Nõmme 
linna 1941. aastal okupeerisid, oli KOSENKRANIUS liitunud natsio- 
nalistlikult meelestatud isikutega ja võtnud osa relvastatud nõuko- 
gudevastasest mässust, et kukutada nõukogude võim Saarde vallas 
(Kilingi-Nõmme rajoon). 

Saksa okupatsiooni perioodil astus ta Omakaitse organisatsiooni 
ning võttis osa kodanike arreteerimisest ja konvoeerimisest. 

Kartes vastutust okupatsiooniperioodil toime pandud vaenuliku 
tegevuse eest, läks KOSENKRANIUS 23. veebruaril 1945. aastal 
põranda alla ja hakkas end varjama nõukogude võimuorganite eest 
metsapunkrites, ta oli relvastatud karabiini, poolautomaatse vintpüssi 
ja jahipüssiga. 

SAAR, E. H. läks 1947. aastal põranda alla natsionalistlikel 
ajenditel ja liitus relvastatud jõuguga, mida juhtis OLDE, Kristjan, ta 
kuulus jõuku kuni selle likvideerimiseni 1950. aastal. 

OLDE, V. A. läks põranda alla 1951. aastal, et hoida kõrvale Nõu- 
kogude armeesse kutsumisest. 

1952. aastal liitusid KOSENKRANIUS, SAAR ja OLDE relvas- 
tatud rühmaks, nad hakkasid ühiselt röövima Nõukogude kodanike 
talusid ning riisuma isiklikku ja ühiskondlikku vara. Nii röövisid 
KOSENKRANIUS, SAAR ja OLDE ajavahemikul 1952. aastast kuni 
1956. aasta oktoobrini 14 Nõukogude kodaniku talu, kust nad riisusid 
raha, toiduaineid ja mitmesuguseid esemeid. 

Röövimiste ajal süüdistasid nimetatud bandiidid Nõukogude 
kodanikke selles, et nad pooldavad nõukogude võimu, mõne kodaniku 
aga (SOOSALU, MEET, PÄRN ja PULST") peksid nad läbi. 

1954. aastal tapsid SAAR ja OLDE metsikult postiljoni KASK, 
Ülo, kes oli RJK Pärnu rajooni aparaadi agent, nad kahtlustasid teda 
selles, et tal on sidemed riikliku julgeoleku organitega. 

28. septembril 1956. aastal röövisid KOSENKRANIUS, OLDE ja 
SAAR Kilingi-Nõmme rajoonis Võidukülas Tatra talu, mille tulemu- 
sena nad riisusid 15 tuhat rubla raha ning tapsid metsikult talu 
peremehe MITT, Endli ja perenaise MITT, Hilda. MITT, Endli tappis 
KOSENKRANIUS isiklikult, tulistades teda jahipüssist.” 


% Juhan ja Natalia Pulsti talu röövimist Vaskrääma külas ja pererahva 
peksmist kirjeldatakse 10. augustil 1956 ENSV KGB ülem 
kohustetäitja Lätte koostatud eriteates. Sealt selgub, et metsavendade 
rünnaku tegelikuks objektiks oli nende poeg Uno Pulst, kes aga sel 
ajal elas juba uues elukohas. Uno Pulst oli kuni 1952. aastani olnud 
MGB agent “Mänd”, seejärel tuli julgeolekul tema teenetest loobuda, 
sest Pulsti nuhitegevus oli juba saanud kohalike elanike seas 
teatavaks. 1951. aasta detsembris oli Uno Pulst MGB-le üles andnud 
end tema isa talus varjavad metsavennad Eduard Oja ja Evald Prassi, 
kes lahingus tapeti. ERAF SM, f.131, n.1, 5.348, 1.210-211. 

5 1945. aastast piirdus Kosenkranius enda varjamisega metsavendade 
punkrites, röövimistega hakkas ta aktiivsemalt tegelema alles pärast 
Saare ja Oldega liitumist 1952. aastal. Kosenkranius varjas end siiski 
jätkuvalt omaette punkris. Kilingi-Nõmme rajoonis varastasid nad 13. 

Et nimetatud relvastatud illegaale taga otsida, värvati pärast 
hoolikat tundmaõppimist 1956. aasta detsembris agendiks varjunime- 
ga “Jaanus” endine jõugu juht, OLDE, Viktori sugulane Olde, 
Kristjan, kes oli 1956. aasta algul amnestia alusel vangistusest vaba- 


juunil 1952 Kulli talust toiduaineid ja mitmesuguseid esemeid; 14. 
oktoobril 1952 rööviti Juhan Parve talust toiduaineid, esemeid ja raha, 
Parve, tema naine ja tütar pandi seejärel kinni aita; 1953. aasta 
kevadel röövisid nad Pärnu rajoonis Kose talu, kust võtsid kaasa 
toiduaineid, esemeid ja raha 6000 rubla väärtuses; 25. septembril 1953 
röövisid nad Siitmäe talust mitmesuguseid esemeid ja toiduaineid; 5. 
oktoobril 1954 röövisid nad Veera Saare talust toiduaineid, rõivaid ja 
raha, süüdistades Veera Saart küüditamisele kaasa aitamises; sügisel 
1954 rööviti veel Pikkuri talu, kust saadi 1500 rubla ja mõned pätsid 
leiba. Kosenkraniuse roll piirdus nende röövide puhul enamasti maja 
väljaspoolt valvamisega. 1. septembril 1955 rööviti veel Oskar Pärna 
talu Viljandi rajoonis, kust saadi toiduaineid ja 2300 rubla. Pärna 
süüdistati koostöös Rahvakaitsega ja küüditamistele kaasaaitamises. 
30. septembril 1955 rööviti Albert Taltsi talust siga. Olde, Saare ja 
Kosenkraniuse tegevus, mis sageli näib ka tavalise röövimisena, oli 
tingitud hädavajadusest end toiduainete ja muude vajalike esemetega 
varustada. Ohvriteks valiti enamjaolt välja Nõukogude võimu 
pooldavad või sellele aktiivselt kaasaaitavad isikud. Kosenkraniusel 
kui kõige vanemal mehel oli aktsioonide ajal tavaliselt passiivne roll, 
ta valvas väljaspoolt relvaga, et keegi ei pääseks põgenema. 
Metsavendade teatavast poliitilisest idealismist annab tunnistust ka 
asjaolu, et röövitud esemetest valmistati nimekiri, mille alusel “uus 
valitsus” pidi röövitute vara kompenseerima, kuid seda ainult juhul, 
kui ohvrid Nõukogude võimuorganeid juhtunust ei informeerinud. 
Selle kohta andis 2. septembril 1955 KGB-le tunnistusi metsavaht 
Oskar Pärn, keda metsavennad algul ekslikult pidasid Rahvakaitse 
pataljoni komandöriks: “Kõige noorem mees, s.o. sama, kes mind 
metsa viis /Viktor Olde/, võttis taskust märkmiku, kust näitas mulle 
kirjutust, kuhu olid märgitud röövitud esemete nimetused ja kogused, 
millised röövitud Vaskräämast Saar Veera juurest. Ise seletas mees 
seejuures, et see üleskirjutus on tehtud selleks, et kui tuleb uus 
valitsus, siis makstakse valitsuse poolt tekitatud kahju tagasi, kuid 
seda ainult juhul, kui röövimisest nõukogude võimule ei teata.” 
(ERAF SM, f.129, 5.16179, k.3, 1.232). Endel ja Hilda Mitt tapeti 
eelkõige sellepärast, et nad püüdsid põgeneda. Mittide Tatra talus 
viibis ka nende alaealine kasupoeg Elmar Liivak, kes aga jäeti ellu. 

nenud. Meie ülesandel lõi “Jaanus” sidemed bandiitide mõnede 
endiste abistajatega ja ütles neile, et soovib isiklikult tagaotsitavatega 
kohtuda. 

1957. aasta jaanuaris külastas agent “Jaanuse” talu KOSEN- 
KRANIUS, ta tundis huvi agendi elu vastu laagris ja rääkis talle, kui 
rasked on end varjavate meeste elutingimused, sealjuures ilmutas ta 
järsult nõukogudevaenulikku meelsust. 

Ühtlasi avaldas KOSENKRANIUS kahetsust, et SAAR ja OLDE 
ei olnud omal ajal välismaale põgenenud, ning ütles, et nüüd pääsevat 
sinna ainult mööda maismaad, kuid nad ei oskavat vene keelt ja see 
takistavat neil seda kavatsust ellu viia. Sealjuures ütles KOSEN- 
KRANIUS agendile, et talvisel ajal ei olevat tal SAARE ja OLDEGA 
sidet. 

Loonud sideme KOSENKRANIUSEGA, leppis “Jaanus” temaga 
kokku, et järgmine kord kohtutakse 3. mail 1957. aastal, see kohtu- 
mine pidi toimuma metsas. 

“Jaanus” kohtus KOSENKRANIUSEGA kokkulepitud ajal ning 
ütles meie ülesandel, et ta tahab kokku saada SAARE ja OLDEGA. 


% Kristjan Olde oli 1941. aasta suvel aktiivselt osalenud Nõukogude 
võimu kukutamises Kilingi-Nõmmel, pärast Saksa vägede saabumist 
astus Omakaitsesse ja 1944. aasta veebruaris Saksa armeesse. Pärast 
Nõukogude vägede saabumist 1944. aasta sügisel hakkas end varjama, 
kasutades selleks ka Elmar Laanepuu ja Elmar Kesleri nime. 1948. 
aastast oli ta ühes salgas koos Ervin ja Hans Saare ja Elmar Hansoga. 
Kristjan Olde eitas ülekuulamisel, et nende salgal oleks üldse olnud 
mingi pealik, teiste tunnistuste kohaselt ta seda siiski oli. Karl Hanso, 
Hans Saar ja Asta Kosenkranius tapeti 15. jaanuaril 1950 tšekistliku 
operatsiooni käigus, teistel metsavendadel õnnestus varjuda. Kristjan 
Olde vahistati 13. veebruaril 1953, 4. mail 1953 mõistis sõjatribunal ta 
25. aastaks sunnitööle. Poliitiliste süüasjade ümbervaatamise 
komisjoni otsusega 4. juulist 1956 vabastati Kristjan Olde Ozernõi 
vangilaagrist. Pärnu KGB oli aga Olde vastu uuesti huvi tundma 
hakanud juba aasta varem, paludes neile tutvumiseks saata Olde 
juurdlustoimik. (ERAF SM, [f.129, 5s.721). Pärnumaal tegutsenud 
Kristjan Olde salga tegevust kirjeldatakse Pärnu MGB 2-N osakonna 
ülema asetäitja kapten Grjaznovi 4. jaanuaril 1950 koostatud õiendis 
agentuurtoimiku “Piratõ” kohta. Selle kohaselt kuulusid salka peale 
selle juhi Kristjan Olde (hüüdnimi “Jants”) veel Ervin Saar, Richard 
Lankots, Lankotsi armuke Asta Kosenkranius ja Albert Talts. ERAF, 
f.130, s.9253 (järelevalvetoimik), 1.97-100. 

KOSENKRANIUS lubas talle, et teeb seda 26. mail 1957. aastal, 
öeldes, et selleks ajaks võtab ta nendega ühendust. 

Arvestades seda, et “Jaanus” võib KOSENKRANIUSE, SAARE ja 
OLDEGA kohtuda, töötati välja abinõude plaan nende kinnivõtmi- 
seks. 26. mail 1957 saadeti “Jaanus” kokkulepitud kohta illegaalidega 
kohtuma. 

Peagi tulid tema juurde SAAR ja OLDE, kes olid relvastatud 
püstolite ja jahipüssidega, natuke hiljem tuli ka KOSENKRANIUS, 
kelle oli samuti jahipüss. 

Selle kohtumise ajal rääkisid SAAR ja OLDE “Jaanusele”, et nad 
kavatsevad 1. või 2. juunil 1957. aastal tappa laagrist tagasi tulnud 
endise bandiidi LINKOTS, Richard Peetri p”, kes oli end minevikus 
koos SAAREGA varjanud ja ENSV RJM organitele välja andnud 
punkri, kus operatsiooni käigus likvideeriti SAAR, Ervini vend ja 
teised bandiidid. 

KOSENKRANIUS aga soovitas minna röövima tallu ja vägistada 
SINILAID, Liisa, keda nad kahtlustasid selles, et tal on sidemed 
riikliku julgeoleku organitega. 

Jutuajamise käigus jõid SAAR ja OLDE ära pool liitrit viina, mille 
agent oli kaasa toonud, kusjuures nad lasid agendil seda eelnevalt 
proovida, ja palusid siis “Jaanust”, et ta käiks kaupluses ära ja tooks 
veel alkoholi, kuid KOSENKRANIUS hoiatas SAART ja OLDET, et 
nad enam ei jooks, ning keelas neil selle ära. 

Leppinud agendiga kokku, et järgmine kord kohtutakse 30. juunil 
1957. aastal, lahkusid SAAR ja OLDE kohtumispaigast, aga KOSEN- 
KRANIUS pakkus, et saadab “Jaanuse” külani ning palus varustada 
end toiduainetega, ta lubas tulla veel samal ööl SAARE ja OLDE 
teadmata kokkulepitud kohta metsas. 

Pärast bandiitidega kohtumist võttis “Jaanus” ühendust operatiiv- 
grupiga, mis asus kilomeetri kaugusel bandiitidega kohtumise paigast, 


” Õige nimi on Richard Lankots Peet'i poeg. Lankots põgenes metsa 
1949. aasta märtsiküüditamise eest ning varjas end Kristjan Olde 
salgas. Ta vahistati 11. jaanuaril 1950. Ülekuulamistel andis Lankots 
tõepoolest tunnistusi teiste metsavendade ja nende abistajate kohta. 
Koos Richard Lankotsiga mõisteti hiljem süüdi veel teine metsavend 
Albert Talts ja kolm metsavendi varjata ja toita aidanud isikut: 
abikaasa Leida Lankots ja abielupaar Jüri ja Olga Kägu. Julgeoleku- 
ministeeriumi Erinõupidamine 9. septembril 1950 mõistis kõik 
ülalnimetatud isikud 10 aastaks sunnitöölaagrisse. NSVL Ülemnõuko- 
gu Presiidiumi komisjon otsustas 4. juunil 1956 Richard Lankotsi 
vabastada. ERAF SM, f.130, s.9253. 

ja rääkis, milliseks olukord oli kujunenud. Agendile tehti ülesandeks 
kasutada KOSENKRANIUSE puhul liter “Neptun 12”. 

Ööl vastu 27. maid kohtus “Jaanus” KOSENKRANIUSEGA teist 
korda, andis talle toiduained üle ja kostitas teda võileivaga, millesse 
oli pandud preparaati. KOSENKRANIUS võttis agendilt võileiva 
vastu, preparaadi mõjul peeti ta kinni ja arreteeriti ENSV prokuröri 
sanktsiooni alusel.? 

Esialgsetel ülekuulamistel RJKs võttis KOSENKRANIUS omaks 
kõik faktid tema poolt toime pandud talude röövimise ja MITT, Endli 
tapmise kohta ning nimetas Tali metskonda kui kohta, kus ta pidi 26. 
juunil 1957. aastal SAARE ja OLDEGA kohtuma. 

Kui KOSENKRANIUSE tunnistusi kontrolliti agentuuri kaudu ja 
litera-meetmete abil, tehti kindlaks, ett KOSENKRANIUS ei olnud 
siiras ja püüdis RJK organeid desinformeerida. 

Sellega seoses viidi SAARE ja OLDE kinnipidamise operatsioon 
26. juunilt üle 30. juunile 1957. aastal — päevale, mil “Jaanus” pidi 
bandiitidega kohtuma. 

30. juunil 1957. aastal kohtus agent “Jaanus”, keda oli instrueeritud 
ja varustatud preparaatidega Neptun 22, 24 ja 12, Kikepere metsas 
SAARE ja OLDEGA. 

Bandiidid käitusid väga valvsalt ja seetõttu ei olnud “Jaanusel” 
võimalik preparaate tarvitada, kuid ta kasutas ära nende palve 
kauplusse leiva järele minna ja tuli meie operatiivgrupi juurde, mis 
asus 600 meetri kaugusel bandiitidega kohtumise paigast, ja teatas, 
milliseks olukord oli kujunenud. 

Sellega seoses otsustati korraldada sõjaväeline operatsioon, mille 
käigus piirati sisse metsamassiiv, kus bandiidid asusid. 

Kui ründegrupp oli SAARE ja OLDE avastanud, siis vastasid nad 
ettepanekule alla anda relvastatud vastupanuga, puhkenud tulevahe- 
tuses mõlemad tapeti.” 


* Koodnimetust “Neptun” kasutatakse KGB dokumentides tavaliselt 
tugevatoimeliste uinutite kohta. 

% Konspiratiivsetel kaalutlustel on juurdlustoimikus Kosenkranius 
tabamist kirjeldatud ekslikult. Seal esitatud versiooni kohaselt helistas 
Pärnu julgeolekutöötajatele keegi tundmatu naine, kes teatas, et Lutsu 
külas Jõekääru talu lähedal lebab selili maas mees. Kohale sõitnud 
KGB operatiivgrupp “leidis” sealt eest purjus Kosenkraniuse. ERAF 
SM, f.129, s.16179, k.1, 1.15-16. 

Võitluses osales peale operatiivtöötajate veel KGB sõjaväeüksus, 
kuhu kuulus 60 sõdurit. Viktor Olde ja Ervin Saare tapmise kohta 
Kikepera küla lähedal on koostatud ka ametlik akt 30. juunil 1957, 

Kui KOSENKRANIUST kongisisese agendi abil läbi töötati ja 
tema asjas juurdlust teostati, tehti kindlaks, et SAARE, OLDE ja 
KOSENKRANIUSE kõige aktiivsemaks abistajaks oli 


STRANDBERG, Julian Jaani p, sündinud 1910. aastal Kilingi- 
Nõmme rajoonis, eestlane, parteitu, töötas kolhoosis “Võit”. 


STRANDBERG kohtus süstemaatiliselt bandiitidega ja abistas 
neid, ta võttis neilt isiklikuks kasutamiseks vastu ka asju, mis nad olid 
taludest riisunud. 28. septembril 1956. aastal tegi STRANDBERG 
SAARELE, OLDELE ja KOSENKRANIUSELE ettepaneku minna 
röövima MITT, Endli tallu, mille käigus MITT ja tema naine tapeti. 

28. augustil 1957. aastal STRANDBERG arreteeriti ja võeti 
kriminaalvastutusele KOSENKRANIUSEGA ühes asjas. 

19. oktoobril 1957. aastal mõistis Eesti NSV Ülemkohtu kriminaal- 
asjade kohtukolleegum KOSENKRANIUSELE, A. J. kõrgeima 
karistusmäära — MAHALASKMISE ja STRANDBERGILE J. J. 8 
aastat vabadusekaotust.” 


mille kohaselt Saar haavas tulevahetuses reamees Tsõbulskit, Olde 
aga tappis lasuga jälituskoera “Groznõi”. Ka võitlejate relvastus oli 
väga ebavõrdne, sest mõlemal metsavennal oli ainult parabellum ja 
Jahipüss. (ERAF SM, f.129, s.16179, k.4, 1.159-161). Saare, Olde ja 
Kosenkraniuse jälitamist kirjeldatakse pisut pikemalt ENSV KGB 
ülema Karpovi ettekandes NSVL KGB 4. Valitsuse ülemale kindral- 
leitnant E. P. Pitovranovile 5. juulil 1957. ERAF SM, f.131, n.1, 
s.362, 1.88-94. 

°! Kohtuprotsess Kosenkraniuse ja Strandbergi üle toimus Kilingi- 
Nõmmel. Albert Kosenkranius keeldus 28. oktoobril 1957. a. armu- 
andmispalvet kirjutamast. Tema advokaat on hiljem siiski armu- 
andmispalve esitanud, mille ENSV Ülemnõukogu Presiidiumi esimees 
August Jakobson 29. novembril tagasi lükkas. Albert Kosenkranius 
hukati Tallinnas 9. detsembril 1957. Julian Strandbergile anti ENSV 
Ülemnõukogu Presiidiumi otsusega 29. augustil 1964. armu, 
vabastades ta edasisest karistuse kandmisest. (ERAF SM, f.129, 
s.16179, 4 köidet). Juurdlustoimik sisaldab ka rikkalikult fotomater- 
jale, nagu fotod Kosenkraniusest pärast tema tabamist metsas seismas 
ja tema varustusest ja relvadest, Kosenkraniuse Kikepera soo lähedal 
asunud punkri detailne kirjeldus koos fotodega punkrist ja seal 
leidunud esemetest. Toimikus (4.k., 1.113) on ka kaustik mitmesuguste 
märkmetega. Seal on nii praktilist laadi märkmeid (ravimtaimede 
korjamine ja kasutamine), mitmesuguste autorite mõtteteri ja luuletusi, 
päevikulaadseid sissekandeid loodusvaatlustega ja ka üksikud 

Selleks, et näidata, milline on natsionalistide kuritegevuse iseloom, 
avaldatakse KOSENKRANIUSE asjas toimunud juurdluse ja kohtu- 
pidamise materjalid ning ka andmed SAARE ja OLDE kuritegude 
kohta vabariiklikus ajakirjanduses dokumentaalse olukirjelduse kujul 
1958. aasta jaanuari esimestel päevadel. 


Vendade LINDERMANNIDE relvastatud illegaalide 
rühma ja nende abistajate likvideerimine. 


Eesti NSV Ministrite Nõukogu juures asuva RJK organid olid taga 
otsinud relvastatud illegaale: 


LINDERMANN, Arnold Hansu p, sündinud 1911. aastal endise 

Järva maakonna Väinjärve valla Räägumetsa talus, eestlane, 

NSVLi kodanik, vähese haridusega, oli põranda all olnud alates 

1947. aastast; 

tema vend LINDERMANN, Johannes Hansu p, sündinud 1905. 
aastal, eestlane, NSVLi kodanik, minevikus kulak, parteitu, vähese 
haridusega, oli põranda all olnud alates 1949. aastast, 

ja HOLM, Elfriede Karli t, sündinud 1907. aastal Paide rajooni 
Järva-Jaani asulas, eestlane, NSVLi kodanik, parteitu, algharidusega, 
oli põranda all olnud alates 1944. aastast. 

Pärast ENSV territooriumi vabastamist Saksa okupantidest varjas 
LINDERMANN, Amold, kellel oli relv, end aastatel 1944—1945 
nõukogude võimuorganite eest, kusjuures mõnda aega kuulus ta 
natsionalistliku jõugu koosseisu. 


Kosenkraniuse meeleolusid ja poliitilisi vaateid kirjeldavad märkused, 
mis on alati dateeritud 23. veebruaril. Oma kirjutises pealkirjaga “10 
aastat” 23. veebruaril 1955. aastal kurdab ta välisilmast isoleerituse 
üle ja lisab: “Peaks ometi neist vereimejatest lahti saama, olen kümme 
aastat armast Eesti lippu hoidnud kui kõige kallimad varandust. Küll 
oleks siis suur rõõm kui saaks ta kord kodus vardasse tõmmata”. 
Pealkirja all “11 aastat tihnikus. 23. veebruaril 1956. aastal”: “Peaks 
ometi 12mal aastal midagi pööret tulema, et sellest igavast elust 
pääseks, läheb juba väljakannatamatuks ja hakkab juba närvide peal 
mõjuma, alatiseks elamiseks on mets loomadel, aga mitte inimestel, 
talved on väga igavad, ilma tööta ei lähe aeg kuidagi edasi. Sellel 
talvel on mull ometi üks seltsiline, väike must koer, väga tark loom 
aga ta pole ju see mis inimene. Kolm kuud ei tea välisilmast mitte 
midagi. Loodan kõige paremad. Surm ja hukatus komudele.” 

Ta legaliseeriti 1945. aasta septembris, kuid ta ei andnud ära 
tulirelvi (kaks vintpüssi) ning hoidis neid ebaseaduslikult oma isa 
suures kulakutalus. 

Väljasaatmist kartes läks ta 1949. aasta märtsis jälle põranda alla. 

LINDERMANN, Arnoldi vend LINDERMANN, Johannes säilitas 
1944. aastast alates ebaseaduslikult püstolit “TT” koos padrunitega. 
1949. aasta märtsis kuulus ta kui kulak väljasaatmisele, kuid hoidis 
väljasaatmisest kõrvale ja läks koos oma ema LINDERMANN, 
Annaga põranda alla. 

1949. aasta suvel võtsid vennad LINDERMANNID ja juba varem 
likvideeritud jõugu juhi HOLMI naine HOLM, Elfriede ühendust 
ALTERMANN, Ülo jõuguga” ning osalesid selle koosseisus kaupade 
ja toiduainete röövimises riiklikest asutustest, kooperatiividest, 
kolhoosidest ja üksiktaludest. 

Pärast ALTERMANNI bandiidijõugu peamiste liikmete likvideeri- 
mist organiseeris LINDERMANN, Arnold omaette rühma, mida ta 
hakkas juhtima ja kuhu kuulusid peale tema enda veel LINDER- 
MANN, Johannes, tema ema ja HOLM, Elfriede. 

LINDERMANNI rühm varjas end Paide ja Põltsamaa rajooni 
metsamassiivides. 

LINDERMANNI rühma otsima saadetud agentidel “Kivi” ja 
“Kuld” õnnestus 1954. aasta oktoobris avastada Paide rajooni metsa- 
massiivis nende punker. Puhkenud tulevahetuses sai LINDERMANN, 
Arnold haavata. LINDERMANN, Johannes tappis püstolilasuga pähe 
haige ema ja rühm lahkus punkrist, asudes ümber ENSV Jõgeva 
rajooni.” 

1956. aasta detsembri lõpus saadi agentuurandmeid, et metsavaht 
Pärno°, Augustil (Pärtliaia metskond) on sidemeid LINDERMANNI 


° Eduard Holm tapeti 21. oktoobril 1948 haarangul Tapiku metsas. 
ERAF SM, f.129, 5.26342, k.4, 1.217-219; vrdl. Eerik-Niiles Kross, 
Pro Patria II. Auraamat langenud ja hukkunud metsavendadele 1944- 
1978. (Lühinimestik). Tööversioon. Tartu, 1998, 1k.40. 

“ KGB tekstis on nimi kirjutatud Aeltermann. Ülo Altermanni kohta 
vt. Aruanded Riikliku Julgeoleku Komitee 4. osakonna tööst 1.1V 
1954-1.V 1955 ja 1955. aastal. /Ad Fontes 6/. Tallinn, 1999, 1k.9-11. 
* Johannes Lindermann tappis oma ema tema enda palvel, sest 77- 
aastane ja liikumisvõimetu Anna Lindermann ei tahtnud elusalt 
venelaste kätte langeda. ERAF SM, f.129, s.26342, k.1, 1.59-60, 133- 
134. 

5 ENSV KGB ülema Karpovi ettekandes 18. aprillil 1957 kirjutatakse 
seda nime August Pärna. ERAF SM, f.131, n.1, 8.362, 1.43. 

rühma liikmetega. Pärno, August andis neile perioodiliselt oma talus 
peavarju ja varustas neid toiduainetega. 

Neid andmeid kasutades küsitleti 7. jaanuaril 1957. aastal Pärnot 
salaja ja pärast seda, kui ta oli oma sidemed LINDERMANNIGA üles 
tunnistanud, värvati ta agendiks varjunimega “Kuusk” ning saadeti 
illegaale taga otsima. 

25. aprillil 1957. aastal teatas “Kuusk”, et tema tallu on tulnud 
LINDERMANN, Amold, ta oli palunud agendil linna minna ja tuua 
ravimeid grippi haigestunud HOLMI jaoks. 

Neid asjaolusid arvesse võttes anti agendile vastavad ravimid ja ka 
pudel õlut, millesse oli pandud unerohtu. Ühtlasi saadeti varjatult 
agendi talu juurde operatiivgrupp. 

Kui LINDERMANN oli tallu tulnud, andis agent talle ravimid üle 
ja kostitas teda õllega. 

“Kuusk” teatas operatiivgrupile, et preparaat oli LINDER- 
MANNILE mõjuma hakanud, ja seejärel peeti LINDERMANN 
kinni. Kinnipidamisel võeti talt ära püstol “Brauning". 

Esialgsetel ülekuulamistel rääkis LINDERMANN oma kuritegeli- 
kust tegevusest ja nimetas punkri koordinaadid, kus tema rühm end 
varjab. 

27. aprillil 1957. aastal läbiviidud operatsiooni käigus avastati 
LINDERMANNI maa-alune punker Jõgeva rajooni metsamassiivis 
400 meetri kaugusel Vägeva raudteejaamast. Punkris asunud 
LINDERMANN, Johannes ja HOLM, Elfriede võeti kinni.?7 

Nende kinnipidamisel võeti ära kaks vintpüssi ja kaks püstolit. 

Arreteeritute LINDERMANN, Amoldi, LINDERMANN, Johanne- 
se ja HOLM, Elfriede asja juurdluse käigus on kindlaks tehtud, et 
peale röövimiste ja muude kuritööde arendasid nad ka nõukogude- 
vastast tegevust. 

1952. aastal, 2. augusti ööl vastu 3. augustit, osalesid LINDER- 
MANN, Arnold, LINDERMANN, Johannes ja HOLM, Elfriede koos 


6. Arnold Lindermanni vahistamise tegelikke asjaolusid juurdlus- 
toimikus konspiratsioonikaalutlustel varjatakse. Seal esitatakse 
versioon, et joobnuna maas lebanud Lindermann leiti tundmatu naise 
telefonikõne peale 26. aprillil kell 13 Põltsamaa rajoonis Pediniku 
külas. ERAF SM, f.129, s.26342, k.1, 1.10-11. 

°7 Johannes Lindermann ja Elfriede Holm piirati 27. aprillil 1957 kell 
6 hommikul oma punkris sisse ja nad andsid vabatahtlikult alla. 
Tšekistlik-sõjaväelise = operatsiooni = kirjelduse kohaselt = juhtis 
julgeolekutöötajad punkri juurde Arnold Lindermann. ERAF SM, 
f.129, s.26342, k.1, 1.97-98. 

bandiidirühmaga, mida juhtis ALTERMANN, kallaletungis Paide 
rajooni Kohala võitööstusele. Bandiidid rikkusid tööstuse telefoni- 
ühenduse, valasid maha kogu ümbertöötamiseks valmispandud koore, 
lõhkusid tööstuse kontori seinal rippuvad kommunistliku partei ja 
Nõukogude valitsuse juhtide portreed, lõhkusid ära J. V. STALINI 
büsti ja riisusid 15 kasti võid, millega tekitati kahju 12 082 rubla 
SUUTUSES SUMMAS. 

17. septembril 1953. aastal osalesid LINDERMANN, Arnold ja 
LINDERMANN, Johannes ALTERMANNI rühma koosseisus Põltsa- 
maa rajooni Rutikvere kooperatiivi röövimises. Sellest kooperatiivist 
riisuti kaupa 25 450 rubla eest. 

Ajavahemikul 1953. aastast kuni 1954. aastani võtsid vennad 
LINDERMANNID ja HOLM, Elfriede osa mitmetest teistest koopera- 
tiivide ja kolhooside röövimistest ENSV Põltsamaa ja Paide rajoonis. 

LINDERMANNI illegaalse rühma nõukogudevastasest suunitlu- 
sest annab tunnistust ka see, et rühm säilitas metsas salajases kohas 
endise Eesti kodanliku vabariigi lippu ja et paljudel kinnipidamisel 
äravõetud fotodel on mitmesuguseid nõukogudevastaseid pealiskirju, 
mis on kirjutatud LINDERMANN, Amoldi ja Elfriede HOLMI 
poolt.” 

7.9. oktoobril 1957. aastal mõistis Eesti NSV Ülemkohtu 
kriminaalasjade kohtukolleegium LINDERMANN, Arnoldile ja 
LINDERMANN, Johannesele 25 aastat vabadusekaotust parandusliku 
töö laagris koos õiguste äravõtmisega kummalgi 5 aastaks. HOLM, 
Elfriedele mõisteti 10 aastat parandusliku töö laagrit koos õiguste 
äravõtmisega 3 aastaks.” 


 Juurdluse käigus õnnestus KGB-l metsa peidetud klaaspurkidest 
ning läbiotsimisel Linda Krulehti juurest leida üle saja foto, millel 
kujutatakse metsavendade igapäevast elu. Fotod on varustatud käsitsi 
kirjutatud seletuste ja kommentaaridega. Fotod, millest osa on 
pleekinud ja puuduliku kvaliteediga, on süütõenditena kleebitud 
Lindermannide jt neljaköitelisse juurdlustoimikusse (ERAF SM, 
f.129, s.26342), osa fotosid on avaldanud Margit-Mariann Koppel, 
Räägumetsa lugu. Meenutusi Lindermanni vendadest. — Kultuur ja 
Elu, 2000, nr.4 (462), 1k.1-11. 

Vennad Lindermannid kandsid karistust Mordvamaal Dubravlagis. 
29. märtsil 1972 vähendas Mordva ANSV Ülemkohus Arnold 
Lindermanni karistusaega 15 aastale, ta vabanes 26. aprillil 1972. 
Johannes Lindermann vabanes 12. septembril 1974 Mordva ANSV 
Ülemkohtu otsuse põhjal. Elfriede Holm kandis karistust Sibirski ja 
Ozemõi laagris ja alates 1961. aastast Dubravlagis, kust ta vabanes 7. 

Arreteeritud LINDERMANN, Johannest kongisiseselt läbi töötades 
saadi 30. aprillil 1957. aastal andmeid selle kohta, kus varjab end 
tagaotsitav relvastatud illegaal 


TURU, Olev Johannese p, sündinud 1929. aastal Väike-Maarja 
rajooni Olju külas, eestlane, parteitu, vähese haridusega. 


1950. aasta jaanuaris hoidis TURU kõrvale Nõukogude armeesse 
kutsumisest, hankis endale tulirelva ja läks põranda alla. 

1950. aastal liitus TURU ühiseks kuritegelikuks tegevuseks relvas- 
tatud bandiitide SCHMIDT, Alberti ja KARU, Lembituga (mõlemad 
on süüdi mõistetud), kellega koos ta osales mitmes kolhoosnike 
isikliku vara röövimises. 

15. jaanuaril 1951. aastal tulid TURU ja KARU, Lembit TURU isa 
TURU, Johannese majja, kus nad kohtusid Olju küla elaniku 
MARTSON, Karliga. Alkohoolseid jooke juues ja bandiitidele 
kuuluvaid tulirelvi vaadates haavas TURU juhuslikult oma automaa- 
dist MARTSONIT kõhu piirkonda. TURU ja KARU kartsid, et neid 
võidakse paljastada ning viisid pärast seda MARTSONI jõe äärde, kus 
TURU tulistas MARTSONIT püstolist pähe ja tappis ta, tema 
surnukeha visati jõkke. 

Teostatud  kohtumeditsiiniline ekspertiis tegi kindlaks, et 
MARTSONTT tulistati pähe, kui ta oli elus, ning et tema surm saabus 
peahaava tagajärjel. 

1954. aastal lõi TURU sidemed LINDERMANN, Arnoldi illegaal- 
se rühmaga ja võttis kuni 1956. aasta suveni koos rühmaga osa mitme- 
te kooperatiivide, kolhooside ja kodanike isikliku vara röövimisest. 

1. mail 1957. aastal korraldatud operatsiooni tulemusena peeti 
TURU kinni spetsiaalselt rajatud peidikus Jõgeva rajooni Kärde külas. 
Kinnipidamisel võeti TURULT ära revolver “Nagaan”, püstol 
“Brauning”, iselaadiv automaatne vintpüss “SVT”, 15 püstolipadrunit 
ja 10 püssipadrunit. 

Kriminaalvastutusele võeti TURU (samas kohtuasjas koos 
LINDERMANNIGA ning 8.-9. oktoobril 1957. aastal mõisteti talle 
25 aastat vabadusekaotust koos õiguste äravõtmisega 5 aastaks.” 


novembril 1965. Lindermannide saatuse kohta vt. ka Alfred Käär- 
mann, Surmavaenlase vastu. Eesti lõunapiiri metsavenna mälestusi. 
Tartu, 1998, 1k.158-161. 

7 Olev Turu kandis karistust Dubravlagis ja alates 1972 Permi laagris. 
17. mail 1977 vähendas Permi oblastikohus tema karistusaega 20 
aastale ja 17 päevale ja Turu vabanes 20. mail 1977. Karl Martsoni 
tapmisele kaasaaitamises süüdistatuna anti uuesti kohtu alla ka Lembit 

Eesti NSV prokuröri sanktsiooni alusel arreteeriti 15. mail 1957. 
aastal ja võeti kriminaalvastutusele relvastatud illegaalide vendade 
LINDERMANNIDE ja TURU abistajad 


KRULEHT, Linda Jüri t, sündinud 1913. aastal Eesti NSVs Türi 
linnas, eestlane, NSVLi kodanik, pärineb töölistest, vähese 
haridusega 

ja TOODE, Otto Otto p, sündinud 1924, aastal Jõgeva rajoonis, 
NSVLi kodanik, pärineb talupoegadest, vähese haridusega. 


1951. aastal sügisel lõi KRULEHT -kuritegelikud sidemed 
TURUGA, ta teadis, et viimane on relvastatud ja varjab end nõukogu- 
de võimuorganite eest, ning varjas teda oma korteris, varustas teda 
toiduainetega ja võttis talt vastu röövitud asju. 

1. mail 1957. aastal võeti TURU kinni KRULEHE. korteris 
spetsiaalselt rajatud peidikus. 

1955. aasta kevadel teatas KRULEHT TURULE, et on võimalik 
varastada kartuleid Tooma maaparanduse katsejaama sigalast ning 
vennad LINDERMANNID ja TURU varastasid sealt ligikaudu 200 
kilogrammi kartuleid. 

TOODE, Otto lõi 1954. aasta sügisel sidemed illegaal TURUGA ja 
seejärel vendade LINDERMANNIDEGA. 

TOODE teadis, et nad on relvastatud illegaalid, kes varjasid end 
nõukogude võimuorganite eest ning tegelesid riikliku ja ühiskondliku 
vara röövimisega, kuid osutas neile mitmesugust abi. Nende palvel 
võttis ta kaks korda — 1955. aasta sügisel ja 1956. aastal — enda juurde 
hoiule nende poolt kolhoosidest varastatud vilja ja jahvatas selle neile 
jahuks. 

1956. aasta lõpus võttis TOODE TURU palvel enda juurde hoiule 
TURULE kuuluva poolautomaatse vintpüssi, mis avastati ja võeti talt 
ära läbiotsimisel 1. mail 1957. aastal. Teades, et TURU ja vennad 
LINDERMANNID olid varastanud võid Vägeva võitööstusest, võttis 
TOODE neilt osa varastatud võid vastu isiklikuks kasutamiseks. 


Karu, kes oli juba 7. mail 1955 10 aastaks vangilaagrisse mõistetud. 
Lisaks senisele karistusele mõisteti talle veel 5 aastat asumist. Karu 
vabanes 20. oktoobril 1959 Dubravlagist ja siirdus asumispaika 
Krasnojarski krais. 

KRULEHELE ja TOODELE kui relvastatud illegaalide abistajatele 
mõisteti 10 aastat vabadusekaotust kinnipidamisega parandusliku töö 
laagris koos õiguste äravõtmisega 5 aastaks.” 


Relvastatud terroristi ABELI kinnipidamine ja vangistusest tagasi 
tulnud endise bandiidi TÕLGU arreteerimine 


ENSV Ministrite Nõukogu juures asuva Riikliku Julgeoleku 
Komitee 4. osakond oli pikemat aega taga otsinud relvastatud ille- 
gaale: 


ABEL, Heldur Heinrich-Johannese p, sündinud 1927. aastal 
Tartu rajoonis, eestlane, pärineb keskmiktalupoja perekonnast, 4- 
klassilise haridusega 

ja MURS, Ernst Gustavi p, sündinud 1906. aastal Jõgeva 
rajoonis, eestlane, pärineb keskmiktalupoja perekonnast. 


1946. aasta sügisel läks ABEL põranda alla, et hoida kõrvale 
metsavarumise normide täitmisest. 

1947. aasta juunis ABEL legaliseeriti, ta andis riikliku julgeoleku 
organitele ära tal olnud automaadi ja “Nagaan”-süsteemi revolvri ning 
hakkas elama oma vanemate juures. 

1947. aasta novembris läks ABEL jälle põranda alla ja hakkas end 
varjama relvastatud jõugu koosseisus. 

Koos selle jõugu liikmete ARU ja VILGIGA” võttis ABEL 1947. 
aasta novembris osa kodanik ÕISPUU, Aliide talu röövimisest. Selle 
röövimise ajal peksti talu perenaist ja mõnitati tema tütreid. 

1947. aasta detsembris osales ABEL koos nendesamade bandiiti- 
dega JÄRVE, Leili talu röövimises. Sealjuures peksti JÄRVE läbi ja 


7: Linda Kruleht kandis karistust Eesti NSV kolooniates, kust vabanes 
29. aprillil 1963. Otto Toode kandis karistust Vjatlagis, vangistuse ajal 
viibis ta pikemat aega ka haiglates. Ta vabanes 1. juulil 1965. 

72 Eduard Aru oli 1946 vahi alt põgenenud ja ühinenud Evald Vilki 
salgaga. Vilk vahistati 1946. aasta novembris ja mõisteti 25 aastaks 
vangilaagrisse, kuid tal õnnestus 1947. aasta oktoobris vangistusest 
põgeneda ning ta hakkas uuesti Tartumaal metsavendade salka 
juhtima. Vilk ja Aru hukkusid 18. jaanuaril 1948 lahingus Tartumaal 
Voore vallas. ERAF SM, f.131, s.125, 1.16-17; s.131, 1.34-35; vrd]. E.- 
N. Kross, Pro Patria IL, 1k.33, 107. 

vägistati, tema vanemaid aga sundisid bandiidid end alasti võtma ja 
tantsima.” 

24. mail 1949. aastal sooritas ABEL koos bandiitide KARU, Endli, 
VIIGIPUU ja TÕLGU, Aksliga terroriakti kolhoosi esimehe 
TAMMING, Lembitu kallal, kelle bandiidid tapsid. Sealjuures sai 
haavata külanõukogu esimehe asetäitja ROOS.“ 

6. juunil 1953. aastal püüdis ABEL tappa kodanik KOLL, Karli ja 
tema poega KOLL, Osvaldit, mille tagajärjel tekitas oma püstoliga 
KOLL, Karlile kaks haava ja KOLL, Osvaldile viis haava.” 

Kokku võttis ABEL 1947. aastast kuni 1956. aastani koos teiste 
bandiitidega osa 11 talu röövimisest ja osales 31 kooperatiivide, 
kolhooside ja kodanike isikliku vara röövimises. 

MURS, E. G. astus ajal, mil ENSV oli sakslaste poolt okupeeritud, 
Omakaitse sõjalisse fašistlikku organisatsiooni ning võttis selle koos- 
seisus osa Nõukogude kodanike arreteerimisest ja haarangutest 
Nõukogude armee võitlejate tabamiseks, kes olid oma väeosast maha 
jäänud. 1942. aastal kutsuti MURS Saksa armeesse, kus ta teenis kuni 
1944. aastani. 


7 Aliide Õispuu mees oli 1947. aasta septembris metsavendade poolt 
tapetud hävituspataljonlane Karl Õispuu. Õispuude röövimisest 
Rääbise külas Raja talus võttis osa veel Vaike Altmäe. Vilk sundis 
talus röövimise ajal viibinud noormeest ja Õispuude tütreid alasti 
tantsima, pärast seda pidi noormees ühe tütre Vilgi käsul vägistama. 
Abelil oli nendes röövimistes passiivne roll, vägistamistes ta ei 
osalenud. ERAF SM, f.129, 5.26592, k.1, 1.48-50, k.2, 1.1-4; k.2, 1.20- 
31. 

7 Kolhoosi “Tee sihile” esimehe Lembit Tammingu tapmise organi- 
seeris Elmar Viigipuu, sest Tamming oli omastanud vara tema 1949. 
aasta märtsis küüditatud vanemate talust. Siis küüditati ka Abeli ema, 
keda Tamming oli süüdistanud oma metsavennast poja toitmises. 
Viigipuu, Karu, Tõlgu ja Abel varitsesid Tammingut kuuseheki taga 
Rääbise lähedal asuval külateel. Tamming sai automaadivalangust 
raskesti haavata, hiljem tappis Tõlgu Tammingu vintpüssilasuga pähe. 
Kätte haavata sai ka Tõikvere külanõukogu esimees Endel Roos, kel 
õnnestus minema joosta. ERAF SM, f.129, s.26592, k.1, 1.51-56, 158- 
162, 166-168, 170-172, 225, 229, 233, 236-238; k.2, 1.67-110. 

75 Heldur Abel varjas end 1952.—1953. aasta talvel Tagakaasiku külas 
Karl Kolli talu pööningul. 6. juunil 1953 jõi ta koos isa ja pojaga 
puskarit ning tulistas neid joobnudpäi puhkenud tüli ja kakluse käigus 
püstolist. ERAF SM, f.129, s.26592, k.1, 1.57-59, k.2, 1.225-293. 

Pärast ENSV territooriumi vabastamist Saksa fašistlikest anasta- 
jatest kutsuti MURS Nõukogude armeesse ja suunati teenistust 
kandma sõjaväe ehituspataljoni. Kartes vastutust Saksa okupatsiooni 
perioodil sooritatud kuritegude eest, deserteeris ta väeosast ja läks 
põranda alla. 

Põranda all olles tappis MURS 1947. aastal passirežiimi kontrolli- 
mise ajal Sarapuu talus (Jõgeva rajoon) püstolilasuga hävituspataljoni 
liikme PUKK, Neeme ning võttis ära tema relva ja dokumendid. 

1947. aastal võttis MURS ühendust ABELIGA ja 1950. aastal 
astusid nad KARU (surnud) bandiidirühma, mille koosseisus nad 
võtsid osa mitmetest kooperatiivide ja talude röövimistest Mustvee ja 
Väike-Maarja rajoonis. 

ABELI tagaotsimise käigus tehti kindlaks, et tal on sidemed 
Padrikuga, kelle talu ta perioodiliselt külastab ning kes teda varjab ja 
talle toiduaineid annab. Padriku kontrollimine näitas, et ABELI 
külaskäigud nende tallu on talle ja tema naisele vastumeelt. 

Seda arvestades värvati Padrik 1957. aasta veebruaris agendiks 
varjunimega “Ots” ja suunati ta ABELIT taga otsima. 13. mail 1957. 
aastal kohtas “Ots” oma talu lähedal ABELIT, viimane palus, et agent 
varustaks teda toiduainetega. “Ots” kutsus ABELI oma tallu ja andis 
talle toiduaineid. Selle kohtumise ajal lubas ABEL “Otsa” jälle külas- 
tada, kuid ei nimetanud oma tuleku konkreetset aega. 

Arvestades võimalust, et ABEL võib jälle tulla, andsime me 
“Otsale” õllesse segatud unerohtu. 

18. juulil 1957. aastal tuli ABEL “Otsa” juurde ning viimane 
korraldas vastavalt meilt saadud ülesandele temaga piiritusjookide 
joomise ja kasutas ABELI vastu unerohtu. Olles veendunud, et 
preparaat toimis, kutsus “Ots” kokkulepitud kohast operatiivgrupi, 
viimane pidas ABELI kinni ja arreteeris ta ENSV prokuröri sanktsioo- 
ni alusel. 

Kinnipidamisel võeti ABELILT ära 3 püstolit koos 91 lahingu- 
padruniga, pudelike mürgiga ning dokumendid SIMULMAN, J. V. 
nimele. 

Ülekuulamistel rääkis ABEL, et oli osalenud kõigis meile 
teadaolevates talude, kooperatiivide ja kolhooside röövimise faktides, 
tunnistas, et oli osa võtnud kolhoosi esimehe TAMMINGU tapmisest, 
ning külanõukogu esimehe asetäitja ROOSI haavamisest ning kinnitas 
ka olemasolevaid andmeid, et TAMMINGU ja ROOSI kallal 1949. 
aastal toime pandud terroriaktist võttis osa meie poolt läbitöötatav 
isik, vangistusest vabanenud endine bandiit 

TÕLGU, Aksel Samueli p, sündinud 1927. aastal Tartu rajoonis, 
eestlane, parteitu, elab Tartu linnas. 


TÕLGU läks 1948. aasta jaanuaris põranda alla ja astus VIIGIPUU 
relvastatud bandiidirühma (likvideeritud), mille koosseisus ta 
tegutses kaks aastat. 1950. aastal võeti ta kinni ja mõisteti relvastatud 
röövimistes osalemise eest 25 aastaks parandusliku töö laagrisse.” 

1950. aastal oli TÕLGU juurdluse ajal varjanud, et oli osa võtnud 
terroriaktist ROOSI ja TAMMINGU kallal. 1955. aastal vabastas 
Karaganda oblasti kohtu kohtukolleegium oma määrusega TÕLGU 
haiguse tõttu ennetähtaegselt ja ta tuli elama Tartu linna. 

Kui TÕLGU kinni peeti ja üle kuulati, kinnitas ta, et oli osa võtnud 
terroriaktist TAMMINGU ja ROOSI kallal ning tunnistas, et oli 
ABELI poolt haavatud kolhoosi esimeest TAMMINGUT püssist pähe 
tulistanud ja ta tapnud. 

13. septembril 1957. aastal TÕLGU arreteeriti Eesti NSV prokuröri 
sanktsiooni alusel ja võeti kriminaalvastutusele samas asjas koos 
ABELIGA. 

Juurdluse käigus tunnistas ABEL ka seda, et 1955. aasta sügisel oli 
ta koos bandiitide KARU, VÄLJAOTSA (arreteeritud)? ja MURSI- 
GA käinud röövimas Väike-Maarja rajooni Käru kooperatiivi. Pärast 
röövkäiku olid bandiidid riisutud vara ära jaganud ja korraldanud 
joomingu. 

Joomingu ajal olid MURS ja ABEL tülli läinud, kusjuures MURS 
oli ABELIT tulistanud. Sellepeale oli ABEL MURSI tapnud ja 
matnud koos KARUGA tema laiba maha. 

29. juulil 1957. aastal näitas ABEL kätte koha, kuhu MURS oli 
maetud, seejärel teostas kohtumeditsiini ekspert laiba ekshumatsioo- 
ni. 


76 Elmar Viigipuu kuulus aastail 1944—1946 Evald Vilki salka, 1946. 
aasta oktoobrist varjas end üksinda ning 1949. aasta suvel lõi oma 
salga. Viigipuu tapeti 16. mail 1950 Tartumaal Voore vallas Sirguvere 
külas. ERAF SM, f.131, s.194, 1.18; s.196, 1.246; vrdl. E.-N. Kross, 
Pro Patria IL, 1k.106. 

77. Sõjajärgsetel aastatel oli Tõlgu olnud militsionäär, kust ta aga 
lahkus ja ühines metsavendade salgaga. Tõlgu vahistati juba 30. 
augustil 1949, vangilaagrist vabanes 18. novembril 1955. 

7 August Väljaotsa ja Juhannes Karu kohta vt. Aruanded Riikliku 
Julgeoleku Komitee 2. ja 4. osakonna tööst 1956. aastal..., 1k.69-71. 

79 Ernst Mursi tapeti joomingu käigus viinapudeli pärast tekkinud 
tülis. Pärast seda kui Murs oli Abeli suunas tulistanud, lõi Abel Mursi 

27. novembril 1957. aastal mõistis Eesti NSV Ülemkohtu krimi- 
naalasjade kohtukolleegium ABELILE, H. H. kuritegude ühteliitmist 
rakendades kõrgeima karistusmäära — MAHALASKMISE, ja 
TÕLGULE, A. S. 25 aastat parandusliku töö laagrit koos õiguste ära- 
võtmisega 5 aastaks.” 


Põrandaaluse TAMMEKANNA, A. G. tagaotsimine ja 
arreteerimine 


Eesti NSV Ministrite Nõukogu juures asuva RJK 4. osakond oli 
taga otsinud end põranda all varjavat natsionalisti 


TAMMEKAND, Armin Gustavi poega, kes on sündinud 1900. 
aastal Tartu maakonna endises Kudina vallas, rahvuselt eestlane, 
pärineb kulaku perekonnast. 


Elades sakslaste poolt okupeeritud ENSV territooriumil, kuulus 
TAMMEKAND 1941. aastast kuni 1944. aastani Omakaitse organi- 
satsiooni, kus oli vahiteenistuses. 

1944. aastal, kartes vastutust okupantide abistamise eest, läks 
TAMMEKAND põranda alla ja varjas end kuni 1953. aastani nõuko- 
gude võimuorganite eest, siis aga tuli oma süüd üles tunnistama ja 
legaliseeriti. 

ENSV Ministrite Nõukogu juures asuv Riikliku Julgeoleku 
Komitee paljastas ja likvideeris 1956. aasta detsembris noorte nõuko- 
gudevastase natsionalistliku organisatsiooni “Eesti noorte maleva” 
(“ENM”).?' 

Nimetatud organisatsiooni eesmärgiks oli võidelda nõukogude 
võimu vastu ja kodanliku korra taastamise eest Eesti NSVs sel teel, et 


jalaga vastu pead ja sellega tappis ta tahtmatult. Laiba lagunemise 
tõttu ei õnnestunud surma põhjust enam kohtumeditsiiniliselt tuvas- 
tada. ERAF SM, f.129, s.26592, k.1, 1.36-37; k.3, 1.300-313. 

9. Heldur Abeli armuandmispalve lükkas ENSV Ülemnõukogu 
Presiidium 28. detsembril 1957 tagasi ja 3. jaanuaril 1958 lasti Abel 
Tallinnas maha. Aksel Tõlgu kandis karistust põhiliselt Dubravlagis, 
oma Vangistuse lõpu ajal viibis ta Permi oblasti vangilaagris, kust 
vabanes 16. juunil 1976. ERAF SM, f.129, s.26592 (neljaköitelises 
juurdlustoimikus on fotosid Abeli punkrist ja tema relvadest, s.h. ka 
fotod (k.4, 1.173) Abelist ja tema kaaslasest Meinhard Sarapist). 

*! Vt. Aruanded Riikliku Julgeoleku Komitee 2. ja 4. osakonna tööst 
1956. aastal..., 1k.92-95. 

valmistati ja levitati mässule õhutavate natsionalistliku iseloomuga 
nõukogudevastaste lendlehti ning koguti tulirelvi. 

Organisatsioonil “ENM” oli põhikiri, programm, hümn ja tõotus, 
milledes olid esitatud organisatsiooni eesmärgid ja ülesanded. 

Organisatsiooni liikmed korraldasid illegaalseid kogunemisi, millel 
arutati nõukogude võimu vastu võitlemise meetodeid. 

4. novembril 1956. aastal levitasid organisatsiooni liikmed Tartu 
linnas nende poolt valmistatud nõukogudevastaseid lendlehti. 

Organisatsiooni liikmed, kelle oli vähe elukogemusi, otsisid oma 
tegevuse käigus võimalusi luua kuritegelikke sidemeid nõukogude- 
vastaselt meelestatud täiskasvanud isikutega, et oma organisatsiooni 
nõukogudevastast tegevust suunata. 

Üks organisatsiooni “ENM” liikmeid SOOSAAR, Lembit rääkis 
organisatsiooni “Eesti noorte malev” loomisest TAMMEKANNALE, 
nimetas talle organisatsiooni liikmete nimed ja teatas, et nad korral- 
davad illegaalseid kogunemisi. 

TAMMEKAND kiitis selle nõukogudevastase organisatsiooni 
loomise heaks, lubas sõita Tartu linna, et organisatsiooni liikmetega 
tutvuda ja neid nõukogudevastase tegevuse arendamisel abistada. 

1956. aasta jaanuaris kirjutas TAMMEKAND nõukogudevastaste 
loosungitega üleskutse, millele pani allkirjaks “Armenius”, ja “küsi- 
mustiku” provokatsiooniliste küsimustega ning andis need dokumen- 
did SOOSAARE kätte, et viimane need nõukogudevastase organisat- 
siooni liikmetele edasi annaks. 

SOOSAAREGA 21956. aastal suheldes varustas TAMMEKAND 
teda nõukogudevastase kirjandusega, andes talle lugeda kaks köidet 
nõukogudevastast raamatut “Eesti rahva kannatuste aasta” ja niinime- 
tatud Vabadussõja ajaloo. 

Pärast nõukogudevastase organisatsiooni “Eesti noorte maleva” 
likvideerimist kartis TAMMEKAND vastutust sooritatud kuritegude 
eest ning läks 1957. aasta jaanuaris uuesti põranda alla ja hakkas end 
nõukogude võimuorganite eest varjama. 

TAMMEKANNA väimehe, Vastseliina mittetäieliku keskkooli 
õpetaja, ÜLKNÜ liikme MAHHOVI kaudu tehti kindlaks, et 
TAMMEKAND varjab end Jõgeva rajooni metsamassiivis ja ilmutab 
kavatsust end legaliseerida. 

Seoses sellega otsustati, et TAMMEKAND kutsutakse MAHHOVI 
ja tema naise (TAMMEKANNA tütre) MAHHOVA, Erika kaudu, kes 
töötab koolis õpetajana, salajasele kohtumisele operatiivtöötajaga ja 
toimetatakse küsitlemiseks RJK organitesse. 

MAHHOVI ja MAHHOVA, Erika ettepanekul tuli TAMME- 
KAND 24. juulil 1957. aastal salajasele kohtumisele ja andis nõusole- 

ku riikliku julgeoleku organitesse tulla. 25. juulil 1957. aastal, kui 
TAMMEKANDA toimetati Tallinna linna, hüppas ta autost välja ja 
püüdis põgeneda, kuid rakendatud meetmete abil peeti ta kinni. 

Olemasolevate materjalide alusel TAMMEKANNA kuritegeliku 
tegevuse kohta ja võttes arvesse tema katset taas põgeneda, arreteeriti 
ta Eesti NSV prokuröri sanktsiooni alusel 26. juulil 1957. aastal. 

Juurdluse käigus tehti kindlaks, et TAMMEKAND oli põranda all 
viibimise perioodil kuni 1953. aasta oktoobrini ja 1956. aasta jooksul 
teinud ja säilitanud mitmesuguseid nõukogudevastaseid natsionalist- 
likke märkmeid. 

Juurdluse ajal tunnistas TAMMEKAND üles ka selle, et oli 
pidanud kuritegelikke sidemeid nõukogudevastase organisatsiooni 
“ENM” liikmetega ja neile nõukogudevastaseid dokumente üle 
andnud. 

31. oktoobril 1957. aastal mõistis Eesti NSV Ülemkohus VNFSV 
KrK paragrahvi 58-10 lõike 1 järgi TAMMEKANNALE 7 aastat 
parandusliku töö laagrit koos õiguste äravõtmisega 3 aastaks.” 


Relvastatud illegaalide SPEEGI, ARRO ja VÄRATI tagaotsimise 
lõpetamisest 


ENSV MN juures asuva RJK 4. osakond oli taga otsinud: 


SPEEK, Heinrich Eduardi p, sündinud 1929. aastal Tallinna linnas, 
eestlane, NSVLi kodanik. 


SPEEK, H. E. kuulus koos vanematega 1949. aasta märtsis 
väljasaatmisele Nõukogude Liidu kaugematesse piirkondadesse kui 
natsionalisti perekonnaliige. Kuid SPEEK hoidis väljasaatmisest 


% "Tammekannale suudeti tegelikult inkrimineerida ainult pisiasju: 
Soosaarele edasi antud nõukogudekriitiline küsimuskava ja Arminiuse 
allkirjaga üleskutse ning mõned nõukogudevastased märkmed, s.h. ka 
Lenini teostesse kirjutatud märkused, nagu näiteks Tammekannu 
repliik Lenini kirjeldatud klassiteadliku töölise programmi juurde: 
“Hoidke alt. Oleme nende küüsis”. Tammekand vabanes Dubravlagist 
alles pärast kogu karistusaja ärakandmist 25. juulil 1964, suri 1965. 
ERAF SM, f.129, s.25711; Nõukogude okupatsioonivõimu poliitilised 
arreteerimised Eestis. Koostanud Leo Õispuu. Tallinn, 1998, k.2, 
1k.509. 

kõrvale, läks põranda alla ja astus relvastatud jõugu liikmeks, mida 
juhtis tema vend SPEEK, Karl (tapetud). 

Pärast nimetatud jõugu likvideerimist 1950. aastal varjas SPEEK, 
Heinrich end koos PALUSAAR, Reinuga, kes oli olnud ROOTS, 
Jaani likvideeritud jõugu liige. 

1951. aasta detsembri lõpus tappis SPEEK koos PALUSAAREGA 
perekonna ERMANDID, kes elasid Tartu linnas, haavasid Ülenurme 
sovhoosi direktorit, kes püüdis nende dokumente kontrollida, ja 
röövisid Navi kooperatiivi Võru rajoonis. 

SPEEKI taga otsides tehti kindlaks, et põranda all viibides oli ta 
1950. aastal haigestunud raskekujulisse kopsutuberkuloosi. 

SPEEGI sugulasi läbi töötama suunatud agent “Kolm” sai tagaotsi- 
tava isalt SPEEK, Eduardilt andmeid selle kohta, et tagaotsitav suri 
1954. aastal ja on maetud Elva rajoonis. 

Analoogilised andmed saadi 1954. aastal selles asjas töötavalt 
agendilt “Dotš”. 

ROOTSI jõugu endine liige VIGEL, Jaan, keda kuulati üle 1. 
novembril 1955. aastal, tunnistas, et SPEEK haigestus 1950. aastal 
kopsutuberkuloosi ja suri seejärel. 

Arvestades seda, et andmeid SPEEGI surma kohta kinnitavad 
erinevad allikad, on SPEEGI tagaotsimine lõpetatud. 

ENSV Ministrite Nõukogu juures asuv Riikliku Julgeoleku 
Komitee oli taga otsinud relvastatud põrandaalust: 


ARRO, Kalev-Gustav Peetri p, sündinud 1915. aastal Otepää 
rajooni Saverna külas. 


ARRO, kes kartis vastutust tema poolt sooritatud kuritegude eest, 
läks pärast ENSV territooriumi vabastamist Saksa röövvallutajatest 
põranda alla ning astus PIHO, Voldemari relvastatud jõuku (likvi- 
deeritud).“ Jõuku kuuludes võttis ta osa Nõukogude kodanike talude 
ja riigiasutuste relvastatud röövimisest. 

ARROT taga otsides saadi agendilt “Lia” andmeid, et PIHO jõugu 
likvideerimisel olevat üks bandiitidest kõhu piirkonda raskesti haavata 
saanud ja põgenenud. Tagaotsitava lähedaste sugulaste kaudu tegi 
agent “Rosalia” kindlaks, et pärast PIHO jõugu likvideerimist sai 


Karl Speek tapeti 3. juulil 1950 Tartus. E.-N. Kross, Pro Patria II, 
1k.95. 

Voldemar Piho tapeti lahingus 1. oktoobril 1949 Tartumaal, 
Kiidjärvel. ERAF SM, f.131, s.173, 1.269; vrdl. E.-N. Kross, Pro 
Patria IL, 1k.78. 

haavata ARRO, kes hiljem suri metsas Otepää rajooni Saverna küla 
lähedal. 

Neid andmeid suunati kontrollima agendid “Mänd”, “Erika”, 
“Suvi”, “Juhan”, “Pall”, “Pärn” ja “Rebane”, kes kinnitasid agendi 
“Rosalia” andmeid ja teatasid, et ARRO suri 1949. aastal haavata- 
saamise tagajärjel. 

ARRO surma kohta laekunud agentuurmaterjalide täpsustamiseks 
küsitleti tema lähedasi sugulasi, saadud andmed tagati hiljem litera 
“N>” meetmetega ning ARRO, Kalevi surma fakt leidis kinnitust. 

Nende andmete alusel on ARRO, Kalevi tagaotsimine lõpetatud.” 

ENSV MN juures asub RJK oli taga otsinud endist relvastatud 
jõugu juhti: 


VÄRAT, Artur Arseni p, sündinud 1924. aastal Pärnu-Jaagupi 
rajoonis. 


1954. aasta augustis sai relvastatud põrandaaluste kinnivõtmise 
operatsiooni käigus surma bandiit NIKOLAI, Endel. Kuid VÄRATIL 
õnnestus põgeneda, hoolimata sellest, et ta oli pähe haavata saanud. 

Tema tagaotsimist jätkati ja usaldusisikult Tammsaarelt saadi 
andmeid, et ta oli VÄRATI abistaja REIMAN, Maria käest kuulnud, 
et VÄRAT suri 1957. aastal ajupõletikku. 

Analoogilisi andmeid saadi agendilt “Ots”, temale oli VÄRATI 
surmast rääkinud viimase endine abistaja SÕRU, Ida. 

Kui operatiivtöötaja 1957. aasta oktoobris vestles VÄRATI 
abistaja LUHTARU, Juhaniga, teatas viimane, et teiste temale tuntud 
abistajate sõnade järgi olevat VÄRAT surnud ajupõletikku ja maetud 
Pärnu jõe kaldale. 

1957. aasta novembris rääkis VÄRATI onu TOMSON, Jakob 
usaldusisikule Tammsaarele, et VÄRAT suri 1957. aasta kevadel 
ajupõletikku. VÄRATI sugulased kavatsevad saanitee saabumisel tuua 
tema surnukeha ära kodukanti (Linnu külla) ja seal maha matta. 
TOMSON lubas kutsuda Tammsaare VÄRATI matustele. 

Arvestades seda, et andmeid VÄRATI surma kohta kinnitavad 
erinevad allikad, rakendatakse meetmeid, et tema surma fakt 
dokumenteerida ja teha kindlaks tema surnukeha matmiskoht.° 


* Tegelikult Kalev Arro elas ja varjas end veel hulk aastaid. Ta 
hukkus 2. juunil 1974 Võrumaal Valgjärvel tulevahetuses miilitsatöö- 
tajatega. Vt. E.-N. Kross, Pro Patria II, 1k.33; Mart Laar, Metsa- 
vennad. Tallinn, 1993, 1k.207-209. 

Järelejäänud relvastatud illegaalide vendade OJASTETE, 
SABBE, AUNVERI ja SAPPI tagaotsimisest 


Seisuga 1958. aasta 1. jaanuar on vabariigi territooriumile jäänud 
viis relvastatud põrandaalust, keda otsitakse taga. 

ENSV MN juures asuva RJK Tartu rajooni voliniku aparaat otsib 
taga relvastatud põrandaaluseid, vendi: 


OJASTE, Aksel Eduardi p, sündinud 1925. aastal 
ja OJASTE, Arnold Eduardi p, sündinud 1928. aastal. 


1949. aasta märtsis varjasid vennad OJASTED end väljasaatmise 
eest, läksid põranda alla ja liitusid terrorijõuguga, mida juhtis 
NÕMMIK, Rudolf (likvideeritud)”, selle jõugu kooseisus olid nad 
kohal, kui teised bandiidid sooritasid terroriakte Raadi külanõukogu 
endise esimehe, NLKP liikme OTSINGU ja metsavahi VILLA kallal, 
samuti võtsid nad osa mitmete riiklike ja kooperatiivsete asutuste 
relvastatud röövimisest. 

Pärast MÄNNIKU* jõugu likvideerimist 1953. aastal hakkasid 
OJASTED end kahekesi varjama spetsiaalselt sisseseatud punkrites 
Tartu, Jõgeva ja Põltsamaa rajooni territooriumil. Alates 1953. aastast 
ei ole nende poolt sooritatud bandiitlikke tegusid fikseeritud. 

OJASTEID taga otsides saadi agendilt “Rosa” andmeid, et Otepää 
rajooni Tootsi küla elaniku KÜNAPUU, Ludvigi juurde ilmuvad 
perioodiliselt kaks tundmatut venda, kes sarnanevad tagaotsitavate 
OJASTETEGA. KÜNAPUU talu asub metsamassiivis, kus metsavahi- 
na töötab LUKATSON, Eduard, tema naine on OJASTETE sugulane 
ja nende aktiivne abistaja. Et vendade OJASTETE tagaotsimist 
aktiviseerida ja nad kinni pidada, on KÜNAPUUD ja LUKATSONI 
hakatud aktiivselt läbi töötama. 

Peale selle on aruandeaastal nende abistajatest ja sidemetest 
värvatud agendid “Ruudi”; “Valvur”, “Ets”, “Mänd”, “Oja”, “Kask”, 
“Mets”, “Lipudoja”, “Uibo”, “August” ja “Lubi”, nende tarvis on 


“ Artur Värati salga varasema jälitamise kohta vt. Aruanded Riikliku 


Julgeoleku Komitee 4. osakonna tööst 1.1V 1954-1.V 1955 ja 1955. 
aastal..., 1k.11-14. 

?7 Rudolf Nõmmik vahistati 3. märtsil 1953 Tartumaal Tabiveres. 2. 
juunil 1953 mõistis sõjatribunal ta mahalaskmisele, Nõmmik hukati 8. 
oktoobril 1953. ERAF SM, f.129, 5.4414. 

“ Ilmselt on tegemist hooletusveaga ja silmas on peetud ülalmainitud 
Rudolf Nõmmiku salka. 


111 


välja töötatud ülesanded, mille eesmärgiks on illegaalid kinni pidada, 
kui nad peaksid kohale ilmuma.” 
Relvastatud põrandaaluse 


SABBE, August Jaani p, sündinud 1909. aastal Võru rajoonis, 
tagaotsimise kohta.” 


1945. aastal hoidis SABBE kõrvale Nõukogude armeesse teenima 
kutsumisest, ta läks põranda alla ja varjas end kuni 1947. aastani, 
pärast seda ta võeti kinni ja legaliseeriti. Legaliseerimisel varjas 
SABBE oma sidemeid ROOTS, Jaani jõugu (likvideeritud) 
liikmetega. 

1949. aastal läks SABBE jälle põranda alla ja liitus ROOTS, Jaani 
terrorijõuguga. Põrandaalusena võttis SABBE jõugu koosseisus osa 
terroriaktide sooritamisest ning riikliku ja kolhooside vara röövimi- 
sest. 

SABBE tagaotsimise käigus saadi agentidelt “Jaan”, “Järv”, 
“Kaigas” ja “Ferdinand” andmeid selle kohta, et ta varjavat end Võru 
rajooni Väimela külanõukogu territooriumil. 1957. aasta märtsikuus 
värvati “Petrovi” varjunime all agendiks vangistusest tagasi tulnud 
ROOTSI jõugu endine liige Kolk, Aksel, kes oli vangistusest 
vabanenud, ta tegi 1957. aasta juulis kindlaks, et SABBE külastab 
oma abistajaid MANNAST ja VÕHNI. 

Meie ülesandel kohtus “Petrov” SABBEGA 1957. aasta novembris 
MANNASE talus ja kuna oli võimatu SABBET kohe esimesel 
kohtumisel kinni pidada, siis leppis ta temaga kokku, et nad kohtuvad 
edaspidi. Nende andmete alusel on välja töötatud agentuur- ja opera- 
tiivmeetmete plaan SABBE kinnivõtmiseks, kui ta kohtub agendiga 
“Petrov”, kasutades selleks unerohtu. 

Peale selle on SABBE tagaotsimiseks värvatud agendid “Aus”, 
“Linda” ja “Jaan”, kes on suunatud tema aktiivseid abistajaid läbi 
töötama. 


” Vendade Ojastete varasema jälitamise kohta vt. Aruanded Riikliku 
Julgeoleku Komitee 4. osakonna tööst 1.1V 1954-1.V 1955 ja 1955. 
aastal..., 1k.19, 86-87. Ojasted varjasid end kuni 1963. aasta juulini, 
mil nad otsustasid metsast välja tulla ning neil õnnestus legaliseeruda. 
Vt. Margit-Mariann Koppeli intervjuu Arnold Ojastega. — Kultuur ja 
Elu, 2000, nr.4(462), 1k.16. 

KGB tekstis on nimi kirjutatud ekslikult Sabe. August Sabbe 
varasema jälitamise ja edasise saatuse kohta vt. Aruanded Riikliku 
Julgeoleku Komitee 4. osakonna tööst 1.1V 1954-1.V 1955 ja 1955. 
aastal..., 1k.20. 

Äsja värvatud agendilt “Jaan” saadi andmeid, et SABBE külastab 
perioodiliselt oma onutütre SABBE, Adele maja, ja saab toiduaineid 
Võru rajooni Paidra küla elanikult Torop, Jaanilt. Neid andmeid 
kontrollitakse agentide “Järv” ja “Kaigas” kaudu. Toropit valmista- 
takse ette selleks, et värvata ta agendiks, kes tegeleks illegaal SABBE 
tagaotsimise ja likvideerimisega. 

Relvastatud põrandaaluse 


AUNVER, Jaan-Ants Juhani p, sündinud 1910. aastal, tagaotsimise 
kohta.?' 


Kartes vastutust Saksa okupatsiooni perioodil toimepandud kuri- 
tegude eest, läks ta 1945. aastal põranda alla ja liitus relvastatud 
terrorijõuguga, mida juhtis HEESKA, Johannes (arreteeritud).”” 

Aastatel 1945—1948 võttis AUNVER jõugu koosseisus korduvalt 
osa terroriaktidest nõukogude- ja parteiaktiivi töötajate vastu ning 
riiklike ja kooperatiivsete asutuste ning üksikkodanike relvastatud 
röövimisest. 

Alates 1949. aastast kuni käesoleva ajani ei ole mingeid 
AUNVERI bandiiditegusid fikseeritud. 1952. aastast alates varjab ta 

AUNVERI tagaotsimise käigus saadi andmeid, mis kinnitavad, et 
1957. aasta aprillis käis ta Pärnus, kus elab tema õde PUUSAAR, 
Aliide. 

Nende andmete täpsustamiseks saadeti Antsla = rajoonist 
marsruudile PUUSAARE juurde tagaotsitava 1957. aastal värvatud 
nõbu, vangistusest tagasi tulnud agent “Kuurits". Agent “Kuuritsa” 
kohtumist PUUSAAREGA kontrolliti operatiivtehnika abil. 

PUUSAAARE ja tema poegadega vesteldes selgitas “Kuurits” 
välja, et PUUSAAR teab AUNVERI asukohta, kuid PUUSAAR ei 
öelnud agendile, kus ta end varjab. 

Käesoleval ajal jätkub PUUSAARE läbitöötamine sel eesmärgil, et 
teha tema kaudu kindlaks AUNVERI asukoht. 

1957. aasta detsembris võttis ENSV MN juures asuva RJK 
organitega ühendust Irkutski oblastist saabunud agent “Kulinaar” — 
Püvi, August, kes minevikus oli seotud Inglise luureorganitega ja 
töötas niinimetatud Eesti Rahvuskomitee juures, selle eest oli ta süüdi 


* KGB tekstis on nimi kirjutatud ekslikult Aunvere. Tema tabamist 
kirjeldatakse ENSV KGB 4. osakonna 1958. aasta aruandes. 

* KGB tekstis ekslik nimekuju Juhannes Heska. Heeska jälitamise ja 
tabamise kohta vt. Aruanded Riikliku Julgeoleku Komitee 4. osakonna 
tööst 1.TV 1954-1.V 1955 ja 1955. aastal..., 1k.17. 

mõistetud ja karistuse ära kandnud.” Saksa okupatsiooni perioodil oli 
“Kulinaar" tema enda tunnistuste kohaselt kaasanud AUNVERI 
koostööle Inglise luurega. Pärast Irkutski oblastist Eesti NSVsse 
tagasitulekut seadis “Kulinaar” sisse sõbralikud suhted AUNVERI 
sugulastega, kes lubasid korraldada lähemal ajal agendi kohtumise 
tagaotsitavaga. 

Agendile “Kulinaar” on antud ülesanne astuda ühendusse 
AUNVERIGA, eesmärgiks on viimane kinni pidada. 

Peale selle on AUNVERI tagaotsimiseks 1957. aastal värvatud 
agendid “Aksel” ja “Pauliine”, kes on suunatud tagaotsitava sugulus- 
ja muid sidemeid läbi töötama. 

Relvastatud põrandaaluse 


SAPP, Hans Jaani p, sündinud 1928. aastal, tagaotsimise kohta. 


1950. aasta aprillis hoidis SAPP, H. kõrvale Nõukogude armeesse 
teenistusse kutsumisest, läks põranda alla ja astus ALTERMANN- 
RUUSNA”* (mõlemad tapetud aastail 1953-1954) terroristlikku 

Põrandaalusena pani SAPP koos nimetatud jõugu liikmetega toime 
terroriakte nõukogude- ja parteitöötajate vastu ning võttis korduvalt 
osa kooperatiivide, võitööstuste ja kohalike elanike üksiktalude relvas- 
tatud röövimisest Paide, Türi ja Põltsamaa rajoonis. 

1953. aasta augusti lõpus lahkus SAPP, Hans ALTERMANI 
bandiidijõugust koos tapetud bandiidi MIHKELSON, H.? naise 
MIHKELSON, Evi Hansu tütrega (legaliseeritud 30. detsembril 1955. 
aastal, teda töötatakse läbi) ja nad hakkasid end varjama kahekesi. 

Käesolevaks ajaks on agentuur- ja juurdlusandmete alusel kindlaks 
tehtud, et SAPP varjab end üksinda oma sugulaste ja lähedaste sõpra- 
de juures Põltsamaa rajoonis. SAPI tagaotsimisel kasutatakse agente 
“Toomas”, “Tihane”, “Kiir”, “Mets” ja “Järv”. 


* August Püvi-Reet vahistati 9. juunil 1945, 26. juulil 1946 mõistis 
sõjatribunal ta 10 aastaks vangilaagrisse. Laagrist vabanes ta 25. 
novembril 1954 ja asumiselt 4. septembril 1957. ERAF SM, f.130, 
s.11303 (toimikus on ka omakäelised tunnistused tegevuse kohta 
Saksa okupatsiooni ajal). 

* Hugo Ruusna hukkus lahingus operatiivgrupiga 16. märtsil 1953 
Viljandimaal Päinurme metsades. ERAF SM, f.131, 5.247, 1.65; vrdl. 
E.-N. Kross, Pro Patria IL, 1k.89. 

* Heino Mihkelson tapeti lahingus 16. veebruaril 1953 Järvamaal. E.- 
N. Kross, Pro Patria IL, 1k.67. 

Agendi “Kiir” andmetel on SAPP perioodiliselt külastanud Põltsa- 
maa rajooni Järavere külanõukogus elava Oru talu. 

Nende andmete alusel värvati Org agendiks varjunimega 
“Televiisor”. Agendile “Televiisor” on välja töötatud ülesanne, mis 
näeb ette, et kui SAPP ilmub agendi tallu, peetakse ta kinni, kasutades 
selleks litera “Neptun 12st”. 

Peale selle fikseeris äsjavärvatud agent “Järv”, et SAPP on ilmu- 
nud Põltsamaa rajooni Jalametsa metsamassiivi, kus tal pidavat 
kontrollimata andmete kohaselt olema punker. 

Rakendatakse meetmeid nende andmete kontrollimiseks ja 
täpsustamiseks sel eesmärgil, et korraldada SAPI kinnipidamiseks 
operatsioon.”° 


Meetmed üksikute põranda all viibivate natsionalistide 
läbitöötamiseks ja nende toomiseks oma süüd üles tunnistama 


Vastava illegaalide sugulastega ja agentuuri kaudu tehtud töö 
tulemusena on aruandeperioodil toodud oma süüd üles tunnistama ja 
legaliseeritud 35 inimest. 

Kontrollimise teel on kindlaks tehtud, et rõhuv enamus legaliseeri- 
tutest oli end nõukogude võimuorganite eest varjanud peamiselt 
vähetähtsate kuritegude pärast, mida nad olid toime pannud Saksa 
okupatsiooni ajal. Kuid nende seas on ka selliseid isikuid, kes võtsid 
Saksa okupatsiooni perioodil aktiivselt osa karistustegevusest, kuulu- 
sid relvastatud jõukudesse ja keda kahtlustatakse raskete kuritegude 
toimepanemises. 

1957. aastal legaliseeritute operatiivarvestuse toimikutest väärib 
tähelepanu formulartoimik 


VIITMAA, Valdur Johannese p kohta, kes on sündinud 1904. 
aastal, eestlane, parteitu, elab alates 1957. aasta novembrist Tallin- 
na linnas, töötab vormijana tehases “Pioneer”. 


Ajal, mil Eesti NSV oli sakslaste poolt okupeeritud, oli VIITMAA 
Märjamaa rajooni Omakaitse sõjalise fašistliku organisatsiooni 
roodukomandör ja võttis aktiivselt osa haarangutest Nõukogude 
kodanikele ja nende arreteerimisest. Agentuurandmetel lasti 1944. 
mais VIITMAA osavõtul maha Nõukogude kodanik KÄNDLA, Jüri. 


* Hans Sappi edasist jälitamist ja tema legaliseerimist kirjeldatakse 
ENSV KGB 4. osakonna 1958. aasta aruandes. 

Pärast ENSV territooriumi vabastamist saksa röövvallutajatest läks 
VIITMAA põranda alla ja varjas end oma isa talus Märjamaa rajoonis 
kuni 1957. aasta septembrini, seejärel aga legaliseeris end. 

VIITMAAD töötatakse läbi selles suunas, et dokumenteerida tema 
kuritegelik tegevust minevikus ja teha kindlaks tema kavatsused 
käesoleval ajal.” 

Varem legaliseeritud isikutest pakuvad huvi materjalid KANGORI, 
LINDENBERGI, KURVITSA ja TOOMSALU (viimase kohta vt Ik. 
159) kohta. 


KANGOR, Aleksander Peetri p, sündinud 1914. aastal, parteitu, 
Tartu rajooni Sootaga sovhoosi tööline. 

LINDENBERG, Kurt Gustavi p, sündinud 1919. aastal, parteitu, 
Kallaste rajooni võitööstuse katlakütja, elab Kallaste rajooni 
Kadrina külas. 


KANGOR organiseeris 1941. aastal enne Saksa sõjaväe tulekut 
Võru maakonna territooriumile mässajate rühma, kes sooritas rünnaku 
Mõniste valla täitevkomiteele. Ajal, mil ENSV oli sakslaste poolt 
okupeeritud, oli ta Omakaitse organisatsiooni roodukomandör ja võttis 
osa Nõukogude kodanike arreteerimisest ning ka haarangutest 
Nõukogude langevarjurite kinnivõtmiseks. 

1944. aastal läks ta põranda alla ja liitus relvastatud jõuguga, kuhu 
kuulus ka Omakaitse organisatsiooni endine liige LINDENBERG. 

Jõugu koosseisus võtsid KANGOR ja LINDENBERG otseselt osa 
nelja kooperatiivkaupluse, ühe võitööstuse, ühe sanatooriumi ja kolme 
kolhoosi relvastatud röövimisest. 

KANGOR ja LINDENBERG legaliseeriti 1956. aasta mais. Oma 
süüd üles tunnistama tulles andsid nad neil olnud relvad ära. 

Aruandeperioodil on KANGORI ja LINDENBERGI kuritegelik 
tegevus täielikult dokumenteeritud, kuid et nad tulid oma süüd üles 
tunnistama, siis ei ole NSVL Ülemnõukogu Presiidiumi 1955. aasta 
17. septembri seadlust arvesse võttes piisavalt materjali nende 
kriminaalvastutusele võtmiseks. 

Selleks et KANGORI ja LINDENBERGI käitumine ja praegused 
kavatsused välja selgitada, on nende läbitöötamiseks värvatud agent 
“Enn”, kes varem kuulus koos nendega Omakaitse organisatsiooni ja 
oli pikka aega põranda all. 


?7 KGB kriminaaltoimikute hulgas ja poliitilistel põhjustel süüdi- 
mõistetute kartoteegis ei ole andmeid Valdur Viitmaa kohta, millest 
võib eeldada, et julgeolekuorganid teda siiski ei arreteerinud 

KURVITS, Elmar Mihkli p, sündinud 1909. aastal, parteitu, 
keskharidusega, töötab Taevaskoja sanatooriumis laojuhatajana, 
elab Põlva rajoonis. 


Minevikus töötas KURVITS Põlva rajooni politseis asjaajajana. 
1945. aastal läks ta põranda alla ja võttis ühendust bandiitidega. 

1950. aastal liitus ta ROOTS, Jaani relvastatud terrorijõuguga 
(likvideeritud) ja võttis korduvalt osa riikliku, kolhooside ja eraisikute 
vara föövimisest. 

1956. aasta oktoobris tuli KURVITS oma süüd üles tunnistama ja 
legaliseeriti. Tema kuritegelik tegevus jõukudesse kuulumise ajal on 
dokumenteeritud. KURVITSAT on suunatud läbi töötama agent 
“Valdeko”, kes iseloomustab teda kui kinnist ja ettevaatlikku inimest. 
Ühes vestluses agendiga “Valdeko” teatas KURVITS, et kui rahvus- 
vaheline olukord peaks keerulisemaks muutuma, läheb ta jälle 
põranda alla. 

KURVITSA läbitöötamine jätkub. 


Vangistusest tagasipöördunud isikute läbitöötamise abinõud 


1958. aasta 1. jaanuari seisuga on Eesti NSV territooriumil 
kindlaks tehtud 13 216 inimest, keda on varem süüdi mõistetud 
mitmesuguse nõukogudevastase tegevuse pärast ja kes on kinnipida- 
miskohast tagasi tulnud. 

Nii elab käesoleval ajal Eesti NSV territooriumil 141 inimest, kes 
on endised relvastatud jõukude liikmed, 196 inimest, kes on endised 
põrandaaluse relvastatud terroristliku organisatsiooni “Relvastatud 
võitluse liit” (“RVL”) liikmed, 219 erinevate endiste noorte põranda- 
aluste organisatsioonide liiget ja 29 aktiivset osavõtjat, sealhulgas 6 
niinimetatud Eesti Rahvuskomitee liiget. 

1957. aastal on vabariigi riikliku julgeoleku organid sellesse kate- 
gooriasse kuuluvatest isikutest 79 inimest taas operatiivarvele võtnud 
ja neid operatiivarvestuse toimikute alusel läbi töötama asunud. 
Agendiks on värvatud 83 inimest. 

Kinnipidamiskohtadest tagasitulnutest on 1957. aastal arreteeritud 
UIBO, E. J., RASS”, P. K., LUIDE, K. J. ja eespool nimetatud 
TÕLGU, A.S. 


* Ka Kurvitsa hilisema võimaliku vahistamise kohta andmed 


puuduvad. 
9 KGB tekstis ekslikult Ross. 

Natsionalisti UIBO arreteerimine 


Eesti NSV Ministrite Nõukogu juures asuva Riikliku Julgeoleku 
Komitee 4. osakond töötas formulartoimiku alusel läbi kinnipidamis- 
kohast tagasi tulnud eesti natsionalisti 


UIBO, Enn Jaani poega, sündinud 1912. aastal ENSV Pärnu 
maakonna endises Vana-Kariste vallas, parteitu, lõpetamata kesk- 
haridusega, töötas laadijana, elas viimasel ajal Viljandi linnas 
Endla tänav 6-2. 


Kodanliku võimu perioodil Eestis tegutses UIBO, E. J. luuletajana. 
Samal ajal kuulus ta natsionalistlikku religioossesse organisatsiooni 
“Taara Hiis”. 

1941. aastal arreteeris ENSV RJRK UIBO kui “Taara Hiie” liikme. 
Laev, millel teda NSVLi tagalapiirkonda evakueeriti, sattus Soome 
lahes avariisse ja UIBO jäi sakslaste poolt okupeeritud Tallinna 
linna.'% 

Kui UIBO okupeeritud territooriumile sattus, hakkas ta abistama 
sakslasi: kirjutas ja avaldas ajakirjanduses nõukogudevastaseid luule- 
tusi ja artikleid ning astus 1943. aastal tööle Omakaitse peavalitsusse 
käsundusametnikuna. '?' 

1945. aastal UIBO arreteeriti sakslaste kasuks töötamise eest ja 
talle mõisteti kõrgeim karistusmäär, kuid NSVL Ülemkohtu Sõja- 


'00 Enn Uibo vahistati esimest korda 1. juulil 1941. Koos temaga 
vahistati organisatsiooni Taara Hiis kuulumise süüdistusega veel 
Richard Olbrei, Ago Reio, Mart Paemuru ja Julie-Anete Vihakorm. 
MGB 5. osakonna, 3. jaoskonna kapten Krutovi 9. juunil 1948 
koostatud õiendi kohaselt sõitis laev, mille peal vahistatud Uibo asus, 
1941. aasta augustis karile. KGB ametkondades valitses paras koordi- 
neerimatus, sest Uibo oli õiendi koostamise ajal uuesti vangistatud ja 
viibis Norilski vangilaagris, kuulutati aga sellest hoolimata 
üleliiduliselt tagaotsitavaks. (ERAF SM, f.130, s.5463, 1.45-46). 23. 
novembril 1963 otsustas ENSV KGB juurdlusosakond selle krimi- 
naalasja lõpetada kuriteo koosseisu puudumise tõttu. Kuigi Uibo viibis 
sel ajal Dubravlagis, mida KGB pidanuks hästi teadma, on juurd- 
lustoimikus märgitud, et tema asukoha kohta puuduvad andmed 
(samas, 1.47-48). 

10) Uibo oli tegelikult opositsioonis ka Saksa okupatsioonirežiimiga ja 
vahistati 1944. aasta kevadel Saksa Julgeolekupolitsei poolt tema 
rahvusliku tegevuse pärast. 

kolleegium asendas selle karistusmäära 10-aastase vabadusekaotu- 
sega. 

1953. aastal saadi andmeid, et UIBO ei olnud oma natsiona- 
listlikest veendumustest lahti öelnud ja jätkas laagris vaenulikku 
tegevust, ta kirjutas ja levitas laagrikaaslaste hulgas luuletusi, mis 
halvustasid nõukogude tegelikkust. 

Pärast laagrist vabanemist oli UIBO kuni 1956. aasta augustini 
eriasumisel Norilskis, kus ta luges uue aasta vastuvõtmisel ette oma 
nõukogudevastaseid luuletusi." 

Sel perioodil pidas UIBO ulatuslikku natsionalistlikku laadi kirja- 
vahetust mitmete isikutega, kes elasid Eesti NSVs. 1956. aastal, enne 
oma Väljasõitu Norilskist ENSVsse, kirjutas UIBO oma tuttavale 
JÜRISELE, et ta sõitvat “oma kodumaale mitte elama, vaid surema 
selleks, et minu kodumaal võiksid jälle elada vabad ja õnnelikud ini- 
mesed”. 

1956. aasta augustis saabus UIBO Tallinna linna ja teda hakkasid 
formulartoimiku alusel agentuurselt läbi töötama agendid “Aleksand- 
rovski”, “Paul” ja “Kask”. 

UIBO läbi töötades selgitati välja mitmed isikud, kellele UIBO oli 
oma natsionalistlikke luuletusi lugeda andnud. Ühtlasi tehti kindlaks, 
et kõige tihedamat sidet peab UIBO laagrist vabanenud Tulnolaga, kes 
oli minevikus Eesti kodanliku sõjaväe major.'* 


'9° Leningradi rinde Smerš arreteeris 20. novembril 1944 Enn Uibo 
uuesti. Samas “nõukogude võimule relvastatud vastupanu organiseeri- 
mise ja toetamise” süüasjas mõisteti Leningradi rinde sõjatribunali 
istungil 5.-8. veebruaril 1945 süüdi kokku 28 isikut. (ERAF SM, 
f.130, s.15260, 7 köidet). Uibo kandis karistust Norilski vangilaagri- 
tes, kus teda ruineeritud tervise tõttu lubati hiljem kergematele tööde- 
le. Uibo vangistusaeg lõppes 9. septembril 1954, millele järgnes 
tähtajatu asumine sealsamas Norilskis. Uibo asumisaeg lõppes küll 
pisut varem kui KGB aruandes märgitud: see loeti lõppenuks 20. 
aprillil 1956 ja mais oli Uibol viimaks võimalik naasta Eestisse. Ta 
asus kõigepealt elama Paidesse, seejärel kuni vahistamiseni elas 
Viljandis, kus töötas Pärnu õlletehase Viljandi osakonnas. 

'93 Hengo Tulnola (1897-1986), sõjaväelane, Vabadussõja arhiivi 
juhataja ja üks juhtivaid taarausulisi sõjaeelses Eestis. Tulnola 
vahistati 10. oktoobril 1944. Teda süüdistati selles, et ta andis end 
Punaarmeest 1941. aasta suvel vabatahtlikult sakslastele vangi ja asus 
1942. aasta märtsis tööle Omakaitse arhiivi juhatajana. Tallinna garni- 
soni sõjatribunal mõistis Tulnolale 20. juunil 1945 10 aastaks 
sunnitöölaagrisse, ta vabanes vangilaagrist 9. juulil 1954. Oma suhe- 

test Uiboga kirjutab Hengo Tulnola oma käsikirjalistes mälestustes 
“Jubeduste rägastikus”: “Erakordselt erksa, suureandelise loovvai- 
muga luuletaja E. Uiboga olin 1936.-1940. aastani koos töötanud Hiie 
usuühingus, kus tema organiseerimisvõime ja viljakas tegevus paistis 
silma Hiie Ilukolde hingena ning Aatekolde kaastöölisena. Hiljem, kui 
tema töötas Omakaitse ülema käsundusametnikuna, olime 1942-1944. 
a. sügiseni perekonnasõpruses peaaegu igapäevases kokkupuutumises. 
Jatkates kirjanduslikku tegevust andis tema igast oma valminud 
luuletusest ühe käsikirjalise eksemplari mulle arhiivi jaoks. 1944. a. 
septembrikuu lõpust alates ei teadnud ega kuulnud me üksteise 
saatusest midagi. Kuni alles 1955. aasta paiku saime omavahelise 
kirjasideme, olles 10 aastase laagrikaristuse järele saadetud sundasu- 
misele: E. Uibo Norilskisse ja mina — Krasnojarskisse. Säält alanud 
kirjavahetus jatkus üha elavamalt 1956. lõpust alates, mil olime 
kodumaale pääsedes elama ja töötama asunud: E. Uibo — Viljandisse 
ja mina — Kose-Uuemõisasse. 1957. aasta 13. ja 14. jaanuaril viibis E. 
Uibo minu külalisena Kose-Uuemõisas. Siin, lisaks kümneaastase 
alandava, mõnitava ning füüsiliste ja vaimsete kannatuste meenutu- 
sile, avaldas tema kibedat pessimismi ning nördimust oma perekonna 
purunemise pärast. Sellele seltsisid temale teadaolevad faktid meie 
hõimuvere valamise pärast Budapesti tänavail, kuhu ungarlaste 
vabadusvõitluse mahasurumiseks oli käsutatud eestisoost sõdureid. — 
Hingepõhjani ängistatud solvumise ja alanduse elamusist, samuti 
leegitsevaist palveist oma kodumaa eest luuletatud pilte tsiteeris tema 
mulle suusõnaliselt hulk luuletusi mis loodud laagris pliiatsi ja paberi 
puudusel ja milliseid veel pole saanud mahti paberile puistata. /.../ 
Oma kirjade lisadena saatis E. Uibo pidevalt mulle arhiivi jaoks palju 
rahvustundest leegitsevaid luule- ja proosapalasid. Nende hulgas 
leidus ka üksikuid sarkastilisi palasid, mis tabavalt iseloomustasid 
mõnda nõukogude võimumeeste mõtteid ning tegevust. Nagu mu enda 
loos mainisin, ilmusid 1957. a. 25. aprillil mu koju kaks julgeoleku 
ohvitseri nõukogude vaenulist kirjandust otsima. Neli ja pool tundi 
kestnud läbiotsimise tulemusel konfiskeerisid nad pääle muu kõik 
materjali, mis oli kuidagi ühenduses Uibo nimega. Nagu hiljem 
selgus, oli just samal ajal vangistatud E. Uibo Viljandis ja toimetatud 
läbiotsimisi kogu Eestis enam kui paarikümne nende isikute kodudes, 
kellega E. Uibo oli olnud kirjavahetuses kodumaale saabumise hetkest 
alates. Läbiotsituist oli 18 inimest, nende hulgas ka mina, kutsutud 5. 
juuliks Tallinna ENSV Ülemkohtusse tunnistajaiks E.Uibo süüdistus- 
asjas. Kohtu istung oli rangelt kinnine, kuhu ei lastud päält kuulama 
kedagi, isegi E. Uibo õde Anna Kissovit ja kohtu kaasistujat partei 

Pärast Tulnola tundmaõppimist otsustati värvata agendiks tema 
poeg Tulnola, Valdur, kes oli 1943—1944. aastal teeninud Tallinna 
linna poliitilises politseis ja teadis, et UIBOL on sidemed tema 
isaga.” Tulnola värvati agendiks varjunimega “Valter Saar” ja lülitati 
pärast kontrollimist isa kaudu UIBO läbitöötamisse. 

Peagi teatas “Valter Saar”, et UIBO püüdvat “mõjutada eesti 
rahvast ideoloogiliselt, sõnarelvaga”. 

Seesama agent esitas meile andmeid, et UIBO on kirjutanud suure 
hulga luuletusi, mida ta säilitab ja mille peamiseks sisuks on idee kätte 
maksta “üleelatud kannatuste” eest. 

Seoses sellega, et UIBO edasine vabaduses viibimine oli ohtlikuks 
muutunud, otsustati ta arreteerida. 

25. aprillil 1957. aastal UIBO, E. J. arreteeriti ja võeti kriminaal- 
vastutusele. UIBO asjas teostatud juurdluse käigus selgitati välja, et 
alates 1953. aastast ja kuni arreteerimise päevani oli ta kirjutanud ning 
oma tuttavate hulgas levitanud natsionalistliku ja nõukogudevastase 
sisuga luuletusi. 

5. juulil 1957. aastal vaatas ENSV Ülemkohus UIBO süüasja läbi 
ja talle mõisteti VNFSV Krk paragrahvi 58-10 lõike 1 alusel 10 aastat 
vabadusekaotust koos õiguste äravõtmisega 3 aastaks.'” 


liiget Erika Kuljust. Asja arutus toimus muidu eesti keeles, ainult 
suhtlemine venekeelse prokuröriga sündis tõlgi vahendusel. Kogu 
toiming oli eesti rahvusliku ideoloogia materdamine, milles E. Uibo 
luuletusis esinevat isegi sinine-must-valge värvi ülistamist tembeldati 
vaenuavalduseks nõukogude võimule. Seda protsessi võib samastada 
keskaegse nõiakohtu protsessiga, ainult selle erinevusega, et siin ei 
rakendatud süüdistatava kehalist piinamist (tortuuri). Tortuuri ja 
vaimse terrori puudusel sai E. Uibol võimalikuks hästi läbimõeldud 
loogiliselt argumenteeritud targas ja vaimukas kõnes veenvalt näidata, 
kuidas tema oma teadliku eluea jooksul on ustavalt teeninud oma 
rahvast nii vaimu kui kehalise tööga, tahab ka edaspidi jatkata samu 
püüdlusi, olles rahulik ja õnnelik saavutuste üle. Tema kõnest järgnes 
kujukas kujutlus ka sellest, kuivõrd vaimuvaene ja tühine on tema 
vastu eestivaenulikult fantaseeritud süüdistus, mis erapooletult 
hinnates süüdistab süüdistajaid endid.” ERA, f.3587 (Hengo Tulnola 
isikufond, 2001. aastal juurdetulnud materjalid). 

'% Valdur Tulnola vahistati kui Saksa Julgeolekupolitsei assistent 10. 
oktoobril 1944, 15. märtsil 1945 mõistis NKVD sõjatribunal ta 18 
aastaks sunnitöölaagrisse, kust ta vabanes 27. oktoobril 1955. 

"5 Süü inkrimineerimiseks teostati Uibo ja tema paljude tuttavate 
(Hengo Tulnola, Maire Roop, Alma Palla, Õie Pulk, Alide Viitak, 

Kinnipidamiskohast tagasi tulnud 
RASSI arreteerimisest 


ENSV MN juures asuva Riikliku Julgeoleku Komitee Harju 
rajooni voliniku aparaat töötas formulartoimiku alusel läbi kinnipida- 
miskohast tagasi tulnud 


Georg Mõtus, Teodor Männik, Ilse Treu, Anna Kissov) juures 
läbiotsimisi, kust võeti ära hulgaliselt Uibo kirju ja käsikirjalisi 
luuetusi. Juurdlustoimik sisaldabki süütõenditena mahukaid ümbrikke 
Uibo kirjade ja luuletustega. Süüdistuskokkuvõttes nimetatakse 
mitmeid poliitliselt teravama sisuga luuletusi, mille levitamist kaas- 
vangide ja tuttavate seas luuletajale süüks pandi, nagu “Siis seisid 
kirsipuud õites...”, “Karmid rütmid”, “Kalm Kasahstanis”, “Meie 
valime!”, “Sohisõna”, “Laul kanalitest”, “Auportree”, “Tibloonia”. 6. 
juulil 1957 kirjutas Uibo ENSV Ülemkohtu presiidiumi esimehele 
järelevalvekaebuse, kus ta palub revideerida ja pehmendada tema 
kohtuotsust, võttes arvesse tema halba tervislikku seisukorda. Uibo 
tõstab oma kaebuses ka täiesti õigesti esile talle kohtuistungil esitatud 
süüdistuste tühisust isegi nõukogulike kriteeriumite seisukohalt: 
“Kohtuistungil leidis tõestuse ka see, et minu poolt kirjutatud Nõuko- 
gude vastase sisuga luuletused polnud määratud ulatuslikuks levitami- 
seks (ega levitatudki neid), — et need olid ainuüksi minu isiklikest 
läbielamustest sündinud meeleolude kajastused, millised saadetud 
posti kaudu ja ka käest kätte antud mõningaile mu tuttavaile; — kõigest 
nähtub ilmse selgusega, et ma pole tarvitanud vähimatki konspira- 
tiivsust ning et kahtlustus minu mingisugusest kuritahtlikust organi- 
seerimistahtest Nõukogude võimu vastu ei saa nõnda küll üldse kõne 
alla tulla.” (ERAF SM, f£.129, s.23005, 1.299). Järelevalvekaebus 
lükati loomulikult tagasi ning Enn Uibo kandis karistust Dubravlagis, 
kus ta 31. augustil 1965 suri. 31. septembril 1961 oli ENSV Ülem- 
kohtu kolleegium jõudnud surmahaige mehe veel eriti ohtlikuks 
retsidivistiks kuulutada. Enn Uibo vahistamist ja sellele eelnenud 
jälitamist kirjeldatakse ka ENSV KGB ülema Karpovi eriteates NSVL 
KGB 4. Valitsuse ülemale kindralleitnant E. P. Pitovranovile (ERAF 
SM, f.131, n.1, 5.362, 1.55-59). Vt. ka postuumselt ilmunud luuletus- 
kogu: Enn Uibo, Testament. Valik luulet 1930-1965. Koostanud 
Merike Riives. Tallinn, 1995, mis sisaldab Viljar Ansko ja Merike 
Riivese järelsõnu; Enn Uibo kirju Hilda Dresenile on publitseerinud 
Rutt Hinrikus, Ühest unustatud luuletajast. — Vikerkaar 1988, nr.7, 
1k.27-34. 

RASS, Paul Karli poega, sündinud 1910. aastal Tapa rajooni Amb- 
la külanõukogus, eestlane, parteitu, elas Eesti NSV Harju rajoonis. 


RASS on varem kahel korral süüdi mõistetud: 1947. aastal mõisteti 
talle üks aasta vanglakaristust huligaansuse eest ja 1949. aastal 
mõisteti talle 10 aastat parandusliku töö laagrit NSVL Ülemnõukogu 
Presiidiumi 1947. aasta 4. juuni seadluse “Kodanike isikliku vara 
kaitsmise tugevdamise kohta” alusel. 

Kui RASS 1953. aastal parandusliku töö laagris karistust kandis, 
saatis ta oma elukaaslasele ARBET, Vaikele kirju, milles avaldas 
laimavaid väljamõeldisi Nõukogude riigi ja rahva kohta. 

Tulnud laagrist tagasi, hakkas RASS oma lähikonnas levitama 
laimu nõukogude tegelikkuse ja kommunistide kohta. 5. mail 1957. 
aastal pidasid miilitsatöötajad ta Tallinn-Väike jaamas kinni, sest ta 
rikkus avalikku korda ja solvas miilitsatöötajaid, teatades, et nad 
peaksid häbenema “punast mundrit ja paguneid, sest need on värvitud 
ausate inimeste verega”. 

29. mail 1957. aastal, lamas RASS Tallinn-Väike jaamast Virtsu 
jaama sõitva rongi nr. 661 vagunis suure arvu reisijate juuresolekul 
teravas vormis nõukogude tegelikkust ja ütles välja ähvardusi kommu- 
nistide aadressil. 

28. augustil 1957. aastal oli RASS ebakaine ja solvas Harju rajooni 
Kurtna külanõukogu juures ebatsensuursete sõnadega ÜLKNÜ liiget, 
külanõukogu sekretäri KALJUVEED, S.I. ja külanõukogu raamatu- 
kogu juhatajat SAMUILOVAT. Sealjuures esitas ta nende kui 
ÜLKNÜ liikmete aadressil nõukogudevastaseid väljamõeldisi ja 
ähvardusi. 

Nimetatud vaenuliku tegevuse eest arreteeriti RASS 7. septembril 
1957. aastal ja võeti kriminaalvastutusele. 

12. novembril 1957. aastal mõistis Eesti NSV Ülemkohtu krimi- 
naalasjade kohtukolleegium RASSILE VNFSV KrK paragrahvi 58-10 
lõike 1 alusel 6 aastat vabadusekaotust parandusliku töö laagris.° 


Natsionalisti LUIDE arreteerimine 


Eesti NSV Ministrite Nõukogu juures asuva RJK Tartu rajooni 
voliniku aparaat arreteeris 12. novembril 1957. aastal kinnipidamis- 
kohast tagasi tulnud 


106 Paul Rass mõisteti 30. augustil 1957 Harju rajooni 1. jaoskonna 
rahvakohtu otsusega huligaansuse eest 10 päevaks aresti, kuid sellest 
julgeolekukomiteele ei piisanud ja nad alustasid oma juurdlust. Rass 
vabastati 9. märtsil 1962 armuandmisega. ERAF SM, f.129, 5.26428. 

LUIDE, Kaarel Juhani p, sündinud 1903. aastal Leningradi oblasti 
Kingissepa rajoonis, eestlane, töötas kombainerina Tartu rajooni 
Härma-nimelises kolhoosis, elas Tartu rajoonis. 


Ajal, mil ENSV oli sakslaste poolt okupeeritud, astus LUIDE 
vabatahtlikult teenima Omakaitse sõjalisse fašistlikku organisatsiooni 
ja osales aktiivselt selle tegevuses. 1944. aasta lõpus töötas ta 
Nõukogude sõjavangide Tartu laagris vene keele tõlgina. 

Saksa okupantide abistamise eest arreteeris ENSV RIM LUIDE 
1951. aastal ja talle mõisteti 25 aastat vabadusekaotust parandusliku 
töö laagris. 1955. aastal vaadati kohtuasi ümber ja LUIDE karistus- 
aega lühendati 10 aastale ning ta vabanes amnestia alusel. 

Vabanenud laagrist, tuli LUIDE Eesti NSV Tartu rajooni. 

24. oktoobril 1957. aastal oli LUIDE Tartu linnas ebakaines olekus 
ja hüüdis avalikult üleskutseid kukutada kehtiv riigikord ja õiendada 
arveid kommunistidega. 

Juurdlus LUIDE asjas kestab.'?” 

Kinnipidamiskohast tagasi tulnud isikute kõige iseloomulikumad 
läbitöötamised on: 

PLAKK, M. M. formulartoimik. 


PLAKK, Modest Mihkli p, sündinud 1906. aastal ENSV Põlva 
rajoonis, parteitu, erialalt kunstnik, ilma alalise töökohata, elab 
Tallinna linnas Paldiski maantee 14-a, krt 3. 


Isamaasõja ajal elas PLAKK sakslaste poolt okupeeritud Tallinna 
linnas, ta astus kuritegelikku sidemesse Saksa armee ohvitseri 
LINKIGA, kellele edastas andmeid selle kohta, mida arvavad Eesti 
elanikud Saksa okupantidest. Selle tegevuse eest arreteeriti PLAKK 


107. KGB juurdlustoimiku põhjal saab intsidendist päris üksikasjaliku 
pildi. Luide sõitis 24. oktoobril koos ühe teise mehega hobusevankril 
Tartus Leningradi maanteel asuva kaupluse ette. Tublisti viinastunud 
Luidel tekkis seal sõnelus kahe venelase, Aleksei Nevzgodovi ja 
Valentin Šiloviga. Luide hakkas neid vene keeles sõimama ja kutsus 
muuhulgas üles ka kommuniste tapma. Nevzgodov ruttas sellest kohe 
miilitsasse helistama, vahepeal oli jõudnud koguneda juba hulk 
inimesi, kellest osa astus Luide kaitseks välja. Kohale jõudnud miilits 
viis Luide jaoskonda, kust teda pärast väljamagamist trahviti 25 
rublaga ja vabastati. KGB vahistas Luide 14. novembril 1957, ENSV 
Ülemkohus mõistis ta 13. jaanuaril 1958 4 aastaks sunnitöölaagrisse. 
Luide vabanes Dubravlagist 19. augustil 1960 Mordva ANSV 
Ülemkohtu otsuse alusel. ERAF SM, f.129, s.26430. 

1945. aastal ja NSVL SARK juures asuv Erinõupidamine mõistis talle 
5 aastat parandusliku töö laagrit. 

Pärast karistuse ärakandmist saadeti PLAKK asumisele Krasno- 
jarski krai Abakani rajooni, seal paistis ta agendi “Predannõi” 
andmetel väljasaadetute seas silma oma nõukogudevastase käitumise 
ja nõukogudevastaste arvamusavaldustega. 

1954. aastal vabanes PLAKK eriasumiselt ja tuli Tallinna linna. 
PLAKI Tallinna linnas elamise ajal on agentidelt “Djadja”, “Vladi- 
mir” ja “Aksel” saadud andmeid tema nõukogudevastaste meeleolude 
kohta. 

PLAKK räägib oma lähikonnas nõukogudevastaseid jutte, mõtleb 
välja ja levitab nõukogudevastaseid anekdoote. 

Agent “Vladimir” märkas, et ükskord fotografeeris PLAKK 
kaupluse ukse ees seisvat järjekorda. Peale selle fotografeeris ta “NN” 
andmetel 1957. aasta septembris huligaanlikke kirjutisi hoone seinal. 
PLAKI sõnutsi teeb ta seda “mälestuseks heast elust Nõukogude 
Eestis”. 

PLAKIL on ENSV ulatuslikke sidemeid ja ta sõidab sageli ringi 
mööda vabariigi linnu. Käesoleval ajal rakendatakse PLAKI asjas 
meetmeid, et lülitada tema läbitöötamisse uus agent “Koik”. Ühtlasi 
valmistatakse selles asjas ette litera-üritust ja PLAKI nõukogude- 
vastaste ilmingute faktide dokumenteerimist sel eesmärgil, et ta 
kriminaalvastutusele võtta. * 

RUUS, E. A. formulartoimik. 


RUUS, Eduard Aleksandri p, sündinud 1927. aastal ENSV Abja 
rajoonis, töötab kudumisvabrikus, elab Pärnu linnas. 


1947. aastal peksis RUUS Mõisakülas läbi oma küla elaniku, kes 
samal päeval suri. 

Vastutust kartes läks RUUS pärast seda põranda alla ja astus samal 
aastal natsionalistlikku organisatsiooni “RVL”. 1948. aastal tehti 
RUUSTisik kindlaks ja ta värvati RIM organite poolt agendiks. RUUS 
oli salajane kaastööline, kuid ta asus reetmise teele ja püüdis 

Nimetatud kuriteo eest RUUS arreteeriti ja talle mõisteti 25 aastat 
parandusliku töö laagrit.'° 


108 Andmed Plaki võimaliku vahistamise kohta puuduvad. 

199 Ruus vahistati 9. augustil 1948 ja mõisteti MGB Erinõupidamise 
otsusega 19. veebruaril 1949 25 aastaks vangilaagrisse, kust ta 
vabanes 25. aprillil 1956. Ruus mõisteti süüdi koos Bernhard Korpiga, 

Vabanenud 1956. aastal kinnipidamiskohast, tuli RUUS elama 
Pärnu linna. 17. märtsil 1957. aastal saatis RUUS kirja Tallinna 
Polütehnilise Instituudi üliõpilasele UDAM, Erikule, milles kirjutas: 

“Ma tegelen selle küsimusega, millest me varem rääkisime, st meie 
kohustusega rahva ees... Kas sa mäletad meie jutuajamist, kui sa mind 
jaama saatsid? Kahetsustundega pean ma märkima, et kõike tuleb 
alustada otsast peale.” 

Vastuseks kirjutas UDAM RUUSILE, et ta ei kirjutaks “ilma 
erilise vajaduseta” ja soovitas kirjutada kirju mõne tütarlapse nimel. 

26. märtsil 1957. aastal toimus RUUSI isiklik kohtumine 
UDAMIGA, kes oli tulnud üheks päevaks Pärnusse ja sõitis samal 
päeval Tallinna tagasi. 

Eespool nimetatud andmeid arvesse võttes rakendati meetmed 
agent “Kuznetsovi” lülitamiseks RUUSI läbitöötamisse, agent teatas, 
et RUUS on tuttav ühe leedulasega, kes on seotud põrandaalustega 
Leedu NSVs. RUUS tegi “Kuznetsovile” ettepaneku sõita Leedu 
NSVsse, kasutades selleks ära kudumisvabriku tantsurühma plaa- 
nitavat sõitu Leedusse, kuid see sõit ei toimunud. 

RUUSI edasisel läbitöötamisel tehti kindlaks, et tal on side laagrist 
vabanenud AHONEN, Hugoga, noorte nõukogudevastase organisat- 
siooni endise liikmega.“ 1957. aasta detsembris teatas RUUS 
“Kuznetsovile”, et AHONEN ei soovivat arendada mingit organiseeri- 
tud nõukogudevastast tegevust, kuid tema sõnul olevat niisugust 
tegevust vaja arendada. 


kelle MGB oli samuti agendiks värvanud, et nad aitaksid jälitada Ants 
Kaljuranna (“Hirmus Ants”) salka. Mõlemad mehed hoidusid sellest 
ülesandest kõrvale ja liitusid metsavendadega. ERAF SM, f. 129, 
s.23112. 

119.15, septembril 1946 tabas MGB Eesti Merebasseini sõjaosakond 
Pärnu lahel Lionel-Raimund Sandre, Heino Teearu ja Hilja Tomsoni, 
kes püüdsid mootorpaadiga Rootsi põgeneda. Juurdluse käigus 
vahistati sama aasta sügisel veel 11 noort (sh Ahonen), keda süüdistati 
kuulumises Pärnus tegutsenud põrandaalusesse noorteorganisatsiooni. 
Hugo Ahonen vahistati 4. oktoobril 1946 ja mõisteti 1.-5. juulil 1947 
toimunud sõjatribunali istungil 10 aastaks vangilaagrisse, kust ta 
vabanes 13. oktoobril 1954. 28. detsembril 1988 KGB uurijale major 
Iljaševitšile antud tunnistustes väidab Ahonen, et tegelikult mingit 
põrandaalust organisatsiooni ei eksisteerinud ja ülestunnistused saadi 
kätte kumminuiaga peksmise teel. ERAF SM, f. 129, s.15493, k.8, 
1.384-386. 

1957. aasta detsembris värvati agent “Semjon”, kes oli varem 
kuulunud AHONENIGA ühte põrandaalusesse nõukogudevastasesse 
organisatsiooni. 

Käesoleval ajal valmistatakse ette tingimuste loomist, mis on 
vajalikud “Semjoni” lülitamiseks RUUSI läbitöötamisse AHONENI 
kaudu. 

HOLM, G. B. formulartoimik.. 


HOLM, Gunnar Borisi p, sündinud 1927. aastal Pärnu linnas, Pär- 
nu linna kommunaalettevõtete ametiühingu metoodikainstruktor. 


1944. aastal teenis HOLM Saksa sõjaväes raadiotelegrafistina. 
1947. aastal astus ta põrandaalusesse natsionalistlikku organisatsiooni 
“RVL”, kus tal oli hüüdnimi “Juku” ja tal oli side “RVL” staabi 
esindaja põrandaaluse RUMJANTSEVIGA (likvideeritud)."' “RVL” 
staabi ülesandel otsis HOLM võimalust, kuidas toimetada illegaalselt 
Rootsisse “RVLi” esindaja, kes võtaks kontakti eesti emigrantlike 
ringkondadega, ta kavatses ka ise illegaalselt piiri taha sõita. 

Peale selle tegi HOLM organisatsiooni staabi ülesandel nõukogu- 
devastast agitatsiooni elanikkonna hulgas, tegeles organisatsiooni uute 
liikmete värbamisega ja informeeris põrandaalust keskust elanikkonna 
poliitilistest meeleoludest. 

17. jaanuaril 1948. aastal arreteeriti HOLM nimetatud kuritegude 
eest ja seejärel mõisteti talle 25 aastat parandusliku töö laagrit." 

Vabanenud laagrist, saabus HOLM 1956. aastal Pärnu linna ja ta 
võeti agentuursele jälgimisele agentide “Saar”, “Roland” ja “Jalakas” 
kaudu. “PK” meetmetega on kindlaks tehtud, et HOLMIL on kirja- 
vahetus oma isaga, kes asub Rootsis. 

Peale selle on HOLMIL kahtlast laadi kirjavahetus mitmete 
isikutega, kes elavad ENSV erinevates linnades. 

Nii teatas HOLMI üks tuttavaid LEPPIK, Ülo, kes elab Tapa 
linnas, ühes oma kirjas: 

Viktor Rumjantsev langes 27. veebruaril 1949, pärast RVL-i 
staabipunkri avastamist, Pärnumaal Halingal Ertsma rabas lahingus 
julgeolekumeestega. ERAF SM, f.131, n.1, s.156, 1.104; vrdl. E.-N. 
Kross, Pro Patria IL, Ik. 89. 

'2 Poliitilistel põhjustel süüdimõistetute kartoteegi andmetel vahistati 
Holm 14. jaanuaril 1948. RVL-i süüasjas, kus koos Holmiga oli kohtu 
all 59 inimest, mõistis NSVL MGB Erinõupidamine 4. septembril 
1948 talle siiski mitte 25, vaid 10 aastat vangilaagrit. Holm vabanes 
Ozemõi laagrist 30. mail 1955. ERAF SM, f.129, s.26606 (23 köidet). 

“Sinu tegemiste kohta ma midagi halba öelda ei saa, kõik tuleb 
omal nahal läbi teha... Nüüd aga olen koos sinuga rõõmus selle üle, et 
sa oled saanud ühendust oma isaga, kellel kõik läheb hästi... On ju 
nii? Sina, vennas, hakkad meid jälle meelestama mere poole ja 
korrastad oma lainemurdja soote. Soovin sulle selles töös suurt edu ja 
rahulolu tunnet. Vaata ainult, et soodid ülejäänud paatidel sassi ei 
läheks.” 

Töökoha spordikollektiivis on HOLMI nimele kinnistatud jaht 
“Vambola”. HOLMIL on tüürimehe paberid ja ta on vastutav jahi 
ekspluateerimise eest. 

Arvestades andmeid, mis on HOLMI kohta olemas, võeti agent 
“Marta” kaudu meetmed, mis välistavad HOLMI juurdepääsu jahile. 

Selles asjas töötav agentuur ei ole seni fikseerinud HOLMI poolt 
mingeid nõukogudevastaseid ilminguid. Väliselt püüab ta näida 
nõukogude inimesena. 

HOLMI töötatakse läbi selles suunas, et selgitada välja tema 
sidemed ja praegused kavatsused. 

Laagrist ja asumiselt tagasi tulnud natsionalistide läbitöötamisel 
pöörati erilist tähelepanu sellele, et selgitada välja, kas neil isikutel on 
kavas organiseerida kogunemisi ja õhtuid, teha kindlaks niisuguste 
kogunemiste eesmärgid, iseloom ja organiseerijad, et neid siis 
õigeaegselt tõkestada ja mitte lubada nõukogudevaenuliku elemendi 
võimalikke vaenulikke tegusid. 

Näiteks 1957. aasta augustil saadi agendilt “Kuznetsov” andmeid 
selle kohta, et KIRM, Meinhard Aleksandri p, sündinud 1931. aastal, 
kes oli varem süüdi mõistetud kuulumise eest noorte põrandaalusesse 
nõukogudevastasesse organisatsiooni “Risti kolm” ja on nüüd 
kinnipidamiskohast tagasi tulnud, püüab organiseerida nende isikute 
kokkusaamist, kes kandsid karistust Džezkazgani parandusliku töö 
laagris (Stepnoi laager Kasahhi NSVs).'? 

Nende andmete alusel hakati KIRMI läbi töötama POP-toimiku 
alusel, mille käigus tehti kindlaks, et KIRM kohtus oma laagritutta- 
vate ILOMETS, Heino'“ ja LONDIGA ning leppis nendega kokku, et 


'3 Meinhard Kirm vahistati 16. aprillil 1949, sõjatribunal mõistis ta 
24. juunil 1949 25 aastaks vangilaagrisse, kust ta 16. veebruaril 1955 
vabastati. 

'14 Tõenäoliselt on tegemist KGB aruande koostajate hooletusveaga ja 
silmas peetakse Heikki Ilometsa, kes oli vahistatud 27. aprillil 1949 ja 
mõistetud sõjatribunali poolt 29. juunil 1949 25 aastaks vangilaag- 
risse. Heikki Ilomets kandis karistust Steplagis Džezkazganis, kust 
vabanes 6. oktoobril 1955. 

nad korraldavad endiste Džezkazganlagi vangide kokkutuleku 24. 
juulil 1957. aastal Viljandi linnas, kuid nimetatud õhtul kedagi kohale 
ei tulnud. Sellega seoses tegi KIRM järgmisel kohtumisel ILOMET- 
SA ja LONDIGA neile ettepaneku kutsuda oma parandusliku töö 
laagris viibimise aja tuttavad Tartu linna 12. oktoobriks 1957. aastal, 
et kokku saada ja ühiselt restorani jooma minna. 

Pärast seda kokkulepet kutsus KIRM 1957. aasta 12. oktoobriks 
Tallinna linna oma laagrikaaslased, noorte nõukogudevastase organi- 
satsiooni “Risti kolm” endised liikmed KALA'”, KEERNIKU, 
MAIDESOO, PÕLLUMAA ja KALJUMÄE, kes pidid omakorda 
kutsuma oma teisi parandusliku töö laagri aegseid tuttavaid.''° 

Kuna kontrollimisel tehti kindlaks, et kogunemine kavatseti korral- 
dada ilma mingite nõukogudevastaste eesmärkideta, tehti KIRMIGA 
profülaktilist tööd, mille käigus ta oma kavatsustest loobus. 

Rakendatud lisameetmete abil tehti kindlaks, et nimetatud 
kogunemisele Tartu linna keegi ei ilmunud ja kuskil mujal seda läbi ei 
viidud. 

KIRMI jälgimine jätkub. 


NOORTE NÕUKOGUDEVASTASTE NATSIONALISTLIKE 
ORGANISATSIOONIDE JA RÜHMADELIKVIDEERIMINE 


1957. aastal avastas ja likvideeris Eesti NSV Ministrite Nõukogu 
juures asuva RJK 4. osakonna aparaat 5 noorte nõukogudevastast 
organisatsiooni ja rühma, millede liikmete koguarv oli 32 inimest, 


'5 KGB aruandes ekslikult Kola. 

116. 1948. aasta septembris moodustasid Viljandi 2. Keskkooli õpilased 
Udo Josia, Eduard-Hendrik Kala ja Rein Põllumaa põrandaaluse 
organisatsiooni “Triumviraat”, millele anti konspiratsiooni mõttes veel 
teine leppenimetus “Risti kolm” (või ka “Risti kolmik”, nagu doku- 
mentides esineb). Organisatsiooni värvati uusi liikmeid, organi- 
satsioon tegi Viljandi koolinoorsoo hulgas rahvuslikku ja nõuko- 
gudevastast selgitustööd ja jagas omavalmistatud sini-must-valgeid 
rinnamärke. 1948. aasta detsembris ja 1949. aasta aprillis-mais vahis- 
tati kokku 14 organisatsiooni liiget. Lisaks eelpoolnimetatud kolmele 
anti veel kohtu alla Meinhard Kirm, Arnold Sula, Heinrich Siigert, 
Arno Keernik, Gunnar Maidesoo, Johannes Kivimägi, Oskar Saare, 
Edgar Lond, Endel Kingissepp, Fiive Vainola ja Johannes Kurik. 24. 
juunil 1949 mõistis sõjatribunal nad kõik pikemaks ajaks vangi- 
laagrisse, ainult Vainolal õnnestus kassatsioonikaebuse korras varem 
vabaneda. ERAF SM, f.130, s.15191 (6 köidet). 

kelledest 12 on arreteeritud ja 19 inimesega on tehtud profülaktilist 
tööd. Nõukogudevastase organisatsiooni “Eesti Ühinenud Pojad” ühe 
liikme arreteerisid miilitsaorganid. 

Likvideeritud noorte nõukogudevastaste organisatsioonide ja 
rühmade hulka kuulusid: 


“Ühinenud Eesti Pojad” 


Oktoobri 40. aastapäeva pühitsemise päevadel avastati Rakvere 
linna tänavatel nõukogudevastaseid natsionalistlikke lendlehti, kokku 
41 eksemplari.” 

Arvestades seda, et lendlehed olid paljundatud kolmel kirjutus- 
masinal ja enamikul neist oli allkirjaks sõnad “Ühinenud Eesti Pojad”, 
oli igati alust oletada, et Rakvere linnas eksisteerib nõukogudevastane 
natsionalistlik organisatsioon. Kirjutusmasinate tekstinäiteid läbi 
vaadates tehti kindlaks, et lendlehti valmistati kahel kirjutusmasinal, 
mis kuuluvad Rakvere metsamajandi kontorile, ja ühel Rakvere 
rajooni raamatukogu kirjutusmasinal. 

Meie ülesandel selgitas selles asjas kasutatud agent “Šlõkova” 
metsamajandi kontori valvurite kaudu välja, et oktoobri lõpus ja 
novembri alguses oli pärast tööpäeva lõppu kontoris käinud endine 
metsamajandi töötaja VAALBERG, Õie, kes kontori teise külastamise 
ajal oli kirjutanud kirjutusmasinal mingeid dokumente. Hiljem teatas 
agent, et VAALBERGIL on lähedased sidemed noore mehega, kelle 
perekonnanimi on NEEME. 

Operatiivjälgimise, litera “N” ja VAALBERGI tundmaõppimise 
abil agentuuri võimaluste kaudu tehti kindlaks, et ta tõesti käib läbi 


117 Juurdlustoimikust võib tuua kaks näidet levitatud lendlehtedest: 
“Üleskutse! Kutsume Teid, kallid eesti noored, kes on jäänud veel 
truuks oma isamaale, kes pole hakanud kommunistide käsilasteks ega 
reetnud oma maad ja rahvast, üles halastamatuks võitluseks kommu- 
nismi vastu. Päev, mil roogime välja võõra rämpsu ja puhastame 
Eestimaa vene kõntsast pole kaugel. Eesti pojad, ärge kaotage 
lootust!”; “Lendleht. Üleskutse. Eesti vapper mehe meel pole mitte 
surnud veel.... Tervitus teile, Eestimaa pojad! Juba 17. a. tallab Eesti 
pinda kommunistikaltsakate jalg. Teadku nad, et me seda neile ei 
andesta! Meil on meeles ajad, mil parimad eesti pojad leidsid haua 
kommunistide käe läbi. Me ei unusta seda! Pea tuleb aeg ja me 
tasume! Kutsume teid üles võitlema Eestimaa vabastamiseks 
kommunistidest! Vene kõnts saab pühitud! EESTI POJAD — 
VÕIDELGE! ÜEP!” ERAF SM, f.130, 8.15277, 3.k., 1.3. 

NEEME, Hardvig Hansu pojaga, kes on sündinud 1932. aastal ning 
kelle isa ja vanem vend olid 1945. aastal represseeritud, sest nad olid 
okupatsiooniperioodil sakslasi aktiivselt abistanud. 

Pärast seda, kui me olime VAALBERGI salaja kinni pidanud, mis 
viidi ellu sel teel, et talle korraldati spetsiaalne komandeering, võttis 
VAALBERG ülekuulamisel omaks, et ta oli paljundanud nõukogude- 
vastaseid lendlehti, ja tunnistas, et ta oli teinud seda NEEME, 
Hardvigi palvel, kes olevat talle andnud nõukogudevastaste lendlehte- 
de valmiskirjutatud teksti. VAALBERGI korteri läbiotsimisel leiti ja 
võeti ära nõukogudevastaste lendlehtede teksti jälgedega kopeerpaber 
ja pakk nende paljundamiseks valmislõigatud paberit. 

VAALBERGI tunnistuste alusel kutsuti välja ja kuulati üle ka 
NEEME, H. H., kes võttis pärast tema paljastamist omaks, et ta oli 
võtnud osa nõukogudevastaste lendlehtede levitamisest, ja tunnistas, 
et mõtte võidelda nõukogude võimu vastu nõukogudevastaste 
lendlehtede levitamise teel oli talle andnud SARV, Karl Karli p, kes 
on sündinud 1928. aastal ja on miilitsaorganite poolt 1957. aasta 
oktoobris arreteeritud rühmaviisilise relvastatud röövimise pärast, 
viimane suhtus nõukogude tegelikkusesse samuti vaenulikult. 1957. 
aasta oktoobri alguses olid nad kokku leppinud, et tema (NEEME) 
tegeleb lendlehtede levitamisega Rakvere linnas ja SARV Tallinna 
linnas, kuid et SARV miilitsaorganite poolt arreteeriti, ei jõudnud 
viimane seda kavatsust praktiliselt täide viia. 

NEEME tunnistas ka seda, et ta oli kahel korral arutanud lendleh- 
tede levitamise küsimust Rakvere 1. Keskkooli X klassi õpilase KIIK, 
Jarmoga, kes on sündinud 1939. aastal, nad olid leppinud kokku, et 
loovad selleks rühma nimega “Ühinenud Eesti pojad”. Oktoobris olid 
NEEME ja KIIK viimase korteris koostanud nõukogudevastase lend- 
lehe teksti kahes eksemplaris, mille allkirjaks pandi rühma nimi. 
Esimene eksemplar jäi KIIGE kätte, teise andis NEEME, Hardvig 
paljundamiseks VAALBERG, Õiele, viimane paljundas seda metsa- 
majandi kontori kirjutusmasinal 50 eksemplaris. 

Novembri esimestel päevadel koostas NEEME VAALBERGI 
korteris esimesega analoogilise teise lendlehe teksti ja tegi VAAL- 
BERGILE teist korda ülesandeks seda paljundada, viimane tegigi seda 
4. novembril metsamajandi kontori kirjutusmasinal, kus ta kirjutas 
veel ligikaudu 50 eksemplari nõukogudevastast lendlehte. 

8. novembri õhtul levitasid NEEME ja VAALBERG nõukogude- 
vastast lendlehte sel viisil, et pistsid seda Rakvere linna elanike 
postkastidesse ja loopisid linna tänavatele. 

Ülekuulamisel 4. detsembril 1957. aastal kinnitas KIIK, Jarmo 
täielikult NEEME tunnistusi ja teatas täiendavalt, et ta kaasas 

nõukogudevastaste lendlehtede paljundamisse oma —kaasõpilase 
KAUKVER, Antsu, kes tegeles peale õppimise vabal ajal linna 
raamatukogu ruumide koristamisega. 

Nad paljundasid lendlehte raamatukogu hoones kirjutusmasinal 20 
eksemplaris 4. novembri õhtul. 

6. novembril 1957. aastal lahkusid KIIK ja KAUKVER pärast 
Suure Oktoobrirevolutsiooni 40. aastapäevale pühendatud kooli pidu- 
likku koosolekut koolihoonest koos kaasõpilaste JUHANDI, Reinu ja 
TARUM, Mattiga. Koduteel teatas KIIK kõigile juuresolijatele, et tal 
on kaasas levitamiseks mõeldud nõukogudevastased lendlehed ning 
tegi JUHANDILE ja TARUMILE ettepaneku nende levitamisest osa 
võtta. Pärast seda, kui lendlehe tekst oli läbi loetud, nõustusid 
JUHANDI ja TARUM KIIGE ettepanekuga ning levitasid lendlehte 
Rakvere linna tänavatel sel viisil, et heitsid neid telefoniputkadesse, 
postkastidesse ja kinnitasid hoonete seintele. 

Saadud materjale arvestades arreteeriti 3. ja 4. detsembril 1957. 
aastal VNFSV KrK paragrahvide 58-10 lõik 1 ja 58-11 alusel: 


1. NEEME, Hardvig Hansu p, sündinud 1932. aastal, eestlane, 
parteitu, kriminaalkuritegude eest varem korduvalt karistatud, 
töötas Rakvere maaparandusjaama ekskavaatorijuhi abina, elas 
Rakvere linnas. 

2. VAALBERG, Õie Karli t, sündinud 1929. aastal, parteitu, 9- 
klassilise haridusega, töötas “Gazslantsestroi” ehitusvalitsuse nr. 3 
kassiirina. 

3. KIIK, Jarmo Aleksandri p, sündinud 1939. aastal, eestlane, 
Rakvere 1. Keskkooli X klassi õpilane. 

4. KAUKVER, Ants Meinhardi p, sündinud 1. juulil 1941. aastal, 
eestlane, Eestimaa LKNÜ liige, sama kooli X klassi õpilane. 


Nõukogudevastaste lendlehtede levitamisest osavõtnud JUHANDI, 
Rein Valteri p, sündinud 1940. aastal, ja TARUM, Matti Mardi p, 
sündinud 1941. aastal, mõlemad keskkooli X klassi õpilased, kuulati 
4. detsembril üle ja nad kinnitasid põhilises osas KIIGE ja KAUKVE- 
RI tunnistusi. Võttes arvesse, et enne 1957. aasta 6. novembrit 
JUHANDI ja TARUM ei teadnud, et KIIGEL, KAUKVERIL ja teistel 
on kavatsus levitada nõukogudevastaseid lendlehti, ei võtnud me neid 
kriminaalvastutusele, vaid kontrollime neid operatiivselt. 

Miilitsaorganite poolt arreteeritud SARV, Karl Karli pojale, kes on 
sündinud 1928. aastal ja kes on kriminaalkuritegude pärast varem 
korduvalt karistatud, esitatakse süüdistus VNFSV KrK paragrahvi 58- 

10 lõike 1 järgi pärast tema kriminaalasja läbivaatamist rahvakoh- 
18 
tus. 
Juurdlust antud asjas teostatakse selles suunas, et avastada 
nõukogudevastase rühma kogu kuritegelik tegevus ja selgitada välja 
kõik rühma liikmed." 


'8 Karl Sarve juurdlustoimik puudub ja teda KGB poolt 
poliitsüüdistuse alusel vahistatud ei ole. 

"* Lisaks Vaalbergile, kes oma tunnistuste kohaselt trükkis ligi sada 
eksemplari lendlehti, trükkisid osa lendlehti Rakvere raamatukogu 
kirjutusmasinal ka Kaukver ja Kiik. Kohtualused ise väitsid, et 
organisatsiooni Ühinenud Eesti Pojad tegelikult ei eksisteerinud, vaid 
see mõeldi välja lendlehtedele suurema kaalu andmiseks. Juurdlus 
selgitas tunnistajate abil välja, et Neeme oli nõukogudevastaste 
suuliste avaldustega silma paistnud juba 1947. aastal, kui ta õppis 
Tallinna raudteetehnikumis, ja 1949. aastal, mil ta töötas Tallinnas 
Dvigateli tehases. 2. juulil 1951 varastas Neeme Viivikonna kaevurite 
ühiselamus oma töökaaslaste rõivaid ja raha, mille eest Narva 
rahvakohus mõistis ta 1. novembril 1951 5 aastaks sunnitöölaagrisse. 
Oma kaaslaste ees varjas Neeme hiljem oma kriminaalset minevikku. 
Kohtus Neeme oma vaadetest ei taganenud, ta kahetses vaid, et 
süüpinki sattusid ka tema kaaslased. 19. veebruaril 1958 mõistis 
ENSV Ülemkohus Hartvig Neeme 10 aastaks, Jarmo Kiige 6 aastaks, 
Õie Vaalbergi 5 aastaks ja Ants Kaukveri 4 aastaks sunnitöölaagrisse. 
2. septembril 1959 kirjutas Jarmo Kiik ENSV peaprokurörile taotluse 
oma karistusmäära vähendamiseks, viidates oma haigestumisele 
raskekujulisse tuberkuloosi. ENSV prokuröri abi julgeolekuorganite 
juurdluse järelevalve alal Jakobson tegi ettepaneku jätta see taotlus 
rahuldamata, kuid ENSV Ülemnõukogu Presiidium andis 30. 
detsembril 1959 Jarmo Kiigele siiski armu. Analoogse taotluse esitas 
ka Hartvig Neeme, mis aga samuti Jakobsoni ettepanekul jäeti 
rahuldamata. 30. juunil 1962 andis ENSV Ülemnõukogu Presiidium 
armu Õie Vaalbergile. Hartvig Neeme kandis karistust Dubravlagis ja 
1966. aastast Vladimiri vanglas, kust vabanes 3. detsembril 1967. Õie 
Vaalberg kandis karistust Sibirski ja Ozernõi vangilaagris ja lõpuks 
Dubravlagis, kust vabanes 14. juulil 1962. Ants Kaukver saadeti 
Viljandi noortekolooniasse, kust vabanes 8. septembril 1959. Jarmo 
Kiik kandis karistust Dubravlagis, kust vabanes 31. detsembril 1959. 
(ERAF SM, 1£.130, 5.15277, 3 köidet). Kiik tegi kaasa ka 
põrandaaluses organisatsioonis Eesti Rahvuslaste Liit ja vahistati 
teistkordselt 29. juunil 1962, ENSV Ülemkohus mõistis ta 1. 
detsembril 1962 4 ja pooleks aastaks vangilaagrisse, Dubravlagist 

“Noorte kuperjanovlaste salk” 


1956. aasta lõpus ja 1957. aasta alguses täheldati Tartu linnas 
mitmeid juhtumeid, kus hoonete seintele oli tehtud natsionalistlikke 
kirjeid ja oli levitatud nõukogudevastaseid natsionalistlikke lendlehti 
allkirjaga “Kuperjanovlased”. Natsionalistlikke lendlehti avastati ka 
tuntud valgekaartlase Julius Kuperjanovi haual, lisaks oli tema 
mälestusmärgile värvidega maalitud kodanliku Eesti lipp ja taastatud 
varem hävitatud kiri hauakivil. 

Sellesama allkirjaga natsionalistlikke lendlehti, milles kutsuti üles 
võitlema nõukogude võimu vastu, saadeti 1956. aasta detsembris ja 
1957. aasta veebruaris posti teel mitmete ettevõtete ja õppeasutuste, 
sealhulgas vabariikliku kaugõppekeskkooli aadressil. 

Kõik see andis alust arvata, et Tartu linnas on mingi noorte 
nõukogudevastane organisatsioon, mille avastamist alustati lendlehte- 
de autorite ja levitajate ning natsionalistlike kirjete tegijate tagaotsimi- 
sest. 

Tagaotsimise käigus kasutati peale õpilaste käekirjaproovide 
läbivaatamise ka agentuuri ja “PK” meetmeid. Rakendatud abinõude 
tulemusena avastati, et käekiri sarnaneb vabariikliku kaugõppekesk- 
kooli õpilase VATSEL, Arvo Helduri p käekirjaga, kes on sündinud 
1941. aastal. Operatiivjälgimise teel selgitati välja tema sidemed, 
graafikaekspertiis kinnitas, et VATSELI käekiri sarnaneb mõnede 
lendlehtede valmistaja omaga. 

Ülekuulamisel võttis VATSEL autorsuse omaks ja tunnistas, et 
tema nõukogudevastased vaated on kujunenud seoses tema isa repres- 
seerimisega nõukogude võimuorganite poolt, ja et juba 1955. aasta 
sügisel lõi ta Tartu linna õppivatest noortest nõukogudevastase 
organisatsiooni “Noorte kuperjanovlaste salk”. Ta oli isiklikult kirju- 
tanud “salga” tõotuse, millega tutvusid ja millele kirjutasid alla 
organisatsiooni liikmed VATSEL, PAURSON, KUUSIK, J ÄÄGER ja 
LINDMAA. 

Organisatsiooni ülesandeks oli võitlus nõukogude võimu vastu 
Eestis nõukogudevastaste lendlehtede levitamise teel, tulirelvade 
hankimine ja raha kogumine. 1956. aasta alguses valmistasid organi- 
satsiooni liikmed VATSEL ja PAURSON käsitsi nõukogudevastaseid 
lendlehti, mida VATSEL levitas, pannes neid Tartu linna elanike 
postkastidesse. 


vabanes 26. detsembril 1966. Vt. ka Viktor Niitsoo, Vastupanu 1955- 
1985. Tartu, 1995, 1k.38-39, 48-49. 

Sama aasta kevadel astusid erimeelsuste pärast “Noorte 
kuperjanovlaste salgast” välja PAURSON ja KUUSIK. Alates 1956. 
aasta sügisest kirjutas VATSEL koos oma mõttekaaslaste JÄÄGERI 
ja LINDMAAGA kirjutusmasinal korduvalt lendlehti, milles kutsuti 
üles aktiivselt võitlema nõukogude võimu vastu, neid lendlehti saatsid 
nad posti teel Tartu linna õppeasutuste ja üksikute ettevõtete aadressil. 
Kokku levitasid nad niisuguseid lendlehti üle 50 eksemplari. 

1957. aasta jaanuaris värbas VATSEL organisatsiooni liikmeks 
Tartu 1. Keskkooli õpilase MERITS, Peet Loometi p, sündinud 1940. 
aastal, kes pärineb töölisperekonnast. 

Ülekuulamisel tunnistas VATSEL ka seda, et oli koos organi- 
satsiooni teiste liikmetega aastatel 1956—1957 korduvalt viinud 
nõukogudevastaseid lendlehti valgekaartlase Kuperjanovi hauale, 
maalinud värvidega kodanliku Eesti lipu kujutise ja teinud muid 
nõukogudevastaseid pealiskirju. Ühtlasi olid VATSEL, LINDMAA ja 
MERITS kaks korda maha tagunud kirja äsja revolutsionäärile H. 
HEIDEMANNILE püstitatud mälestusmärgil ning kavatsesid ära 
lõhkuda mälestusmärgi, mis oli püstitatud lahingutes langenud 
Nõukogude armee võitlejate ühishauale. 

Läbiotsimisel leiti VATSELI korterist automaat “PPS” ja 
nõukogudevastast kirjandust. 

Samaaegselt VATSELIGA peeti kinni ja kuulati üle teised tema 
poolt loodud organisatsiooni aktiivsed liikmed: 


LINDMAA, Juhan Karli p, sündinud 1941. aastal, pärit 
töölisperekonnast, eestlane, Tartu linnas asuva vabariikliku 
kaugõppekeskkooli V klassi õpilane. 

JÄÄGER, Aarne Silveri p. sündinud 1941. aastal, pärit 
töölisperekonnast, eestlane, Tartu Töölisnoorte Kooli VI klassi 
õpilane. 


Ülekuulamisel kinnitasid LINDMAA ja JÄÄGER VATSELI 
tunnistusi. Läbiotsimisel JÄÄGERI korteris võeti ära kirjutusmasin, 
millega oli kirjutatud nõukogudevastaseid lendlehti. 

Me oleme VATSELI, LINDMAA ja JÄÄGERI arreteerinud.'” 

Juurdluse käigus saadi tunnistusi kuritegude kohta, mida olid 
sooritanud Tartus elavad PAURSON, Paul Arturi p, sündinud 1943. 
aastal, Tartu 1. Keskkooli õpilane; KUUSIK, Mati Johannese p, 
sündinud 1940. aastal, mittetöötav ja MERITS, Peet Loometi p, 
sündinud 1940. aastal. Ülekuulamistel kinnitasid viimased täielikult 
olemasolevaid andmeid nende kriminaalse tegevuse kohta, et nad aga 


129 Kõik kolm vahistati 8. mail 1957. 

organisatsiooni liikmetena ei olnud aktiivset tegevust arendanud, siis 
tehti nendega profülaktilist tööd ja neid hakati agentuurselt jälgima. 

1957. aasta juulis mõistis Eesti NSV Ülemkohus VNFSV KrK 
paragrahvide 58-10 lõike 1 ja 58-11 järgi VATSELILE, A.H. 5 aastat 
vabadusekaotust ning LINDMAALE, J. K. ja JÄÄGERILE, A. S. 
kummalegi 3 aastat vabadusekaotust. '?' 


“Vatsel tunnistas ülekuulamisel, et 1955 sügisel tõi isa 


kultuurimajast koju ühe hektograafil trükitud rahvusliku lendlehe, 
millele oli alla kirjutatud “Kurperjanovlased”. See olevat teda inspi- 
reerinud samasugust organisatsiooni looma. Esimese lendlehe, millele 
ta kirjutas alla “Kuperjanovlased”, valmistas Vatsel 1956. aasta algul 
ja kinnitas selle knopkaga puu külge Emajõe kaldal asuvas pargis. 
Laiem lendlehtede levitamine algas alles Ungari ülestõusu ajel. Ta 
tunnistas kohtus, et tema maailmavaadet kujundasid ka iseseisvus- 
aegne kirjandus ja Ameerika Hääle raadiosaated. Vatsel ja Jääger 
püüdsid valmistada ka hektograafi lendlehtede massilisemaks levita- 
miseks, mis aga ebaõnnestus tehnilistel põhjustel. Lisaks postiga 
laialisaadetud lendlehtedele, kinnitas Vatsel kaks korda lendlehe ka 
Tartu 1. keskkooli teadetetahvlile. Lendlehe nõudis ühe õpilase käest 
välja õppealajuhataja Kippasto ja andis selle 18. detsembril 1956 
keskkooli direktori Allan Liimi kätte. Viimane teavitas omakorda 
telefoni teel KGB operatiivvolinik Luigalehte, kes tuli kooli ja hakkas 
juhtunut selgitama. Päev varem oli samasuguse lendlehe toimetanud 
KGB kätte EKP Tartu linnakomitee sekretär Jaroslav Raid. Ka 1957. 
aasta veebruaris erinevatel postiaadressidel väljasaadetud lendlehed 
toimetati mitmete valvsate isikute vahendusel KGB käsutusse. Lisaks 
Heidemanni mälestusmärgile, millelt kahel korral võeti maha 
nimetähed, olid Vatsel ja Lindmaa tekitanud kahjustusi ka TRÜ 
botaanikaaias ülespandud Stalini kujule, millel nad lõid ära nina ja 
kõrvad. Kuperjanovi nime ja daatumid tema hauasambal taastasid nad 
1955. ja 1956. aastal. Toimikus on foto Kuperjanovi ausambast 27. 
oktoobril 1956, kus ausambal on Eesti lipu kujutis ja käsitsi kirjutatud 
Kuperjanovi nimi ja sünni- ja surmadaatumid. (ERAF SM, f.129, 
s.25850, k.2, 1.104). Mälestusmärgile oli pandud ka käsitsikirjutatud 
“Teadaanne. Kuperjanovlased karistavad surmaga igatüht, kes peaks 
veel julgema maha kraapida J. Kuperjanovi nime ja eesti lipuvärvid. 
Iga bantiit, kes seda julgeb teha, leiab kindla surma juba järgnevatel 
päevadel. Te lurjused mõtlete, et me ei näe, kes teeb seda, me näeme 
kõik! See on viimane hoiatus! Surm okupantidele. Kuperjanovlased.” 
(samas, k.2, 1.133). Vatseli korteri läbiotsimisel 16. mail 1957 leiti 
leht, mis algas sõnadega “Eestlased!” ja kus kirjeldati Ungari ja Poola 

“Roheline kolmnurk” 


1957. aasta veebruaris konfiskeeriti “PK” meetmetega Pärnu linnas 
kaks anonüümkirja, mille autor kutsus adressaate üles organiseeritud 
nõukogudevastasele tegevusele. 

Nende kirjade autoreid Pärnu linna noorte seast taga otsides, 
selgitati välja mõned huligaanitsevad isikud ja pärast nende mõningast 
tundmaõppimist loodi usalduslikud suhted ühega neist isikutest, 
SAVUSŠKINIGA, A.L. Viimane jutustas operatiivtöötajaga vesteldes, 
et ta oli juba 1956. aasta oktoobris andnud suulise nõusoleku osaleda 
noorte põrandaaluses organisatsioonis, mille liikmed olevat kavatse- 
nud astuda, relv käes, nõukogude võimu vastu juhul, kui kapitalist- 
likud riigid oleksid NSVLile kalle tunginud. 


sündmusi ning avaldati lootust, et vastupanuliikumine puhkeb ka 
Nõukogude Liidus (samas, k.2, 1.153). Ungari ülestõusust inspiree- 
ritud lendleht, mis avastati Tartu 1. keskkoolis, on järgmine: “Kaas- 
maalased. Au kangelaslikele Ungari vendadele! Maha Nõukogude 
okupandid, kes purustavad Ungari linnu, asulaid ning tapavad Ungari 
kodanike! Kuid Ungari patrioodid pole veel lõpetanud võitlust, nad 
võitlevad hüüdlause all “Nüüd või mitte kunagi!” Au neile Ungari 
vendadele, kes langesid oma kodumaa vabaduse eest võideldes! 
Eestlased aeg on ka meil venelased Eestist välja lüüa! Tõuseme üles 
nagu tegid seda ungari patrioodid! Üle 12 aasta on vene okupandid 
meie maal valitsenud, kas eestlane peab igavesti vene kommunistliku 
hirmuvalitsuse alla jääma? Ei, eestlane on vaba olnud ja ta ka võidab 
endale vabaduse kätte! Eestlased hoidke ühte! Haarake relvad, kui 
saabub paras aeg! Sini-must-valge lipu all tervitates Kuperjanov- 
lased.” (samas, k.2, 1.106). Samas keskkoolis avastati ka teine 
lendleht, mille on alla kirjutanud “Kuperjanovlased”. See algab 
sõnadega: “Kaasmaalased. Täna 2. veebruaril möödub 38. a. päevast 
mil suri Tartus vabadussõja suurim sangar Julius Kuperjanov.” ja 
lõpeb: “Pole kaugel aeg, kus vabadus-päike jälle paistma hakkab. 
Eestlased haarake relvad kui saabub paras aeg!”. (samas, k.2, 1.107). 
Kuperjanovi teemalist lendlehte levitati ka teistes kohtades ja saadeti 
postiga laiali fiktiivsetel aadressidel. Arvo Vatsel kandis karistust 
Arhangelski noortekoloonias, vabastati 30. märtsil 1959; Juhan 
Lindmaa ja Aarne Jääger Viljandi noortekoloonias, kust Lindmaa 
vabanes 9. detsembril 1958 ja Jääger 6. mail 1959. ERAF SM, f.129, 
s.25850 (2 köidet); vt ka Viktor Niitsoo, Vastupanu. .., 1k.29-30. 

SAVUŠKINI sõnade kohaselt olevat organisatsiooni liikmed 
pidanud lähimaks ülesandeks tulirelvade hankimist, sealhulgas ka 
miilitsatöötajate ja Nõukogude armee ohvitseride tapmise teel. 
Organisatsiooni loomise initsiaatoriks olevat HALLIK, Uudo Pauli p, 
kes on sündinud 1941. aastal, pärineb töölisperekonnast ja on 6-klassi- 
lise haridusega. 

Arvestades seda, et rühmal on tõsised nõukogudevastased kavat- 
sused, kuulati HALLIK 1957. aasta juunis üle, et tõkestada organi- 
satsiooni liikmete arvu suurenemist ja ära hoida nõukogudevastaste 
tegude toimepanekut nende poolt. HALLIK tunnistas, et ta oli 
kuulanud “Ameerika Hääle” nõukogudevastaseid raadiosaateid ning 
oli nende ja Ungaris toimunud kontrrevolutsiooniliste sündmuste 
mõjul jõudnud järeldusele, et võitluseks nõukogude võimu vastu on 
vaja luua põrandaalune organisatsioon. Sel eesmärgil korraldas 
HALLIK 7. novembril 1956 aastal illegaalse kogunemise, millest 
peale tema võttis osa 6 tema tuttavat — mõttekaaslast. 

Kokkutulnud andsid suulise nõusoleku astuda loodavasse nõuko- 
gudevastasesse rühma, arutasid nõukogudevastastest seisukohtadest 
lähtudes läbi viimased poliitikasündmused, kavandasid rühma üles- 
andeid ja tulirelvade hankimise teid. Hiljem kohtusid kogunemise 
osalised omavahel, võtsid vastu otsuse nimetada organisatsioon 
“Roheliseks kolmnurgaks” ning vahetasid mõtteid muudes küsimus- 
tes. 

HALLIK ja SAVUŠKIN teatasid, et peale nende kuulub 
nõukogudevastasesse rühma seitse inimest: 


SALUNDI, Raivo Juhannese p, sündinud 1939. aastal, Tartu 
Raudteetehnikumi õpilane. 

MÄLL, Villu Arnoldi p, sündinud 1941. aastal, töötab artellis 
“Auto”. 

PERMAN, Friedrich Pauli p, sündinud 1941. aastal, Pärnu 2. 
Keskkooli VII klassi õpilane. 

TOOMRA, Mihkel, sündinud 1943. aastal, sama kooli õpilane. 
HALLINGU, Juri Artemi p, sündinud 1941. aastal, lõpetanud sama 
kooli VI klassi. 

PAJUSALU, Ants Hansu p, sündinud 1943. aastal, sama kooli 
õpilane. 

RATTASEPP, Karl Karli p, sündinud 1941. aastal, sama kooli 
õpilane. 


Rühma loetletud liikmed kuulati üle. Kõik nad kinnitasid 
HALLIKU ja SAVUSŠKINI tunnistusi. Üheaegselt ülekuulamisega 
tehti läbiotsimine HALLIKU, MÄLLI ja SALUNDI korteris. Läbi- 

otsimisel võeti HALLIKULT ära: ilma lukuta vintpüss, 20 lahingu- 
padrunit, kiri varem süüdimõistetud RIBA, Ülolt üleskutsega võidelda 
nõukogude võimu vastu, kiri SALUNDILT palvega saata talle püstoli 
jaoks padruneid, Noorkotkaste kodanliku noorsoo-organisatsiooni 
põhikiri ja HALLIKU poolt välja töötatud tinglik tähestik kirjavahe- 
tuse jaoks. MÄLLILT võeti ära ilma lukuta vintpüssi kärbik. 

Ülekuulamise käigus tunnistasid rühma liikmed HALLIK, 
SAVUŠKIN ja RATTASEPP ka seda, et RATTASEPA aadressil tulid 
nõukogudevastased kirjad ka tema tuttavalt: 


RIBA, Ülo Augusti p, sündinud 1938. aastal, on NSVL Ülemnõu- 
kogu Presiidiumi 1947. aasta 4. juuni seadluse alusel süüdi 
mõistetud ja kannab karistust ENSV SM laagriosakonnas nr. 2. 


Oma kirjades teeb RIBA ettepaneku hakata looma nõukogude- 
vastast organisatsiooni, võidelda aktiivselt nõukogude võimu vastu ja 
ka maha põletada suuri ettevõtteid ja asutusi. Kaks sellesisulist kirja 
võtsime me ära. 

RIBA, Ü. A. toodi laagrist tapikorras kohale ja ta võttis ülekuula- 
misel omaks, et nimetatud kirjad on kirjutanud tema ning tunnistas, et 
ta kirjutas need kirjad sellepärast, et suhtub vaenulikult nõukogude 
korda. 

Saadud materjalide alusel võeti HALLIK ja RIBA 1957. aasta 
juunis vastutusele. Teostati juurdlus, mis ühitati agentuur- ja operatiiv- 
meetmetega, selle tulemusena saadi andmeid, et HALLIKUL on kaks 
ALMAVÜst varastatud õppeautomaati “PPS”. Nimetatud automaadid 
saadi HALLIKU tunnistuste alusel ja tuukrite abiga kätte Pärnu jõe 
põhjast. 

Juurdluse käigus tehti kindlaks, et teised “Rohelise kolmnurga” 
liikmed selle praktilises nõukogudevastases tegevuses aktiivselt ei 
osalenud. Seetõttu rakendati nende suhtes profülaktilisi meetmeid. 

1957. aasta augustis vaatas RIBA ja HALLIKU süüasja läbi Eesti 
NSV Ülemkohus, kelle otsusega mõisteti VNFSV KrK paragrahvide 
58-10 lõike 1 ja 58-11 järgi RIBALE, Ü. A. 7 aastat ja HALLIKULE, 
U. P.3 aastat vabadusekaotust. '? 


122 - š A N sa e A 
Organisatsiooni — kui seda üldse nii nimetada saab — tegevus 


piirduski ühe koosolekuga 7. novembril 1956 Pärnu pargikõrgendikul 
“Munamägi”, kus arutati Nõukogude võimu vastu võitlemise organi- 
satsioonilisi küsimusi, sh sildade ja raudteede õhkimine. Koosolekul 
anti organisatsiooni liikmetele ka varjunimed. Uudo Hallik nimetas 
ülekuulamisel ühe tõukejõuna salga loomiseks ka nõukogude filme 
partisanide võitlusest fašistlike okupantidega Suure Isamaasõja 

aastatel. Poisid oli veendunud, et Suessi kriisist puhkeb uus maailma- 
sõda ja siis oli neil plaanis oma salgaga välja astuda; tõuke relvastatud 
salga loomise ideele andis ka Ungari ülestõus. Ühe motiivina selle 
organisatsiooni loomiseks nimetas Hallik veel oma viha venelaste 
vastu. Oma autoriteedi tõstmiseks mõtles Hallik välja, et samasugu- 
seid noorte salku on ka Tartus ja Kohtla-Järvel ning et Tallinnas on 
šeff, kes juhib nende tegevust. Juba sel salga esimesel koosolekul 
hoiatas Tartus Raudtee tehnikumis õppiv Raivo Salundi poisse, 
viidates Eesti Noorte Maleva juhtumile, “et ei maksa jännata nõuko- 
gudevastase tegevusega, sest et Tartus olla rida koolipoisse 
arreteeritud ka relvadega mängimise pärast”. Kartust arreteerimise ees 
nimetas Hallik ka ühe põhjusena, miks salga tegevus kohe soiku jäi. 
Salga nimi “Roheline kolmnurk” võeti raamatu “Must kolmnurk” 
järgi, kus oli juttu pangaröövlitest. Nõukogude sõjaväelaste tapmise 
kavatsust Hallik ülekuulamisel omaks ei võtnud. Vasalemma vangi- 
laagris autovarguse eest 6-aastast karistust kandva Ülo Riba seos 
Pärnu noortesalgaga on juurdluse poolt kunstlikult loodud. Riba ei 
olnud loomulikult mingi tõsiseltvõetav ideoloog, ka tema kirjad on 
valdavalt olmelise ja üsna tühise sisuga. Nõukogudevastaseid 
üleskutseid on seal vaid kahes kohas: “Karla minu elu läheb präegu 
põnevat rada ja võib olla läheb veel põnevamaks neil on niisugune 
rahvas kes tahab ungarlaste eeskujul end vabaks päästa, ole mees võta 
ka eeskuju ja pane aga pihta tee kahju millega saad hävita riigi 
omandit ja kui teed nii siis saad ka tõelist elu maitsta peale selle kui 
prussakad on peksa saanud, kas tõesti ei ole eestis enam julgeid mehi 
ja poisse kes võtaks asja käsile ja näitaks mida eesti rahvas oskab ja 
jõuab teha. Karla räägi Alkaga sa peaks teadma missugusega kellega 
ma suvel 1955 a vähjal käisin tema on üks akkaja ja võibolla onki juba 
algand ja leia ise ustavaid eesti rahva poegi kes tahavad vabadust 
maitsta ega ei ole argpüksid.” Teises kirjas on iga rea esimest sõna 
ülevalt alla lugedes kirjutatud üleskutse: “tegutsege julgelt põletage 
maju kus asuvad suuremad asutused ja tööstus ettevõtted”. Selle kirja 
andis Aleksei Savuškin (kirjas nimetatud Alka) 11. juunil 1957 KGB- 
le. ENSV Ülemkohus mõistis Riba ja Halliku süüdi 22. augustil 1957. 
Hallik kandis karistust Viljandi noortekoloonias, kust ta ENSV 
Ülemkohtu otsusega 17. juulist 1959 20. juulil 1959 ennetähtaegselt 
tingimisi vabastati. Riba vabastati tingimisi Dubravlagist 17. jaanuaril 
1961. ERAF SM, f.129, s.23529 (2 köidet), vrdl. Viktor Niitsoo, 
Vastupanu. .., 1k.36-37. 

Noorte nõukogudevastane rühm 
“Vaba eestlane” 
(agentuurtoimik “Datšnikud”) 


1957. aasta juuni alguses levitati Tallinna linnas öisel ajal 
nõukogudevastaseid natsionalistlikke lendlehti, milles kutsuti noori 
üles Eesti NSVs kehtiva riigikorra vastu välja astuma. Lendlehtede 
tekst oli paljundatud kirjutusmasinal, teksti all oli allkiri “Vaba 
eestlane”. 

Samal kuul leidis kodanik MORGUNOV ühel Tallinna linna 
tänaval kaks väikest lehte Šifriga ja tõi need Eesti NSV Ministrite 
Nõukogu juures asuvasse Riikliku Julgeoleku Komiteesse. Kirjutus- 
masin, millega need lehed olid kirjutatud, sarnanes kirjutusmasinaga, 
mida olid kasutanud nõukogudevastaste lendlehtede autorid. Nende 
lehtede pöördel oli šifreerimise näidisena Šifrit kasutades käsitsi 
trükitähtedega kirjutatud nimed HALJAK, Mart ja LEET, Rein. 

Kontrollimise tulemusena tehti kindlaks: 


HALJAK, Mart Johannese p, sündinud 1940. aastal, pärineb 
töölisperekonnast, Tallinna Ehitustehnikumi endine üliõpilane, 
tehnikumist huligaansuse ja halva edasijõudmise pärast välja 
heidetud 

ja LEET, Rein Aleksei p, sündinud 1940. aastal, töötas Tallinna 
autobaasis lukksepaõpilasena. 


Ühtlasi tehti kindlaks, et HALJAKU käekiri sarnaneb mõningal 
määral käekirjaga, millega nimetatud lehel olid kirjutatud HALJAKU 
ja LEEDI perekonnanimed. 

HALJAKU varjatud jälgimisega fikseeriti, et tal on side vendade 
LEET, Reinu ja LEET, Arnega, sündinud 1941. aastal, keskkooli- 
õpilane. 

Arvestades seda, et oli tõsine põhjus kahtlustada HALJAKUT ja 
LEET, Reinu nõukogudevastaste lendlehtede valmistamises, seati 
nende kohta sisse agentuurtoimik “Datšnikud”. 

Seoses sellega, et saadi täiendavaid andmeid, mis kinnitasid 
kahtlusi, et HALJAK on lendlehtede levitamisega seotud (muuhulgas 
ka andmeid, et tema ema tõi töökohalt kirjutusmasina sageli koju 
kaasa), ja sel eesmärgil, et nõukogudevastaste lendlehtede järjekordse 
levitamise võimalus ära hoida, kutsuti HALJAK 19. juunil 1957. 
aastal sündsal ettekäändel RJKsse ja kuulati üle. 

HALJAK võttis lendlehtede valmistamise ja levitamise omaks ja 
tunnistas, et nõukogudevastaseid lendlehti valmistas ta koos LEET, 
Arne ja keskkooli õpilase VIIDAS, Reinuga, kes on sündinud 1940. 

aastal, Eestimaa LKNÜ liige, ning kirjutusmasinal, mille tema ema oli 
toonud oma tuttava PÕDRUS, Albrechti käest. Kokku valmistati 
lendlehti 20 eksemplari. 

Needsamad isikud võtsid osa lendlehtede levitamisest, kinnitades 
neid hoonete ja telefoniputkade seintele ning pistes ka Tallinna linna 
ja selle äärelinna Nõmme elanike postkastidesse. 

Ülekuulamisel kinnitasid LEET ja VIIDAS HALJAKU ütlusi. 
Kõik kolm arreteeriti 21. juunil 1957. aastal. 

HALJAKU isiku läbiotsimisel leiti tema peakattest üks eksemplar 
levitamata jäänud nõukogudevastast lendlehte ja tema korteris leiti 
okupatsiooniajast pärit nõukogudevastast kirjandust ja kopeerpaber, 
mida oli lendlehtede tegemisel kasutatud. 

Juurdluse käigus tehti kindlaks, et HALJAK, LEET ja VIIDAS 
olid vaenulikule teele asunud nende poolt loetud nõukogudevastase 
kirjanduse ja kuulatud välismaiste nõukogudevastaste raadiosaadete 
mõjul. Olles omavahel eelnevalt kokku leppinud, hakkasid nad 1957. 
aasta mai lõpus valmistama ja levitama nõukogudevastaseid lendlehti. 

Eesti NSV Ülemkohus mõistis VNFSV KrK paragrahvi 58-10 
lõike 1 järgi HALJAKULE 5 aastat, VIIDASELE 3 aastat ja 
LEEDILE 2 aastat vabadusekaotust. '? 

Lendlehti levitati KGB juurdluse andmetel kokku 18 eksemplari. 
Haljaku jt juurdlustoimikus on mitmeid konfiskeeritud lendlehti 
järgneva sisuga: “Armsad Eesti noormehed ja neiud. Varsti möödub 
juba 17. a., kui meie armas Eesti sai üle ujutatud venelaste maha- 
jäänud kultuurist. Kuid meie südames hõõgub endiselt vabaduse tung 
— tung parema elu ja inimõiguste tunnustamise järele. Eesti tütred ja 
pojad tuletage meelde massilisi küüditamisi, kus viidi Siberi surema 
üle 40 tuhande süütu eestlase. Enamus neist on juba hukkunud Siberi 
töölaagrites. 11 tuhat eestlast lasti maha ainult selle pärast, et nad olid 
vabad eestlased. Kuhu on jäänud meie vabadus mida venelased nii 
lahkelt lubasid. Kommunistid räägivad, et neid armastatakse igal maal 
ja peamiselt tööliste hulgas. Kuid miks Ungaris just töölised olid need 
kes esimestena hakkasid võitlema vabaduse eest? Kuid mis sai 
nendest ungarlastest kes ei jõudnud põgeneda üle piiri välisriikidesse? 
(praeguste andmete järgi on põgenikke üle 3 miljoni). Tuhanded 
vabad ungarlased on heidetud vanglaisse sellepärast, et nad võitlesid 
inimõiguste eest, mis kommunistlikes maades puudub täielikult. On 
aega mõtelda vabaduse peale! Vaba eestlane.” (ERAF SM, f.129, 
s.23227, 1.272). Mõnes lendlehes on lausele “On aeg mõtelda 
vabaduse peale!”, lisatud veel pöördumine: “Noored!”. Juurdlus- 
toimiku andmetel vahistati noored tegelikult juba 19. juunil, kohus 

“Eesti vabastus- ja kaitseselts” 


1957. aasta märtsis avastas miilitsatöötaja Tallinna äärelinnas 
Pirital natsionalistliku sisuga nõukogudevastase lendlehe, mis oli 
kirjutatud õpilase käekirjaga vihikulehe tükile. 

Kurjategijaid taga otsima suunati agentuur, kes töötab organiseeri- 
mata noorte seas. Selle tulemusena hakati nõukogudevastase lendlehe 
autorsuses kahtlustama Tallinna 36. Kooli õpilast 


NURK, Jürit, kes on sündinud 1943. aastal ja elab lendlehe 
avastamise piirkonnas. 


1957. aasta aprillis võttis NURK kooli direktori juuresolekul 
toimunud ülekuulamisel lendlehe valmistamise omaks ja ütles, et 
märtsi alguses loodi tema algatusel noorte nõukogudevastane rühm 
nimega “E. V. — K. S.”, mis tähendas “Eesti vabastus- ja kaitseselts”. 
Rühma kuulusid sama kooli VI klassi õpilased: 


KOHA, Jako, sündinud 1944. aastal, elab Pirital; 
KOPRA, Ivan, sündinud 1942. aastal, elab Harju rajooni Iru külas; 
UUKIVI, Ilmar, sündinud 1942. aastal, elab Kosel. 


Nimetatud rühm olevat tekkinud Ungaris toimunud sündmustest 
rääkimise mõjul. Rühma liikmed püstitasid endale eesmärgi “võidelda 
Eesti vabastamise eest venelastest" nõukogudevastaste lendlehtede 
levitamise teel. Rühma loomise ja selle tegevuse küsimust olevat 
arutatud koolihoones enne tunde ja ka mõnede tundide ajal. Lendlehe 
tekst koostati KOHA algatusel. 

Enne kohalike töörahva saadikute nõukogude valimisi oli NURK 
lendlehe ümber kirjutanud ja üles pannud telefonipostile restorani 
“Pirita” juures. Analoogilisi lendlehti püüdis NURK valmistada ka 
hiljem, kuid selle hoidis ära tema tädi AIDLA, Aino. 

Juurdluse käigus on kindlaks tehtud, et KOPRA, Ivanil on saksa 
vintpüss ja püstol, mille me ära võtsime. Peale selle võeti nimetatud 
rühma liikmete tunnistuste alusel ära sama kooli õpilastel olnud 
relvad: LIIVAKANNALT vintpüssi lukuga raud, PÄEVALT lühikeks 


nende üle toimus 6. augustil 1957. Mart Haljak kandis karistust 
Arhangelski noortekoloonias, kust vabanes 12. jaanuaril 1960; Arne 
Leet ja Reino Viidas Viljandi noortekoloonias, kust vabanesid 18. 
märtsil 1959. ERAF SM, f.129, 5s.23227; vt ka Viktor Niitsoo, 
Vastupanu. .., 1k.35-36. 

lõigatud püssiraud lukuga, ORMUSELT ja PÜSALT saksa vintpüssi 
raud ja laad. 

Kontrollimise teel on kindlaks tehtud, et NURK, Jüri isa NURK, 
Aleksander Juhani p, sündinud 1916. aastal, oli 1945. aasta juulis 
Sõjatribunali poolt VNFSV KrK paragrahvi 193-7 järgi mõistetud 7 
aastaks parandusliku töö laagrisse ja 20. augustil 1945. aastal NSVL 
Ülemnõukogu Presiidiumi seadluse alusel vabastatud. Käesoleval ajal 
töötab NURK, A. J. Eesti NSV Väike-Maarja rajooni kivimurrus. Ema 
NURK, Aili Jüri t, sündinud 1922. aastal, oli 21. septembril 1946. 
aastal Sõjatribunali poolt mõistetud VNFSV KrK paragrahvi 58-1”a” 
järgi 7 aastaks parandusliku töö laagrisse koos õiguste äravõtmisega 3 
aastaks ning elab praegu karistuse ärakandmise kohas. NURK, Jürit 
kasvatavad ema sugulased. 

Kuna lendlehtede levitajad on alaealised, siis on kõigi nendega 
tehtud profülaktilist tööd. 


a NOORTE JA SPORTLASTE HULKA KUULUVA 
NOUKOGUDEVASTASE NATSIONALISTLIKU ELEMENDI 
LÄBITÖÖTAMINE 


Aruandes 1956. aasta kohta teatasime mõningase osa üliõpilas- 
noorsoo natsionalistliku tegevuse aktiviseerumisest ajal, kui toimus 
kontrrevolutsiooniline mäss Ungari Rahvavabariigis. 

Edaspidi rakendati agentuur- ja operatiivmeetmeid, millistes kasu- 
tati ka operatiivtehnika vahendeid ja varjatud jälgimist, ning tehti 
kindlaks, et natsionalistliku tegevuse täheldatud elavnemine õppivate 
noorte seas tulenes Lääne kapitalistlike maade raadiojaamade mõjust, 
need olid tugevdanud oma nõukogudevastast propagandat ja valgus- 
tanud Ungari sündmusi provokatsiooniliselt. 

ENSV MN juures asuvasse RJKsse tol perioodil laekunud 
materjalide alusel asusime aktiivselt kontrollima kaht rühma Tallinna 
kõrgkoolide üliõpilasi, kes olid kõige aktiivsemalt üritanud luua 
üliõpilasorganisatsiooni. Neid isikuid läbi töötades tehti kindlaks, et 
see üliõpilasrühma kohtumine, kus arutati ühtse üliõpilasorgani- 
satsiooni loomise küsimust, ei olnud nõukogudevastase iseloomuga, 
ning mõned seal arutatud küsimused, sealhulgas küsimus üliõpilaste 
vormimütsidest, on käesolevaks ajaks vastavate nõukogude organite 
poolt ametlikult lahendatud. 

Üksikute üliõpilaste (TOOMPALU, TRILLI, REBASE, TOOMIN- 
GA ja teiste) jälgimine, kes olid 1956. aasta oktoobris-novembris 
väljendanud natsionalistlikke meeleolusid oma kirjades sugulastele ja 
tuttavatele, ei ole andnud olulisi lisaandmeid, mis oleksid tunnistanud 

nende nõukogudevastast käitumist, ning seoses sellega on nende 
kontrollimine lõpetatud. Üksikute üliõpilastega on läbi viidud 
profülaktilised vestlused, mille käigus selgitati välja, et nimetatud 
isikud olid Ungari sündmustest ebaõigesti informeeritud. 

Ühtlasi on noorte hulgas 1957. aruandeaastal tehtud agentuur- ja 
operatiivtööga avastatud mitu nõukogudevastast organisatsiooni ja 
rühma, samuti on välja selgitatud üksikud isikud, kes on arendanud 
aktiivset praktilist nõukogudevastast tegevust. 

4. osakonna poolt hangitud agentuur- ja juurdlusandmete analüüs 
näitab, et noorte ebakindlale osale ja nõukogudevastasele elemendile 
noorte seas avaldavad aktiivset mõju kapitalistlike maade raadiojaa- 
made nõukogudevastased raadiosaated, eraisikute valduses seni 
säilinud kodanliku aja ja okupatsiooniperioodi nõukogudevastane 
natsionalistlik kirjandus, mida noored on lugenud, ja ka kodanlikud 
natsionalistid (nagu näiteks eespool nimetatud TAMMEKAND). 

Peale selle püüavad noori nõukogudevastaselt mõjutada üksikud 
NSVLi vastu vaenulikult meelestatud isikud, kes tulevad Eesti 
NSVsse mitmete delegatsioonide koosseisus. Nii näiteks tuli Soome 
spordidelegatsiooni koosseisus 1957. aasta juulis Tallinna vabrikandi 
poeg SIMELIUS, Eino, ta pakkus vestluses keskkooli XI klassi õpi- 
lase Leepiniga (4. osakonna agendi “Pärn”' pojaga) viimasele oma 
teeneid, et organiseerida illegaalne põgenemine Rootsisse. SIMELIUS 
ütles muuhulgas, et kui juhtutakse Soome sõitma ja soovitakse 
välismaale jääda, siis võiks ta Leepini või teised, kes soovivad 
NSVList põgeneda, viia oma isikliku autoga Rootsi piirini, kust võib 
siirduda kuhu aga soovitakse. 

Peale eespool kirjeldatud näidete noorte hulka kuuluva vaenuliku 
elemendi praktilisest nõukogudevastasest tegevusest väärib operatiiv- 
set tähelepanu fakt, et 29. novembril 1957. aastal leidis aset natsio- 
nalistlik ilming, milles osalesid Tallinna Pedagoogilise Instituudi 
üliõpilased RETSOLD, Jüri, MAISTO, Ants, HINNO, Aavo ja 
KOLLOM, Raigo. Need isikud laulsid ebakaines olekus sööklas 
“Astoria” kodanlik-natsionalistliku laulu “Eesti lipp”. Laulu esitamise 
algatajaks oli RETSOLD, kes hüüdis saali sisenedes pealegi valjusti: 
“Heil Hitler!” 

Selle fakti kontrollides on kindlaks tehtud, et RETSOLD oli 1933. 
aastal noorte nõukogudevastase organisatsiooni liikmena kriminaal- 
vastutusele võetud, kuid ta vabastati vahi alt nagu ka kõik teised 
arreteeritud seoses sellega, et ta oli alaealine. 

EELK konsistooriumi peasekretär aastatel 1951-1986 August 
Leepin. 

RETSOLD, MAISTO, HINNO ja KOLLOM on pedagoogilisest 
instituudist välja heidetud. RETSOLD ja MAISTO on detsembris 
kutsutud teenima Nõukogude armeesse, vastavatele eriosakondadele 
on informatsioon nende kohta saadetud. HINNO ja KOLLOM on 
allutatud operatiivkontrollile. 

1956. aasta lõpus agentuursele läbitöötamisele võetud üliõpilastest 
pakub kõige suuremat huvi endine pedagoogilise instituudi üliõpilane 
UDAM, Mark, kelle isa ja vend olid minevikus nõukogudevastase 
tegevuse pärast kohtu all. 

UDAM, Margi agentuurse tundmaõppimise käigus saadi andmeid, 
et ta on natsionalistlikult meelestatud, ja pärast seda, kui ta oli 1956. 
aasta detsembris distsipliinirikkumise pärast pedagoogilisest instituu- 
dist välja heidetud, tekkis agentuuril kahtlus, et ta kavatseb kodumaa 
reeta, sellega seoses orienteeriti tema suhtes RJK piirivalveorganeid. 

Vastavalt meie antud orienteeringule pidas Viiburi linna piirikait- 
seteenistus 1957. aasta mais UDAMI kinni katsel rongiga Soome 
sõita. 1957. aasta augustis mõisteti talle VNFSV KrK paragrahvide 84 
ja 19-59 lõike 1 järgi 3 aastat vabadusekaotust, kuid sama aasta 
detsembris vabastati ta amnestia alusel ja ta pöördus tagasi elama 
Tallinna linna. UDAMIT töötatakse taas agentuurselt läbi. 

UDAM, Margi venda UDAM, Erikut, Tallinna Polütehnilise Ins- 
tituudi üliõpilast, kes elab temaga koos, töötatakse läbi formular- 
toimiku järgi, teda kahtlustatakse organiseeritud natsionalistlikus 
tegevuses. Kui UDAM oli Tallinna Polütehnilise Instituudi 1 kursuse 
üliõpilane, levitas ta 1955. aasta aprillis 2. keskkooli hoones nõukogu- 
devastaseid lendlehti, mille eest talle mõisteti 1955. aasta detsembris 6 
aastat parandusliku töö laagrit. 1956. aasta veebruaris vabastati ta 
NSVL Ülemnõukogu Presiidiumi komisjoni otsusega karistuse 
kandmisest ja karistus kustutati. Kui ta oli vangistusest tagasi tulnud, 
võeti ja samal 1956. aastal taas õppima Tallinna Polütehnilisse Insti- 
tuuti. 

1957. aasta märtsis laekus andmeid, mis andsid tunnistust sellest, et 
UDAM kavatseb oma nõukogudevastast tegevust taasalustada. 
Selsamal kuul tuli tema aadressil Pärnu linnast RUUS, Eduardilt 
dokument “A”, selles teatab RUUS, et ta kavatseb jälle nõukogude- 
vastast tegevust arendama hakata, RUUS on samuti vangistusest 


!5 Erik Udami varasema jälitamise ja vahistamise kohta vt. Aruanded 
Riikliku Julgeoleku Komitee 4. osakonna tööst 1.1V 1954-1.V 1955 ja 
1955. aastal..., 1k.64-65; Udami isiksuse ja tegevuse kohta laiemalt vt. 
Mees, keda ei murtud. Raamat Erik Udamist. Koostanud Jaan 
Isotamm, Jüri Pertmann ja Enn Tarto. Tartu, 2001. 

tagasi tulnud isik ja on “RVLi” (paljude harudega natsionalistliku 
organisatsiooni) endine liige. Vastuskirjas tegi UDAM vihjamisi 
RUUSILE ettepaneku olla kirjavahetuses ettevaatlik ja lubas teda 
Pärnus külastada. Pärast seda sõitis UDAM tõepoolest Pärnusse ja 
varjatud jälgimise andmetel kohtus ta RUUSIGA, kuid sõidu eesmärk 
ja vestluse sisu jäid välja selgitamata. 

UDAM, Eriku läbitöötamises osalevad agendid “Lepp” ja “Lühis”, 
kes on minevikus nõukogudevastase tegevuse pärast kohtu all olnud, 
ja ka agent “Välk”, kuid vajalikku usaldust läbitöötataval nende vastu 
ei ole. Sellega seoses uuritakse võimalusi uue agentuuri värbamiseks, 
kes oleks võimeline teda sügavamalt läbi töötama. 

Noorte hulka kuuluva nõukogudevastase elemendi uutest läbitööta- 
mistest pakub kõige suuremat operatiivset huvi agentuurtoimik nr. 29 
“Geoloogid” järgmiste Tartu Riikliku Ülikooli matemaatika- ja 
loodusteaduskonna IV kursuse üliõpilaste kohta: 


HUNT, Ene-Liisu Udo t, sündinud 1936. aastal Tartu linnas, 
eestlane, parteitu elab Tartu linnas Tähe tänav 117, krt 2 

ja KIVIMÄGI, Enn Karli p, sündinud 1935. aastal Tallinna linnas, 
parteitu, elab Tartus ülikooli ühiselamus. 


1957. aasta oktoobris laekus NSVL MN juures asuva RJK Tšitaa 
Oblasti Valitsusse mitu Tšitaa geoloogiavalitsuse töötajate avaldust 
Tartu Riikliku Ülikooli matemaatika- ja loodusteaduskonna geoloogia 
osakonna üliõpilaste HUNDI ja KIVIMÄE -nõukogudevastaste 
natsionalistlike ütluste kohta sel ajal, kui nad viibisid tootmispraktikal. 

Avaldustest nähtub, et KIVIMÄGI ja HUNT laimasid geoloogilise 
ekspeditsiooni ajal tööliste BAHHAREVI, I. G., NETŠUHHAJEVI, 
N. J., KORNILOVA, L. A. ja teiste juuresolekul nõukogude tegelik- 
kust ning kiitsid elu kapitalistliku korra tingimustes. Nii näiteks teatas 
tööline BAHHAREV, et töötajate elu kohta pärast nõukogude võimu 
kehtestamist Eestis olevat HUNT öelnud: 

“Venelased ei vabastanud, vaid orjastasid meid ja võimul on kõik 
vene eestlased, st eestlased, kes on üles kasvanud Venemaal. Kui Eesti 
oli okupeeritud Saksa sõjaväe poolt, siis sakslased lõid paremad 
elutingimused, kui aga tuli Nõukogude armee, siis vene sõdurid 
mõnitasid eestlasi... Varem ehitati Eestis tööliste jaoks häid kivimaju, 
nüüd aga ehitatakse laudbarakke.” 

Teise töölise, Doroninski geoloogilise otsingu teenistuse metallo- 
meetria salka kuuluva NETŠUHHAJEVI avalduses on öeldud: 

“Kui me õhtul pärast tööd puhkuseks laagrisse kogunesime, siis 
HUNT, Ene kuulutas peaaegu igal õhtul, et venelased vallutasid Eesti. 
Enne oli Eesti olnud iseseisev, nüüd aga on võimu haaranud venelased 

ja nende käes on kõik juhtivad ametikohad. Vene armee võtab Eestis 
nii palju ruumi, et me ei suuda temaga mitte midagi peale hakata, aga 
meil on vaja iseseisvat Eestit. Me elasime Saksamaa all 300 aastat ja 
oleksime ka edasi elanud, sest sakslased lõid meile paremad tingimu- 
sed kui on praegu.” 

Analoogilisi nõukogudevastaseid natsionalistlikke avaldusi lubas 
endale ka KIVIMÄGI, Enn, kes omakorda väitis, et “venelasi oodates 
arvasid Eesti töölised, et nende tulekuga aetakse rikkad headest 
korteritest välja ja need antakse töölistele. Aga kui venelased tulid, siis 
haarasid nad head korterid ja juhtivad ametikohad endale, eestlastest 
töölised, kes olid keldrites elanud, jäidki keldritesse elama”. 

HUNTI ja KIVIMÄED - töötatakse läbi selles suunas, et 
dokumenteerida nende kuritegelik tegevus.” 

1957. aasta oktoobris on avatud formulartoimik 


VÄLBA, Toomas Richardi p kohta, kes on sündinud 1938. aastal, 
parteitu, 1957. aastal karistatud huligaansuse eest 10 ööpäevase 
arestiga, töötab ETKVLis elektrikuna. 


Agentuuri andmetel on VÄLBA natsionalistlikult meelestatud ja 
on avaldanud reetmiskavatsusi. Näiteks ütles ta selle toimiku järgi 
töötavale agendile “Nurm”, et kui Eesti NSVs peaks tulema poliitilisi 
komplikatsioone, siis on tema esimene, kes hakkab kommuniste 
tapma. 1957. aasta maikuus ütles VÄLBA, et ta kavatseb koos oma 
sõbra SALK, Arviga võtta maha lipu Eesti NSV Ministrite Nõukogu 
hoonelt. 

1957. aasta detsembris kutsuti VÄLBA Nõukogude armeesse aega 
teenima. Tema formulartoimik saadetakse edasi sõjaväeosa RJK erio- 
sakonnale. 

1957. aastal avati formulartoimik 


LINDVEE, Ülo Jüri p kohta, kes on sündinud 1937. aastal, 
rahvuselt eestlane, parteitu, töötab Tallinna teraviljakombinaadis 
elektrikuna. 


Nõukogude armees teenides seadis LINDVEE sisse kirjavahetuse 
meie agendiga “Ats” ja soovitas oma kirjades, et viimane rajaks 
Tallinnas noorte nõukogudevastase organisatsiooni. Tulnud sõjaväest 
1957. aasta aprillis tagasi, avaldas ta “Atsiga” kohtudes soovi oman- 
dada tulirelv ja ütles, et kavatseb õhku lasta Tallinna televisiooni- 
masti, selle teostamiseks palus ta agendil hankida talle lõhkeainet. 


122 Puuduvad andmed selle kohta, et KGB oleks neid hiljem vahista- 
nud. 

1957. aasta septembris tegi LINDVEE agendile “Ats” taas 
ettepaneku rajada noorte nõukogudevastane organisatsioon nimega 
Kaitseliit, kuid et viimane seda ei toetanud, ei ole ta seda küsimust 
rohkem tõstatanud 

Selles asjas töötavate agentide “Ats” ja “Kazbek” kaudu 
rakendatakse meetmeid, et LINDVEE edasist läbitöötamist aktivi- 
seerida, temapoolsed võimalikud vaenulikud teod ära hoida ja ka 
dokumenteerida tema kuritegelikud kavatsused, mille eesmärgiks on 
otsustada küsimus, kas teda on võimalik arreteerida!” 

Aruandes 1956. aasta kohta me teatasime, et oleme hakanud 
agentuurselt läbi töötama raskejõustiku treenerit 


MÄLL, Alfred Hansu poega, sündinud 1907. aastal, parteitu, 1948. 
aastal karistatud NSVL Ülemnõukogu Presiidiumi 1947. aasta 4. 
juuni seadluse alusel. 


Agendilt “Borodin” 1956. aasta detsembris saadud andmetel oli 
MÄLL talle piiritusjooke tarvitades öelnud, et ajal, mil Eestis oli 
kodanlik kord, oli tal olnud side välismaa luureorganitega, praegu aga 
kavatseb ta end pühendada võitlusele “eesti rahvustunde eest” ja et 
“praegu peavad kõik toetuma noortele ja kui seda peaks vaja olema, 
on tema valmis esimesena lahingusse minema, säästmata eesti rahvus- 
liku vaimu võidulepääsemise nimel oma elu”. 

Kontrollimisel tehti kindlaks, et MÄLL oli varem olnud formular- 
arvel kahtlustatuna Soome luureorganitesse kuulumises, kuid seoses 
sellega, et ta mõisteti süüdi sotsialistliku omandi riisumises, lõpetati 
tema formulartoimik 1949. aastal ja anti arhiivi. Tema isiku tundma- 
õppimist jätkates tehti kindlaks, et kodanliku korra ajal Eestis teenis 
MÄLL 1931. aastast kuni 1937. aastani välispolitseis tänavaliikluse 
reguleerijana. 

Arhiivi antud formulartoimikus on agendi “Tiit” ettekanded ja 
tunnistaja MEHIS, H. K. tunnistused 1940. aastast, et MÄLL olevat 
väidetavalt olnud seotud Soome luurega ning olevat aastatel 1939— 
1940 tegelenud luureandmete kogumisega Nõukogude armee väe- 
osades, mis olid sel ajal paigutatud Eesti territooriumile vastavalt 
NSVLi ja Eesti vastastikuse abistamise lepingule. 

Edasisel läbitöötamisel tehti kindlaks, et 1957. aasta oktoobris 
peeti MÄLL ebakaines olekus miilitsatöötajate poolt kinni huligaan- 
sete tegude ja nõukogude tegelikkuse laimamise eest. Mitmete tunnis- 
tajate juuresolekul oli ta avaldanud terroristlikku meelsust, teatades 
seejuures, et tema hakkab esimestes ridades võitlema kommunistide 


'* Ülo Lindvee vahistamise kohta andmed puuduvad. 

vastu ja Eesti vabastamise eest. Eespool toodu alusel arreteeriti MÄLL 
25. oktoobril 1957. aastal VNFSV KrK paragrahvi 58-10 lõike 1 
alusel. 

Juurdluse käigus muid andmeid MÄLLI kuulumise kohta 1940. 
aastal Soome luureorganitesse saadud ei ole, ise ta seda eitab. Juurdlus 
paragrahvi 58-10 järgi on antud asjas lõpetatud ja kohtualluvuse 
korras edasi saadetud.' 

1957. aastal on 4. osakond teinud ära märkimisväärse töö riikliku 
julgeoleku tagamiseks perioodil, mil Moskvas toimus VI ülemaailme 
noorsoo- ja üliõpilasfestival. 

Muuhulgas kontrolliti hoolikalt väljasõiduks kavandatud inimesi, 
mille tulemusena avastati 46 inimese kohta tõsiseid kompromiteeri- 
vaid materjale ja nad kõrvaldati festivalist osavõtjate seast. Vastavate 
operatiivmeetmete rakendamiseks festivalile sõitnud isikute suhtes 
lülitati nende hulka 49 agenti, sealhulgas 18 äsjavärvatut ja üle 30 
usaldusisiku, kes anti koos Eesti delegatsiooniga sidepidamiseks üle 
Moskvasse suunatud viiele ENSV MN juures asuva RJK 
operatiivtötajale. Peale selle lülitati agentuur Eesti NSVst festivalile 
sõitva nelja turismirühma koosseisu ning igasse rühma lülitati üks 
ENSV MN juures asuva RJK operatiivtöötaja. 

Peab märkima, et Eesti noorsoo- ja spordidelegatsiooni Moskvas 
festivalil viibimise ajal mingeid tõsiseid vahejuhtumeid ei fikseeritud. 
Üksikud isikud ilmutasid välismaalastega kohtumiste = vastu 
kõrgendatud huvi ja ilmutasid natsionalistlikke meeleolusid. Need 
isikud võeti pärast seda, kui nad Moskvast tagasi tulid, kontrolli alla. 

Ühtlasi tuleb märkida, et esines katse reeta kodumaa, mille tegi 
JÕGI, Aksel Gustavi p, sündinud 1925. aastal, töötab Tartu linnas 
Eesti Põllumajanduse Akadeemia assistendina. 


5 Varem oli Mäll süüdi mõistetud 4. mail 1948 ENSV Ülemkohtu 
otsusega 10 aastaks vangilaagrisse artelli Birma raha raiskamise 
pärast, vangistusest vabanes ta 1953. aastal amnestia korras. Alfred 
Mäll pidutses 12. oktoobril 1957 Balti jaama restoranis ja sattus 
konflikti ettekandjaga, kes nõudis temalt lõhutud lauanõude välja- 
maksmist. Edasi toimetati Mäll miilitsajaoskonda ja hiljem kainestus- 
majja, kust ta lõpuks pärast 25-rublase trahvi maksmist välja lasti. 
Mälli väitel olid venelastest militsionäärid teda peksnud, miilitsa 
versiooni kohaselt Mäll märatses niivõrd, et nad olid sunnitud talle 
selga panema vaigistava särgi. ENSV Ülemkohus mõistis 30. 
detsembril 1957 Mälli 4 aastaks vangilaagrisse. Tema vabanemise 
täpne kuupäev toimikust ei selgu, kuid 1959. aasta septembris on ta 
uuesti olnud vabaduses. ERAF SM, f.129, s.26522. 

Juurdlusega on kindlaks tehtud, et JÕGI lõi 1956. aasta oktoobris 
Tartu linnas sidemed Soome üliõpilaste delegatsiooni juhi KÄRÄVÄ, 
Lauriga, kellega oli hiljem kirjavahetuses. Kuritegelikke kavatsusi 
haududes sõitis JÕGI omal initsiatiivil Moskva linna ja kohtus seal 
festivalile saabunud Soome noorte delegatsioonidega. Seejärel soetas 
ta Soomes toodetud portfelli ja välismaise käekella ning liitus pettuse 
teel Soome delegatsiooniga, esitledes end soomlasena, võttis ta selle 
delegatsiooni koosseisus osa festivalil korraldatavatest üritustest. 
Hiljem sai JÕGI KÄRÄVÄLT kaks kirja ning viimase juhtnööri järgi 
lõi sideme spordidelegatsiooni kuulunud soomlase LARIKARIGA, 
kes tegi JÕGILE ettepaneku põgeneda koos Soome delegatsiooniga 
Soome, millega JÕGI nõustus. Piirivalvurid pidasid JÕGI kinni 
Viiburi linna piirkonnas rahvusvahelises rongis, millega Soome dele- 
gatsioon Helsingisse sõitis. 

Eesti NSV Ülemkohus mõistis JÕGILE 7 aastat vabaduskaotust.” 
(JÕGI asja menetles ENSV MN juures asuva RJK 2. osakond.) 

Peale eespool öeldu rakendas osakond agentuur- ja operatiivmeet- 
meid, et tagada 1957. aastal Eestis käinud välismaa (peamiselt Soome) 
spordidelegatsioonide (maadlejad, raskejõustiklased, kergejõustikla- 
sed, võrkpallurid, Soome ülikooli spordidelegatsioon) liikmete jälgi- 
mine. Kõik need delegatsioonid viibisid Eestis 3 — 5 päeva. 

Iga saabuva spordidelegatsiooni juurde kinnistasime koos ENSV 
MN juures asuva RJK 2. osakonnaga tõlgid ja teenindava personali 
kontrollitud agentuuri ja usaldusisikute hulgast. Vastavalt instrueeriti 
ka meie muud agentuuri nende sportlaste hulgast, kes välismaa 
sportlastega suhtlesid. Selle tulemusena saadi mitmeid signaale 


129. Aksel Jõgi sõitis koos soomlastega Leningradini, kuhu tal oli 
võetud pilet, seal sokutas ta end soomlaste vagunisse ja sai neilt ka 
platskaardi Vainikkala raudteejaamani. Jõgi peeti kinni 10. augustil 
1957 juba enne Viiburit Gavrilovo jaamas, kus piirivalve nõudis talt 
dokumente. Jõgi ulatas neile oma Nõukogude sisepassi ja väitis, et ta 
soovib külastada oma sugulasi Viiburis, milleks tal samuti puudus 
piiritsooni luba. Läbiotsimisel võeti temalt ära kaks kuldmünti ja 
välisvaluutat (150 Rootsi krooni ja 17 naelsterlingit). Enne rongile 
asumist oli Jõgi postitanud tähitud kirjad oma naisele Aino Jõgile, 
õele Eha Jõgile ja Tartu ülikooli üliõpilasele Eve Hallapile, kus ta 
andis mõista oma lahkumisest pikemaks ajaks. 25. oktoobril 1957 
mõistis Eesti NSV Ülemkohus Aksel Jõgi 7 aastaks vangilaagrisse, 
karistust kandis ta Dubravlagis. Eesti NSV Ülemnõukogu presiidiumi 
otsusega 31. augustil 1963 anti Jõgile armu ja vabastati edasisest 
karistuse kandmisest. ERAF SM, f.129, s.26699. 

välismaalaste sidemete kohta kohalike elanikega, millede iseloomu 
praegu välja selgitatakse. Kõige suuremat operatiivset huvi pakub 
agendi “Pärn” ettekanne selle kohta, et 1957. aasta juulis kallutas 
Soome —spordidelegatsiooni liige, vabrikandi poeg SIMELIUS 
reetmisele agendi poega, lubades ta illegaalselt Soomest Rootsi 
toimetada. (üksikasjalikumalt vt selle kohta Ik. 145). 

Peale noorte ja sportlaste seas ära tehtud mõningase positiivse töö 
oli selles lõigus tõsiseid puudusi. Muuhulgas oli vähe agente 
purjesportlaste hulgas ning see agentuur oli kvalitatiivselt nõrk. 

See oli üheks põhjuseks, miks 1957. aasta augustis põgenesid 
vabatahtliku spordiühingu “Kalev” Tallinna Jahtklubile kuuluval jahil 
“Muhu” illegaalselt Rootsi: 


ADRIK, Jevgeni Simeoni p, sündinud 1924. aastal Kohtla-Järve 
linnas, venelane, parteitu, vallaline, töötas vabatahtliku spordi- 
ühingu “Kalev” Tallinna Jahtklubi treenerina, elas Tallinna linnas, 
Harku tänav 12, krt 3. 

PRUUL, Avo Vassili p, sündinud 1935. aastal Orissaare rajoonis, 
pärineb kehviktalupoja perekonnast, elas Tallinna linnas, Paluka 
tänav 29, krt 2. 

VAINOLA, Hilda-Helene Johannese t, sündinud 1929. aastal 
Rakvere rajoonis, pärineb talupoja perekonnast, abielus, elas 
Tallinna linnas, Aiavilja tänav 2, krt 29. 


ADRIKU kohta oli teada, et alates 1951. aastast oli ta meistersport- 
lane ning NSVLi rekordiomanik purje- ja jääpurjekaspordis, ta püsti- 
tas korduvalt Nõukogude Liidu rekordeid. 

1941. aasta juulist kuni 1945. aastani teenis ta Nõukogude armees, 
võttis osa Suurest Isamaasõjast, sai 1942. aastal haavata ja on autasus- 
tatud medaliga Võidu eest Saksamaa üle. 

1950. aastal kaasati ta salajasele koostööle riikliku julgeoleku 
organitega, tema varjunimi oli “Vernõi”, kuid 1952. aastal kõrvaldati 
agentuurvõrgust seetõttu, et ta suurele töö- ja õppekoormusele viidates 
jättis konspiratiivkohtumistele tulemata, tähelepanu väärivaid materja- 
le ei esitanud ja tal ei olnud alaliselt läbitöötatavaid objekte. Riikliku 
julgeoleku organid olid ADRIKU isa arreteerinud 11. veebruaril 1941. 
aastal ja seejärel mõistis Balti Sõjaväeringkonna Sõjatribunal talle 
kõrgeima karistusmäära. ”° 


'29 Semjon Adriku (Mudroljubov) mõistis sõjatribunal 23. mail 1941 
kui endise valgekaartlase ja Eestis tegutsenud vene monarhistliku 
organisatsiooni liikme mahalaskmisele. Koos temaga mõisteti surma 

PRUUL kutsuti 1954. aasta oktoobris Nõukogude armeesse 
tegevteenistusse. 1955. aasta augustis saadeti ta arstliku komisjoni 
otsusega haiguse tõttu reservi ja võeti sõjaväearvelt maha. 

VAINOLA töötas Tallinna Eksperimentaalses Laevatehases maal- 
rina, töökoht iseloomustas teda positiivselt, tema mees teenis aega 
Nõukogude armees. 

Enne mereleminekut = kontrolliti ADRIKUT, PRUULI - ja 
VAINOLAT ENSV MN juures asuva RJK ja ENSV SM menet- 
letavate ja arhiivi antud operatiivaruannete järgi, kus neid kompromi- 
teerivaid andmeid ei olnud. 

Jaht “Muhu” läks nimetatud koosseisus ADRIKU juhtimisel 18. 
augustil 1957. aastal Tallinna reidilt merele marsruudil Tallinn — 
Klaipeda — Tallinn. 19. augustil lahkus jaht territoriaalvetest ja lähenes 
22. augustil Rootsi rannale. 

Välismaa raadiote kinnipüütud saadetest sai teatavaks, et ADRIK, 
PRUUL ja VAINOLA palusid Rootsi jõudes Rootsi võimudelt poliiti- 
list varjupaika. 

1957. aasta detsembris mõistis Eesti NSV Ülemkohus ADRIKU- 
LE, PRUULILE ja VAINOLALE tagaselja VNFSV KrK paragrahvide 
58-1”a” ja 58-11 järgi igaühele 10 aastat vabadusekaotust. ”' 

Et sportlaste ja eriti purjesportlaste kriminaalseid tegusid ära hoida, 
oleme kavandanud meetmeid agentuur- ja operatiivtöö parandamiseks 
selle kategooria isikutega, neid meetmeid viiakse ellu. Erilist tähelepa- 
nu pööratakse kvalifitseeritud agentuuri soetamisele. Aasta lõpuks on 
purjesportlaste hulgast värvatud 5 uut agenti. 


veel 11 Eestis elanud venelast. Semjon Adrik hukati 23. juunil 1941. 
ERAF SM, f.130, s.14114. 

"Jaht “Muhu” põgenemist soodustas ka 20. augustil puhkenud tugev 
torm. ENSV Ülemkohtu otsusega 16. detsembrist 1957 hävitati nagu 
kättemaksuks ka Adriku fotoalbum 400 fotoga. Adrik ja Pruul olid ka 
hiljem KGB üleliiduliselt tagaotsitavate nimekirjas. KGB-l oli 
andmeid, et Pruul on elama asunud USA-sse ja peab kirjavahetust 
sugulastega. (Alfavitnyj spisok agentov inostrannyh razvedok, 
izmennikov rodiny, usastnikov antisovetskih organizacij, karatelej 1 
drugih prestupnikov, podlesašsih rozysku. Moskva, 1969, 1k.12, 311). 
Eugen Adrik suri Stockholmis 18. veebruaril 1993. ERAF SM, f.130, 
s.8555; vt. ka Margit-Mariann Koppel, Põgenemine Rootsi purjejahiga 
1957. — Kultuur ja Elu 2000, nr.1, 1k.50-55; Jaak Pihlau, Lehekülgi 
Eesti lähiajaloost. Merepõgenemised okupeeritud Eestist. — Tuna 
2001, nr.2, 1k.73-74. 

Käesoleval ajal teostatakse merele lubatavate purjesportlaste 
erikontrolli, sellega seoses kontrollitakse agentuuri ja operatiivarves- 
tuste järgi mitte ainult merele minevaid purjesportlasi, vaid ka nende 
lähedasi sugulasi. Ühtlasi on välja töötatud ja Eestimaa KP Kesk- 
komitees läbivaatamisel ENSV MN juures asuva Kehakultuuri- ja 
Spordikomitee uus instruktsioon jahtide meresõitude kohta. 

Sel eesmärgil, et tšekistlikku tööd noorte ja sportlaste hulgas veelgi 
tõhustada, on aruandeaastal 4. osakonna koosseisus loodud ja 
komplekteeritud erijaoskond (3. jaoskond), mille operatiivkoosseisus 
on kokku 7 inimest"? 

Praegu on 3. jaoskonnal side 81 agendiga (neist 44 on värvatud 
1957. aastal) ning menetluses on 21 operatiivarvestuse toimikut, seal- 
hulgas 10 formulartoimikut. 


HARITLASTE JA KODANLIKE POLIITILISTE 
PARTEIDE ENDISTE LIIKMETE SEAS TEHTAV 
AGENTUUR- JA OPERATIIVTÖÖ 


Agentuur- ja operatiivtöö tõhustamiseks haritlaste, kodanlike 
poliitiliste parteide endiste liikmete, sionistide ja juudi natsionalistide 
seas loodi 1957. aasta juulis 1. jaoskond viie operatiivtöötajaga. 

Operatiivkoosseis pööras aruandeaastal peamist tähelepanu vaja- 
liku agentuuraparaadi soetamisele, kes oleks võimeline osutama 
aktiivset abi nimetatud kategooria isikute hulka kuuluva nõukogude- 
vastase elemendi väljaselgitamisel ja läbitöötamisel. Käesoleval ajal 
on jaoskonnal 44 agenti, sealhulgas 7 värskelt värvatud agenti näitleja- 
te, kirjanike ja kunstnike hulgast. 

Enamikku agente kasutatakse konkreetsetes asjades ja mõnelt neist 
laekub operatiivset tähelepanu väärivaid materjale. Nii näiteks teatas 
1957. aastal värvatud agent “Tiiu” (nukuteatri näitleja) selle aasta 


132 KGB valvsuse tõhustamise kutsus esile ka julgeolekutöötajatele 
jaht “Muhu” põgenemise pärast EKP Keskkomitee büroo istungil 31. 
augustil 1957 korraldatud peapesu. Istungil otsustati veelgi suurenda- 
da kontrolli purjekate liikumise ja merele lubatavate purjesportlaste 
isikute üle, keelati täielikult purjekate väljumine Nõukogude Liidu 
territoriaalvetest ja öösel avamerel purjetamine. Noomitusega karistati 
KGB 4. osakonna 3. jaoskonna vanemoperatiivvolinikku H. K. Martist 
ja jaoskonna ülemat E. O. Jasskat, puuduliku juhtimistöö ja operatiiv- 
tšekistliku töö nõrgenemise eest sai noomituse veel 4. osakonna ülem 
L. S. Burdin ja hoiatuse KGB esimehe asetäitja G. G. Starinov. ERAF, 
f.1, n.5, 5.54, 1.45-67. 

augustis, et tema tuttav JÜRGEN, Udo Aleksandri p, sündinud 1932. 
aastal, töötab kondiitrina kohvikus “Moskva”, endise kulaku poeg, 
rääkivat oma kavatsusest reeta kodumaa ja otsivat võimalusi oma 
kuritegeliku plaani teostamiseks. Moskvas noorsoo- ja üliõpilas- 
festivalil viibides kohtus JÜRGEN seal välismaalastega. 

JÜRGENI kontrollimist teostab Eesti NSV Ministrite Nõukogu 
juures asuva RJK 2. osakond. 

Käesoleva aasta juulis saadi agendilt “Borodin” andmeid selle 
kohta, et vangistusest tagasi tulnud kunstiteadlane ja kriitik 
KANGRO-POOL, Rasmus Mardi p esitab oma lähimas suhtlus- 
ringkonnas nõukogudevastaseid väljamõeldisi. Kui agent küsis, 
millega ta kavatseb tegelema hakata, teatas KANGRO-POOL: 

“Praegu on kriitika alal raske töötada, sest tõelist arvamuste- 
vabadust ei ole. Meil on esiletrügijatest kujunenud oma nõukogude 
aristokraatia. Õilsa hingega inimesi ei ole ja kui mõni ongi, siis istub 
ta laagris.” 

Kontrollimisel tehti kindlaks, et KANGRO-POOL oli 1950. aastal 
mõistetud ENSV SM vägede sõjatribunali poolt VNFSV KrK 
paragrahvide 58-1”a” ja 58-10 lõike 1 järgi 25 aastaks parandusliku 
töö laagrisse. Hiljem lühendati tema karistusaega 6 aastani.'” 

KANGRO-POOLI on hakatud agentuurselt läbi töötama agentide 
“Borodin” ja “Miša” kaudu. 

Teiselt agendilt “Vari” 28. novembril 1957. aastal saadud andmetel 
olevat tema tuttav TASUR, kes oli mõned aastad põranda all, 
kirjutanud töö, milles ta kummutavat kõik kommunisni põhiteooriad. 
Sealjuures olevat TASUR palunud agenti, et too aitaks tal toimetada 
selle käsikirja avaldamiseks välismaale. 


3 Kunstiteadlane, kirjandus- ja teatrikriitik Rasmus Kangro-Pool 
(1890-1963) vahistati 4. veebruaril 1950, sõjatribunal mõistis ta 25. 
detsembril 1950 25 aastaks vangilaagrisse. Vorkuta Retšnõi laagrist 
vabanes ta 9. juunil 1956. Kangro-Pooli süüdistati nõukogudevastaste 
ja natsionalistlike vaadete levitamises ning konkreetselt Saksa Julge- 
olekupolitseile tunnistuste andmises noorkirjanik Ott Rõdali kohta, 
kes hiljem maha lasti. Viimases Kangro-Pool end kohtuprotsessil 
süüdi ei tunnistanud. Juurdlustoimikule juurdelisatud salajasest doku- 
mendist selgub samuti, et Kangro-Pool oli hiljemalt 1949. aasta 
septembrist olnud julgeolekuministeeriumi agent “Wismari”, kuid ta 
hoidus agendikohustuste täitmisest kõrvale ja andis julgeoleku- 
organitele ainult üldsõnalist informatsiooni. ERAF SM, f.129, s.4086, 
vt. ka Tõnis Ritson, Rasmus Kangro-Pool ja KGB. — Kultuurimaa, 9. 
oktoober 1996. 

Kontrollimine on näidanud, et TASUR, Paul Jaani poega, kes 
sündinud 1911. aastal ja kellel on lõpetamata kõrgema haridus ning 
kes töötab raamatukaubanduse süsteemis, töötati minevikus formular- 
toimiku järgi läbi, 1947. aastal oli värvatud riikliku julgeoleku organi- 
te agentuurvõrku, kuid seejärel sealt välja arvatud. 

Toimiku materjalidest on näha, et Eestis valitsenud kodanliku 
korra ajal oli TASUR kuulunud erinevatesse poliitilistesse parteidesse 
ja perioodil, mil Eesti NSV oli sakslaste poolt okupeeritud, oli ta 
juhtinud noorte fašistliku organisatsiooni Eesti Noored osakonda. 

1948. aastal oli ta ühes artellis töötades toime pannud raiskamise ja 
läinud vastutust kartes põranda alla. 1953. aastal arreteerisid miilitsa- 
organid TASURI passirežiimi rikkumise pärast ja samal aastal ta 
vabastati amnestia alusel. 

Agendi ”Vari” kaudu täpsustatakse, milline on nimetatud käsikirja 
sisu ja kus see asub, pärast seda rakendatakse meetmed, et käsikiri 
salaja läbi vaadata ja ära võtta. 

1. jaoskonna operatiivkoosseisul on töös 15 formulartoimikut ja 4 
esialgse operatiivkontrolli toimikut. Toimikutes nimetatud isikuid 
töötakse läbi seetõttu, et 15 isikut kahtlustatakse eesti kodanlikus 
natsionalismis ja 4 isikut juudi natsionalismis. 

Kõige iseloomulikumad läbitöötamised on: 

Formulartoimik 


TARMO, Ruut Juliuse p kohta, kes on sündinud 1896. aastal, 
eestlane, parteitu, keskharidusega, V. Kingissepa nimelise Tallinna 
Akadeemilise Draamateatri näitleja. 


Ajal, mil ENSV oli sakslaste poolt okupeeritud, töötas TARMO 
näitlejana ning esines teatrilaval ja raadios nõukogudevastastes 
lavastustes, pärast sakslastest vabastamist jätkas ta oma suhtlusring- 
konnas nõukogudevastast agitatsiooni, sellega seoses arreteeriti ta 
1951. aastal ja talle mõisteti VNFSV KrK paragrahvi 58-10 1 lõike 
järgi 10 aastat parandusliku töö laagrit.” 

Kui TARMO 1956. aastal amnestia alusel vangistusest tagasi tuli, 
jäi ta oma endistele nõukogudevastastele natsionalistlikele seisukoh- 


124 Ruut Tarmo vahistati 21. novembril 1951 koos oma abikaasa 
näitleja Mari Möldrega (Tarmo). Neid mõlemat süüdistati näitlejatena 
antikommunistlikus propagandas osalemises Saksa okupatsiooni ajal 
ning nõukogudevastaste vaadete levitamises ka sõjajärgsel perioodil. 
4. veebruaril 1953 mõistis ENSV Ülemkohus mõlemad 10 aastaks 
vangilaagrisse. ERAF SM, f.130, s.3268. Vt. Tõnis Ritson, Ruut 
Tarmo ja KGB. — Kultuurimaa 4. detsember 1996. 

tadele, ta avaldab oma lähikonnas nõukogudevastaseid väljamõeldisi, 
räägib tigedal toonil oma viibimisest vangistuses ja laagrirežiimist. 
TARMOT töötatakse läbi agendi ”Alekok” kaudu. 
Formulartoimik 


Andresen, Nigol Gustavi p kohta, kes on sündinud 1899. aastal, 
tegeleb kodus tõlketööga. 


Kuni nõukogude võimu kehtestamiseni Eestis oli Andresen üks 
Eesti Sotsialistliku Töölispartei (menševikud) liidreid. Ta esines 
menševistlikus ajakirjanduses nõukogudevastaste artiklitega, mis olid 
suunatud kommunistliku liikumise vastu Eestis. Ta oli eespool 
nimetatud partei keskkomitee sekretär sidemete alal II Internatsionaali 
välismaiste sektsioonidega, käis korduvalt Rootsis, Soomes ja teistes 
riikides, et kohtuda nende maade sotsiaaldemokraatlike parteide 
tegelastega. 

Pärast seda, kui Eestis kehtestati nõukogude võim, astus Andresen 
ÜK(b)P liikmeks ja töötas kuni 1949. aastani vastutavatel ameti- 
kohtadel (hariduse rahvakomissar, ENSV Ministrite Nõukogu esimehe 
asetäitja, ENSV Ülemnõukogu Presiidiumi esimehe asetäitja). 1952. 
aastal ta arreteeriti ja mõisteti 25 aastaks parandusliku töö laagrisse, 
kuid vabastati 1955. aastal amnestia alusel. 

1957. aasta suvel külastas Andresenit Tallinnas viibinud Soome 
ühiskonnategelaste delegatsioon Raili KILPI-HYNYNEN'* ja Veikko 
HYNYNEN. 

NSVL MN juures asuva RJK 2. Peavalitsuse andmetel 
kahtlustatakse HYNYNEN, Veikkot sidemetes Soome luurega. Selles 


155 Aruandes on Andreseni vahistamise andmed esitatud ebatäpselt: 
Nigol Andresen vahistati 24. märtsil 1950, NSVL Ülemkohtu Sõja- 
kolleegium mõistis ta 16. jaanuaril 1952 25 aastaks vangilaagrisse. 10. 
septembril 1955 tühistas NSVL Ülemkohus oma varasema otsuse süü 
tõestamatuse tõttu ja andis korralduse Andresen vahi alt vabastada. 
Andresen vabanes KGB sisevanglast 15. septembril 1955. Riigi- 
arhiivis Andreseni juurdlustoimik puudub, poliitilistel põhjustel süüdi- 
mõistetute kartoteegi andmetel asus see toimik NSVL Riikliku 
Julgeoleku Ministeeriumi “A” osakonna arhiivis. 

'3 Raili Kilpi-Hynynen (1924-1993), eesti kirjanduse tõlkija ja tutvus- 
taja Soomes, kes külastas ka järgnevatel aastatel korduvalt Eestit. 
Raili Kilpi pidas ka oma tuttavatega Eestis suurt kirjavahetust, mida 
KGB jälgis. KGB andmetel 21. aprillil 1969 oli Kilpi olnud kirja- 
vahetuses 50 isikuga Eestist. ERAF SM, f.136, s.1092, 1.88. 


157 


asjas töötanud agendile “Karist” ütles Andresen, et soomlastega rääkis 
ta rahvusvahelisest poliitikast ja olukorrast Nõukogude Liidus. 

Pärast kodumaale naasmist avaldas Raili KILPI-HYNNYNEN 
ajakirjas “Soome — Nõukogude Liidu Sõprus” oma muljeid sõidust 
Eestisse, milles mainitakse ka Andreseni külastamist. Tema kohta 
kirjutab autor nii: 

“Ühel õhtul istusime MARXI “Kapitali” tõlkija Andreseni korteris, 
kes oli stalinliku puhastuse perioodil Siberisse välja saadetud, kuid 
osutus kõige julgemaks inimeseks, keda me selle sõidu kestel 
kohtasime. Ta julgeb näha selle riigi puudusi, korterikriisi, poodide 
vähese arvu tõttu leiva ja suhkru järjekordi, üleliigset demagoogiat, 
pugemist, ta ei kiida seda kõike heaks, kuid ta usub kindlalt 
Nõukogude Eesti tulevikku. Ta kuulub nimelt nende eestlaste hulka, 
kes oskavad naerda head, südamlikku eesti naeru.” 

1958. aasta jaanuari esimestel päevadel saatis Andresen Veikko 
HYNYNENI aadressil kirja, milles tänab teda saadetud raamatu eest. 

Andreseni läbitöötamisest võtavad osa agendid “Karist” ja 
“Tamm”, kellelt ei ole saadud Andreseni käitumist kompromiteerivaid 
andmeid. Käesoleval ajal uuritakse küsimust, kas on otstarbekas 
Andresenit agendiks värvata.” 


17. Järgneval aastal ongi Andresen värvatud KGB agendiks 


varjunimega “Jaan Reeberg”, tema tegevust agendina kirjeldatakse ka 
ENSV KGB 4. osakonna 1958. aasta aruandes. Seda kinnitab ka 
Andreseni väljsasõidutoimikus leiduv viide tema agenditoimikule 
“Ja.Reeberg”, nr.23031, mis 1968. aastal asus KGB arhiivis. Sellest 
võib järeldada, et Andresen ei olnud sel ajal enam tegevagendina 
kasutusel; 1961. aastal oli ta uuesti ennistatud NLKP liikmeks. 1969. 
aastal on Andresen taotlenud Raili Kilpi ema küllakutsel luba sõiduks 
Soome. KGB 5. osakonna 1. jaoskonna vanemoperatiivvolinik kapten 
Kuuseoks on 15. aprillil 1969 koostanud selle kohta õiendi, kus ta teeb 
ettepaneku taotlus tagasi lükata. Kuuseoksa andmetel pidas Andresen 
välismaaga ulatuslikku kirjavahetust, sh ka pagulaskirjanike Bernard 
Kangro ja Ivar Grünthaliga. Raili Kilpi oli Kuuseoksa hinnangul 
võrdlemisi negatiivne tegelane: “On andmeid, et viimane küttis oma 
arvukate Tallinna külaskäikude ajal üles natsionalistlikke meeleolusid 
oma Tallinna tuttavate seas loomingulise intelligentsi hulgast, väljen- 
das nõukogudevastaseid arvamusi, eitavat suhtumist kommunistidesse 
ja venelastesse.” EKP Keskkomitee Büroo otsusega lubati aga 
Andresenil ikkagi Soome sõita. ERAF SM, f.136, s.14702, 1.12, 26, 
27; vt. ka Tõnis Ritson, Nigol Andresen ja KGB. — Kultuurimaa, 2. 
oktoober 1996. 

Formulartoimik 


TOOMSALU (BLOSSFELDT), Artur Arturi p kohta, kes on sün- 
dinud 1915. aastal Tallinnas, parteitu, keskharidusega, elab Tallin- 
na linnas, töötab maalrina artellis “Parkett”. 


TOOMSALU on rahvuselt baltisakslane, kui sakslased 1939.— 
1940. aastal Eestist evakueerusid, sõitis ta koos oma vanematega 
elama Saksamaale, kust ta sõja alguses 1941. aastal Tallinna tagasi tuli 
ja töötas referendina Saksa majandus- ja rahandusdirektooriumis, 
seejärel aga teenis Saksa sõjaväes leitnandi aukraadis. 

Pärast Saksa vägede taandumist Eestist 1944. aastal läks 
TOOMSALU, kes kartis vastutust, põranda alla ja varjas end kuni 
1954. aastani. 

Lääne-Saksamaa territooriumil Karlsruhe linnas elavad tema ema 
ja vend, kellega TOOMSALU püüab NSVLi posti vältides sidet luua. 
Tema vend BLOSSFELDT, Edgar on ENSV MN juures asuva RJK 
käsutuses olevatel andmetel SFV vastuluure ohvitser. 

1956. aasta juulis püüdis TOOMSALU saata motospordi rahvus- 
vahelisest võistlusest osavõtjate kaudu Lääne-Saksamaale ENSVs 
elavate endiste Tallinna Saksa Gümnaasiumi õpilaste nimekirja, 
kellega ta sidet peab ja süstemaatiliselt kohtumisi organiseerib. 1957. 
aasta suvel oli ta ülemaailmse noorsoo- ja üliõpilasfestivali toimumise 
ajal Moskvas ja tegi katse saata Austria delegatsiooni kaudu kirja oma 
sugulastele SFVs. Tänu NSVL MN juures asuva RJK 4. Valitsuse 
poolt rakendatud abinõudele söödeti TOOMSALULE 4. osakonna 
agendi “Pilvari” abil ette operatiivtöötaja, kes esines Austria delegat- 
siooni liikmena, TOOMSALU andis talle üle kirja, mille ta oli ette 
valmistanud edasisaatmiseks oma sugulastele Lääne-Saksamaale. 
Kirjas teatab ta oma elust sel ajal, kui ta oli põranda all. 

Arvestades seda, et tema vend on Lääne-Saksamaal vastuluure- 
teenistuse ohvitser, töötatakse TOOMSALUT käesoleval ajal läbi 
selles plaanis, et uurida, kas on võimalik kasutada TOOMSALUT või 
tema nime vastuluure üritustes. ”? 


138 Artur Toomsalu (Blossfeldtil) ja tema abikaasal Miralda Toomsalu 
(Blossfeldtil) võimaldati 1959 repatrieerumise korras Saksa Liitvaba- 
riiki elama asuda. KGB oli sealjuures veendunud, et Toomsalu on 
nõukogude võimu suhtes küll eitavalt meelestatud, kuid tal ei ole 
Lääne luureteenistustega midagi tegemist. Hiljem on Toomsalud 
korduvalt oma sugulasi Eesti NSVs külastanud. ERAF SM, f.136, 
s.12991. 

NÕUKOGUDEVASTASTE NATSIONALISTLIKE 
LENDLEHTEDE JA TEISTE ANONÜÜMSETE 
DOKUMENTIDE AUTORITE JA LEVITAJATE 
TAGAOTSIMINE 


Natsionalistliku elemendi nõukogudevastase tegevuse üheks kõige 
aktiivsemaks vormiks Eesti NSVs on nõukogudevastaste lendlehtede 
ja teiste anonüümsete dokumentide valmistamine ja levitamine. 1957. 
aastal registreeriti vabariigi territooriumil 22 nõukogudevastaste 
lendlehtede levitamise juhtumit, neid levitati 86 eksemplari, 43 
anonüümset nõukogudevastast dokumenti ja 12 natsionalistliku iseloo- 
muga pealiskirja. Lendlehti levitati sel teel, et neid pisteti kodanike 
postkastidesse, loobiti rahvarohketel tänavatel kõnniteele ja kinnitati 
linnahoonete seintele. Anonüümseid dokumente saadeti posti teel 
nõukogude asutuste ja üksikisikute aadressil. Pealiskirju tehti majade 
seintele. 

Aruandeaastal kasutati nõukogudevastaste dokumentide autorite ja 
levitajate tagaotsimisel aktiivsemalt agentuuri, operatiivtehnika vahen- 
deid, “PK” meetmeid ja varjatud jälgimist. Selleks, et leida üles kirju- 
tusmasinad, mida kurjategijad on nõukogudevastaste lendlehtede 
paljundamiseks kasutanud, on soetatud spetsiaalne agentuur ja vajadu- 
se korral luuakse usalduslikud suhted vastavate spetsialistidega, kes 
kirjutusmasinaid parandavad. 

Tagaotsimise agentuur- ja operatiivtöö käigus on avastatud 35 
nõukogudevastaste dokumentide levitamise juhtumit, mille käigus oli 
levitatud 202 eksemplari lendlehti ja 22 anonüümkirja, selle tulemuse- 
na on kindlaks tehtud 44 nõukogudevastaste dokumentide autorit ja 
levitajat, sealhulgas on avastatud ja likvideeritud 5 noorte nõukogu- 
devastast organisatsiooni ja rühma, kellest on räägitud eespool. 

Nõukogudevastaste dokumentide kindlakstehtud autoritest ja 
levitajatest on arreteeritud 18 inimest, 22 autoriga on läbi viidud 
profülaktilised meetmed ja 4 inimest töötatakse läbi agentuuri kaudu. 

Lisaks eespool nimetatutele on 1957. aastal avastatud asjadest 
kõige iseloomulikumad järgmised: 

1. 1956. aasta septembris tuli Tallinna ajalehe “Õhtuleht” toimetus- 
se natsionalistliku iseloomuga anonüümkiri, mis oli saadetud posti teel 
Tallinnast. Kirjas laimas autor nõukogude kultuuri ja kiitis Lääne 
kodanlikku kultuuri. 1956. aasta detsembris saatis seesama autor posti 
teel Eesti NSV kõrgemate õppeasutuste spordikollektiivide aadressil 
veel kolm nõukogudevastast kirja, mille tekst oli allkirjastatud Eesti 
NSV Ministrite Nõukogu esimehe nimel. Nendes kirjades kutsus autor 

üliõpilasi üles võitlema venelaste vastu ja nõudis Eesti eraldumist 
Nõukogude Liidust. 

Kirja autorit otsiti spordiühingutest, kõrgematest õppeasutustest ja 
Eesti NSV haritlaskonda kuuluvate kahtlaste isikute hulgast. Peale 
agentuuri kasutamise ja käekirja järgi tagaotsimise “PK” meetme abil, 
vaadati läbi kahtlaste isikute käekirja näidised. 

Selle tulemusena leiti autor üles, kelleks osutus V. Kingissepa 
nimelise Tallinna Riikliku Draamateatri elektrik SIIAK, Endel Jakobi 
p, sündinud 1922. aastal. Graafilise ekspertiisi jaoks vajalikud SIIAKI 
käekirja näidised omapärase formaadiga paberil saadi tänu kaadri- 
osakonna juhataja kaudu teostatud spetsiaalsele kombinatsioonile. 

SIIAKU kontrollimisel agendi “Jüri” kaudu tehti kindlaks, et ta on 
meelestatud vaenulikult Eesti NSVs valitseva riigikorra vastu ja 
ülistab oma suhtlusringkonnas kodanlikku kultuuri. 

Pärast seda, kui graafiline ekspertiis oli autorsust kinnitanud, 
kutsuti SIIAK 7. mail 1957. aastal ülekuulamisele, kus ta võttis kõigi 
nimetatud anonüümkirjade autorsuse omaks ja tunnistas, et oli neid 
levitanud oma natsionalistlike veendumuste tõttu. 

SIIAKU korteri ja töökoha laua läbiotsimisel leiti kodanliku Eesti 
ajast pärinevaid nõukogudevastaseid ajakirju, aga ka paberit ja 
ümbrikke, mis olid analoogilised nendega, mida ta oli kasutanud 
anonüümkirjade kirjutamisel ja saatmisel. 

SIIAK arreteeriti ja juurdluse käigus andis ta tunnistusi mõnede 
draamateatri näitlejate kohta, kes olid avaldanud oma suhtlus- 
ringkonnas nõukogudevastaseid vaateid. Viimaseid on hakatud opera- 
tiivselt kontrollima. 

1957. aasta juulis mõistis Eesti NSV Ülemkohus SIIAKULE 
VNFSV KrK paragrahvi 58-10 lõike 1 järgi 5 aastat vabadusekaotust 
koos järgneva õiguste äravõtmisega 3 aastaks.” 


' Endel Siiak kirjutas kokku neli anonüümkirja: ühe neist Õhtulehe 
toimetuse aadressil ja kolm identse sisuga kirja Tartu Riikliku 
Ülikooli ja Tallinna Polütehnilise Instituudi kehakultuurikollektiivi- 
dele ja Tallinna Pedagoogilise Instituudi purjespordi seltsi esimehele. 
Kõik nimetatud asutused edastasid kirjad kohe KGB-le. Kõrgkoolidele 
saadetud kiri oli järgneva sisuga: “Eesti üliõpilased! Kõigepealt me 
peame endile kohuseks teatada Teile kõige kahetsusväärsemat fakti. 
Nimelt seda et nende viieteistkümne vene orjuse aasta jooksul on 
ühest miljonist Eestlasest enam kui 400 000 ära hävitatud. Vaevalt 
600 000 eestlast on veel järgi jäänud. Ja nüüd on juba olemas salaja- 
sed direktiivid selle kohta et ENSV muudetakse lähemal ajal eesti 
rahva soovil ja palvel VNFSV koosseisu kuuluvaks autonoomseks 

2. Jälitusjaoskonna menetluses oli formulartoimik VAHURI, 
Toivo-Rein Arvo p kohta, kes on sündinud 1939. aastal ja on ilma 
kindla tegevusalata ning keda kahtlustati nõukogudevastaste lendleh- 
tede levitamises. Agentide “Gladiaator” ja “Kass” andmetel ilmutab 
VAHURI vaenulikke meeleolusid ja kavatseb levitada nõukogude- 
vastaseid lendlehti. 

VAHURIT kontrollides tehti kindlaks, et 1957. aasta märtsis 
pidasid miilitsaorganid ta kinni ja võtsid talt ära ülestähendused 
kolmel lehel, milles ta laimas nõukogude tegelikkust ja kutsus noori 
üles võitlema nõukogude korra vastu. Üks ülestähendustest kandis 
pealkirja “Käskkiri nr 1” ja andis tunnistust, et VAHURI on seotud 
mingi nõukogudevastase rühmaga. 


oblastiks. Kallid üliõpilased! ENSV Ministrite Nõukogu pidas vajali- 
kuks teid sellest informeerida, sest kunagi ei ole eesti rahvas olnud nii 
lähedal oma hävingule kui praegu. Sellel otsustaval hetkel me 
pöördume kõigi eesti üliõpilaste poole üleskutsega alustada viivita- 
matult võitlust meie maa ja rahva vabastamiseks vene orjusest. See 
peab olema Teie ainuke siht ja eesmärk. Saagu kogu maailm Teie 
kaudu teada et venelased on eesti rahvast ainult röövinud ja paljaks 
riisunud. Teie, üliõpilased peate saavutama seda et Ühinenud Rahvas- 
te Organisatsioon hakkab arutama küsimust: eesti rahva üksmeelne 
nõudmine vabastada oma maa ja rahvas vene orjusest. Me oleme 
kindlalt veendunud selles, et Te ei säästa oma jõudu ja teadmisi 
selleks et eesti rahvale kätte võita vabadus. Me oleme ka kindlalt 
otsustanud veel käesoleva aasta detsembris esineda Moskvas aval- 
dusega: ENSV väljaastumisest Nõukogude Liidu koosseisust. ENSV 
Ministrite Nõukogu volitusel Ministrite Nõukogu esimees: Müüris- 
sepp.” (ERAF SM, f.129, s.23436, 1.95). Endel Siiak väitis ülekuula- 
mistel, et ta sai nõukogudevastaseid mõjutusi draamateatri näitlejate 
puhketoas, kus peeti sageli poliitilisi vestlusi ja refereeriti Briti 
raadiost kuuldut. Kõige aktiivsemalt olevat tema sõnutsi nõukogude- 
vastastes vestlustes osalenud Olev Eskola, Kaarel Karm, Lembit 
Anton ja Franz Malmsten. Kõik nimetatud näitlejad kuulati ka KGB 
poolt üle, kuid näitlejad andsid põiklevaid vastuseid ja võtsid ainult 
omaks, et puhketoas vesteldi eriti intensiivselt poliitilistel teemadel 
Ungari ülestõusu ajal. ENSV Ülemkohus mõistis 3. juulil 1957 Siiaku 
viieks aastaks vangilaagrisse. Mordva ANSV Ülemkohtu otsusega anti 
Siiakile armu ja vabastati 19. detsembril 1960 vangistusest Dubrav- 
lagis. ERAF SM, f.129, s.23436. 

Äravõetud nõukogudevastased dokumendid ja süütul ettekäändel 
spetsiaalselt võetud käekirjanäidis saadeti graafilisse ekspertiisi, kes 
tegi kindlaks, et need on kirjutanud VAHURI. 

Et VAHURI kuritegelikke sidemeid täielikumalt välja selgitada, 
hakati teda 1957. aasta novembris operatiivselt jälgima, mille tulemu- 
sena selgus, et ta on lähedastes sidemetes EERLICH, Kalju ja 
ALLIPERE, Arvoga, keda ENSV MN juures asuva RJK 2. osakond 
läbi töötab, sest kahtlustatakse, et neil on terroristlikud kavatsused 
kohaliku partei- ja nõukogude aktiivi vastu. 

Et võtta VAHURILT võimalus pühade ajal nõukogudevastaseid 
dokumente levitada, kutsuti ta 5. novembril salaja RJK hoonesse ja 
kuulati üle. 

Ülekuulamisel võttis VAHURI omaks, et ta on nimetatud 
nõukogudevastaste dokumentide autor, ja tunnistas, et pärast seda, kui 
nimetatud dokumendid olid talt ära võetud ja miilitsaorganid olid talle 
vastava hoiatuse teinud, oli ta kahel korral koostanud levitamiseks 
nõukogudevastase lendlehe, mis ta oli andnud TARIK, Vello Juhani p, 
sündinud 1941. aastal, kätte, et viimane seda kirjutusmasinal paljun- 
daks, kuid nimetatud lendlehte ei olevat õnnestunud levitada seetõttu, 
et TARIK olevat sellest keeldunud. Me kuulasime ka viimase üle ja ta 
kinnitas VAHURI ütlusi. 

Peale selle tunnistas VAHURI, et 1957. aasta alguses olid 
EERLICH, ALLIPERE ja tema vend VAHURI, Tarmo Arvo p, 
sündinud 1937. aastal, leppinud kokku, et nad reedavad kodumaa, 
sõites mootorpaadiga välismaale, 1957. aasta oktoobris oli neil aga 
kava hankida lõhkeainet, et Suure Sotsialistliku Oktoobrirevolutsiooni 
40. aastapäeva pühitsemise ajal valitsuse tribüün õhku lasta. 

EERLICH, ALLIPERE ja VAHURI, Tarmo, kes sellega seoses 
kinni peeti, kinnitasid ülekuulamistel neid andmeid täielikult ja rääki- 
sid, et valitsuse tribüüni õhkimiseks ei olnud nad teinud praktiliselt 
midagi, kuid olid valmistunud oma reetmiskavatsust teostama, selleks 
olid nad ehitanud paadi metallkere ja hankinud mootorratta “Moskva” 
mootori. Mootorpaat koos mootoriga ja teised asitõendid selles asjas 
võeti ära ALLIPERE korteri ja töökoha läbiotsimisel. 

Esitatu alusel me arreteerisime (6. novembril 1957. aastal 
VAHURI, Toivo-Reinu VNFSV KrK paragrahvi 58-10 1 lõike alusel, 
EERLICHI ja ALLIPERE arreteeris RIK 2. osakond VNFSV KrK 
paragrahvi 19-58-1”a” alusel. VAHURI, Tarmot on hakatud agentuuri 
abil läbi töötama, sest tema praktiline nõukogudevastane tegevus ei 
olnud arreteerimiseks piisav. 

Juurdlus VAHURI asjas on lõpetatud ja 31. detsembril 1957. aastal 
saadeti see kohtualluvuse korras edasi.” 

3. 1956. aasta novembris tuli Tallinna MAasinaehitustehase 
peainseneri JÜRGENS, F. E. aadressil Tallinna linnas posti pandud 
nõukogudevastase sisuga anonüümne postkaart. Autor kirjeldas post- 
kaardil 1956. aasta oktoobris Ungaris toimunud sündmusi nõukogude- 
vastaselt positsioonilt ja laimas adressaati, kes oli Ungaris kontrrevo- 
lutsioonilist mässu pealt näinud ja oma muljeid vabariiklikus ajakir- 
janduses kirjeldanud. 

Kirja autor leiti kahtlaste isikute käekirjade läbivaatamise teel. 
Selleks osutus: 


SAAR, Ernst Jakobi p, sündinud 1923. aastal, kõrgema tehnilise 
haridusega, töötas Tallinna vabriku “Põhjala” töö- ja töötasu 
osakonna juhatajana. 


SAARE agentuurse läbitöötamisega tehti kindlaks, et Saksa 
okupatsiooni ajal 1941. aastal oli ta olnud Omakaitse fašistliku 
organisatsiooni aktiivne liige, hiljem oli teeninud vabatahtlikuna 
Saksa sõjaväes, viimasel ajal aga avaldab oma suhtlusringkonnas 
nõukogudevastaseid vaateid. Tema isa oli kodanlikus Eestis vapside 
fašistliku liidu liige. 

Me arreteerisime SAARE 1957. aasta aprillis. Tema korteri läbi- 
otsimisel leiti levitamiseks ettevalmistatud nõukogudevastane üleskut- 
se ja teisi natsionalistliku iseloomuga nõukogudevastaseid ülestähen- 
dusi. 

Juurdluse käigus tunnistas SAAR end sooritatud kuritegudes süüdi 
ja ENSV Ülemkohus mõistis talle VNFSV KrK paragrahvi 58-10 


149 Kõige aktiivsemat tegevust püüdis Toivo-Rein Vahuri arendada 
Ungari ülestõusu ajal 1956. aasta novembris, mil ta koostas umbes 
seitse lendlehte. Lendlehed jäid aga Tariku soovimatuse tõttu levita- 
mata ning hiljem Vahuri hävitas need. Ülekuulamistel Vahuri ja 
Tariku poolt antud tunnistuste kohaselt kutsus ta neis lendlehtedes 
üles võitlusele kommunismi vastu ja venelaste väljakihutamisele 
Eestist. KGB kätte sattusid vaid mõned Vahuri poolt 1956. aasta 
jaanuaris koostatud käsikirjalised paberilehed antikommunistlike ja 
venevastaste mõtteavaldustega, mida tegelikult samuti mitte kunagi 
polnud levitatud. Sellest hoolimata mõistis ENSV Ülemkohus 18. 
jaanuaril 1958 Toivo-Rein Vahurile 5 aastat vabadusekaotust. Vaba- 
nemise daatum toimikust ei selgu. ERAF SM, f.129, 5.26431. 

lõike 1 järgi 5 aastat vabadusekaotust koos järgneva õiguste äravõtmi- 
sega 3 aastaks.” 

4. 1957. aasta märtsis leiti Tartu rajooni Laeva metsapunktis 
nõukogudevastase ja huligaanse iseloomuga lendlehed, mille allkir- 
jaks olid tähed “F-S-1 ja G”. Kohapeal rakendati operatiivmeetmeid, 
et võrrelda autorsuses kahtlustatavate isikute käekirja, selle teel tehti 
kindlaks, et lendlehed valmistas metsapunkti töötaja 


PÄRTTÜLÄINEN, Anatoli Alfredi p, sündinud 1938. aastal, 
pärineb teenistujate perekonnast, rahvuselt soomlane, 5-klassilise 
haridusega. 


“1 Ernst Saar oli olnud Omakaitse realiige ja heideti sel põhjusel 
1951. aastal välja komsomoliorganisatsioonist ja aspirantuurist. Pea- 
insener F. Jürgens avaldas 16. novembri 1956 Õhtulehes artikli “Seda 
on võimatu unustada”, milles ta kirjeldab Ungari ülestõusu kui ungari 
fašistlike bandiitide terrorit ja avaldab oma rahulolu, et ülestõus 
Nõukogude tankide abil maha suruti. Jürgensile saadetud postkaart oli 
järgneva sisuga: “Lugesin Teie kirjutust “Õhtulehes”, “Seda on 
võimatu unustada”, ja seda ei unustatagi, et Teie rahateenimise 
eesmärgil Ungari vabaduse eest võitlejaid nimetate fašistlikkudeks 
bandiitideks, relvastatud kaabakateks, rüüstajateks, relvastatud inim- 
sööjateks. Kui Ungari töölised ei ole nõus armastama nõukogude 
tankide poolt loodud korda, siis pole ka Teil mingit inimlikku õigust 
rõõmustada sel teel loodud korra üle. Teie nutate sel puhul kui 
ungarlased vihahoos üles poosid ühe julgeolekumehe (kelle süütuses 
Te arvatavasti pole veendunud) ja arvatavasti rõõmustate selle üle, et 
ungari “inimsööjad” võitluses nõukogude tankidega kaotasid lange- 
nuina üle 25 000 inimese. See oli väga vastik artikkel.” (ERAF SM, 
f.130, s.6897, 1.125). Saare juurest leiti läbiotsimisel ka tema poolt 
1953 või 1954 trükitähtedega kirjutatud paberileht, mis algab 
sõnadega: “Rahva võim on meil asendatud Keskkomitee võimuga.” 
Ringkirjana levitamiseks mõeldud paberil kutsutakse üles Nõukogude 
pseudovalimistel esitatud kandidaate maha kriipsutama. (Samas, 
1.124). Oma hilisemates avaldustes, kus Saar palub tema karistus- 
määra vähendada, rõhutab ta, et ta ei ole seda paberit kunagi levitanud 
ja on hilisematel valimistel ise agitaatorina tegutsenud. Ernst Saar 
vahistati 25. aprillil 1957, 3. juulil 1957 mõistis ENSV Ülemkohus ta 
5 aastaks vangilaagrisse. Saar kandis karistust Dubravlagis, 23. 
jaanuaril 1960 anti talle Eesti NSV Ülemnõukogu Presiidiumi otsuse- 
ga armu. 

1955. aastal oli PÄRTTÜLÄINENILE mõistetud 3 aastat 
vabadusekaotust kakluse ees, milles ta oli kasutanud nuga, kuid 1956. 
aasta septembris vabastati ta vangistusest ennetähtaegselt. 

PÄRTTÜLÄINEN kutsuti ülekuulamisele ja ta võttis nimetatud 
lendlehtede levitamise omaks ning tunnistas, et ta oli teinud neid 
umbes 15 eksemplari, mida ta levitas sel teel, et riputas neid üles 
Laeva metsapunkti punanurgas, sööklas ja kaupluse juures. 

PÄRTTÜLÄINEN tunnistas, et tema nõukogudevastased vaated 
olid kujunenud välja vaenulike mõtteavalduste mõjul, mida olid teinud 
üksikud kinnipeetavad NSVL SM Vorkuta laagris, kus ta oli oma 
karistust kandnud. Lendlehti levitas ta selleks, et tõmmata kaasa 
võitlusse nõukogude võimu vastu ebakindlaid inimesi metsapunkti 
tööliste seast, lendlehe üksikutest tähtedest koosneva allkirja oli ta 
välja mõelnud selle arvestusega, et neid lendlehti lugevatel inimestel 
tekkiks mulje, nagu tegutseks Laeva asulas nõukogudevastane organi- 
satsioon. 

Sooritatud kuritegude pärast mõistis ENSV Ülemkohus PÄRTTÜ- 
LÄINENILE 5 aastat vabadusekaotust koos järgneva õiguste äravõt- 
misega 3 aastaks.'? 


“2 Juurdlustoimikus kirjutatakse (ja ka ta ise kirjutab) nime erineva 
kujuga: Pärtulainen, Pärtüläinen ja Pärtylainen. Pärtüläinen riputas 
lendlehti üles Laeva metsapunktis 16. ja 18. märtsi öösel. Pärtüläise 
lendlehed on segase ja primitiivse sisuga, nende taset annavad 
piisavalt edasi kaks näidet: “Härrased! Kas teate, (et) kommunism on 
orjus, mida kaelast raputada on raske. Räägitakse: Demokraatia tõuseb 
meil iga päevaga, kuid mina ja mu kirjuhha, ei näe seda siiamaani. 
Mis te arvate... F-S-1.”; “Seltsimehed! Istun praegu kannad istumis 
riista all ja mõtlen, küll ilma elu on ikka meil hull. Mässas Ungari, 
Egiptus ärples Briti lõvidega ja Prantsus veel praegugi peksab 
Alseerlaste hambaid. Aga meil: kurat võtaks sure igavuse kätte ära. F- 
S-I.” (ERAF SM, f.130, s.12986, 1.117a). 18. märtsil oli Pärtüläinen 
valmistanud ka sini-must-valge lipu, kuid seda üles riputada ta ei 
jõudnud. Pärtüläinen vahistati 19. märtsil 1957, 15. mail 1957 mõistis 
Eesti NSV Ülemkohus ta 5 aastaks vangilaagrisse. Pärtüläinen 
vabanes Dubravlagist 18. märtsil 1962, kuid naasnud Eestisse, ta 
kusagil tööle ei asunud, vaid hakkas kohe varastama. 26. mail 1962 
Pärtüläinen jällegi vahistati ja Vändra rajooni rahvakohus mõistis ta 
12. juulil 1962 4 aastaks ja 6 kuuks range režiimiga vangilaagrisse. 
Pärtüläinen ja tema kaasvang Olev Ränisoo valmistasid ja panid seal 
23. septembril 1962 üles kolm nõukogudevastast lendlehte. 28. 
detsembril 1962 mõistis Eesti NSV Ülemkohus Pärtüläise lisaks 

5. 1956. aasta detsembris leidsid 12. kooli õpilased Tallinna linnas 
nõukogudevastase natsionalistliku sisuga kirja, mis sisaldas ka 
ähvardust arveid klaarida, kiri oli visatud tänavale koos kolme jänese 
peaga. Iseärasusi arvestades otsiti autorit taga Eesti NSV spordi- 
ühingutesse kuuluvate jahimeeste seast, spordiühingutes korraldati 
kahtlaste isikute käekirjanäidiste läbivaatamine. Samal ajal kasutati 
tagaotsimiseks agentuuri, “PK” meetmeid ja 7. osakonna koosseisulist 
aparaati.” 

1957. aasta novembris tehti “PK” meetmetega lendlehe autor 
käekirja järgi kindlaks. Selleks osutus: 


KÄRPUK, Kaarel Aleksandri p, sündinud 1906. aastal, ENSV SM 
tuletõrjekomando autojuht, elas Tallinna linnas. 


Pärast seda, kui graafiline ekspertiis oli KÄRPUKI autorsust 
kinnitanud, avati tema kohta formulartoimik. Selles asjas kasutatud 
agentidelt “Toomas” ja “Ivanov” saadi andmeid, et KÄRPUK oli ajal, 
mil ENSV oli sakslaste poolt okupeeritud, töötanud Saksa julgeoleku- 
politseis autojuhina ning väljendab oma suhtlusringkonnas nõuko- 
gudevastaseid vaateid. 

17. detsembril 1957. aastal peeti KÄRPUK kinni, ülekuulamisel 
võttis ta nõukogudevastase lendlehe autorsuse omaks ja ta arreteeriti 
VNFSV KIK paragrahvi 58-10 lõike 1 alusel. 


varasemale karistusajale veel kuueks aastaks vangilaagrisse ja 
tunnistas ta eriti ohtlikuks retsidivistiks. Kohtus põhjendas Pärtüläinen 
oma teguviisi sooviga pääseda Eesti kolooniast minema kuhugi 
Venemaa laagrisse. Sama põhjenduse esitas ta ka oma 6. oktoobril 
1962 ENSV KGB ülemale August Porgile saadetud kirjas. Pärtüläinen 
pakub seal KGB-le oma teeneid luurajana ja avaldab valmisolekut 
KGB ülesandel välismaal inimesi tappa, soovitades võimalike 
kandidaatidena Ain Mere ja Ervin Viksi ning üht oma välismaal elavat 
sugulast. Pärtüläinen viitab kirjas oma varasematele kogemustele 
“Tuurajana”, mil ta aastatel 1959-1962 abistas Mordva ANSV 
julgeolekutöötajaid KGB agendina “Devi”. (ERAF SM, 1f.130, 
s.11188, k.1, 1.19-21). KGB oli seal Pärtüläist kasutanud laagris viibi- 
vate Eesti Rahvuslaste Liidu liikmete jälgimiseks. Ka uue juurdluse 
käigus andis ta kompromiteerivaid tunnistusi Taivo Uibo, Enn Tarto ja 
Jaan Isotamme kohta (samas, k.1, 1.37-48). Pärtüläinen saavutas oma 
eesmärgi vaid selles osas, et ta paigutati uuesti Dubravlagi, kuid pidi 
kogu oma karistusaja ära istuma ja vabanes laagrist alles 22. oktoobril 
1971. Vt. ka Viktor Niitsoo, Vastupanu..., 1k.48. 

"9 KGB 7. osakond tegeles varjatud jälgimisega. 

Juurdlust teostatakse selles suunas, et avastada tema poolt 
sooritatud kuriteo võimalikud kaasosalised.“ 

6. 1956. aasta septembris tuli Tallinna raadiokomiteesse posti teel 
Kiviõli linnast nõukogudevastase sisuga anonüümkiri. Kirja autor 
laimas nõukogude korda, kommunistlikku parteid ja Nõukogude 
raadiot. 

Anonüümi tagaotsimiseks rakendati mitmeid agentuur- ja opera- 
tiivmeetmeid, sealhulgas vaadati läbi Kiviõli rajoonis elavate kahtlaste 
isikute käekirja näidised. Selle tulemusena tehti kindlaks, et kirja 
autoriks on: 


KIRS, Hilda Dietrichi t, sündinud 1903. aastal, eestlane, parteitu, 
Kiviõli linna lastesõime arveametnik. 


Kontrollimisel tehti kindlaks, et 1925. aastal oli KIRS olnud 
Naiskodukaitse (kodanlik-natsionalistliku organisatsiooni Kaitseliidu 
osakond) Vaivara maleva sekretär. 

Ülekuulamisel RJKs 30. augustil 1957. aastal tunnistas KIRS, et ta 
oli anonüümkirjade levitamisega tegelenud alates 1954. aastast oma 
nõukogudevastaste vaadete tõttu. Selle aja jooksul oli ta kirjutanud ja 
nõukogude asutuste aadressil saatnud neli nõukogudevastast kirja. 
Viimase kirja oli ta saatnud 1957. aasta juulis Eesti NSV Ministrite 
Nõukogu aadressil. 

KIRSI korteri läbiotsimisel leiti kodanliku Eesti aega kuuluvat 
nõukogudevastast ajakirjandust, foto, millel ta on rühma Kaitseliidu 
liikmete hulgas, Kiviõli rajooni erinevate asutuste pitsatijäljendiga 
varustatud puhtaid blankette. 

31. augustil 1957. aastal KIRS arreteeriti. 5. septembril 1957. 
aastal mõistis Eesti NSV Ülemkohus talle VNFSV KrK paragrahvi 


'“ Paki jäneste peadega ja kirjaga leidsid 4. detsembril 1956 Raudtee 
tänavalt vene kooli õpilased. Kuna nad ise ei osanud eesti keelt, 
andsid nad kirja oma treenerile Jaan Pällingile, kes tõlkis selle sisu 
eesti keelde. Üks õpilaste vanematest, Ivan Mosin, teavitas juhtunust 
kohe KGB korrapidajat, Pälling ise viis järgmisel päeval õpilaste poolt 
juba pooleks rebitud paberi miilitsasse. Paberilehel oli järgmine tekst: 
“Vene barbaritele hoijatuseks kes on saadetud Kremli timukate poolt 
riisuma, tapma, küüditama väikerahvaid oma kodudest. Saab nende 
timukate peade voor kes siin rahvast terroriseerib Kremli poole 
saadetud. Verekäpad.” (ERAF SM, f.129, s.26521, 1.67). See oligi 
kogu kuritegu, mille eest ENSV Ülemkohus mõistis 1. märtsil 1958 
Kärpuki 6 aastaks vangilaagrisse. Kärpuk vabastati Dubravlagist alles 
pärast kogu oma karistusaja ärakandmist 17. detsembril 1963. 

58-10 lõike 1 järgi 4 aastat parandusliku töö laagrit koos järgneva 
õiguste äravõtmisega 3 aastaks.” 

7. 1957. aasta juulis sai ajalehe “Izvestija” toimetus posti teel 
Kohtla-Järve linnast anonüümkirja, mille autor laimas ühte NLKP 
juhti ega olnud nõus NLKP KK juunipleenumi otsusega MALEN- 
KOVI, MOLOTOVI ja KAGANOVITSI parteivastase grupi kohta. 
Autorit otsiti taga agentuuri kaudu ja ajalehe “Izvestija” tellijate hulka 
kuuluvate kahtlaste isikute käekirja näidiste läbivaatamise teel. Kirja 
autoriks osutus: 


PANJUKOVA, Aleksandra Vassili t, sündinud 1918. aastal 
Novosibirski oblastis, venelane, parteitu, Kohtla-Järve Põlevkivi- 
töötlemise Kombinaadi insener-ökonomist. 


PANJUKOVAT on asutud operatiivselt kontrollima. 

8. 1956. aasta jaanuaris tõi post Eesti NSV Kose rajoonist ajalehe 
“Rahva Hääl” toimetusse nõukogudevastase sisuga anonüümkirja, 
mille autor laimas nõukogude tegelikkust ja ülistas endises kodanlikus 
Eestis valitsenud korda. 

1957. aasta veebruaris tehti “PK” meetmetega käekirja järgi autor 
kindlaks. Selleks osutus: 


KÕRGEMÄGI, Johanna Jaani t, sündinud 1888. aastal, eestlane, 
pensionär, elab Eesti NSV Kose rajoonis. 


KÕRGEMÄE autorsust kinnitas graafiline ekspertiis. KÕRGE- 
MÄE kontrollimise teel on tehtud kindlaks, et pensioni saab ta oma 


"5 Hilda Kirs oli saatnud 1956. aasta augustis ühe anonüümkirja 
ENSV raadiokomiteesse ja 1957. aasta juulis kolm identse sisuga 
anonüümkirja ENSV Ministrite Nõukogule, Ülemkohtule ja Tartu 
linna rahvakohtule. Viimastes kirjades puudutab ta eelkõige 
olmeküsimusi, raadiole saadetud kirjas aga ründab emotsionaalses 
toonis lähiajaloo võltsimist raadiosaadetes. Selles kirjas tuletab Kirs 
meelde Stalini ja Hitleri pakti, Poola jagamist Nõukogude Liidu ja 
Saksamaa vahel 1939 ja poola ohvitseride mõrvamist Katõni 
metsades. Kirs kõrvutab ka fašismi ja kommunismi kuritegusid: “Jah 
nii fašist kui ka komunist on üks suurem pasatski ja röövel maailmas. 
Kuid siiski komunism lööb fašismi üle oma kangelastegudega see on 
rahvaste küüditamistega, massiliste tapmistega, sunnitööde laagrite 
asutamisega ilmsüütute inimeste tapmiste ja vangistamistega ja nende 
õnnetute varade röövimisega ja valetamise poolest et seda tegid kõik 
teised.” (ERAF SM, f.129, 5s.26429, 1.97). Hilda Kirs vabastati 
Ozemõi laagrist 28. juunil 1960 Irkutski oblastikohtu otsuse põhjal. 

poja KÕRGEMÄGI, Feliksi eest, kes oli teeninud Nõukogude armees 
ja jäänud 1942. aastal teadmata kadunuks. Tema teised kaks last 
KÕRGEMÄGI, Ernst ja KUKK, Salme elavad välismaal. Ta on 
nendega kirjavahetuses. 

KÕRGEMÄE - korteri läbiotsimisel võeti ära raadiojaama 
“Ameerika Hääl” saadete nõukogudevastased üleskirjutused, mida ta 
oli teinud 1955. aastal, väljakirjutused okupatsiooniperioodi ajalehte- 
dest, milles õelalt laimatakse NSVLi riigikorda, aga ka väljalõiked 
nõukogudevastastest artiklitest, karikatuurid ja okupatsiooniperioodil 
Eestis väljaantud kirjandust. 

Ülekuulamisel võttis KÕRGEMÄGI omaks, et ta oli nõukogude- 
vastaseid kirju levitanud ja tema juures avastatud üleskirjutusi 
säilitanud ning ütles, et ta tegi seda raadiojaama “Ameerika Hääl” 
saadete mõjul, mida ta oli kuulanud. 

Võttes arvesse KÕRGEMÄE kõrget vanust ja tema poja hukkumist 
Nõukogude armee ridades, tehti temaga profülaktilist tööd. 

9. 1956. aasta detsembris tuli NSVL Ülemnõukogu Presiidiumi 
esimehe aadressil posti teel Tallinna linnast anonüümkiri, milles 
laimati NLKP juhte ja Nõukogude valitsust. Arvestades seda, et kirja 
autor oli väljendanud rahulolematust oma korteritingimustega, otsiti 
teda taga sel teel, et vaadati läbi avaldused, mis olid kodanikelt Tal- 
linna elamutevalitsusele laekunud. 

Dokumendi autoriks osutus: 


GUSSEVA, Natalja Ivani t, sündinud 1909. aastal, venelane, 
NLKP liige, Eesti NSV Hüdrometeoroloogiateenistuse Valitsuse 
insener. 


GUSSEVA kuulati ENSV MN juures asuvas RJKs üle, ta võttis 
anonüümkirja autorsuse omaks. Materjalid tema kohta on saadetud 
Eestimaa KP KKsse.'* 


'4° Natalja Gusseva oli Eestisse saabunud 1948. aastal Vladivostokist, 
kuid vähemalt tema anonüümkirja sisu järgi otsustades, ei tundnud ta 
end siin kuigi koduselt. Tema venekeelne kiri oli adresseeritud NSVL 
Ülemnõukogu Presiidiumi esimehe Vorošilovi nimele: “Kallid seltsi- 
mehed valitsejad! Mis te kogu aeg võõraid maid kaitsete? Vaadake 
niinimetatud “vennasvabariike”. Need on Balti vabariigid. Põranda- 
alune organisatsioon on nii jultunuks muutunud, et lendlehti pealkirja- 
dega “Venelased Eestist välja!” jagatakse õpilastele ja nad toovad neid 
kooli. Isegi kleebivad neid Balti jaama seintele. Jah, siin lõhnab püssi- 
rohu järele. Varsti piiratakse meid, venelasi, sisse ja hävitatakse eest- 
laste endi poolt. Vaat kus on tarvis Vene vägede võimsust tugevdada. 

10. 1957. aasta jaanuaris tuli ENSV Ametiühingute Vabariikliku 
Nõukogu esimehe nimele Tallinna linnast posti teel nõukogudevastase 
natsionalistliku iseloomuga anonüümkiri. 

Autori tagaotsimisel kasutasime agentuuri, “PK” meetmeid ja 
kahtlaste isikute käekirja näidiste läbivaatamist. 1957. aasta novemb- 
ris tehti “PK” meetmetega autor käekirja järgi kindlaks ja selleks 
OSULUS: 


VOORE, Ruben Jakobi p, sündinud 1888. aastal, parteitu, Tallinna 
Linna Täitevkomitee Heakorratrusti autopargi mehhaanik. 


Kontrollimisel selgus, et kuni 1918. aastani oli VOORE elanud 
Petrogradis, 1918. aasta oktoobris oli ta Narva linna piirkonnas salaja 
tulnud üle riigipiiri ja elab sellest ajast peale Eestis. Aastatel 1925 - 
1927 oli ta Kaitseliidu kodanlik-natsionalistliku organisatsiooni liige. 

Ülekuulamisel rääkis VOORE, et 1957. aastal oli ta peale nime- 
tatud kirja kirjutanud veel kaks analoogilist anonüümkirja, millised ta 
oli saatnud postiga ENSV Teaduste Akadeemia ja ajalehe “Sirp ja 
Vasar” aadressil. 

Võttes arvesse VOORE kõrget vanust ja seda, et ta oma kuritegu 
kahetses, tehti temaga profülaktilist tööd. 

11. 1956. aasta novembris märkas miilitsatöötaja JÜRISOO naine 
Tallinna linnas kaht teismelist, kes kinnitasid telefoniposti külge 


Vaat kus on tarvis meie eest hoolitseda, aga mitte mingi Egiptuse, 
Ungari või Poola eest. Toitke aga toitke hunte, kuid nad vaatavad ikka 
metsa poole. Parem lõpetage meie arvelt kinni pidamine, st riigilaenu- 
de võtmine. Laske meil töötajatel puhata maksude ja riigilaenude 
ikkest. Lõpetage meie tööga teenitud kopikate mahajoomine ja teiste 
armetute riikide annetustega ülekülvamine. Tallinnas on paanika, 
toiduained ostavad eestlased halastamatult ära, aga meil raha ei ole ja 
kas tasubki koguda, kui meie korterinaabrid löövad noa selga.” 
(ERAF, f.1, n.7, s.1845, 1.71). KGB ülekuulamisel 22. novembril 1957 
Gusseva algul eitas anonüümkirja kirjutamist, kuid pärast seda, kui 
tema anonüümkiri lauale pandi, tunnistas kõik üles. Gusseva ütles, et 
kirjutas selle kirja pärast Ungari ülestõusu, kui liikus mitmesuguseid 
kuulujutte, sh ka nõukogudevastaste organisatsioonide kohta. Ühtlasi 
selgus juurdluse käigus, et kõik Gusseva korterinaabrid olid tegelikult 
venelased, kelle poolt teda mingi oht ei ähvardanud, samuti oli tema 
majanduslik olukord rahuldav. Gusseva üle korraldati hiljem parteiline 
juurdlus ja EKP Keskkomitee büroo otsusega 12. märtsist 1958 heideti 
ta “parteivastase teo eest” NLKP liikmete hulgast välja. Kriminaalvas- 
tutusele teda oma Šovinistliku anonüümkirja eest kummatigi ei võetud. 

paberilehte. Kui ta neile lähenes, jooksid teismelised minema, jätnud 
posti külge ülestõusule õhutava sisuga nõukogudevastase lendlehe. 
Lendlehe kirjutajaid otsiti taga lendlehe leidmiskoha ümbruse kooli- 
dest ja ka organiseerimata noorte hulgast. 

22. keskkooli õpilaste käekirja näidiste läbivaatamise tulemusel 
tehti kindlaks, et lendlehe valmistajaks osutus: 


KÕRGMAA, Enn Antsu p, sündinud 1943. aastal, VIII klassi 
õpilane. 


Kontrollimise teel selgitati välja, et ta oli oma elukohas 
süstemaatiliselt tegelenud varguste ja huligaanitsemisega, mistõttu 
miilitsaorganid olid teda korduvalt kinni pidanud. 

1957. aasta oktoobris kuulasime me KÕRGMAA üle ja ta rääkis, et 
oli 1956. aasta lõpus kirjutanud kaks nõukogudevastast lendlehte, 
millised ta oli koos oma venna KÕRGMAA, Antsuga, sündinud 1941. 
aastal, Lõkke ja Komsomoli tänavale üles riputanud. 

Ülekuulamisel kinnitas KÕRGMAA, Ants oma venna tunnistusi 
täielikult. Litera-meetmeid rakendades selgitati välja, et ülekuulamisel 
olid nad käitunud siiralt ja nende poolt toimepandud kuriteos teised 
isikud ei osalenud. 

Arvestades seda, et vennad KÕRGMAAD on alaealised, tehti 
nendega profülaktilist tööd. 

1958. aasta 1. jaanuari seisuga on osakonna 5. jaoskonnas 59 
toimikut nõukogudevastaste dokumentide autorite kohta, keda 
aktiivselt taga otsitakse. Kõige tõsisemad nendest on: “Kirjutaja”, 
“Mässaja”, “Poliitik”, “Oraator”, “Sinine”, “Ohtlik”, “Kunstnik”, 
“Ülestõusnu” ja mõned teised. 

“Kirjutaja” jälitustoimik on avatud 18. märtsil 1957. aastal “PK” 
punkti poolt Pärnu linnas avastatud ja konfiskeeritud kahe anonüüm- 
kirja alusel, mis olid adresseeritud keskkooliõpilastele MÜÜRILE 
(Tallinna linnas) ja TOOMILE (Viljandi linnas). Mõlema dokumendi 
sisu on analoogiline, nad on kirjutatud identse käekirjaga eesti keeles 
ja pandud ühesuguse suurusega sama värvi ümbrikutesse. 

Nende dokumentide autor laimab ägedas vormis kommunistliku 
partei ja Nõukogude valitsuse meetmeid ning kutsub kirjade adressaa- 
te üles looma põrandaalust organisatsiooni “ERO” (Eesti Rahva- 
vabastusorganisatsiooni). 

Lisaks märgitakse kirjades, et selle organisatsiooni eesmärgiks on 
relvastatud ülestõusu ettevalmistamine ja läbiviimine ning kodanliku 
korra taastamine Eestis. 

Tarvitusele võetud agentuur- ja operatiivmeetmetega nimetatud 
kirjade autorit seni leitud ei ole. Tagaotsimist teostatakse füüsilise 

jälitamise ja kontrollitud agentuuri kaudu jälitamise teel Pärnu, 
Tallinna ja Tartu linna noorte ja üliõpilaste seas.” 

“Mässaja” jälitustoimiku alusel otsitakse taga natsionalistliku 
sisuga kirja autorit, kiri oli postkasti pandud 1956. aasta detsembris 
Tallinna linnas ja adresseeritud Eestimaa KP KKle. Kiri on kirjutatud 


17 Tegelikult oli kirjade autoriks Lihula Keskkooli õpilane Tõnis 
Mets, keda KGB-l õnnestus tabada alles tunduvalt hiljem postikont- 
rolli ja grafoloogilise ekspertiisi abil. Ringkirjad kirjutas Metsa palvel 
käsitsi ümber tema sõbratar Tiina Ihlov. Ringkiri algab pöördumisega 
“Eestimaa kodanikud, töölised, kolhoosnikud ja töötav intelligents”. 
Kirja alguses viidatakse eestlaste sajanditepikkusele vabadusvõitluse 
traditsioonidele ja tõstetakse esile, et “kõige julmemateks Eestimaa 
vaenlasteks on olnud ja jäävad venelased.” Eesti Rahvavabastus- 
organisatsiooni Revolutsioonilise Staabi nimel allkirjastatud ringkirjas 
kutsutakse üles kommunistliku režiimi hävitamisele: “KOMMUNISM 
PEAB HÄVIMA. Kuni eksisteerib kommunistlik võim ei toimu 
mingit muudatust meie rahva elus. Jäävad valitsema endiselt vale ja 
terror. Eesti tööline, kolhoosnik, või muul alal töötaja, sinu töö eest ei 
maksta õiglast tasu. Nii on ja nii jääb kuni rahvavabastusrevolutsioon 
ei kukuta NLKP võimu. Revolutsioon on möödapääsmatu, sest ta on 
ainuke vahend, millega võime hävitada kommunistid ja nende saba- 
rakud. Meie võitleme rahvusliku Eestimaa eest, kus kogu meie rahvas 
elaks sõbralikus peres ilma klassiliste ja parteiliste vaheseinteta, kus 
rahvas ise oleks oma elu loojaks.” Ringkiri kutsub julgeoleku mõttes 
üles tegutsema väiksemates 3-4 inimesest koosnevates gruppides ja 
püstitab järgnevad ülesanded: “1) Levitada kogu maal revolutsiooni- 
lisi ideid. 2) Selgitada kõigile kodanikele, milleks on vaja pidada rev. 
võitlust. 3) Luua kogu maal revolutsioonilisi gruppe. 4) Valmistada 
rev. jõud ette kommunismivastaseks relvast. ülestõusuks.” (ERAF 
SM, f.129, s.27562, k.6, 1.77). Eesti Rahvavabastusorganisatsioonil, 
mis nimetas end 1958. aastal ümber Eesti Vabadusvõitlejate Liiduks, 
oli ka oma põhikiri ja vandetõotus. Organisatsioon seadis eesmärgiks 
sõja korral relvastatud ülestõusu alustamise ja püüdis varuda ka relvi; 
noorte hulgas jõuti levitada veel kahte lendlehte. Ringkirja autor Tõnis 
Mets vahistati 12. mail 1959, järgnenud juurdluse käigus vahistati 
1959. aasta suvel veel kuus organisatsiooni liiget: Valdur Teär, Jüri 
Pärl, Ülo Niinemets, Endel Ratas, Tiit Toobal ja Arvo Aljas. 10.-14. 
septembril 1959 mõistis ENSV Ülemkohus Tõnis Metsale kuus aastat 
vabadusekaotust, teised kohtualused said erineva pikkusega vabadus- 
kaotuslikke karistusi. ERAF SM, f.129, s.27562 (7 köidet), vt. ka 
Viktor Niitsoo, Vastupanu..., 1k.39-43. 

käsitsi ja tindiga eesti keeles. Kirja autor laimab nõukogude tegelik- 
kust ning kirjeldab nõukogudevastastelt positsioonidelt Ungaris 
toimunud sündmusi. Dokument on allkirjastatud õpilaste, noorte ja 
üliõpilaste nimel. 

Kirja stiili, kirjaoskuse taset ja väljakujunenud käekirja analüüsides 
võib oletada, et kirja autoriks on ühe kõrgema õppeasutuse üliõpilane 
või selle hiljuti lõpetanud isik. 

Selles asjas on rakendatud mitmeid agentuur- ja operatiivmeet- 
meid, kuid positiivseid tulemusi saavutatud ei ole. 

Autorit otsitakse “PK” meetmeid kasutades käekirja järgi taga 
üliõpilaste ja organiseerimata noorte seast. 

Vastavalt NSV Liidu Ministrite Nõukogu juures asuva Riikliku 
Julgeoleku Komitee 1957. aasta 23. septembri juhtnöörile nr 173ss on 
osakonna jälitusjaoskonnas loodud kartoteek nende isikute käekirjast, 
keda Eesti NSV territooriumil paiknevad RJK erinevad organid läbi 
töötavad. 

4. osakonnal tuleb kartoteegis arvele võtta 101 läbitöötatava käe- 
kirja näidis. Kartoteeki on viidud 90 käekirja. 

Kokku on 1958. aasta 1. jaanuari seisuga kartoteeki viidud 396 
isiku käekirja näidis, keda RJK organid vabariigi territooriumil läbi 
töötavad. Läbitöötatavate käekirja näidiste kogumine jätkub. 

Vastavalt NSVL Ministrite Nõukogu juures asuva RJK 14. jaanuari 
1956. aasta käskkirjale nr 0025 on jälitusjaoskonna töötajad oma 
tööalase kvalifikatsiooni tõstmiseks aruandeaastal tundma õppinud 
erialalist kirjandust anonüümide jälitamise ning graafilise, tehnilise ja 
daktüloskoopilise ekspertiisi meetodite kohta. Läbitehtud kursuse 
alusel on edukalt sooritatud eksamid NSVL MN juures asuva RJK 
poolt määratud erikomisjoni ees. 

Seoses sellega, et jälitusosakond on täienenud uute töötajatega, 
korraldatakse 1958. aastal erialase kirjanduse täiendavat tundma- 
õppimist ja praktiliste ülesannete täitmist vastavalt programmile, seda 
tehakse Eesti NSV MN juures asuva RJK 3. eriosakonna ekspertide 
kontrolli all. 


ABINÕUD KIRIKUTEGELASTE JA SEKTANTIDE 
HULKA KUULUVA NÕUKOGUDEVASTASE 
ELEMENDI LÄBITÖÖTAMISEKS 


1958. aasta 1. jaanuari seisuga on Eesti NSV MN juures asuva RJK 
organites kirikutegelaste ja sektantide kohta üks agentuurtoimik ja 59 
formulartoimikut, neist 4. osakonna aparaadis 14 formulartoimikut ja 
üks agentuurtoimik. 1957. aastal avati 12 formulartoimikut, 2 esialgse 

operatiivkontrolli toimikut, üks agentuurtoimik ja arhiivist on välja 
toodud 6 formulartoimikut parandusliku töö laagrist tagasi tulnud kiri- 
kutegelaste kohta. 
Avatud operatiivarvestuse toimikutest pakuvad kõige suuremat 
huvi järgmised. 
Agentuurtoimik “Fanaatikud”, mille alusel töötatakse läbi järgmisi 
isikuid: 
KUUM, Aleksander Karli p, sündinud 1899. aastal, eestlane, 
keskharidusega, 2. augustil 1952. aastal mõistetud VNFSV KrK 
paragrahvi 58-10 järgi 25 aastaks parandusliku töö laagrisse ja 22. 
detsembril 1954. aastal VNFSV KrK paragrahvi 82 järgi laagrist 
põgenemise eest 3 aastaks parandusliku töö laagrisse; metodistide 
koguduse presbüter Tallinna linnas ja Eesti NSV metodisti kiriku 
juhatuse liige. 
OENGO, Hugo Gustavi p, sündinud 1907. aastal, eestlane, 
kõrgema tehnilise haridusega, metodistide koguduse presbüter 
Tallinna linnas ja Eesti NSV metodisti kiriku juhatuse liige. 
RANG, Endel Augusti p, sündinud 1927. aastal (teiste andmete 
järgi 1924. aastal), eestlane, pärineb töölisperekonnast, keskhari- 
dusega, 26. - 28. märtsil 1947. aastal mõistetud 10. Kaardiväe- 
diviisi Sõjatribunali poolt VNFSV KrK paragrahvi 58-1”a” järgi 10 
aastaks parandusliku töö laagrisse, vabanes kinnipidamiskohast 
1956. aastal, töötab Keila raudteejaamas kaalujana, elab Tallinna 
linnas. 


Agentuurtoimik “Fanaatikud” avati 4. aprillil 1957. aastal agen- 
tuurandmete ja litera-materjalide alusel, mis andsid tunnistust sellest, 
et kui KUUM ja RANG olid pärast vangistust Eesti NSVsse tagasi 
tulnud, lõid nad sideme metodistide koguduse presbüteri OENGOGA 
ja hakkasid Tallinna linna elanike hulgas arendama aktiivset sektant- 
likku tegevust. 

1957. aasta märtsis - aprillis esines KUUM jumalateenistustel 
jutlustega, milles ta moonutas nõukogude tegelikkust ja avaldas 
laimavaid väljamõeldisi meetmete kohta, mida rakendavad kommu- 
nistlik partei ja Nõukogude valitsus. 

Selleks et kontrollida agentuurandmeid KUUMA nõukogudevae- 
nulike ja kahemõtteliste ütluste kohta jumalateenistusel, viidi Tallinna 


metodistide koguduses 1957. aastal ellu meede “Ekstra”. 


“$ Tõenäoliselt on selle meetme all silmas peetud salajaste pealtkuula- 
misseadmete paigaldamist. 

Selle meetme elluviimise tulemusel saadi materjale, mis kinnitavad 
agent “Ozerova” andmeid. KUUMA nõukogudevastaseid laimavaid 
väljamõeldisi sisaldav jutlus on võetud lindile. Oma sugulaste ja 
lähedaste tuttavate kitsas ringis avaldab KUUM rahulolematust 
olemasoleva korraga. 

Presbüter OENGO jagab KUUMA vaateid ning esitab jumala- 
teenistustel koguduse liikmetele üleskutseid aktiviseerida sektantlikku 
tegevust uute isikute sekti kaasa tõmbamise teel. Samuti soovitab ta 
julgemini korraldada ja läbi viia sektantide kogunemisi korterites, et 
tekiksid võimalused evangeeliumi usku laiemalt levitada. 

Religioossete dogmade tõlgendamisel on OENGO ise nelipühilaste 
positsioonidel. Et oma autoriteeti tõsta, tegi ta läbi kordusristimise 
rituaali, ajendades sellega ka koguduse teisi liikmeid end korduvalt 
ristima. Nii ristiti OENGO teadmisel 12 Tallinna metodistide kogudu- 
se liiget Lehtse asulas uršanistideks. Soovides võita rohkema arvu 
koguduseliikmete poolehoidu, võtab OENGO mõnikord osa sektanti- 
de illegaalsetest kogunemistest, kus ta esineb religioossete jutlustega. 

RANG, Endel tuli vangistusest elama Tallinna linna 1957. aastal, 
astus metodistide sekti ja hakkas tegema aktiivset misjonitööd Eesti 
NSV sektantide seas. 

Pikemat aega ei töötanud ta mitte kuskil, sõitis mööda vabariigi 
rajoone ringi ja organiseeris illegaalseid kogunemisi, neil kogune- 
mistel kutsus ta elanikke üles astuma metodistlikku kirikusse ja 
osalema aktiivselt evangeeliumi usu levitamisel. 

Peale selle organiseerib RANG sektantide kogunemisi oma korte- 
ris, kus lubab endale nõukogudevastaseid arvamuseavaldusi. Tema 
eesmärgiks on luua samausuliste kindel rühm ja arendada nende 
hulgas illegaalset sektantlikku tegevust, selleks ristis RANG end koos 
11 metodistide koguduse liikmega ümber uršanistiks. Ta kogub enda 
ümber noori ja tõlgendab neile mitmeid piibli seisukohti nõukogude- 
vastases vaimus. Agentuuri kaudu on välja selgitatud kaks tunnistajat, 
kes on kuulnud RANGI nõukogudevastaseid arvamusavaldusi. Sellega 
seoses võetakse meetmeid, et tema kuritegelikku tegevust dokumen- 
teerida. 

Et KUUMA lähedasi sidemeid välja selgitada ja tundma õppida 
tema käitumist sidemetega suhtlemisel, korraldati 1957. aastal tema 
varjatud jälgimine ning tema elukohas rakendati meetmeid “M” ja 
“N>. 

Nende meetmete abil selgitati välja KUUMA mitmed uued 
sidemed, kelle seast 26. augustil 1957. aastal värvati agent “Toru”. 
Pärast seda, kui “Torut” oli kontrollitud teisejärguliste ülesannete abil, 
saadeti ta läbi töötama KUUMA lähedasi sidemeid. 

“PK” meetmetega ja agent “Toru” kaudu tehti kindlaks, et KUUM 
ja OENGO olid 17. juulil 1957. aastal saanud kirjad Rootsis elavalt 
Skandinaavia maade metodistliku kiriku piiskopilt HAGENILT, kes 
kavatses sõita 1957. aastal Eesti NSVsse ja püüdis neilt kutset saada. 

Et see side üle võtta ja seda operatiiveesmärkidel ära kasutada, 
peab agent “Salm”, kes on ENSV metodisti kiriku superintendent'”, 
saanud HAGENI poolt KUUMALE ja OENGOLE saadetud kirjad 
enda kätte, meie ülesandel HAGENIGA ametliku ja elukondliku 
iseloomuga kirjavahetust. Sellesamaga hoiti ära KUUMA ja OENGO 
side piiskop HAGENIGA. 

Hiljem sai teatavaks, et piiskop HAGEN ja Rootsi metodistliku 
kiriku endine piiskop ARVIDSON viibivad 1. - 7. oktoobrini 1957. 
aastal Leningradi linnas, kust nad kavatsevad sõita Eesti NSVsse. 

Et vältida KUUMA ja OENGO võimalikku kohtumist HAGENI ja 
ARVIDSONIGA, kui viimased peaksid NSVLi tulema, valmistasime 
me ette abinõud, et korraldada HAGENI ja ARVIDSONI kohtumine 
Leningradis agentidega “Salm” ja “Tomson” ning takistada KUUMA 
ja OENGO sõitmist Leningradi. Kuid agentide kohtumine HAGENI ja 
ARVIDSONIGA ei toimunud, sest viimastele keelduti andmast sis- 
sesõiduviisat NSVLi. 

RANG, Endli läbitöötamise aktiviseerimiseks koostati 1957. aasta 
septembris agendile “Tomson” kirjalik ülesanne, et ta looks isikliku 


"9 Eesti Piiskopliku Metodisti Kiriku superintendent aastatel 1956- 
1962 oli Voldemar Ojassoo. Superintendendi vahetust kirjeldab oma 
1956. aasta ja 1957. esimese poolaasta aruandes ka Usukultuse Asjade 
Nõukogu volinik A. Veiderpass. Ta iseloomustab seal Oengot kui 
väljapaistvat jutlustajat, kellel ei puudu ka juhiomadused ja — 
ambitsioonid. Alates 1956. aasta teisest poolest oli aga Ojassoo 
hakanud Oengot teiste metodistlike koguduste juhtimiselt kõrvale 
tõrjuma, nii et Oengo mõju piirdus peamiselt Tallinna kogudusega. 
Veiderpass iseloomustab metodiste kui Eesti kõige aktiivsemat 
vabakirikut, kus jumalateenistuste külastatavus oli palju suurem kui 
luteri kirikus; eriti vilgas usuelu oli just Tallinna metodisti koguduses, 
kus tooniandvateks liidriteks olid Oengo ja Kuum. Aruandes 
märgitakse murega, et Tallinna koguduse liikmete arv oli kasvanud 
450-ni, kuid jumalateenistusel osalejate arv oli veel mitmeid kordi 
suurem: Usukultuse Asjade Nõukogu inspektori R. Petersoni 
hinnangul käis näiteks 7. aprillil 1957 metodisti kiriku pühapäevastel 
jumalateenistustel kokku 1600-1700 inimest. ERA, f.R-1989, n.2, 
s.19, 1.37-41; 5.20, 1.22-24. 

kontakti RANGIGA ja selgitaks välja, millist laadi tegevust ta 
sektantide seas arendab. 

Ülesannet täites tutvus “Tomson” RANGIGA isiklikult ja temaga 
suhtlemise tulemusena kinnitas ta “Ozerova” andmeid, et RANG 
korraldab illegaalseid kogunemisi.. 

Peale selle selgitati “PK” meetmetega välja RANG, Endli lähedane 
side — Treman, Udomar Eduardi p, sündinud 1922. aastal, keskhari- 
dusega, viimane oli viibinud RANGIGA samas kinnipidamiskohas ja 
tal olid RANGIGA lähedased usalduslikud suhted." Seda asjaolu 
arvestades valmistatakse ette Treiman, Udomari värbamist agendiks, 
kes töötaks läbi RANGI. 

Selleks, et vähendada OENGO mõju sektantidele, hoiatas Eesti 
NSV Ministrite Nõukogu juures asuva Usukultuse Asjade Nõukogu 
volinik teda 1957. aasta juunis, et kui ta korraldab illegaalseid kogu- 
nemisi erakorterites, siis võetakse talt jutlustaja õigused ära. 

Käesoleval ajal kasutatakse KUUMA, OENGO, RANGI ja nende 
sidemete läbitöötamiseks agente ”Ozerovat”, “Tomsonit”, “Lappi”, 
“Salmi” ja “Toru”. 

Edasisi meetmeid selles asjas võetakse selles suunas, et läbitööta- 
tavate objektide poolt korraldatavaid illegaalseid kogunemisi doku- 
menteerida ja tõkestada nende sektantliku tegevuse aktiivsust. ”' 

Formulartoimikud 1944. aastal välismaale põgenenud õigeusu 
vaimulike JÜRISSON, A. ja SAMON, S. läbitöötatavate sugulaste 
kohta. 


JÜRISSON, Viktor Aleksei p, sündinud 1919. aastal, eestlane, 
parteitu, Tallinna Kontrollmõõteriistade Tehase lukksepp-mehhaa- 
nik, elab Tallinna linnas, 


19. Õige nimekuju on Treiman. Udomar Treiman vahistati 27. 
detsembril 1946 ja mõisteti sõjatribunali poolt 10. jaanuaril 1947 
kolmeks aastaks vangilaagrisse, kust ta vabanes 16. novembril 1949. 
151 Kuuma, Oengo ja Rangi jälitamist kirjeldatakse ka ENSV KGB 4. 
osakonna 1958. aasta aruandes. Aleksander Kuuma väljasõidutoimi- 
kus on 1966. aasta oktoobris koostatud dokumendis teda nimetatud 
kui KGB 2. osakonna 3. jaoskonna agenti, 1971 on tema välissõidust 
olnud huvitatud KGB 5. osakonna 4. jaoskond. Kuid Aleksander 
Kuuma ja KGB suhe jääb vastuoluliseks, sest 1979. aasta septembris 
on KGB 5. osakond tema Rootsi sõidu taotluse tagasi lükanud “seoses 
tema fanatismiga”. ERAF SM, f.136, 5.80, 1.6, 37, 177. 

ja SAMON, Vladimir Vladimiri p, sündinud 1930. aastal, parteitu, 
keskharidusega, ENSV Rahvamajandusnõukogu Ehitusmaterjalide 
Valitsuse Katsetehase laborant, elab Tallinna linnas. 


JÜRISSON, V. ja SAMON. V. formulartoimikud seati sisse 1957. 
aasta jaanuaris ja mais agentuurandmete ja “NN” materjalide alusel, 
mis kinnitasid seda, et 1955. aasta aprillis käisid nad Leningradi 
linnas, kus nad kohtusid Soome spordidelegatsiooni kolme liikmega. 
Kohtumine leidis aset ühes veinipoes, selle käigus andis Soome 
delegatsiooni üks kindlaks tegemata liige JÜRISSONILE üle väikese 
paki, mille sisu on teadmata. 

Pärast seda, kui JÜRISSON ja SAMON olid käinud Leningradis ja 
kohtunud seal välismaalastega, tekkisid neil rahalised vahendid. 
JÜRISSON ostis endale sõiduauto “Moskvitš” ja hakkas ehitama 
isiklikku suvilat. 

SAMON ostis oma korterisse mööbli, televiisori, vaipu ja muud 
suure summa raha eest (agendi “Karl” andmetel väidetavalt 21 000 
rubla eest). 

JÜRISSONIL oli alguses mootorratas ja siis auto, koos 
SAMONIGA hakkasid nad sageli ekskursiooni sildi all mööda 
vabariigi territooriumi ringi sõitma, eriti piiriäärsetes piirkondades. 

Samal aastal omandas SAMON metallpaadi kandejõuga 400 kg, 
mida ta vajavat lõbusõitude korraldamiseks merel marsruudil 
Haapsalu — Pärnu — Riia. SAMON otsis võimalust hankida selle paadi 
jaoks võimas mootor. 

Agentuuri kaudu tehti samuti kindlaks, et SAMON oli teinud 
fotokoopia Eesti NSV kaardist, millele olid kantud kõik asustatud 
punktid ja maanteed koos vastava kilometraažiga. Vajadust niisuguse 
kaardi järele seletas SAMON sellega, et seda olevat hea kasutada jahil 
käimiseks ja autojuhtidel, kellele ta müüvat kaarti hinnaga 100 rubla 
eksemplar, kui aga meie agent “Karl” palus müüa talle kaart, keeldus 
SAMON seda erinevatel ettekäänetel tegemast. 

JÜRISSONI ja SAMONI läbitöötamist agentuuri kaudu jätkates 
tehti kindlaks, et nad on vaenulikult meelestatud ENSVs valitseva 
riikliku ja poliitilise korra vastu. Oma suhtlusringkonnas väljendavad 
nad kodanlik-natsionalistlikke ja nõukogudevastaseid meeleolusid. 

1957. aasta septembris-oktoobris taotles SAMON aktiivselt töö- 
kohta kalapüügilaeval, mis käib Atlandi ookeanil, ja pääsemist 
raadiooperaatorite kursustele ENSV Rahvamajandusnõukogu Heerin- 
gapüügi Valitsuse kaudu. Sealjuures tundis ta huvi, kas on võimalik 
laeva kapitalistlike riikide sadamates viibimise ajal maale minna. 

Võttes arvesse SAMONI kohta olemasolevaid materjale ja tema 
halba läbisaamist perekonnaga, keelduti teda sellele töökohale 
lubamast. 1957. aasta novembrikuul tehti agendi “Karl” kaudu kind- 
laks, et kui SAMON töötas 1953. aastal trusti “Meliovzrõv” brigadiri 
ja laomehena, riisus ta 100 lõhkelaengut (ligikaudu 20 kilogrammi 
ammoniiti) ja müüris need oma aida kiviseina sisse, ta säilitab neid 
käesoleva ajani. 

Nende andmete kontrollimisel tuvastati, et trustis “Meliovzrõv” 
töötades oli SAMONIL tõesti võimalik neid riisuda. 

JÜRISSON, Viktori vend 


JÜRISSON, Aleksander, sündinud 1913. aastal, teoloogiamagister, 
elab New Yorgis ja teenib vaimulikuna õigeusu kirikus. 


Suure Isamaasõja ajal teenis JÜRISSON, A. Saksa sõjaväe SS- 
vägedes Scharführeri auastmes ja võttis aktiivselt osa fašistide 
kuritegudest Nõukogude kodanike kallal. 1943. aastal suunasid Saksa 
väed ta tööle Eesti apostliku õigeusu metropoliitkonna sekretärina, 
faktiliselt juhtis ja suunas ta selle tegevust. 

JÜRISSON, kes elab välismaal, esitati 1954. aastal mõjukate 
emigrantlike ringkondade poolt Eesti Välismaise Õigeusu Kiriku 
hooldajaks. 

SAMON, Vladimiri onu SAMON, Sergius, õigeusu kiriku vaimu- 
lik, elab käesoleval ajal USAs. Minevikus oli SAMON, Sergius 
Kaitseliidu kodanlik-natsionalistliku organisatsiooni liige, ta emigree- 
rus 1944. aastal koos JÜRISSON, Aleksandri ja teiste vaimulikega 
välismaale. 

1957. aasta augustikuul seadis SAMON, Sergius sisse kirjavahe- 
tuse agendiga “Karl”, mida me kasutame selleks, et korraldada “Karli” 
lähem suhtlemine SAMON, Vladimiri ja JÜRISSON, Viktoriga. 

JÜRISSONI ja SAMONI formulartoimikute alusel töötavad käes- 
oleval ajal agendid “Karl” ja “Peeter”, kelle kaudu selgitatakse välja 
tunnistajaid, et SAMONI vaenulikku tegevust dokumenteerida ja ta 
seejärel arreteerida. ”° 

1957. aastal rakendatud meetmete tulemusel on saadud andmeid, 
mis annavad tunnistust sellest, et kinnipidamiskohtadest tagasi tulnud 
Jehovistid on oma tegevust aktiviseerinud. 

“Piibliuurijate” sekti 6 kõige aktiivsema tegelase kohta on avatud 
formulartoimikud ja neid on hakatud läbi töötama, nende seas on: 


15 Tõenäoliselt KGB Samonit siiski ei arreteerinud, vähemalt puudu- 
vad selle kohta arhiiviandmed. Viktori Jürissoni jälgimist kirjeldatakse 
ka ENSV KGB 4. osakonna 1958. aasta aruandes. 

MIGASTO, Alma Hansu t, sündinud 1914. aastal, keskharidusega, 
28. aprillil 1951. aastal oli NSVL RJM Erinõupidamine talle 
mõistnud VNFSV KrK paragrahvide 58-10 lõike 2 ja 58-11 järgi 
10 aastat parandusliku töö laagrit, linna täitevkomitee tööstus- 
kombinaadi õmbleja, elab Tallinna linnas. 

SUSI, Hugo Villemi p, sündinud 1921. aastal, keskharidusega, 28. 
aprillil 1951. aastal oli NSVL RJM Erinõupidamine mõistnud talle 
VNFSV KrK paragrahvide 58-10 lõike 2 ja 58-11 järgi 10 aastat 
parandusliku töö laagrit, töötab sanatooriumis “Pühajärve” kütjana, 
elab Otepää rajooni Pühajärve külanõukogus. 

TOOM, Lembit Jaani p, sündinud 1924. aastal, 6-klassilise haridu- 
sega, 28. aprillil 1951. aastal oli NSVL RJM Erinõupidamine 
mõistnud talle VNFSV KrK paragrahvide 58-10 lõike 2 ja 58-11 
järgi 10 aastat parandusliku töö laagrit, töötab turbatööstuses 
“Lehtse” lukksepana, elab Tapa rajooni Lehtse külanõukogus. 
LEEK, Helmi Samueli t, sündinud 1908. aastal, 4-klassilise haridu- 
sega, 28. aprillil 1951. aastal oli NSVL RJM Erinõupidamine 
mõistnud talle VNFSV KrK paragrahvide 58-10 lõik 2 ja 58-11 
järgi 10 aastat parandusliku töö laagrit, töötab Tartu linnas poliklii- 
niku sanitarina. 

KRIIBI, Leonhard Jaani p, sündinud 1916. aastal, 2-klassilise 
haridusega, 9. juunil 1951. aastal mõistis NSVL RJM Erinõupida- 
mine talle VNFSV KrK paragrahvide 58-10 lõik 2 ja 58-11 järgi 10 
aastat parandusliku töö laagrit, ajutiselt ei tööta kuskil, elab Valga 
linnas. 

KRIIBI, Lucia Augusti t, sündinud 1925. aastal, 6-klassilise 
haridusega, 9. juunil 1951. aastal oli NSVL RJM Erinõupidamine 
mõistnud talle VNFSV KrK paragrahvide 58-10 lõik 2 ja 58-11 
järgi 10 aastat parandusliku töö laagrit, koduperenaine, elab Valga 
linnas. 


Loetletud inimeste kohta on saadud agentuurandmeid, mis annavad 
tunnistust sellest, et nad on pärast kinnipidamiskohtadest Eesti 
NSVsse tagasipöördumist taas alustanud oma illegaalset jehovistlikku 
tegevust: organiseerinud illegaalseid jehovistlikke kogunemisi erakor- 
terites, loonud sidemeid samausulistega NSVLi teistes vabariikides, 
hoidnud kõrvale partei ja Nõukogude valitsuse poolt läbiviidavatest 
ühiskondlik-poliitilistest üritustest, kirjutanud käsitsi ümber nõuko- 
gudevastase iseloomuga nõukogudevastaseid jehovistlikke traktaate ja 
levitanud neid oma usukaaslaste hulgas. 

Jehovist TOOM, Lembit on seadnud sisse kirjavahetuse jehovist- 
liku “sfääri”"? juhi BOKATŠIGA, kes elab Taga-Karpaatia oblastis, 
ja saatnud talle šifreeritud aruande läbiviidud illegaalse töö kohta. 
Koos aruandega saatis ta BOKATŠILE ka skeemi marsruudist, mille 
järgi sidemees saaks tema juurde sõita. 

Nagu on kindlaks tehtud, käisid 1957. aasta septembris-oktoobris 
Eesti NSVs sidemete loomiseks tõepoolest UNSV. Taga-Karpaatia 
oblastist jehovist DZJANKO, Ivan Juri p, sündinud 1927. aastal, ning 
Krasnojarski kraist sektant JERMOŠKIN, Karp Pjotri p, sündinud 
1889. aastal Taga-Karpaatia oblastis. 

Jehovistide läbitöötamise aktiviseerimiseks on aruandeperioodil 
värvatud agendid “Lühis”, “Agva”, “Liiv”, “Igolkin” ning on taastatud 
side agendiga “Romanova”, kes tuli tagasi eriasumiselt, kuhu ta oli 
Jehovistina välja saadetud. 

Selleks et lülitada jehovistide läbitöötamisse uut agentuuri, uurime 
võimalust värvata Tomski oblastis eriasumisel viibiv jehovist Tuiman, 
vabastada ta seejärel eriasumiselt ja tuua tagasi elama Eesti NSVsse. 

Ühtlasi valmistatakse “lääne ringkonna illegaalse komitee” kaudu 
Eesti jehovistlikku põrandaalusesse sisseimbumiseks ette agenti 
“Maksim”, UNSV MN juures asuva RJK 4. valitsuse kontrollitud 
agentidel on võimalik teda mõjutada. 

Kogu agentuur- ja operatiivtöö, mida tehakse jehovistidega, on 
suunatud sellele, et dokumenteerida nende illegaalset tegevust, leida ja 
ära korjata nõukogudevastast kirjandust ning tõkestada võimalused 
sekti uusi isikuid kaasa tõmmata. 

Varem alustatud läbitöötamistest väärib tähelepanu formulartoimik 
Inglismaalt repatrieerunud STILL VERGI kohta. 


STILLVERK, Herbert-Leopold Jüri p, sündinud 1912. aastal 
Tallinna linnas, kõrgema teoloogilise haridusega, Pühavaimu luteri 
koguduse pastor Tallinna linnas. 


Formulartoimik STILLVERGI kui Inglismaalt repatrieerunu kohta 
on avatud 5. novembril 1949. aastal, teda kahtlustakse kuulumises 
Inglise luureorganitesse (üksikasjalikult on tema kohta teatatud 1956. 
aasta aruandes). A 

Aruandeperioodil pöörati STILLVERGI läbitöötamisel peatähe- 
lepanu sellele, et õppida tundma, millist laadi on tema suhted Soomes 


153 Venekeelses originaalis sõna — strefa, mis tähendab poola keeles 
vööde, vöönd, tsoon. 

154 Vt. Aruanded Riikliku Julgeoleku Komitee 2. ja 4. osakonna tööst 
1956. aastal..., 1k.107-108. 

elava AULIO, Almaga, sest nende elav kirjavahetus ja ilukirjanduse 
vastastikune vahetamine äratab kahtlusi, et neil on mingi kokkulepe. 

Nagu teatas NSVL MN juures asuva RJK 1. Peavalitsus 1957. 
aasta 17. juulil, on AULIO, Alma seotud Inglise luurega. 

NSV Liidu Relvastatud Jõudude Kindralstaabi 2. Peavalitsuse 
andmetel töötas AULIO, Alma endine mees AULIO, Heikki, 
sündinud 1907. aastal, rahvuselt soomlane, Soome sõjaväe Kindral- 
staabi salajases osakonnas “S” ja juhtis Balti vabariikide kaudu 
arendatavat luuretegevust Nõukogude Liidu vastu. Pärast seda, kui 
Nõukogude Liidu ja Soome vahel sõlmiti vaherahu, põgenes ta 
Rootsisse. 

1947. aasta agentuurandmetest on teada, et AULIO, Heikki oli 
Rootsis elades Inglise ja Ameerika luure agent. Luuretöö alal oli ta 
seotud endise Soome sõjaväeatašeega Rootsis kolonel STEVENIGA, 
kes tol ajal viibis Stockholmis, endise Soome sõjaväe Kindralstaabi 
luureosakonna ülema kolonel VALDENIGA ja Ameerika luure 
residendiga Skandinaavia maades TIKANDERIGA. 

Rootsist käis AULIO korduvalt illegaalselt Pori linnas (Soomes), 
kus elas tema naine AULIO, Alma (tal oli seal majatarvete kauplus), 
viimast kahtlustati samuti luuretegevuses Inglismaa kasuks. Tema 
kauplus olevat väidetavalt olnud Inglise luure konspiratiivkorter. 

1948. aastal oli AULIO Rootsis. Tema praegune asukoht on tead- 
mata. 

Ühes kirjas teatas AULIO STILLVERGILE, et tema endine mees 
on teist korda abiellunud lesega ja oma 3 last ära unustanud. 
STILLVERGI nõuandel astus AULIO, Alma Nõukogude — Soome 
Sõprusühingu Eesti sektsiooni liikmeks. Tal on häid tuttavaid 
diplomaatide hulgas ja ta ilmutab suurt huvi Soomet külastavate 
nõukogude turistide ja delegatsioonide vastu. 

1956. aastal käis AULIO rahupooldajate delegatsiooni koosseisus 
NSVLis ja leppis kirja teel STILLVERGIGA kokku, et kohtutakse kas 
Leningradis või Moskvas. “NN” andmetel valmistus STILLVERK 
sõitma Leningradi ajal, mil seal viibis AULIO, kuid teadmata põhjusel 
loobus ta sellest sõidust. 

Agendi “Saar” (AULIO sugulase) andmetel saadab AULIO, Alma 
sageli Eesti NSVsse kirju Soome Moskva saatkonna ametlike 
esindajatega ja turistidega, kes sõidavad Nõukogude Liitu. Kirja- 
vahetuses AULIOGA ning meie agentidega “Sarapuu” — ja 
“Tammur”'? suheldes avaldab STILLVERK rahulolematust Eesti 


5 Tallinna praostkonna praost ja Nõmme Rahu koguduse õpetaja 
Georg Voldemar Klaus. ERAF SM, f.131, n.1, s.211, 1.286. 

NSV. valitseva olukorraga ja oma kahtlusi nõukogude teaduse ja 
tehnika edusammudes. 

Agendi “Tammur” andmetel käis 1957. aasta augustis Soomest 
Tallinna linnas AULIO, Alma 8-aastane tütar AULIO, Ailo, ta võttis 
osa STILLVERGI sünnipäeva tähistamisest koos “Tammuri” ja oma 
tädi REIAL, Hildaga (alampolkovniku, Kohtla-Järve linna sõjakomis- 
sari naine). 

“PK” meetmete ja agendi “Sarapuu” kaudu saadi andmeid selle 
kohta, et STILLVERK saatis 1957. aastal suure hulga prantsuse ja 
inglise keeles kirjutatud kirju Aasia ja Aafrika maade noorsoo- 
organisatsioonidele. Nendes kirjades palus ta noorsoo-organisatsioo- 
nide juhtidel temaga kirjavahetusse astuda ja soovis vahetada post- 
marke. 

Vestluses sellesama agendiga “Sarapuu” jutustas STILLVERK 24. 
novembril 1957. aastal, et 20 välismaale saadetud kirjast sai ta vastuse 
ainult ühele kirjale neegrilt Prantsusmaa kolooniast Lõuna-Aafrikas. 

Selleks et tundma õppida, kuidas STILLVERK käitub oma side- 
metega suhtlemisel, korraldasime me 1957. aastal tema töökohas 
(kiriku juures asuvas töökabinetis) meetme “Ekstra”, kuid me ei 
saanud materjale, mis oleksid operatiivset huvi pakkunud. Uuriti ka 
võimalust paigutada litera “N” seade STILLVERGI isiklikku ühe 
korteriga majja, kuid tehnilistel põhjustel osutus see abinõu võima- 
tuks. 

Et agentide “Tammur” ja “Sarapuu” andmeid kontrollida, söödeti 
STILLVERGILE ette agent “Sulg”, kes tutvus edukalt STILLVERGI- 
GA, on temaga sõbralikes suhetes ja jätkab tema usalduse võitmist. 

STILLVERKI töötatakse läbi selles suunas, et avastada, kas ta võib 
olla seotud välismaa luureorganitega. Sel eesmärgil uurime me 
võimalust paigutada litera “/Y” seade tema töökohta (kiriku juures 
asuvasse kabineti), kus ta oma sidemetega kohtub ja vestleb. Peale 
selle on võetud meetmeid kontrollitud agendi väljavalimiseks, kes 
lülitatakse Soome sõitva turismirühma koosseisu ja söödetakse ette 
Helsingis elavale AULIO, Almale.'° 

Seisuga 1958. aasta 1. jaanuar on ENSVsse eriasumise kohtadest 
tagasi tulnud 250 aktiivset kirikutegelast ja sektanti. 

Selleks, et õppida tundma nende käitumist ja avastada nende 
võimalik vaenulik tegevus, on kirikutegelaste ja sektantide läbitöö- 
tamisse lülitatud 118 agenti. Selsamal eesmärgil värvati 1957. aastal 
28 agenti, neist 12 RJK rajooniaparaatide poolt. Parandusliku töö 


1° Stillvergi edasist jälgimist kirjeldatakse ENSV KGB 4. osakonna 
1958. aasta aruandes. 

laagrist tagasi tulnud jehovistide seast värvati üks agent “Agva”, kahe 
eriasumiselt tagasi tulnud agendiga on loodud side. 

Sellesse kategooriasse kuuluvate isikute kohta on sisse seatud 7 
formulartoimikut ja arhiivist välja toodud 6 formulartoimikut. 

Agentuuri abil tehtud töö käigus on saadud andmeid, mis annavad 
tunnistust, et mõned parandusliku töö laagritest tagasi tulnud kiriku- 
tegelastest ja sektantidest autoriteedid on oma vaenulikku tegevust 
aktiviseerinud. 

Näiteks sekti “Kristuses Ühinemise Liit” endine aktiivne liige 
ORAV, Meeta sõitis pärast laagrist vabanemist Ukrainasse, kus taastas 
sidemed oma usukaaslastega ja aktiviseeris nende tegevust. ”” 

Saabunud ENSVsse, asus ORAV elama Kiviõli rajooni Viru- 
Nigula asulasse, ta ei tööta seniajani kusagil, vaid sõidab mööda vaba- 
riigi territooriumi ringi ja propageerib sektantlikku usuõpetust oma 
usukaaslaste seas sel teel, et korraldab illegaalseid kogunemisi ja 
levitab sektantlikku kirjandust. 

Peale selle peab ORAV kirjavahetust Rootsis elava valgeemigrandi 
SMIRNOV, Mihhailiga, kes on liige “Briti misjoniühingus venelaste 
jaoks”, ning informeerib teda “liidu” liikmete poolt tehtud sektant- 
likust tööst. 

Et välja selgitada, mis laadi on ORAVA sidemed SMIRNOVIGA, 
on tema kirjavahetus allutatud “PK”-le ning otsitakse võimalust sööta 
talle ette agent, kellele luuakse legend, et ta on käinud Rootsis või 
vajaduse korral organiseeritakse selline sõit. 

Jõhvi rajooni Iisaku asula luteri kiriku pastor KULJUS, Voldemar, 
kes on kinnipidamiskohast tagasi tulnud ja keda me formulartoimiku 
alusel läbi töötame, koondab agentuuri andmetel enda ümber isikuid, 
kes on vaenulikult meelestatud ENSV olemasoleva riigikorra vastu, 
ning arutab nendega kohtudes nõukogude tegelikkuse üle vaenulikelt 
seisukohtadelt. 

Agendi “Jüri”'* andmetel, kes perioodiliselt välismaal käib, ning 
emigrantliku ajakirjanduse ja “PK” materjalide alusel on teada, et 
kapitalistlikes riikides elavad emigreerunud eesti pastorid ilmutavad 
suurt huvi kinnipidamiskohtadest tagasi tulnud kirikutegelastest ja 
sektantidest autoriteetide vastu ning püüavad mõnedega nendest side- 
meid taastada. 


157 Meeta Orav vahistati 22. veebruaril 1948, 12. juunil 1948 mõistis 
MGB Erinõupidamine ta 10 aastaks vangilaagrisse, kust Orav 25. 
aprillil 1956 vabanes. 

'$ Eesti Evangeelse Luterliku Kiriku peapiiskop Jaan Kiivit (1906- 
1971). 

Vabariigis kujunenud operatiivset olukorda arvestades on töös 
agentuuriga peamist tähelepanu pööratud jehovistide, metodistide ja 
luterlaste läbitöötamisele, eriti just nende läbitöötamisele, kes on 
kinnipidamiskohtadest tagasi tulnud. 

Agentuur- ja operatiivtöö sellel alal on toimunud ja toimub järg- 
mistes suundades: 

a) kirikutegelaste ja sektantide vaenuliku tegevuse avastamine ja 
dokumenteerimine, samuti ka nende poolt vabariigi elanikkonnale 
avaldatava religioosse mõju vähendamine; 

b) nende illegaalsete kanalite väljaselgitamine, mille kaudu kiriku- 
tegelaste ja sektantide hulka kuuluv nõukogudevastane element peab 
sidet välismaal asuvate kiriklike emigrantlike natsionalistlike ühen- 
duste esindajatega; 

c) kirikutegelaste hulgast kvalifitseeritud agentuuri väljavalimine ja 
ettevalmistamine, et nad välismaale toimetada ning emigrantlikele 
organisatsioonidele ja keskustele ette sööta. 


OPERATIIVARVESTUSTE LIIKUMINE 


Kokku on RJK organite poolt 4. osakonna liinis arreteerimise teel 
realiseeritud 32 operatiivarvestuse toimikut. Sealhulgas: 


agentuurtoimikuid 1 kahe inimese kohta 
formulartoimikuid 8 

jälitustoimikuid 15 (sh 9 anonüümide jälitustoim.) 
esialgse operatiivkontrolli toimi- 8 

kuid 

Aruandeperioodil on uuesti avatud: 


Arvestuse värving 4. osak. poolt Rajoonide 4. osak. poolt RJK aparaadi poolt 4. osak. liinis 
Agentuur | Formul. | Jälitus Oper. Agentuur | Formul. | Jälitus Oper. Agentuur | Formul. | Jälitus Oper. 
toim. toim. toim. kontr. toim. toim. toim. kontr. toim. toim. toim. kontr. 
toim. toim. toim. 
Inglise luure agendid PA SR A a i i pa 1 a s GE a 
Väljaselgitamisel oleva = 1 1 1 
luure agendid 
Eesti natsionalistid 1/4 16 1 50 E 8 8 1/2 30 1 37 
Juudi natsionalistid 1 
Terrorikavatsus 5 2 
Kodumaa reetmine AN — 3 AN 
Sakslaste käsilased = 5 3 1 — 3 = 9 
Reetmiskavatsused 5 — 3 i 6 — 2 — — 
Kahtlustatakse kuulu- 3 11 
mises n/v organisats. 
N/V agitatsioon 4 1 6 
N/y lendlehtede valmis- 1/2. — — 13 1 4 
tamine ja levitamine 
N/v kirikutegleased 3 
N/y sektandid 1/3 1 — 2 4. = 3 
KOKKU: 3/9 18 4 83 = 16 3 19 1/2 39 1 76 


Operatiivarvestuse toimikute alusel rakendatud agentuur- ja operatiivmeetmete tulemusena on 1957. aastal materjalidesse selgust toodud ja 252 toimikut, 
mis ei paku huvi, on lõpetatud: 


Arvestuse värving 4. osak. poolt Rajoonide 4. osak. poolt RJK aparaadi poolt 4. osak. liinis 
Agentuur | Formul. | Jälitus Oper. Agentuur | Formul. | Jälitus Oper. Agentuur | Formul. | Jälitus Oper. 
toim. toim. toim. kontr. toim. toim. toim. kontr. toim toim. toim. kontr. 
toim. toim. toim. 
Ameerika luure agendid — A — = 5 A a pa E EEs ES a 
Inglise luure agendid i 1 1 - 1 
Saksa uure agendid a AA s JA — 1 — 1 a A ea AO 
Väljaselgitamisel oleva 4 
luure agentuur 
SD ametlikud kaastööli- 11 = — 1 — — 
sed 
Eesti natsionalistid A 4. — 98 NINE 1 — 6 — 7 A 44 
Juudi natsionalistid JR — = 2 jt lll = at — pl JA a 
Menševikud sd ad ts ad A JA —— 1 A 1 —— i 
Poliit. banditism ja E 1 ja 3 e 1 5 5 aaa E 1 E 
bandiitide abistajad 
Terrorikavatsus < JI ds t = — — 2 — — — 3 
Sakslaste käsilased tl s a 4 a 3 11 16 — 35 — 23 
Reetmiskavatsus Aa Fn A MES Kai PE PESA 3 ja A Päslk 1 
NW agitatsioon i 1 E = ja PAE t a IS 2 PS — 
N/y lendlehtede valmis- —/1 = — 6 3 
tamine ja levitamine 
N/v kirikutegelased A s PG PEA hi a 1 SN t 1 s 2 
N/v sektandid 1/9 2 — 2 3 2 - 1 E 3 — 2 
N/v luteri vaimulikud 2 = — 1 
KOKKU: 1/10 10 ES 112 — 11 28 40 — 50 1 78 


1958. aasta 1. jaanuari seisuga on arvel: 


Arvestuse värving 4. osak. poolt Rajoonide 4. osak. poolt RJK aparaadi poolt 4. osak. liinis 
Agentuur | Formul | Jälitus Oper Agentuur | Formul | Jälitus Oper Agentuur | Formul | Jälitus Oper 
toim toim toim kontr toim toim toim kontr toim toim toim kontr 
toim toim toim 
Inglise luure agendid ASE 4 PA A pe 1 1 1 Slut e ASE JAA 
Soome luure agendid a i LES 1 A 
Rootsi luure agendid = 4 ja M — 1 3 i E pa ja — 
Saksa luure agendid — 2 5 
Prantsuse luure agendid 1 — e 
Jaapani luure agendid — — EE i al 1 = i Mk ui A — 
Väljaselgitamisel olevad e 2 — — — 4 A 2 s 3 = 1 
spioonid 
SD ametlikud kaastööli- JAA JA 2 Pa ls 3 55 — EI 1 a A 
sed 
Kuuluvad välismaa a — — A TASE at 1 — a 
n/v organisatsioonidesse 
Eesti natsionalistid 1/4 32 UNE 18 e 17 1 8 1/2 58 5 33 
Leedu natsionalistid s Ls is ua Es 1 M — — 1 — — 
Juudi natsionalistid ANN E E pa js 3 i — 1 SS — 
Terrorikavatsus A — — EGA LS na —— — E 1 — s 
Kodumaa reetmine a — 1 M 5 NS 1 M — 1 — = 
Reetmiskavatsus 5 — 5 — 2 E 1 — 1 
Sakslaste käsilased — 3 1 = — 29 44 3 — 52 6 6 
Poliit. banditism — 5 2 — — 2 6 1 
N/V agitatsioon — 3 — 1 1 — 3 — 4. 
N/v dokum. 5 1 5 
valmistamine 
N/y sektandid 1/3 6 — — — 2 18 — — 
N/v luterlased 4 4 SI i 
N/v katoliiklased 1 — — 
Kohalik terror 3 
Kodanliku Eesti luure 1 
agendid 


Sionistid 4 
Trotskistid 1 
Menševikud M 3 — — 
NW kirikutegelased i 1 
KOKKU: 217 65 4 29 = 17 110 18 1/2 149 17 54 


(Kõige suuremat huvi pakkuvate agentuursete läbitöötamiste andmed on esitatud vastavates alajaotustest ning neist on teatatud ka perioodilises 
aruandluses.) 


VÄLISMAAL ASUVATE NÕUKOGUDEVASTASTE EESTI 
NATSIONALISTLIKE KESKUSTE JA ORGANISATSIOONIDE 
VASTU SUUNATUD ABINÕUD 


1957. aastal on Eesti NSV Ministrite Nõukogu juures asuva RJK 4. 
osakond ellu viinud mõned üritused, mille eesmärgiks oli üle võtta 
välismaal asuvate nõukogudevastaste eesti natsionalistlike keskuste 
illegaalsed sidekanalid kodanlike natsionalistidega Eestis. 

1. Augustis saatis 4. osakond turismirühma koosseisus Rootsisse 
“Mediku”.'° Rootsis viibides lõi “Medik” kontakti MIHKELSON, 
Johannesega, kes on nõukogudevastaste eesti natsionalistlike keskuste 
Eesti Rahvusnõukogu ja Eesti Rahvuskomitee juhatuse liige. 

MIHKELSON korraldas omal algatusel “Medikule” mitmeid 
kohtumisi Eesti Rahvusnõukogu esimehe REI, Augustiga ja teiste 
selle nõukogu liikmete KOMPUSE, MÄELO ja KOLGIGA. 

“Medik” sai nimetatud isikutega suheldes ja vesteldes laialdast 
informatsiooni emigrantliku “valitsuse” kohta, mida juhib REI, ning 
Eesti Rahvusnõukogu seisundi ja tegevuse kohta. 

Muuhulgas jutustas MIHKELSON, et Stockholmis on viiest eesti 
rahvusest inimesest koosnev rühm, niinimetatud “Haid”, kes tegeleb 


12 Võimalik, et “Medik” on varasem KGB vastuluureosakonna agent 
Valentin Poljakov, keda KGB-l oli plaanis juba 1955. aastal 
illegaalselt Rootsi toimetada. Vrdl. Aruanne Riikliku Julgeoleku 
Komitee 2. vastuluureosakonna tööst 1954-1955 /Ad Fontes 2/. 
Tallinn, 1997, 1k.73-74; Aruanne Riikliku Julgeoleku Komitee 2. 
vastuluureosakonna tööst 1955. aastal /Ad Fontes 4/. Tallinn, 1998, 
1k.10-11. 

'90 Johannes Mihkelson (1907-1992), eesti juhtiv sotsiaaldemokraat ja 
ametühingutegelane. Alates 1931 Eestimaa Tööliste Keskliidu organi- 
saator, kes arendas sidemeid ka Põhjamaade ametühinguliikumistega. 
1943 lõpetas Tartu ülikooli õigusteaduskonna. 1944 põgenes Rootsi, 
kus aastatel 1945-1953 oli ametis Rootsi Tööturu valitsuses, aidates 
kaasa, et eestlased paigutataks tööle võrdsetel alustel rootslastega. Üks 
Eesti Sotsialistliku Partei välismaa koondise asutajaid, kes viis selle ka 
Sotsialistliku Internatsionaali liikmeks ning hoidis niimoodi sellel 
foorumil pidevalt üleval ka okupeeritud Eesti küsimust. Mihkelson oli 
aktiivselt tegev mitmetes pagulasorganisatsioonides: ta oli Eesti 
Rahvusnõukogu ja selle väliskomitee esimees, Eesti Rahvusfondi ja 
Eesti Komitee juhatusliige ja hiljem abiesimees. Ta oli ka enda asuta- 
tud sotsiaaldemokraatliku ajakirja Side peatoimetaja ja juhtkirjanik. 

emigrantliku keskuse ülesandel sellega, et kallutab eesti turiste 
kodumaa reetmise teele. 

“Medik” jälgis isiklikult, kuidas see “viisik” püüdis Stockholmis 
agendi juuresolekul eesti turistidega kontakti luua. Nad kutsusid eesti 
turiste (naisi) koos nendega autodel restorani sõitma ja püüdsid 
alustada juttu kõikvõimalikel teemadel, kuid turistid vältisid seda, sest 
saatkonna sekretär oli neid varakult hoiatanud selle “viisiku” ees- 
märkide suhtes.'°' 

MIHKELSON korraldas 11. augustil omal algatusel Stockholmis 
“Mediku” kohtumise kellegi FELDTIGA, keda agendile esitleti 
MIHKELSONI seltsimehena sotsialistlikust parteist ja kes väidetavalt 
elavat Zürichi linnas (Šveits). MIHKELSON hoiatas “Medikut”, et 
kohtumine tema “parteikaaslasega” jääks saladusse. 

FELDT hoiatas agenti kohe jutuajamise alguses, et tal ei olevat 
tegemist luureorganitega ja et nende vestlus ei olevat luureise- 
loomuga, kuid teda huvitavat mõned Eesti NSV majandusliku 
olukorra küsimused. Agendi jutuajamine FELDTIGA kestis ligikaudu 
45 minutit ega saanud vajalikus suunas välja areneda, sest “Medik” 
kiirustas turistide kogunemiskohta. 

FELDT väljendas kahetsust, et ta polnud “Medikuga” varem teda 
huvitavates küsimustes vestelda saanud, ning ütles lõpetuseks, et 
loodab ja on veendunud, et niisugused jutuajamised leiavad nende 
vahel aset tulevikus ning pakkus agendile 50 dollarit isiklikeks 
vajadusteks. Agent hoidus pakutud raha vastu võtmast, viidates 
sellele, et tema Rootsis viibimise aeg on juba läbi ja raha tal vaja ei 
ole. 

Kui FELDT oli lahkunud, tegi MIHKELSON “Medikule” ette- 
paneku, et viimane leiaks võimaluse tulla taas välismaale ega hooliks 
mis tahes kulutustest, kas või altkäemaksu andmisest tuusiku 
hankimise eest. 

MIHKELSON kinnitas agendile, et kui tal õnnestub näiteks Soome 
tulla, siis niipea, kui ta selle kohta teate saab, tuleb ta sinna kohtuma. 
Edaspidiste kontaktide korraldamise “Medikuga” võttis MIHKEL- 


'61 Tõenäoliselt oli selleks hoiatajaks Nõukogude Liidu saatkonna 
Rootsis teine sekretär Enno-Lembit Mikkelsaar (1921-1979), kes 
töötas sellel ametikohal 1957. aasta aprillist kuni 1960. aasta augus- 
tini. Mikkelsaar oli tegelikult KGB tegutseva reservi ohvitser, kelle 
koostöö julgeolekuorganitega oli alanud juba 1941. aasta kevadsuvel. 
Nagu mitmete teiste KGB tegutseva reservi ohvitseride puhul, 
kajastub Mikkelsaare KGB karjäär tema parteitoimikus vaid mini- 
maalselt. ERAF, f.1, n.6, 5.4586. 

SON enda peale, teatades, et leiab ise võimalused ja vahendid 
agendiga sidepidamiseks, vältides vastastikust kirjavahetust, sest tema 
sõnul olevat kirjavahetus ohtlik. 

Et “Medik” pidi Stockholmi linna hotellis kojusõiduks asju 
pakkima kiirustades, oli ta oma sõnutsi mõned oma asjad sinna 
unustanud. Ta teatas sellest telefoni teel MIHKELSONILE ja palus 
saata need asjad posti teel Tallinna linna. 

Septembri alguses tuli Rootsist “Mediku” aadressil kiri PETT, 
Helmilt, kes teatas, et “Mediku” asjad on talle postiga välja saadetud. 
Samas kirjas annab PETT “Medikule” edasi MIHKELSONI tervitu- 
sed. Mõni päev pärast kirja sai “Medik” kätte ka postipaki. Kui pakk 
avati, leiti sealt peale “Mediku” asjade ka ülikonna jagu kangast. 

17. septembril sai Tallinna “PK” punkt kätte MIHKELSONILT 
“Mediku” aadressil tulnud kirja. Selle kirja oli keegi Rootsist kaasa 
toonud ja Tallinnas postkasti lasknud. Selles kirjas teatab MIHKEL- 
SON “Medikule”, et kõik asjad, mis ta maha oli unustanud, on talle 
posti teel välja saadetud ja peale tema asjade on pakis agendile 
kingituseks tükk kangast ülikonna jaoks. Seejärel hoiatab 
MIHKELSON kirjas agenti, et ta oleks väga ettevaatlik, kui ta temaga 
telefoni või kirja teel sidet peab. 

Isiku tagaotsimiseks, kes oli MIHKELSONI kirja Tallinnas “Medi- 
ku” aadressil posti pannud, korjati ENSV MN juures asuva RJK 6. 
eriosakonna kaudu ära see kirikorrespondents, mis oli kirjutatud 
samasuguse käekirjaga nagu “Mediku” aadress MIHKELSONI kirja 
ümbrikul. 

6. detsembril 1957. aastal pidas Tallinna “PK” punkt kinni Tallin- 
nast tuleva dokumendi, mille käekiri oli väga sarnane selle käekirjaga, 
millega oli kirjutatud aadress “Medikule” saadetud kirja ümbrikul. 

Rakendatud meetmete abil tehti kindlaks, et kinni peetud 
dokumendi autoriks on 


ROONDLA, Uno Karli p, sündinud 1926. aastal, eestlane, parteitu, 
keskharidusega, elab Tallinna linnas. 


Järgnevalt tehtud graafiline ekspertiis kinnitas, et “Mediku” 
aadressi MIHKELSONI kirja ümbrikule oli kirjutanud ROONDLA. 

Kontrollimisel selgus, et 1943. aastal asus ROONDLA tööle 
Tallinna linna sandarmeerias. Sama aasta septembris deserteeris ta 
töölt ja oli seejärel põranda all. 1943. aasta oktoobris põgenes 
illegaalselt Eestist Soome, kus astus vabatahtlikult teenima Soome 
mereväkke. 1944. aasta juunis deserteeris mereväeteenistusest, kuid 
peeti hiljem kinni ja Soome sõjakohus mõistis ta süüdi. 

1944. aasta novembris vabastati ROONDLA vangistusest ja anti 
üle Nõukogude Kontrollkomisjoni käsutusse. 

1945. aasta augustis deserteeris ROONDLA Nõukogude armee 
ehituspataljonist, läks põranda alla ja varjas end väidetavalt oma ema 
juures Kilingi-Nõmme rajoonis, 1955. aasta juulis riikliku julgeoleku 
organid legaliseerisid ta ja seejärel tuli ta elama Tallinna linna. 
Käesoleval ajal ROONDLAL alalist töökohta ei ole, ta annab infor- 
matsiooni raadioinformatsiooni valitsuse päevauudiste toimetusele. 

RJK 6. eriosakonna andmetel vahetas ROONDLA 1957. aasta 
septembris ja oktoobris elukondlikku laadi kirju Soomes elavate 
SALONEN, Kalle ja HANESAARE, Erkkiga, kes viibisid kuni 17. 
septembrini Tallinnas, esimene ametiühingute delegatsiooni ja teine 
kergejõustiklaste rühma koosseisus. 

On alust arvata, et MIHKELSONI kirja “Mediku” jaoks tõi 
Tallinna keegi Soome delegatsiooni liikmetest. 

Sellesama oletuse pakkus “Medikule” välja ka Tallinna linnas elav 
MIHKELSONI endine elukaaslane VESLEI, Fanny. Kohtumisel 
VESLEIGA 26. septembril 1957. aastal rääkis “Medik” muuhulgas ka 
kirjast, mille ta oli MIHKELSONILT saanud. VESLEIL avaldas sel 
puhul arvamust, et selle kirja olid nähtavasti kaasa toonud Soome 
ametiühingute delegatsiooni liikmed. Tolsamal korral rääkis VESLEI 
“Medikule”, et ta oli kohtunud selle delegatsiooni juhi JÄRVELA, 
Kaarlo Olaviga, viimane on NSVL MN juures asuva RJK 1. 
Peavalitsuse kontrollimata andmetel seotud Ameerika luurega ja tal oli 
Eestis täita ülesanne. 

Kui “Medik” kohtus VESLEIGA 16. detsembril, jutustas viimane 
agendile, et ta oli septembrikuus JÄRVELAÄ ettepanekul külastanud 
viimast Tallinna linnas hotellis “Palace”, seal oli ta kohanud üht 
tundmatut noort meest, kes järgmisel päeval oli külastanud VESLEID 
tema elukohas ja andnud talle edasi JÄRVELÄ visiitkaardi. VESLEI 
sõnul olevat see noor mees talle öelnud, et ta on Eesti Raadio 
mittekoosseisuline kaastööline. Mõni aeg hiljem oli see tundmatu jälle 
VESLEID külastanud ja tundud huvi, kas viimane on Soome 
kirjutanud. 

Kõigi materjalide analüüs annab alust eeldada, et MIHKELSONI 
“Medikule” adresseeritud kirja tõi Tallinnasse JÄRVELÄA, Kaarlo 


'°2 Uno Roondla elukäiku Teise maailmasõja aastatel ja tema legali- 
seerumist kirjeldatakse lähemalt Kilingi-Nõmme rajooni operatiiv- 
voliniku vanemleitnant Agarkovi 12. juulil 1955 koostatud kiirteates. 
ERAF SM, f.131, n.1, s.326, 1.117-119. 

Olavi, aadressi ümbrikule aga kirjutas ROONDLA, Uno, kes oletata- 
vasti JÄRVELÄGA kohtus. 

ROONDLA kohta on sisse seatud formulartoimik ja teda 
töötatakse agentuurselt läbi sel eesmärgil, et selgitada välja tema 
võimalik side nõukogudevastaste eesti emigrantlike keskustega. '?” 

Samaaegselt kavandatakse meetmeid “Mediku” kasutamiseks 
selleks, et üle võtta Rootsis elavate eesti natsionalistide peameeste 
side Eesti NSV ga. 

2. Osakond töötab jätkuvalt läbi TIEF, Otto Jaani poega, kes on 
sündinud 1889. aastal ja kel on kõrgem juriidiline haridus, selleks, et 
uurida, kas teda on võimalik kasutada nõukogudevastaste eesti 
emigrantlike natsionalistlike keskuste vastu." 

TIEF oli kodanliku Eesti silmapaistev poliitikategelane, ajal, mil 
Eesti NSV oli ajutiselt Saksa vägede poolt okupeeritud, oli ta 
niinimetatud Eesti Rahvuskomitee liige. 1944. aasta suvel läks ta 
ULUOTSA poolt loodud Eesti põrandaaluse natsionalistliku valitsuse 
koosseisu ja oli seal peaministri asetäitja ametikohal. 

1944. aasta sügisel arreteerisid riikliku julgeoleku organid TIEFI 
natsionalistliku tegevuse pärast ja ta mõisteti 10 aastaks parandusliku 
töö laagrisse. 1954. aastal vabanes ta vangistusest ja elas Karaganda 
oblastis ning tuli 1956. aasta juunis tagasi Eesti NS Vsse. 

Välismaal teostatud üritustega on kindlaks tehtud, et eesti 
emigrantlikud ringkonnad tunnevad TIEFI isiku vastu suurt huvi. 

Näiteks oli 1952. aastal Londoni luurekeskuse poolt illegaalselt 
Eesti NSV territooriumile toimetatud emissaril “Georg”'° ülesanne 
otsida endisi kodanliku Eesti silmapaistvaid poliitikategelasi, sealhul- 


'5 Mihkelsoni ja Roondla jälgimist kirjeldatakse ka KGB 4. osakonna 
1958. aasta aruandes. 

'* Otto Tiefi varasema jälitamise kohta vt. Aruanded Riikliku Julge- 
oleku Komitee 2. ja 4. osakonna tööst 1956. aastal..., 1k.80-83. 

65 Inglise luureagent Eerik Hurma. 3. oktoobril 1952 tunnistas Hurma 
ülekuulamisel, et lisaks inglaste antud spetsiifilistele luureülesan- 
netele, sai ta veel Alfons Rebaselt lisaülesandeid, mille eesmärk oli 
kaasa aidata vastupanuvõitlusele okupeeritud Eestis. Üks ülesanne oli 
kindlaks teha endisi poliitikategelasi ja Eesti Rahvuskomitee liikmeid 
eesotsas Otto Tiefiga. Nendest isikutest pidi Hurma raadio teel 
teatama Inglise luurekeskusele, kust ta pidi hiljem saama juhiseid, 
kuhu need isikud välismaale viimiseks toimetada. Peale Tiefi Rebane 
ühtki konkreetset isikut ei nimetanud. ERAF SM, f.129, s.4360, k.1, 
1.140. 

gas ka TIEFI, ja organiseerida nende illegaalne toimetamine välis- 
maale. 

1954. aastal välismaalt tagasi tulnud RJK 4. osakonna agent “Sulg” 
oli samuti saanud ühelt emigrantliku keskuse juhilt TORMALT 
ülesande otsida TIEF üles ja teatada sellest välismaale. 

TIEFI läbi töötades tehti kindlaks, et pärast Eesti NSVsse 
saabumist taastas ta oma Eesti NSVs elavate sugulaste aadresse 
variaadressidena kasutades kirjavahetuse oma Rootsis viibivate 
lastega. Välismaale postitatakse TIEFI kirjad tema õe TIEF, Julie 
aadressil, kes elab SDVs ja saadab omakorda korrespondentsi Berliini 
läänesektorist edasi kapitalistlikesse maadesse. 

1957. aasta jaanuaris lülitati TIEFI läbitöötamise aktiviseerimiseks 
sellesse töösse kvalifitseeritud agent “Täht”, kes oli 1944. aastal 
valmistunud koos TIEFIGA põgenema välismaale. 

TIEF võttis agendi midagi kahtlustamata vastu ja rääkis talle juba 
esimesel kohtumisel oma kirjavahetusest välismaaga ning sellest, et 
tema SDVs elav õde kavatseb tulla Eesti NSVsse. Peale selle palus 
TIEF agendil endaga sidet pidada ja avaldas soovi kohtuda “Tähe” 
naisega (arhiiviagent “Tulp”).° 

Poolteist kuud pärast esimest kohtumist külastas “Täht” TIEFI talu 
Keavas, kus viimane elas, tuues ettekäändeks, et sõidab Pärnusse 
komandeeringusse ja astus möödaminnes sisse. Jutuajamise käigus 
tundis TIEF huvi kodanliku Eesti endiste silmapaistvate poliitika- 
tegelaste saatuse vastu ja nimetas mitmeid väljapaistvaid natsionaliste, 
kes on käesoleval ajal emigratsioonis. 

Et “Tähe” andmeid kontrollida, suunati TIEFI läbi töötama ka 
agent “Samler”, kes tunneb objekti ühise töö kaudu juba kodanlikust 
perioodist, värskelt värvatud agendid “Juht” ja “Ohakas” ning samuti 
agendid “Burõi” ja “Laht”, kes peavad sidet TIEFI sugulastega. 

Agentidelt “Täht”, “Tulp” ja “Sulg” saadi andmeid selle kohta, et 
TIEF otsib võimalust toimetada välismaale mingid tema sõnul 
väärtuslikud materjalid ning agent “Täht” teatas, et TIEF soovib 


m Agent “Täht” (varasematel aastatel ka “Välk”) oli endine Eesti 
Vabariigi kaitseväe ohvitser Adolf Lõhmus, keda KGB oli agendina 
väga efektiivselt kasutanud ka võitluses metsavendade vastu. 
Arhiiviagent “Tulp” oli tema naine Asta-Virve Lõhmus (sünd. 
Krüger). Vt. Aruanded Riikliku Julgeoleku Komitee 4. osakonna tööst 
1.1V 1954-1.V 1955 ja 1955. aastal..., 1k.7; Jaak Pihlau, Vendade 
Saalistete lugu: 50 aastat saatuslikust punkrilahingust Eidapere 
metsas. — Tuna, 1999, nr.4, 1k.55. 

kohtuda oma õe TIEF, Juliega, kellel ta visalt soovitab sõita Eestisse 
mis tahes sellega seotud kuludest hoolimata. 

1957. aasta juunis läks TIEFILT kutse TIEF, Juliele ajutiseks 
viibimiseks Eesti NSVs, kusjuures kutse oli saadetud tema õe 
MASSOV, Leena nimel. 

Selleks et välja selgitada, millist laadi on TIEFI sidemed oma õega, 
koostati plaan, mille eesmärgiks oli venitada TIEF, Julie väljasõitu 
Eestisse NSVL MN juures asuva RJK vanemnõuniku aparaadi abil 
SDVs ja ühtlasi kavatseti saata turismirühma koosseisus Saksamaale 
agent “Laht”, viimane pidas tutvust TIEFI sugulastega, kes lubasid, et 
saadavad agendi ülesandega TIEF, Julie juurde. 

Peale selle tehti tööd, et valmistada agent “Samler” ette sõiduks 
Rootsi turismirühma koosseisus, TIEF oli palunud, et agent võtaks 
välismaale sõites kaasa saadetise välismaale toimetamiseks. 

Agenti “Täht” valmistati ette sõiduks turistina Soome, sellest 
sõidust rääkis ta meie ülesandel TIEFILE selleks, et saada temalt 
ülesanne ja samuti materjalid, mida TIEF tahtis välismaale saata. 

Kuna TIEF, Julie sõitu NSVLi edasi lükata ei õnnestunud, saabus 
ta juuni alguses Eesti NSVsse ja asus elama Rapla alevisse oma õe 
SÜVIK, Tiina juurde. 

TIEF ise ja tema sugulased varjasid õe saabumist kõrvaliste isikute 
eest. TIEF rääkis sellest ainult agendile “Täht” ja lubas talle 
korraldada kohtumise temaga, kuid ei nimetanud õe asukohta. 

Et TIEF, Julie sõidu tegelikke eesmärke välja selgitada, saadeti 
tema Eestis viibimise ajal TIEF, Otto juurde tema elukohta kolmel 
korral agent “Täht” ning TIEFI Tallinnas käikude ajal korraldati talle 
kohtumised agendiga “Samler”. Augustis organiseeriti agendile 
“Täht” kohtumine TIEFIGA, mille ajal “Tähte” kontrolliti meetmega 
litera “N”. 

Litera-meetmetega tehti kindlaks, et TIEF usaldab “Tähte” ning et 
agent järgib oma tegevuses talle antud legendi ja ülesannet. 

26. augustil saadeti “Täht” teistkordselt TIEFI juurde, kus ta tutvus 
ja vestles talusse saabunud TIEF, Juliega. 

Kui TIEF, Otto oli selle kohtumise ajal agendiga nelja silma all, 
andis ta “Tähele” oma kirjutusmasinal ümberlöödud käsikirja 303 
lehel ja palus, et agent saadaks selle Soomes viibimise ajal posti teel 
Rootsi UUESSON, Pauli aadressil, kellega TIEFI poeg ja tütar on 
lähedastes sidemetes. 

TIEFILT saadud käsikirja andis “Täht” üle RJK organitele, kus see 
täielikult fotografeeriti ja seejärel agendile tagastati. 

TIEFI käsikiri pealkirjaga “Rahvamajanduse rahvuslik teadus 
(populaarne poliitökonoomia)” on allkirjastatud pseudonüümiga “Jätt 


197 


Est” ning käsikiri on ümber löödud eestikeelsel kirjutusmasinal. 
Üksikutel lehtedel on TIEFI käega tehtud korrektiive ja märkusi. 

TIEF püüab SMITHI, RICARDO, OWENI, aga ka MARXI, 
ENGELSI, LENINI ja STALINI tööde “kriitilise läbitöötamise” teel 
anda “uue panuse” majandusteadusesse. Sealjuures lubab TIEF oma 
töös endale mitmeid nõukogudevastaseid tõlgendusi, milleni ta olevat 
jõudnud nõukogude ametlikus ajakirjanduses avaldatud statistiliste 
andmete “teadusliku” analüüsi teel. 

Käsikirja saatekiri on samuti kirjutusmasinal kirjutatud ja TIEFI 
käega parandatud, selles on öeldud, et nimi Jätt Est on välja mõeldud 
ning et kui käsikiri avaldatakse välismaal võib selle autorina esitada 
kelle tahes isiku, kes olevat “raudse eesriide” tagant põgenenud. 

Samas kirjas pöördub TIEF eesti kodanlike natsionalistide emi- 
grantlike keskuste peameeste KAIVU, KLESMENDI ja LARETEI 
poole palvega aidata kaasa käsikirja tundmaõppimisele ja levitamisele. 

Kuna TIEFI käsikiri on nõukogudevastase iseloomuga ja selle 
saatmine välismaale ei ole poliitiliselt kasulik, siis vastavalt NSVL 
MN juures asuva RJK juhtnöörile ei kasutatud seda agendi “Täht” 
ettesöötmiseks eesti natsionalistide välismaal asuvate keskuste 
peameestele.'?” 

Selleks, et šifreerida meie meetmeid selles asjas ja säilitada TIEFI 
usaldus agendi vastu, aga ka selleks, et luua tingimused viimase edasi- 
seks osalemiseks TIEFI läbitöötamises, saadeti “Täht” 15. septembril 
turismisõidule Soome. Kusjuures TIEFI käsikirja talle kaasa ei antud. 

Pärast “Tähe” tagasitulekut Soomest korraldati tema kohtumine 
TIEFIGA. Seetõttu, et TIEF oli sõitnud tööle Kallaste rajooni, toimus 
nende kohtumine alles 16. novembril Tartu linnas hotelli “Park” 
numbritoas litera “N” kontrolli all. 


197. Otto Tief jätkas ka järgnevate aastate jooksul tööd oma 


majandusteadusliku käsikirjaga ja valmistas sellest ka venekeelse 
tõlke. Kõik katsed seda käsikirja Nõukogude Liidus avaldada lõppesid 
nurjumisega, sest käsikiri lükati mitmesuguste instantside poolt järje- 
kindlalt tagasi, samuti ei lubatud Tiefil oma tööd välismaale saata. 
Venekeelse käsikirja “Rahvamajanduslikud vaatlused” (Narodnohoz- 
jaistvennyje oterki) 720-leheline masinakirjaeksemplar, täiendused 
sellele ja Tiefi kirjavahetus kirjastuste, kultuuriministeeriumi jt 
Nõukogude ametiasutustega oma käsikirja avaldamise või oma New 
Yorgis elavale tütrele Astrid Tiefile saatmise loa pärast asuvad Tartu 
Ülikooli Raamatukogu käsikirjade ja haruldaste raamatute osakonnas 
(£.108, s.1, 4, 6). 

“Tähe” ettekandest ja litera “N” materjalidest nähtub, et TIEF 
usub agenti endiselt. TIEF nõustus legendi ja põhjendustega, miks 
“Tähel” “ei olnud” võimalik käsikirja Soomes viibimise ajal Rootsisse 
saata. Ta tegi agendile ettepaneku jätta käsikiri enda kätte, kuni tekib 
võimalus sõita Rootsisse või Saksa Demokraatlikku Vabariiki, et siis 
käsikiri välismaale toimetada. 

TIEF informeeris “Tähte”, et keegi turist Eestist oli käinud Rootsis 
ja et ta oli selle turisti kaudu (silmas on peetud meie agenti “Samler”) 
loonud kontakti oma poja TIEF, Jaaniga. 

Juba 1957. aasta juuni alguses külastas TIEF “Samlerit” ja tundis 
huvi, kas tema või keegi tema tuttavatest ei kavatse sõita turistina 
Rootsi, ning ütles, et tema, TIEF, tahab saata oma seal elavatele 
lastele paki. 

Et TIEFI tegelikke kavatsusi välja selgitada, taotles “Samler” meie 
ülesandel oma töökoha kaudu luba välismaale sõita, millest ta infor- 
meeris TIEFI. TIEF andis agendile oma sidemetele adresseeritud 
soovituskirja. 

Stockholmis viibides kohtus “Samler” kahel korral TIEFI lastega — 
poja TIEF, Jaani ja tütre TIEF, Tiiuga, ning ka nende sugulastega — 
UUESSONIDE perekonnaga. Viimased tundsid huvi oma sugulaste 
elu vastu, kes elavad Eesti NSV territooriumil, ja TIEF, Jaan andis 
agendile oma isale viimiseks käekella ja lühikese kirja. 

Kui “Samler” oli turismireisilt tagasi tulnud, kontrolliti tema 
kohtumist TIEFIGA meetme litera “N” abil, mis agendi andmeid 
täielikult kinnitas. "* 


'$8 Agent “Samler” sõitis turismigrupi koosseisus Rootsi 1957. aasta 
septembris, mida kirjeldatakse ühes hilisemas KGB õiendis (ERAF 
SM, f.131, n.1, s.400, 1.66). Reisilt naasnud, esitas “Samler” KGB-le 
mitu ettekannet talle antud ülesannete täitmise kohta. Reisi jooksul lõi 
“Samler” sidemed mitme pagulasega, kes pakkusid huvi ka KGB-le. 
Õiendis kirjeldatakse pikemalt, kuidas pagulased ei suutnud uskuda, et 
eestiaegsed arstid tohivad ka Nõukogude Eestis oma erialal töötada. 
“Samleri” ettekannete põhjal otsustati avaldada Kodumaas artikkel 
arstide heast elust Eesti NSV-s. Õiendis “Samleri” kohta on märgitud 
ka tema sünniaasta (1901) ja kõrgem haridus. Neile isikuandmetele 
vastab Rudolf Sommer, kes oli kõrgema juristiharidusega ja oli 1930. 
aastatel töötanud koos Otto Tiefiga Eesti Maapangas. Agent 
“Samlerit” oli kasutatud juba 1950. aasta detsembris, mil ta töötas 
Tallinna Täitevkomitee rahandusosakonnas, endise lennuväeohvitser 
Voldemar Posti läbitöötamisel. ERAF SM, f.131, n.1, s.212, 1.333- 
335. 

TIEFI nõukogudevastane käsikiri oli ümber kirjutatud kolmel 
kirjutusmasinal, otseste ümberkirjutajate tagaotsimise tulemusena tehti 
kindlaks, et kaks ümberkirjutamiseks kasutatud kirjutusmasinat 
kuuluvad “Estonia” teatrile. Arvestades seda, et selle teatri kunstiala 
juhataja abina töötab TIEFI surnud naise õde REIMERE, Henriette, 
kes on sündinud 1899. aastal ja oskab kirjutusmasinal kirjutada, on 
alust arvata, et TIEFI käsikirja kirjutas ümber REIMERE.'* 


'99. Majandusteadusliku käsikirja saamislugu ja selle välismaale 
toimetamise katseid kirjeldab Tief ka oma käsikirjalistes mälestus- 
kirjutistes aastatest 1944-1965: “Pikema aja jooksul kogutud materjali 
alusel valmis mul kogukas käsikiri “Rahvalik rahvamajandusteadus”. 
Selles vaatlesin ma rahvamajandust uuema aja teaduse ja tehnika 
saavutuste aluselt lähtudes kui vastavate faktorite dialektika (vastand- 
suse ja ühtsuse) tulemust. Samast vaatevinklist käsitlesin ma ka 
kapitalistliku ja sotsialistliku majandussüsteemide võistlust. Masinal 
kirjutas selle ümber minu naise õde, kes teenis Estonia teatris ja tegi 
mu tööd seal vabal ajal. Nähtavasti töötas seal ka mõni tšeka agent, 
kes teatas minu töö ümberkirjutamisest vastavale ülemusele. Kui töö 
oli masinkirjas valmis, ilmus minu juurde keegi noorem isik, esitles 
end Lõhmusena, millise nimelisi vanemaid tegelasi mina tundsin, 
seletas, et ta seltsis teeninud mu nooremate sugulastega ja kuuldes, et 
mul pole Tallinnas korterit, lubas mulle soetada toa ja kutsus mind 
enese juurde külla. Jutus selgus, et ta oli spordi reporter ja kutsealal tal 
tuleb tihti käia välismaal. Kuuldes, et mu lapsed elavad Rootsis, ta 
küsis, kas ma ei tahaks neile midagi saata, tema oleks nõus viima. Ma 
ütlesin, et mul on üks kirjutis, mille ma meeleldi saadaksin lastele, 
kuid kahtlesin, kas seda piiril ära ei võeta, kuna pole võimude poolt 
kontrollitud. Ta kinnitas, et sporditegelasi ei otsita läbi ja küsis 
kirjutist näha, et selgitada, kas selles on midagi, mis võiks mulle ja 
temale raskusi tekitada. Ma andsingi töö temale lugemiseks ja kui 
võimalik lastele viimiseks. Mõne aja pärast ta teatas, et on viinud 
kirjutise Soome, kuid ajapuudusel pole ta seda saanud toimetada 
Rootsi ja toonud tagasi. Andiski töö mulle tagasi. Kuid varsti hakkasid 
julgeoleku tegelased mind tülitama ja pärima, kas on mul sidemeid 
endiste poliitiliste tegelastega ja millega ma tegelen. Üks kõrgem 
ametnik, vist julgeoleku komitee juhataja asendaja nõudis, et kirjutak- 
sin oma käega oma kohtuprotsessist ja enese seisukohtadest, mida ma 
ka lühidalt tegin, seletusega, et üksikasjad olen unustanud, viimaks 
viidi mind Julgeoleku komitee juhataja Karpovi juurde, kes ütles välja 
otsekohe, mida teised tegelased pressisid ääriveeri. Estonia teatris 
kirjutatud ümber minu poliitilist teost. Nemad saanud kirjutajale 

Kolmanda ümberkirjutamisel kasutatud kirjutusmasina otsimine 
Jätkub. 

TIEFI töötatakse läbi selles suunas, et selgitada välja, millised on 
tema edasised kavatsused sidekanalite loomiseks välismaal asuvate 
eesti kodanlike natsionalistide emigrantlike ringkondade juhtidega, 
võtta need kanalid üle ja kasutada neid riikliku julgeoleku organite 
operatiivsetel eesmärkidel. 

Ühtlasi võetakse lähimal ajal Tiefiga operatiivne kontakt sel 
eesmärgil, et ta edaspidi värvata ja kasutada teda vastuluureüritustes 
eesti natsionalistide emigrantlike keskuste vastu. 

3. Toimiku “Berkut” asjas viis 4. osakond aastail 1951—1956 läbi 
aktiivseid vastuluureüritusi eesti natsionalistide Londoni keskuse ja 
Inglise luure vastu vabariigis legendeeritud “Karli” põrandaaluse 
rühma nimel. 

Nendes üritustes kasutati üht Eestisse toimetatud Londoni keskuse 
emissari “Ottot"'”, kelle riikliku julgeoleku organid värbasid üle ja 


teadmata teha sellest fotokoopiad ja uurinud selle sisu. See olevat 
halb, kuigi mitte lausa kuritegelik ja tulevat hävitada. Ma olin 
tüdinenud ülekuulamistest ja nõustusin, et kui töö on halb, eks ma siis 
hävitan ta ära. Kuid Karpov seda ka ei tahtnud. Ta ütles, et tooge töö 
minu kätte, seltsis hävitame ära. Seekord lasti mind minema. Tagasi 
tulles kinnitasin ma, et töö hävitasin kodus, kuna nii näis mulle töö 
kogukuse tõttu olevat otstarbekohasem. Siis Karpov ütles: “Ah nii! 
Teil on küll Eestis elamise luba, kuid ma teen, et Teie siit kaote 
võimalikult kaugemale.” Tartu Ülikooli Raamatukogu, käsikirjade ja 
haruldaste raamatute osakond, f.108, s.7, 1.15-16. 

179. “Otto” — Inglise luureagent Mart Männik (1930-1998), kelle 
pärisnimi selgus alles hiljaaegu, sest KGB esitas teda oma publitsist- 
likes kirjutistes Märt Pedaku nime all. Männiku värbas 20. veebruaril 
1951 Inglise luure agendiks Alfons Rebane, seejärel tegi Männik läbi 
pooleaastase luureväljaõppe ja saadeti 29/30. septembril 1951 kiir- 
kaatriga Läti territooriumile. Männik viibis algusest peale KGB 
ohvitseridest ja agentidest koosnevas võltsmetsavendade salgas, ise 
seda aimamata. 4. septembril 1952 toimetati ta edasi Eestisse, kus ta 
3./4. veebruaril 1953 viinasse segatud uinuti abil vahistati. Männik 
nõustus KGB-ga koostööd tegema ja teda kasutati Inglise luure vastu 
suunatud raadiomängus. 20. jaanuaril 1954 värvati Männik ümber 
KGB agendiks “Kalur” ja vabastati vahi alt (tema enda mälestuste 
andmetel vabanes ta 15. veebruaril). Raadiomängus, kus Männik 
üritas kokkulepitud salamärgi abil Rebast hoiatada, kasutati teda 1956. 
aasta kevadeni, seejärel omandas ta traktoristi elukutse ja töötas 

andsid talle varjunime “Kalur”, aga ka “Berkuti” asjas välismaale 
toimetatud agente “Sulg” ja “Piilu”. 

Põrandaaluse rühma nimel saadeti Inglismaale tagasi Londoni 
luurekeskuse emissar “Albert”, keda kasutati ära pimesi, ja 1956. 
aastal nimetatud keskuse emissar “Harri”, kelle RJK organid värbasid 
üle ja andsid talle varjunime “Tiit”. 

1956. aasta detsembris hoiatasid inglased “Karli” rühma, et Läti 
“organisatsioon” on sisse kukkunud, ja katkestasid raadioside “Karli- 
ga”. Sealjuures ei näidanud nad ära, millised on raadioside taastamise 
võimalused, ja samal ajal vaikisid maha variaadresside kasutamise 
välismaal, millede kaudu raadiomängu ajal oli peetud kirjavahetust 
Londoni keskusega salakirja abil. 

Sideme taastamiseks saadeti 1957. aasta mais “Karli” põrandaaluse 
rühma nimel Inglismaale salakirjas kiri, kirjas teatati, milline on 
rühma olukord pärast keskusega raadioside katkestamise hetke ning 
missugused meetmed on juhtkond võtnud selle rühma liikmete 
julgeoleku tagamiseks. Ühtlasi oli kirjas näidatud ka selle sugulase 
aadress, kes oli varem toimetanud Inglismaale agendi “Sulg”, mida 
luurekeskus saaks kasutada sideme pidamiseks legendeeritud rühma- 
ga. Kuid vastust sellele kirjale ei ole seniajani saadud. 

Selleks et “Berkuti” asjas läbiviidud üritusi šifreerida ning selgita- 
da välja inglaste suhtumine legendeeritud rühma, nende kavatsused ja 
agendi “Tiit” olukord välismaal, tehti 1957. aasta juulis agendi 
“Kalur” nimel, kes olevat legaliseeritud ja katkestanud sideme 
põrandaaluse rühma juhtkonnaga, katse seada luurekeskusega side 
sisse raadio teel, kuid luurekeskusega sidet luua ei õnnestunud. 
Sellega seoses andis “Kalur” augustis pimesi luurekeskusele 
telegrammi, milles teatas, et ta oli juba 1956. aasta oktoobris kaotanud 
sideme “Karli” rühmaga, ja palus aidata tal seda sidet taastada. 

Kuna raadio teel ei õnnestunud luurekeskusega ühendust võtta, 
saadeti “Kaluri” nimel samal kuul välismaale salakirjas kirjutatud 
kiri. Kirja saatmiseks kasutati Inglise luure residendi, eesti natsiona- 
listi REBASE aadressi Inglismaal, mida “Kalur” teadis, sest Rebane 
oli omal ajal “Kaluri” värvanud ja Nõukogude Liitu toimetanud. 
“Kaluri” nimel saadetud kirjas teatati, millistel asjaoludel oli tema side 
“Karli” rühmaga katkenud, ja selgitati, mis põhjusel ta oli nii pikalt 


Tallinna lähedal asuvas kolhoosis. Juurdlustoimikus leiduvad Männi- 
ku mahukad omakäelised tunnistused tema väljaõppe kohta Inglise 
luures. ERAF SM, f.129, 5.3403; vt. ka Mart Männik, Inglise luuraja- 
na Eestis. KGB kätte langenud eestlasest MI16 agendi mälestused. 
Toimetanud Pekka Erelt. Tallinn, 2001. 

vaikinud. “Kaluri” kirjale ja telegrammile ei ole luurekeskus senini 
vastanud. 

Selles asjas luurekeskusele omal ajal ettesöödetud aadresse ja 
tugipunkte kontrollitakse olemasoleva agentuuri kaudu. 

4. Võttes arvesse seda, et välismaal elavad natsionalistid tunnevad 
väga suurt huvi nende eestlaste vastu, kes on kinnipidamiskohtadest 
vabariiki tagasi tulnud, ning loovad nendega meelsasti sidemeid, 
värbas Eesti RJK 4. osakond 1957. aasta märtsis agendiks 
varjunimega “Kask” 1956. aastal Eestisse tagasi tulnud Leola, Olaf 
Lembitu p, kes on sündinud 1927. aastal ja on endine Rootsi luuraja 
spiooni hüüdnimega “Ermo”, Rootsi luurekeskus toimetas ta NSVLi 
1950. aastal meritsi Leedu rannalõigus, mis oli Rootsi luurele ette 
söödetud tugipunktina “Volna” asjas.” 

Riikliku julgeoleku organitega tehtud lühiajalise koostöö jooksul 
on “Kask” andnud mitmeid materjale, mis väärivad operatiivset 
tähelepanu, ning on ilmutanud tõsist suhtumist koostöösse riikliku 
julgeoleku organitega. 

Selleks et välja selgitada Rootsi luurekeskuse suhtumine “Kaske” 
ja kindlaks teha, millised on tema edasise kasutamise võimalused 
vastuluureüritustes, saadeti “Kase” nimel mõistukõnelise sisuga kiri 
Rootsi luure residendi eesti natsionalisti VALDINI aadressil, kes oli 
“Kase” värvanud ja Nõukogude Liitu toimetanud. Kirja saatmiseks 
kasutati variaadressi, mille “Kask” oli VALDINILT saanud. Kirja 
pani Helsingis posti ENSV MN juures asuva RJK agent “Orjol”, kes 
oli sõitnud Soome turismirühma koosseisus. 

Kirjas teatas “Kask” VALDINILE varjatud kujul, et kuigi ta oli 
arreteeritud ja viibinud pikka aega kinnipidamiskohas, kus ta vabanes 
1956. aastal, jääb ta sellele vaatamata kindlaks tema poolt varem 
valitud teele ja võiks vajaduse korral jätkata oma "tööd" Eestis ning 
nimetas sidepidamiseks aadressi. VALDINI reageerimist sellele 
kirjale fikseeritud ei ole. 

5. 1957. aastal tegi 4. osakond ettevalmistusi selleks, et sööta 
Rootsis asuvatele eesti kodanlike natsionalistide nõukogudevastastele 
keskustele ette agent “Puri”, kelle õde Rebas, Heli elab koos oma 
mehe Rebas, Robertiga Rootsis.'”° 


'71 Vt. Aruanne Riikliku Julgeoleku Komitee 2. vastuluureosakonna 
tööst 1954-1955..., 1k.64. Olaf Leola vabanes vangilaagrist Norilskis 
18. juulil 1956. 

172 Robert Rebas (s.1916), soomepoiss, kes ühtlasi toimetas ka JR 200 
väljaannet “Üle lahe”. Õppis Rootsis kunstiajalugu ja kaitses Stock- 
holmi ülikoolis litsensiaadikraadi uurimustööga Michel Sittowi kohta. 

1957. aasta augustis saadeti “Puri” turismirühma koosseisus 
Soome. Enne väljasõitu teatas “Puri” telegrammiga oma õele Rootsis- 
se, et ta sõidab Soome ja avaldas lootust temaga kohtuda, millele õde 
vastas, et ta on nõus. Agendile anti ülesanne selgitada oma õe kaudu 
välja Rootsis ja sealhulgas Göteborgis elavate eesti emigrantide 
olukord. 

Kui “Puri” saabus Helsingisse, oli õde tal seal vastas ja viibis 
agendiga koos neli päeva. Õega lävides avaldas “Puri” soovi kohtuda 
oma puhkuse ajal õe perekonnaga Rootsis ja palus selleks teha endale 
ametlik väljakutse ja taotleda Rootsi võimudelt talle Rootsi sissesõidu- 
viisat. 

Šifreerimise eesmärgil teatas “Puri” õele, et õe kutse võivat lihtsus- 
tada sõidu vormistamist ja sõit ise ei äratavat kohalikes võimudes 
kahtlust. 

Vastavalt agendiga saavutatud kokkuleppele saatis “Purje” õde 
septembris lõpus väljakutse ja dokumendid, mis on vajalikud Rootsis- 
se sõidu vormistamiseks. 

Pärast seda, kui agent “Puri” on täielikult vormistanud dokumendid 
sõiduks Rootsi ja agenti on täiendavalt kontrollitud, töötatakse tema 
jaoks välja konkreetne ülesanne, vastav legend ja käitumisjoon, mis 
soodustaksid tal Rootsis elavate eesti natsionalistidega kontaktide 
loomist selleks, et uurida illegaalse sidekanali rajamise võimalust ja 
kindlaks teha, kas Rebase värbamine on võimalik. 

6. Aruandeperioodil rakendati edasisi meetmeid, et valmistada ette 
võimalused meie agentuuri toimetamiseks Inglismaale legaalsel teel, 
kasutades kattevarjuna eesti teoloogide õppima saatmist Cambridge'i 
ja Oxfordi ülikooli, ning sööta nad ette Londonis tegutsevate eesti 
natsionalistide peameestele. 

Sel eesmärgil saatis agent “Jüri” meie ülesandel mitu kirja Inglise 
kiriku kanoonikule WADDAMSILE ning Londonis elavale teoloogia- 
doktorile, emigrant TAUL, Jaagule, kes on Inglismaa Eestlaste 
Ühingu esimees ja emigrantliku organisatsiooni Eesti Rahvusfond 
juhatuse liige. 

TAUL on Londoni eesti luteri koguduse pastor ning on tihedalt 
seotud nimetatud koguduse esimehe ja “saadikuga” Inglismaal 
TORMA, Augusti, aga ka kanoonik WADDAMSIGA. 

TORMA on 1941. aastast alates Inglise luure kaadriagent nr 
43470, ta teeb aktiivset tööd, et värvata Balti emigrantide seast 
agentuuri ja see ENSV territooriumile toimetada. 

Oma vastuskirjades “Jürile” 1957. aasta 23. aprillist ja 23. 
septembrist avaldas WADDAMS lootust, et suhted NSVLi ja 
Inglismaa vahel paranevad ning osutub võimalikuks, et eesti teoloogid 

saavad nende juures jätkata oma õpinguid Inglismaa teoloogia- 
kolledžites, samuti teatas ta, et kavatseb selles küsimuses abi saa- 
miseks pöörduda NSVLiga kultuurisuhete arendamise Inglise nõuko- 
gu poole, tulemustest lubas ta teatada täiendavalt. 

Oma 1957. aasta 26. novembri kirjas teatas TAUL, Jaak “Jürile”, et 
Oxfordi ülikooli Mansfieldi kolledžis on alustatud luteri teoloogide 
õpetamist. 

Seoses sellega, et 1957. aasta detsembris oli kavandatud “Jüri” sõit 
Hollandisse, kus ta osales Euroopa protestantlike kirikute liidu (unioo- 
ni) loomise komitee presiidiumi töös, teatas agent meie ülesandel 
sellest kirja teel TAULILE selleks, et oleks võimalik nende isiklik 
kohtumine, mille käigus saaks peale muude küsimuste arutada ka 
võimalust saata Eesti NSVst teolooge Inglismaale õppima. 

“Jüri” kohtumine TAULIGA toimus 17. detsembris Haagis 
(Holland) ja kestis ligikaudu kaks tundi. Lühidalt arutati võimalust 
saata teolooge Inglismaale õppima, TAUL toetas põhimõtteliselt seda 
ettepanekut, kuid kohtumise lühiajalisuse tõttu konkreetset kokkulepet 
ei saavutatud. 

Käesoleval ajal valmistatakse selles küsimuses “Jüri” nimel ette 
konkreetseid kirju WADDAMSI ja TAULI aadressil. 

Paralleelselt agentide Jnglismaale toimetamise võimaluste 
ettevalmistamisega tehti tööd, et agentuuri selleks ette valmistada. 

31. mail 1957. aastal värvati agent “Ants” (üksikasjaliselt tema 
kohta vt Ik. 210-211). Et “Antsu” kõige lähedasemad sidemed välja 
selgitada ja tema käitumist tundma õppida, organiseeriti kahel korral 
tema varjatud jälgimine ning tema töö- ja elukohas rakendati meedet 
liter”N-M”. 

Ühtlasi kontrolliti agente “Rein” ja “Burõi” ning tehti nendega 
kasvatustööd. 

Agenti “Rein” kontrolliti 1957. aasta jaanuaris — veebruaris 
varjatud jälgimise teel ja literaga “N”. 

Agent “Burõi” astus meie ülesandel agendi “Pilv”''' (pimesi 
toimunud) kaasabil 1957. aastal ENSV luteri kiriku konsistooriumi 
teoloogiakursustele ja jätkab teoloogiaõpinguid. 

Peale selle uuritakse agentide “Ants”, “Burõi” ja “Rein” käitumist 
luterlike kirikutegelaste hulka kuuluva muu kontrollitud agentuuri 
kaudu. 


!3 Pärnu Eliisabeti koguduse õpetaja Albert Roosvalt. Värvati agen- 
diks 1948. aasta talvel või varakevadel. ERAF SM, f.131, n.1, s.211, 
1.107-108. 

Kontrollimise käigus ei ole saadud andmeid selle kohta, et “Ants”, 
“Burõi” ja “Rein” oleksid riikliku julgeoleku organite vastu ebasiirad, 
esitaksid desinformatsiooni või oleksid silmakirjalikud. 

Edasist tööd tehakse vastavalt kavandatud agentuur- ja operatiiv- 
meetmetele, mis on kinnitatud 23. detsembril 1957. aastal NSV Liidu 
Ministrite Nõukogu juures asuva RJK esimehe asetäitja kindralmajor 
sm LUNEVI, K. F. poolt. 

7. 1957. aasta mais - juunis sõitsid 4. osakonna agendid “Jüri 
“Ego” ja “Pärn” Läti NSV ja Eesti NSV Evangeelse Luteri Kiriku 
delegatsiooni koosseisus Taani.“ 

Need agendid osalesid Euroopa protestantlike kirikute konverentsi 
töös. Ülesannet täites nad kohtusid ja lõid lähedased sidemed Euroopa 
protestantlike — kirikute — juhtidega ja - emigrantidest . vendade 
PÖHLIDEGA (PÖÖLIDEGA), kes olid Rootsist Taani siitnud Eesti 
Rahvuskomitee esimehe piiskop LAURI ülesandel. 


PÖHL (PÖÖL), Hjalmar Hansu p, sündinud 1908. aastal Tallinna 
linnas, rahvuselt rootslane, teenis 1935. kuni 1944. aastani rootsi 
luteri koguduse pastorina Vormsi saarel ENSVs, oli samal ajal 
rootsi luteri praostkonna praosti asetäitja, alates 1944. aastast elab 
Lundi linnas (Rootsis), teenib Lõuna-Rootsi luteri praostkonna 
praostina ning on Rootsi — Eesti Komitee liige. On väidetavalt 
seotud Inglise luurega. 

PÖHL (PÖÖL), Ivar-Hans Hansu p, sündinud 1913. aastal Tallinna 
linnas, rahvuselt rootslane, teenis 1939. kuni 1944. aastani rootsi- 
soome Mihkli koguduse pastorina Tallinna linnas, 1944. aasta 
augustis—septembris oli eesti kodanlike natsionalistide ja Eestis 
elavate rootslaste Rootsisse ümberasumise komisjoni esimees. Elab 
Rootsis, teenib eesti luteri praostkonna praosti abina, on ühtlasi 
Eestlaste Ülemaailmse Emigrantide Ühingu liige. 


Kahel kohtumisel “Jüriga” ilmutasid vennad PÖHLID suurt huvi 
kinnipidamiskohtadest Eesti NSVsse tagasi tulnud kirikutegelaste 
vastu ja püüdsid kindlaks teha, kus asub nende vend PÖHL, Olaf 
Hansu p, sündinud 1910. aastal, kelle ENSV SARK oli 1941. aastal 
arreteerinud ja NSVL SARK Erinõupidamine 27. jaanuaril 1943. 


174 Usukultusasjade Nõukogu voliniku andmetel sõitsid Taani EELK 
peapiiskop Jaan Kiivit (“Jüri”), Tallinna praost ja Toom-Kaarli kogu- 
duse õpetaja Edgar Hark (“Ego”) ja EELK konsistooriumi peasekretär 
August Leepin (“Pärn”). ERA, f.R-1989, n.1, 5.32, 1.47. 

aastal mõistnud VNFSV KrK paragrahvi 58-10 lõike 1 järgi 7 aastaks 
parandusliku töö laagrisse.” 

Nad püüdsid “Jürit” veenda, et ta sõidaks Taanist Rootsisse 
väidetavalt ühepäevaseks puhkuseks, kui agent sellest sõidust keeldus, 
andsid nad talle mõned emigrantlikud raamatud ja 18 numbrit teravalt 
nõukogudevastase sisuga ajakirja “Eesti Kirik”. 

“Jüri” kasutas ära oma kohtumise vendade PÖÕHLIDEGA Taanis ja 
peab meie ülesandel nendega kirjavahetust ning saadab neile äsja 
Eesti NSVs ilmunud kirjandust maalikunsti kohta. 

Eespool nimetatud konverentsil valiti “Jüri” Euroopa protestantlike 
kirikute liidu (uniooni) ettevalmistava komitee presiidiumi koosseisu, 
mis võimaldab teda edaspidi vastuluureüritustes kasutada. 

Muuhulgas viibis “Jüri” 1957. aasta 15. kuni 19. detsembrini 
Hollandis ja võttis osa nimetatud komitee istungitest. RJK organite 
ülesandel kohtus ja vestles ta seal mitme Euroopa riigi (Prantsusmaa, 
Hollandi, Taani jt) protestantliku kiriku juhtidega. 

“Jüril” oli võimalik kohtuda ja vestelda ka eespool nimetatud teo- 
loogiadoktor TAUL, Jaaguga, kes oli Londonist Hollandisse tulnud. 
TAUL rääkis agendile kiriku lauluraamatust, mida eesti emigrandid 
Rootsis välja annavad, 1958. aasta juulis-augustis Euroopas kokku- 
kutsutavast väikekirikute konverentsist ja äsja avatud luteri usu 
osakonnast Oxfordi ülikooli Mansfieldi kolledžis. 

TAUL ühendas “Jüri” telefoni teel Genfis (Šveits) elava Luterliku 
Maailmaliidu peasekretäri doktor LUND-OUIST, Carliga ja Luterliku 
Maailmaliidu väikekirikute ühenduse sekretäri ZEUTEN, Magensi- 
ga. Viimased avaldasid lootust, et neil on võimalik agendiga kohtuda 
ENSVS ja eelseisval Euroopa väikekirikute konverentsil, millest nad 
palusid tal osa võtta. 


'5 Olaf Pöhl arreteeriti 7. augustil 1940 Pärnu Poliitilise Politsei 
korraldusel. Kaks päeva hiljem korraldas Pöhlile põhjaliku ülekuula- 
mise Kuressaare Poliitilise Politsei vanemassistent Ervin Viks, kes 
hiljem sai kurikuulsaks oma tegevusega Saksa Julgeolekupolitseis. 
Viksi koostatud ülekuulamisprotokolli põhjal, millest valmistati 
venekeelne tõlge, menetles Pöhli süüasja edasi juba NKVD uurija Idel 
Jakobson. 27. jaanuaril 1943 mõistis Erinõupidamine Pöhli Ruhnu 
saarel nõukogude- ja venevastaste kuulduste levitamise ja ruhnulaste 
Rootsi ümberasumisele agiteerimise süüdistusega 7 aastaks vangilaag- 
risse. KGB toimikust ja poliitilistel põhjustel süüdimõistetute kartotee- 
gist Pöhli edasine saatus ei selgu, kuid suure tõenäosusega suri ta 
vangilaagris. ERAF SM, f.129, s.22585. 

TAUL pakkus “Jürile” oma teeneid, et saata avaldatavat kiriku 
lauluraamatut Rootsist Soome kaudu Eesti NSVsse koguses, mis on 
vajalik luteri kiriku koguduste liikmetele. Kuid agent keeldus kiriku 
lauluraamatu suures koguses Rootsist sissetoomisest, motiveerides 
seda sellega, et ENSVs on luteri kiriku konsistoorium ette valmistanud 
kiriku lauluraamatu uue teksti, mis avaldatakse 1958.aastal. 

“Jüriga” hüvasti jättes andis TAUL talle kaks eksemplari nõuko- 
gudevastast kirikukalendrit aastateks 1958—1959, mille olid välja 
andnud eesti emigrantidest pastorid USAs, ühe eksemplari kalendrist 
andis agent üle meile. 

Peale selle otsisid Hollandis “Jüri” üles GAUFLER, Augusti sugu- 
lased GAUFLER, Ulrich ja DELLING, Albrecht, kes olid tulnud 
Lääne-Saksamaalt spetsiaalselt agendiga kohtuma. 

Nimetatud isikud rääkisid “Jüriga” kohtudes talle, et nende 
sugulane GAUFLER, Beni oli Nõukogude Liidus arreteeritud selle 
eest, et ta kuulus välismaa luuresse ja et käesoleval ajal elab ta Tartus, 
Kalevi t 18. Ebameeldivuste vältimiseks on nad hoidunud ametlikust 
kirjavahetusest temaga ja palusid “Jürit”, et ta kodumaale naastes 
külastaks GAUFLERIT Tartu linnas ja annaks talle edasi nende 
tervitused ja 500 rubla Nõukogude raha nende 200 Hollandi kuldna 
asemel, mis nad agendile andsid. 

Kontrollimisel tehti kindlaks, et Tartu linnas elas Kalevi t 18-a 
alates 1953. aastast tõepoolest GAUFLER, Benjamin Gottliebi p, 
sündinud 1911. aastal Stalinski oblasti Soldino külas, NSVLi kodanik, 
töötas Tartu elevaatori pearaamatupidaja asetäitjana. Ebatäpsetel 
andmetel sõitis GAUFLER 1957. aasta märtsis Jakuudi ANSV Aldani 
rajooni. Tema naine GAUFLER, Vera Nikolai t, sündinud 1919. 
aastal, elab Tartu linnas eespool nimetatud aadressil. 

ENSV SM 1. eriosakonna ja ENSV MN juures asuva RJK 
arvestus- ja arhiiviosakonna arvestustes GAUFLER, B. G. ei esine. 
GAUFLERIT kontrollitakse NSVL SM 1. eriosakonna ja NSVL MN 
juures asuva RJK arvestus- ja arhiiviosakonna arvestuste järgi. 

Sõltuvalt GAUFLERI kontrollimise tulemustest otsustatakse, kas 
agenti “Jüri” selles asjas kasutatakse. 

Arvestades seda, et “Jüri” on korduvate välissõitude tulemusena 
loonud sidemed mitmete silmapaistvate välismaa usutegelastega, seal- 
hulgas eesti emigrantidega, peetakse silmas, et teda tuleb aktiivsemalt 
kasutada konkreetsemate vastuluureülesannete täitmisel, mille ees- 
märgiks on tõkestada eesti emigrantide vaenulikku tegevust NSVLi 
vastu. 

Peale kirjeldatud ürituste töötatakse mõningaid kinnipidamiskohast 
tagasi tulnud natsionaliste läbi selles plaanis, et uurida, kas on 
võimalik kasutada neid vastuluureüritustes. 

Sel eesmärgil uuriti silmapaistvat eesti natsionalisti, endist Eesti 
kodanliku valitsuse riigisekretäri asetäitjat ÖVELIT, kes kuulus 
õiguskantslerina ka 1944. aastal loodud ULUOTSA põrandaalusesse 
natsionalistlikku “valitsusse”, ja keda töötati läbi agentuurtoimiku 
“Vaenlased” järgi.” ÖVELI läbitöötamine lõpetati tema ootamatu 
surma tõttu 4. jaanuaril 1958. aastal. 

Eesti emigrantide tundmaõppimiseks saatis 4. osakond 1957. aasta 
jooksul peale agentide “Medik”, “Puri”, “Samler”, “Täht” ja “Jüri” 
turismirühmade koosseisus välismaale ka agendid “Poiss”, “Olimpia” 
ja “Venera”. 

1957. aasta juunis turismirühma koosseisus Taani saadetud agent 
“Venera” kinnitas olemasolevaid andmeid eesti emigrantide tegevuse 
laadi kohta, sealhulgas seda, et nad levitavad Nõukogude turistide 
hulgas natsionalistlikku kirjandust. “Venera” teatas, et kui ta oli 
läbisõidul Stockholmi linnas ja koos rühma turistidega üht kauplust 
külastas, olid tundmatud isikud märkamatult pannud nende naiste käe- 
kottidesse eestikeelseid nõukogudevastaseid brošüüre, mis olid välja 
antud välismaal emigrantlike keskuste poolt. 

1957. aasta oktoobris saatis 4. osakond turismirühma koosseisus 
Norrasse agendi “Kuusk”, kellele oli antud ülesanne, et ta jälgiks 
temaga koos sõitvaid turiste ja võimaluse korral looks kontakti 
välismaal asuvate eesti emigrantidega. 

Ajal, mis rühm laevaga sõitis ja Alesundi sadamas peatus, ei tulnud 
“Kuusk” laevale tagasi. On alust kahtlustada “Kuuske” selles, et ta 
reetis kodumaa, kuigi välismaa ajakirjanduse andmetel olevat ta 
käesoleval ajal vahi all. 

Agendi “Kuusk” toimiku materjalide analüüs näitab, et ta saadeti 
välismaale, ilma et teda kui agenti oleks praktilises töös piisavalt 
kontrollitud.” 


176 Vt. Aruanded Riikliku Julgeoleku Komitee 2. ja 4. osakonna tööst 
1956. aastal..., 1k.83-84. 

177 Ärahüppaja agent “Kuusk” oli Helmut Valgre (s.1903), 
rahandusspetsialist, kes töötas NSVL Riigipanga Väike-Maarja 
osakonna juhatajana ja oli iseseisvusaja lõpul 1937-1940 olnud 
Tallinnas asuva Kaubanduse Ühispanga direktor. Valgre sõitis 30. 
septembril 1957 koos 13-liikmelise turismigrupiga Leningradi, edasi 
kulges sõit Helsingisse ja sealt lennukiga Oslosse, kust algas 12- 
päevane ringreis laevaga. 9. oktoobril lahkus Valgre Alesundi linnas 

Aruandeperioodil tegi 4. osakond tööd ka selleks, et valmistada 
agendid “Mata Hari”, “Sedov” ja “Maiski” ette kasutamiseks piiri- 
tagustes vastuluureüritustes välismaal asuvate nõukogudevastaste eesti 
natsionalistlike keskuste vastu. Kuid nende agentide täiendava kont- 
rollimise tulemusena tehti kindlaks, et nende kasutamine piiritagustes 
üritustes ei ole võimalik. 

Näiteks saadi agentide “Mata Hari” ja “Maiski” kohta andmeid, et 
nad ei ole moraalselt kindlad, mistõttu on “Mata Hari” agentuur- 
võrgust kõrvaldatud. “Sedovi” kohta saadi andmeid, et ta on eraisi- 
kutele võlgu suure summa raha ja et tema tuttavatele välismaal olevat 


koos oma kohvriga laevalt ja palus Norra politseilt poliitilist varjupai- 
ka. Kuna Valgre oli väga erutatud seisundis ja tundis ennast halvasti, 
siis paigutati ta kõigepealt Trondheimi haiglasse. Edaspidi oli Valgre 
tõepoolest mõne aja Norra politsei valve all kuni talle 1957. aasta 
detsembris ametlikult poliitilist varjupaika anti. Valgre halvale 
tervislikule olukorrale viidates, nõudis Nõukogude saatkond Oslos 
tema väljaandmist, mille Norra võimud tagasi lükkasid. (Vaba Eesti 
Sõna, 14. november 1957; Stockholms-Tidningen Eestlastele, 15. 
november 1957). Valgrel jäid Eestisse naine ja eakas ema. Emale ta 
saatis Trondheimist vabandava kirja, mis leidub KGB toimikus 
(“Mind ja meid kõiki on tabanud raske õnnetus. Ma ei saa Sind ega 
perekonda aidata. Saatuse tahtel võeti mul mõistus peast ja nüüd pean 
siin võõrsil olema.”, 1.118). 21. jaanuaril 1958 algatas KGB tema 
suhtes kriminaalasja ja 20. juunil 1958 mõistis ENSV Ülemkohus 
Valgrele tagaselja 10 aastat vabadusekaotust ühes kogu vara konfis- 
keerimisega. Täitelehe alusel konfikseeritigi Valgre isiklikud esemed 
ja pangaarve kokku 2115 rubla väärtuses. KGB koostas Valgre kohta 
mahuka juurdlustoimiku, kus omaette kurioosumiks on Valgre kohta 
tagaselja koostatud kohtupsühhiaatrilise ekspertiisi aktid: Tallinna 
Psühhoneuroloogia haigla arstid leidsid, et Valgre oli põgenemise 
hetkel psüühiliselt haige, kuid hiljem tervenes ja muutus seega 
süüdivaks; Moskva Serbski nimelise kohtupsühhiaatria instituudi 
psühhiaatrid jäid vaoshoitumale seisukohale ja leidsid, et Valgre 
psüühilist seisundit ei ole neile esitatud materjalide põhjal võimalik 
adekvaatselt hinnata (ERAF SM, f.129, s.26766, 1.145-152, 188-190). 
Helmut Valgre oli hiljem üleliiduliselt tagaotsitavate isikute nime- 
kirjas, KGB andmetel oli ta elama asunud Kanadasse, kus töötas 
raamatupidajana ja pidas kirjavahetust oma sugulastega Eestis. 
Alfavitnyj spisok agentov inostrannyh razvedok, izmennikov rodiny, 
usastnikov antisovetskih organizacij, karatelej 1 drugih prestupnikov, 
podlesašsih rozysku. Moskva, 1969, 1k.63. 

tema kohta teatatud, et teda kahtlustatakse RJK organite ülesannete 
täitmises. 

Vastuluureürituste ettevalmistamise käigus ilmnenud puudusi 
arvestades oleme me analüüsinud kõiki läbiviidud ja ettevalmis- 
tatavaid vastuluureüritusi. 

Vastavalt NSVL Ministrite Nõukogu juures asuva RJK esimehe 
armeekindral sm SEROVI, I. A. direktiivile nr 2448s 1957. aasta 10. 
detsembrist on selles asjas esinenud puudused töö eripära arvestades 
läbi arutatud 4. osakonna operatiivnõupidamistel ja kindlaks määratud 
iga jaoskonna ülesanded. 

Osakond koostab vastuluureürituste ettevalmistamise ja läbiviimise 
plaani, mis näeb koos teiste konkreetsete meetmetega ette: 

1. Arvestades seda, et välismaa natsionalistlikud keskused tunne- 
vad huvi käesoleval ajal vabariigi territooriumil elavate endiste silma- 
paistvate kodanlike tegelaste vastu, värvata nad, kui see on 
otstarbekohane, ja kasutada neid pärast vastavat kontrollimist piirita- 
gustes üritustes. 

2. Seoses sellega, et on välja selgitatud üksikute kinnipidamis- 
kohtadest tagasi tulnud natsionalistide kavatsus luua mitteametlik side 
välismaaga, kasutada seda asjaolu ära RJK organite agentide 
ettesöötmiseks niisuguste inimeste nimel emigrantlikele natsiona- 
listlikele keskustele ja organisatsioonidele. 

3. Organiseerida 4. osakonna agentuuri ettesöötmist välismaa- 
lastele, kes saabuvad Eesti NSVsse turismirühmade, ametiühingu, 
spordi- ja muude delegatsioonide koosseisus. 

4. Kasutada ära üksikute isikute kavatsust sõita eraviisiliselt 
ajutiseks (puhkusele) välismaale või alaliselt elama kapitalistlikesse 
riikidesse selleks, et hankida nende seast agentuuri ja suunata sel 
ettekäändel välismaale kontrollitud agente, et neid välismaa natsio- 
nalistlikele organisatsioonidele ja keskustele ette sööta. 


TÖÖ AGENTUURIGA 


Aruandeaastal oli osakonna operatiivtöötajate tähelepanu suunatud 
sellele, et edaspidigi täita NSV Liidu Ministrite Nõukogu juures asuva 
RJK käskkirja nr 00420 nõudmisi agentuuraparaadi juhtimise tõhus- 
tamise alal ja eriti soetatava agentuuri kvalitatiivse koosseisu paranda- 
misel. 

Kui 1956. aasta jooksul täienes agentuurvõrk uute värbamiste arvel 
76 inimese võrra, siis 1957. aastal värbas osakonna operatiivkoosseis 
100 agenti ja ühe konspiratiivkorteri pidaja. Värvatutest on kõrgem 
haridus 23, lõpetamata kõrgem haridus /0, keskharidus 41 ja 

lõpetamata keskharidus 26 inimesel. Aruandeperioodi kestel on 11 
rajoonis, kus RJK aparaati ei ole, osakonna seal töötavad kaastöölised 
värvanud 63 agenti ja 4 konspiratiivkorteri pidajat. Peale selle on 
vabariigi RJK rajooniaparaadid 4. osakonna töö liinis värvanud 1957. 
aastal 708 agenti. 

1957. aastal on osakonna aparaat kõrvaldanud võrgust 40 agenti. 
Sealhulgas: kuna neid ei ole võimalik kasutada — 37, olid dešifreeritud 
— 3, muudel põhjustel — 6 agenti. Sama aja jooksul on rajoonides 
töötavad osakonna kaastöötajad kõrvaldanud: 41 agenti, / 
konspiratiivkorteri pidaja. 

Seisuga 1958. aasta 1. jaanuar on osakonna operatiivtöötajatel side 
270 agendiga ja 30 konspiratiivkorteri pidajaga. Peale selle on 4. 
osakonnale 11 rajoonis kinnistatud 286 agenti, 2 residenti, 22 
konspiratiivkorteri pidajat. 

Koos agentuuraparaadi suurenemisega on tõusnud agentuuri juhti- 
mise ja kasvatamise tase operatiivtöötajate poolt, kes on hakanud 
konkreetselt ja sihikindlalt agentidega töötama ning neile sagedamini 
läbimõeldud kirjalikke ülesandeid andma, eriti just tõsiste läbitöö- 
tamiste puhul. 

Kaastööliste isiklik vastutus agentuuriga tehtava töö eest on 
suurenenud, agentide vastuvõttu planeeritakse igakuiste graafikute 
alusel ja töö tulemused arutatakse läbi igakuistel operatiivnõupida- 
mistel. Operatiivkoosseis on hakanud pöörama suuremat tähelepanu 
sellele, et kontrollida agentuuri teiste agentide kaudu, operatiiv- 
tehnika, varjatud jälgimise ja “PK” abinõu abil. 

1957. aastal on märgatavalt paranenud kandidaatide värbamiseks 
väljavalimine ja tundmaõppimine. Üksikuid äsja värvatud agente 
valmistame me ette, et neid kasutada spetsiaalsetes vastuluureüritus- 
tes. 

Selliste värbamiste hulka kuuluvad: 


Agent “Ants”, kes on sündinud 1926. aastal, tal on lõpetamata 
kõrgem haridus ja ta on lõpetanud kolmeaastased teoloogia- 
kursused ENSV luteri kiriku konsistooriumi juures, teenib Kaarli 
luteri koguduse pastorina ja õpetab samal ajal vanakreeka keelt 
teoloogiakursustel, elab Tallinna linnas.'”* 


Agent “Ants” töötas aastatel 1942—1943 jooksupoisina Tallinna 
hotellis “Palace”. Saksa okupatsioonivõimud arreteerisid ta selle eest, 


!78 Neile isikuandmetele vastab Tallinna praost ja Tallinna Toom- 
Kaarli koguduse õpetaja Kaide Rätsep. 

et väidetavalt oli ta Saksa armee ohvitserilt relva varastanud, kuid et 
talle esitatud süüdistust ei saadud tõestada, siis vabastati ta vahi alt. 

Pärast saksa okupantide väljakihutamist Eesti NSV territooriumilt 
lõpetas “Ants” 1945. aastal 9. keskkooli Tallinna linnas ja asus 
õppima Tallinna Polütehnilise Instituudi majandusteaduskonda, kuid 
oli nõrga tervise tõttu sunnitud teiselt kursuselt lahkuma. 

1947. aastal astus “Ants” Tallinna Peeteli luteri koguduse teenis- 
tusse, kus teenis pastori asetäitjana kuni 1955. aasta novembrini, 
samal ajal õppis ta 5 aasta jooksul ENSV luteri kiriku konsistooriumi 
teoloogia kaugõppekursustel. 

Ülekuulamisel 1950. aasta septembris käitus “Ants” avameelselt ja 
andis ulatuslikke tunnistusi riikliku julgeoleku organite poolt 
arreteeritud pastor KULJUSE temale teadaoleva nõukogudevastase 
tegevuse kohta.'”° 

Alates 1955. aasta novembrist kuni käesoleva ajani töötab “Ants” 
Kaarli luteri koguduse pastorina Tallinna linnas, ühtlasi valmistub ta 
kaitsma teoloogiamagistri väitekirja. 

Võttes arvesse “Antsu” isiklikke omadusi, nimetas agent “Jüri— 
ENSV Evangeelse Luteri Kiriku peapiiskop — teda nende isikute seas, 
keda võib suunata Inglismaale õpingute jätkamiseks Cambridge i või 
Oxfordi ülikooli teoloogiateaduskonnas. 

Sellega seoses värvati “Ants” 31. mail 1957. aastal agendiks, tema 
ülesandeks on välja selgitada luterlike kirikutegelaste hulka kuuluv 
nõukogudevastane element ja seda läbi töötada, aga ka selleks, et ta 
võib-olla õppima sõitmise kattevarjus Inglismaale toimetada ja 
Londonis tegutsevale eesti emigrantlikule luurekeskusele ette sööta. 

Riikliku julgeoleku organitega koostööd tehes on “Ants” end 
näidanud positiivsest küljest: ta on igakülgselt arenenud, loeb palju 
ilu- ja teoloogilist kirjandust, ei ole fanaatik, ta on hea suhtleja, 
moraalselt kindel, käib kinos ja teatris, valdab hästi eesti ja inglise 
keelt, rahuldavalt saksa ja vanakreeka keelt ning nõrgalt vene keelt. 


179. Kaide Rätsep kuulati Tallinna Pühavaimu koguduse pastor 
Voldemar Kuljuse süüasjas üle 21. septembril 1950. Mingeid eriti 
ulatuslikke tunnistusi Rätsep tegelikult ei andnud: ta juhtis küll MGB 
uurija tähelepanu mitmele Kuljuse ajakirjas Protestantline Ilm 
ilmunud “nõukogudevastasele” artiklile ja oli valmis need ajakirja 
numbrid ka juurdlusorganite käsutusse andma, kuid väitis end Kuljuse 
“nõukogudevastastest juttudest” mitte midagi teadvat. (ERAF SM, 
f.130, s.11914, 1.188-191). Kuljus vahistati 3. oktoobril 1950, MGB 
Erinõupidamine mõistis ta 17. novembril 1951 10 aastaks 
vangilaagrisse, kust Kuljus vabanes 7. oktoobril 1955. 

Töös organitega on ta konspiratiivne, kohtumistele ilmub korrali- 
kult, saadud ülesandeid täidab kohusetundlikult. “Antsu” kontrollimi- 
seks viidi 1957. aastal kahel korral läbi tema varjatud jälgimine, 
töökohal rakendati liter “M” ja elukohas liter “N” (24. juulist kuni 
31. augustini 1957. aastal). Peale selle kontrolliti teda agentide “Jüri” 
ja “Rein” kaudu. 

Kontrollimisel ei ole saadud andmeid selle kohta, et “Ants” oleks 
end dešifreerinud või käitunud riikliku julgeoleku organite suhtes 
kahepalgeliselt ja ebasiiralt. 

Et aktiviseerida nende isikute läbitöötamist, kes olid kandnud 
karistust organiseeritud nõukogudevastase tegevuse eest ja on 
kinnipidamiskohast tagasi tulnud, on osakonna operatiivkoosseis 
nimetatud kategooriasse kuuluvate isikute seast värvanud 37 agenti. 

1957. aasta septembris värvati 


agent “Marina”, sündinud 1912. aastal Odessa linnas, rahvuselt 
rootslane, NSVLi kodanik, kõrgema haridusega, valdab vene, eesti 
ja saksa keelt, elab Tallinn-Nõmmel, töötab tehases “Punane RET” 
tsehhi meistrina. 


Sel ajal, kui Eesti NSV territoorium oli ajutiselt sakslaste poolt 
okupeeritud, teenis “Marina” ohvitserina Saksa sõjaväes. 1945. aasta 
mais, kartes vastutust toime pandud kuritegude eest, läks ta põranda 
alla ja püüdis põgeneda välismaale. 

1947. aasta juulis astus ta põrandaalusesse nõukogudevastasesse 
organisatsiooni “RVL”, valis endale hüüdnimeks “Forte”, kuulus 
“RVL?” juhtiva keskuse koosseisu ja oli määratud selle organisat- 
siooni juhiks Tallinna linnas.'** 

Keskuse juhtnööri täites rajas “Marina” ENSV mitmes linnas ja 
maakonnas põrandaaluse organisatsiooni “RVL” filiaali ja värbas 
isiklikult organisatsiooni 62 inimest. 

Ta hankis organisatsiooni vajadusteks ebaseaduslikul teel medika- 
mente, andis “RVLi” liikmetele ülesandeid koguda luureandmeid ja 
koostada partei- ja nõukogude aktiivi nimekirju, et need inimesed 
hiljem füüsiliselt hävitada. Ta võttis osa “RVLi” keskuse nõukogu- 
devastastest kogunemistest ning rajas Tallinna linnas ja selle ümbruses 
konspiratiivkorterite võrgu. 

Nimetatud tegevuse eest mõistis NSVL RJM Erinõupidamine ta 
1949. aastal 25 aastaks parandusliku töö laagrisse. 


180 Ülaltoodud isikuandmetele vastab Vello Malmre, kes oli ka RVLi 
juht Tallinnas. Vrdl. Aruanded Riikliku Julgeoleku Komitee 2. ja 4. 
osakonna tööst 1956. aastal..., 1k.81. 

1956. aastal vabastati ta vangistusest ja ta tuli tagasi elama Eesti 
NS Vsse. 

Meiega koostööd tehes on “Marina” näidanud end heast küljest. 
Meie ülesandeid täidab ta edukalt. 

Muuhulgas teatas “Marina” 1957. aasta novembris, et tehases 
“Punane RET” töötav JÕGI, Viktor levitab oma lähikonnas nõukogu- 
devastase sisuga brošüüre, mida turistid olid Rootsist kaasa toonud. 
Neid andmeid kontrollitakse. 

Peale selle laekub “Marinalt” operatiivset tähelepanu väärivaid 
materjale teiste isikute, sealhulgas “RVLi” endiste liikmete kohta. 

Muu agentuuri kaudu kontrollimisel ei ole saadud andmeid, et 
agent “Marina” oleks kahepalgeline. 

Kinnipidamiskohtadest tagasi tulnud nn Rahvuskomitee endiste 
aktiivsete tegelaste MUDA, AVARMAA, LÄÄTSE, HENDRIKSONI 
ja teiste läbitöötamiseks värvati 1957. aasta septembris 


agent “Kuusk”, sündinud 1924. aastal Tartu linnas, eestlane, 
NSVLi kodanik, parteitu, keskharidusega, elab Tallinna linnas. 


Saksa okupatsiooni perioodil 1944. aasta suvel värvati “Kuusk” 
Saksa luurerühma “Tümler”, ta lõpetas luurajate ja radistide kooli, kus 
tegi läbi eriväljaõppe luuretegevuseks Nõukogude armee tagalas. 
Peale selle oli ta kodanlik-natsionalistliku põrandaaluse nn Eesti 
Rahvuskomitee põrandaaluse juhtiva keskuse liige, see organisatsioon 
oli oma ülesandeks seadnud ühendada oma juhtimise alla kõik 
laialipillatud = nõukogudevastased põrandaalused / rühmad — ja 
organisatsioonid ning alustada pärast seda, kui Nõukogude armee on 
Eesti NSV Saksa okupantidest vabastanud, aktiivset võitlust nõuko- 
gude võimu vastu eesmärgiga taastada Eesti NSV territooriumil 
välisriikide abil kodanlik kord. Sellega seoses lõi Eesti Rahvus- 
komitee Saksa ja Soome luureorganite residentide TALGRE ja 
HELLATI kaudu kontakti luureorganisatsioonidega “Hauka” ja 
“Tümler” ning astus nende abil ühendusse eesti emigrantliku keskuse 
ja Inglise luureorganite Rootsis asuvate esindajatega. 

Koos teiste liikmetega trükkis ja levitas “Kuusk” elanike seas 
Rahvuskomitee üleskutseid, ta oli seotud isikutega, kes Rahvus- 
komitee ülesandel tegelesid eesti natsionalistide toimetamisega välis- 
maale. 

Kui 1945. aastal ENSV RJM organid Rahvuskomitee likvideerisid, 
avastati ja likvideeriti ka luureorganisatsioonid “Hauka” ja “Tümler”, 
need koosnesid mitmest välismaal asuvate keskustega sidepidamiseks 
vajaliku raadioaparatuuri, relvade ja lahingumoonaga varustatud resi- 
dentuurist. 1945. aastal, kui “Kuusk” oli oma reeturliku tegevuse eest 

arreteeritud, põgenes ta sõjatribunali hoones relvastatud valve käest ja 
läks põranda alla, tal oli relv ja ta varjas ennast kodumaa reeturite 
rühmas hetkeni, mil ta 1948. aastal kinni peeti. 

Pärast kinnipidamist mõisteti “Kuusk” süüdi ja saadeti karistust 
kandma Vorkuta linna.'?' 

1956. aastal vabastati “Kuusk” vahi alt ja ta saabus ENSVsse, kus 
leidis töökoha Viljandi rajooni Heimtali sovhoosis põllutööbrigaadi 
brigadirina. Et teda tundma õppida, saadeti Heimtali sovhoosi Eesti 
Telegraafi Agentuuri mittekoosseisulise korrespondendi nime all 4. 
osakonna operatiivtöötaja, kes pidas “Kuuse” ja teiste isikutega 
šifreeritud vestlusi. Sovhoosi töölistega lävimisel selgus, et “Kuusel” 
oli isiklikel põhjustel tüli ühe sovhoosi töölisega, selle tüli käigus oli 
ta endale lubanud huligaanlikke tegusid. Need andmed esitati ano- 
nüümse avaldusena ETA nimele, kust see olevat edasi antud RJK 
organitele, see oligi “Kuuse” värbamise protsessis kompromiteerivaks 
materjaliks. “Kuusk” kutsuti värbamisele salaja, ta rääkis üksikasja- 
likult endast ja oma sidemetest ning oli meelsasti nõus meie organi- 
tega koostööd tegema. 

Värbamisel nimetas “Kuusk” oma sidemete seas MUDA, 
AVARMAAD, HENDRIKSONI ja LÄÄTSE, keda 4. osakond läbi 
töötab ning kes olid “Kuusega” seotud ühise natsionalistliku tegevuse 
kaudu ja esinesid ühes rühmaviisilises juurdluses 47 inimese kohta. 

Meie ülesandel lõi “Kuusk” sideme HENDRIKSONI ja LÄÄTSE- 
GA ning on suunatud neid läbi töötama. (HENDRIKSONI kohta on 


!$L Sellele kirjeldusele vastab Harri Sepik (s.1924), kes kuulus 
“Tümleri” luurerühma ja oli saanud radistiväljaõppe. Sepik oli seotud 
ka Eesti Rahvuskomiteega ja levitas 1944. aasta hilissuvel nende 
lendlehti. Sepik vahistati esmakordselt 5. detsembril 1944, tema 
korterist leiti ka raadiosaatja. Sõjatribunal mõistis ta 15 aastaks 
vangilaagrisse, kuid Sepik põgenes koos teise Haukka-Tümleri mehe, 
Voldemar Särakuga varem kokku lepitud plaani alusel 25. septembril 
1945 vahetult enne kohtuotsuse väljakuulutamist sõjatribunali hoonest 
vahi alt. Varjamise ajal tegi Sepik katseid Rootsiga sidet luua ja 
plaanitses välismaale põgeneda, kuid ta vahistati uuesti 29. aprillil 
1947. 25.-26. novembril 1947 mõistis sõjatribunal Sepiku 25 aastaks 
vangilaagrisse. Selle kohtuotsuse peale kirjutas Sepik kassatsiooni- 
kaebuse, kus ta väitis, et varasemal juurdlusel aastatel 1944—1945 
kasutati tema suhtes füüsilisi mõjutusvahendeid. 28. jaanuaril 1948 
tuli kokku uus sõjatribunal, mis aga mõistis Sepiku endiselt 25 aastaks 
vangilaagrisse. Sepik saadeti Vorkutlagi, kust ta vabanes 11. oktoobril 
1956. ERAF SM, f.129, s.16281 (2 köidet). 

olemas agendi “Stepanov” andmed, kellele HENDRIKSON oli pärast 
vangistusest tagasitulekut öelnud, et kui siin elu tema jaoks halvemaks 
muutub, siis otsib ta võimalust põgeneda välismaale.) 

Et agenti “Kuusk” tundma õppida, võetakse meetmeid tema 
kontrollimiseks ENSV MN juures asuva RJK 2. osakonna agendi 
“Haakla” Hellati kaudu, kes oli minevikus Saksa ja Soome luure 
resident ning on “Kuusega” tuttav. Sel eesmärgil korraldatakse 
operatiivtehnika kontrolli all agentide “Kuusk” ja “Haakla” “juhuslik” 
kohtumine Tallinna linnas. 

24. aprillil 1957. aastal värbas ENSV MN juures asuva RJK 4. 
osakond agendi 


“Olev”, sündinud 1925. aastal ENSV Pärnu rajoonis, eestlane, 
lõpetamata kõrgema haridusega, töötab liha- ja piimatööstuse 
remondikontoris töölisena, elab Tallinna linnas. 


Alates 1944. aasta veebruarist teenis “Olev” Saksa sõjaväes, kuid 
põgenes 1945. aasta jaanuaris väeosast ja hakkas tööle oma isa talus. 

1945. aasta jaanuaris sai “Olev” mobilisatsioonikutse Nõukogude 
armeesse, kuid sõjakomissariaati ta ei ilmunud ja läks põranda alla. 

Kuni 1947. aastani varjas “Olev” end LUMISTE bandiidirühmas, 
seejärel tuli riikliku julgeoleku organitesse oma süüd üles tunnistama. 
Pärast legaliseerimist õppis “Olev” Tallinna Polütehnilise Instituudi 
majandusteaduskonnas. 

1948. aastal sai “Olev” teistkordse kutse tulla teenima Nõukogude 
armeesse ja läks jälle põranda alla. 

“Olevi” põranda alla minemise üheks põhjuseks oli ka see asjaolu, 
et ta püüdis sel ajal sõjakomissariaadi tuttava töötaja kaudu saada 
sõjaväepiletid nõukogudevastase organisatsiooni liikmetele LUTSU- 
LE ja KASELE. 

End varjates astus “Olev” ühendusse SAALISTE, Arturi jõuguga, 
selle koosseisus oli viimase vend SAALISTE, Richard, kes oli 
luureülesandega illegaalselt tulnud Rootsist. “Olev” teadis seda ja 
varustas SAALISTE, Richardit tollele vajaliku informatsiooniga. 

1949. aasta detsembris võeti “Olev” kinni ja 1950. aastal mõistis 
NSVL RJM juures asuv Erinõupidamine talle VNFSV KrK paragrah- 
vide 58-1”a" ja 58-11 järgi 10 aastat parandusliku töö laagrit. 

1956. aasta juunis, kui ta oli amnestia alusel laagrist vabanenud, 
tuli “Olev” tagasi Eesti NSVsse ja hakkas elama Tallinna linnas. 

1957. aasta aprillis tutvus “Olev” ajalehes “Noorte Hääl” avaldatud 
olukirjeldusega “Lehed langevad”, milles paljastati Rootsi luure 
tegevust Eesti NSV territooriumil ja selle sidemeid SAALISTE jõugu- 
ga, ning ta saatis ENSV SMi avalduse, milles mainis, et ta oli osa 

võtnud selle jõugu paljastamisest (juurdluse ajal) ja palus oma jul- 
geolekuhuvides tema perekonnanime mitte avaldada. '* 

24. aprillil 1957. aastal värvati “Olev” nimetatud avaldust ära 
kasutades agendiks. Ta laskis end meelsasti värvata. 

Riikliku julgeoleku organitega tehtud koostöö kestel on “Olev” 
näidanud end positiivsest küljest. Agenti “Olev” kasutatakse nende 
isikute läbitöötamiseks, kes on vangistusest tagasi tulnud ja on 
formulararvel. LIIVIK, kelle kohta ta materjale esitab, väärib opera- 
tiivset huvi. 

1957. aasta mais kandis “Olev” ette, et temaga ühes laagris 
karistust kandnud PROTIN, MÄEOTS ja SAULEP on rääkinud 
illegaalsest põgenemisest välismaale. 

1957. aasta oktoobris värvati vangistusest tagasi tulnud jehovistide 
läbitöötamiseks 


agent “Agva”, sündinud 1930. aastal, eestlane, parteitu, Tartu 
Meditsiinikooli III kursuse üliõpilane, elab Tartu linnas. 


1949. aastal astus “Agva” vabatahtlikult põrandaaluse nõukogude- 
vastase sektantliku organisatsiooni "Jehoova tunnistajad” liikmeks. Ta 
oli nimetatud organisatsiooni Otepää rühma liige ning võttis aktiivselt 
osa jehovistide illegaalsetest kogunemistest, levitas elanike seas 
nõukogudevastaseid jehovistlikke lendlehti ja traktaate, mis kutsusid 


182 Agent “Olev” on endine metsavend ja Richard Saaliste salga 
sidemees Sulev Hansen. Hansen võeti kinni 11. detsembril 1949 
tugevatoimelise uinuti abil, kasutades agentuurset kombinatsiooni, 
milles osalesid agent “Välk” (Adolf Lõhmus), informaator-sidepidaja 
“Tulp” (Asta-Virve Lõhmus) ja MGB Merebasseini valveosakonna 
naistöötaja Simson. Ülekuulamisel 13. detsembril 1949 kirjeldas 
Hansen täpselt vendade Artur ja Richard Saaliste Eidapere-lähedase 
punkri asukohta, punkri ehitust, punkri elanikke ja nende relvastust. 
(ERAF SM, f.130, 5.9329, k.1, 1.237-241). Hansen oli ka teejuhiks 
punkri juurde, mida julgeolekumehed sõjaväe kaasabil 14. detsembri 
hommikul ründasid. Puhkenud lahingus tapeti Richard Saaliste, Artur 
Saaliste, Ilse Kuusk-Saaliste, Helje Ainsalu ja Elmar Toomingas, 
ainsana jäi ellu ja vangistati Erika Kuusk. (ERAF SM, f.131, n.1, 
s.157, 1.343-344). Sulev Hanseni KGB väljasõidutoimikus tema 
tegevust agendina ei kirjeldata, tema ankeedile on vaid pliiatsiga 
venekeelsete lühenditega peale kirjutatud: arhiveeritud isikutoimik 
28055 “Olev”. ERAF SM, f.136, s.55976, 1.1; vrdl. Jaak Pihlau, 
Vendade Saalistete lugu: 50 aastat saatuslikust punkrilahingust 
Eidapere metsas. — Tuna, 1999, nr.4, 1k.48-55. 

elanikke üles kõrvale hoidma teenistusest Nõukogude armees ning 
mitte osalema riigi ühiskondlikus ja poliitilises elus. Ta võttis osa ka 
Eesti NSV jehovistide illegaalse konvendi (kongressi) tööst. 

Kui 1950. aastal “Jehoova tunnistajate” põrandaalune organisat- 
sioon likvideeriti, siis arreteeriti teiste aktiivsete jehovistide seas ka 
“Agva” ning 9. juunil 1951. aastal mõistis NSVL SM juures asuv Eri- 
nõupidamine ta VNFSV KrK paragrahvide 58-10 lõike 2 ja 58-11 
järgi 7 aastaks parandusliku töö laagrisse. 

1956. aastal vabastati “Agva” amnestia alusel vangistusest, saabu- 
nud Tartu linna, lõi ta isikliku sideme parandusliku töö laagrist tagasi 
tulnud jehovistide KIKAS, Ella, TOOM, Lembitu ja teistega, keda 
aktiivselt läbi töötatakse. 

Neid asjaolusid arvestades värvati “Agva” 24. oktoobril 1957. 
aastal agendiks ja suunati ta lähenema Tartu ja Otepää rajoonis elava- 
tele jehovistidele. 

“Agva” viitas oma säilinud religioossetele veendumustele ega 
andnud meelsasti nõusolekut koostööks riikliku julgeoleku organitega, 
kuid samas ta rääkis ja kirjutas ettekande parandusliku töö laagrist 
tagasi tulnud jehovistide MIGASTO, METTIKU, TOOMI, KIKASE, 
LEEGI ja teiste temale teadaoleva nõukogudevastase tegevuse kohta, 
ta suunatakse nende läbitöötamisele pärast seda, kui teda on 
teisejärguliste ülesannete abil kontrollitud. 

“Agva” on näidanud end heast küljest: tuleb kohtumistele korra- 
likult, järgib töös vajalikku konspiratsiooni, on hea suhtleja ja hästi 
arenenud, saadud ülesannete täitmisse suhtub kohusetundlikult ning 
on andnud mitmeid materjale, mis pakuvad operatiivset huvi. Valdab 
hästi eesti ja vene keelt. 

Aruandeperioodil jätkati agentuuri soetamist noorte ja sportlaste 
seast, eriti nende seast, kes käivad erinevate spordialade võistlustel 
välismaal. 

Näiteks värvati 27. septembril 


agent “Radar”, sündinud 1935. aastal, Tallinna Polütehnilise Insti- 
tuudi üliõpilane, elab Tallinna linnas. 


Lühikese aja jooksul, mil “Radar” on meie organitega koostööd 
teinud, on ta andnud mitmeid väärtuslikke materjale. Muuhulgas 
teatas ta “realistide” (Tallinna 2. Keskkooli endiste lõpetajate) kogu- 
nemisest, mis toimus 1957. aasta novembri alguses. “Radari" andme- 
tel laulsid sellel kogunemisel viibinud isikud “realistide” vana 
kodanlikku hümni ja Tartu Riikliku Ülikooli üliõpilane PERE rääkis, 
et Tartus on loodud “vilistlaste” koondis, on valitud organiseerimis- 

komitee ja välja töötatud “realistide” programm. Need andmed leidsid 
kinnitust kontrollimisel muu agentuuri kaudu. 

Peale selle teatas “Radar” teistele isikutele viidates, et purjetaja 
AAVIK väidetavalt “koguvat meeskonda Rootsisse põgenemiseks”. 
AAVIKUT on hakatud agentuurselt läbi töötama. 

1957. aasta oktoobris värvati 


agent “Sport”, sündinud 1927. aastal, töötab spordireporterina, 
kõrgema haridusega, elab Tallinna linnas. 


Agent “Sport” on värvatud, et sportlaste hulka kuuluvat nõukogu- 
devastast elementi välja selgitada ja läbi töötada. Spordireporterina 
töötades suhtleb ta sageli sportlastega, käib rahvusvahelistel spordi- 
võistlustel nii Eesti NSV territooriumil kui ka välismaal. 

Organitega tehtud koostöö ajal on “Sport” end näidanud heast 
küljest: kohtumistel käib korralikult, talle antud ülesandeid täidab 
õigeaegselt. Teda on kasutatud Eesti NSVsse saabuvate välismaa 
spordidelegatsioonide liikmete tundmaõppimiseks. Tema andmete 
alusel on välja selgitatud mitmed isikud, kes on saanud ja edasi 
andnud mitmesuguseid kirju ja pakke välismaa spordidelegatsioonide 
liikmetele. 

Peale selle saadi agendi “Sport” kaudu iseloomulikke materjale 
Eesti NSVsse saabuvate välismaa spordidelegatsioonide liikmete 
kohta, nende seast on välja selgitatud oma käitumiselt kahtlased 
isikud.” 

Võttes arvesse, et üle 50 protsendi osakonna aparaadil olemas- 
olevast agentuurist on värvatud viimasel kahel aastal (- x tegutsevast 
agendist on värvatud 1956. ja 1957. aastal), pööratakse erilist 


'3 Neile andmetele vastab tuntud spordireporter Gunnar Hololei. Seda 
kinnitab ka 3. detsembril 1967 koostatud lühike õiend Hololei KGB 
väljasõidutoimikus: “Värvatud septembris 1957. aastal nõukogude- 
vastase elemendi väljaselgitamiseks sportlaste hulgas. Töötas hästi, 
ülesanded täitis. Pärast NLKP-sse astumist (1966) hakkas salajast 
sidet koormavaks pidama ning seejärel teatas, et ta ei tahaks, olles 
kommunist, jätkata sidet salatasandil. Samal ajal teatas ta, et kui 
kommunist on ta ka edaspidi valmis organitele vajalikku abi osutama 
ja peab seda oma kohuseks, kuid mitte salajase kaastöölisena. 
Ülaltoodu alusel katkestati side (salajane koostöö) 20. oktoobrist 
1966. Toimik anti arhiivi 14. III 67. a.” (ERAF SM. f.136, s.923, 
1.43). Gunnar Hololei ise eitab kategooriliselt oma salajast koostööd 
KGB-ga (“Gunnar Hololei: minu kohta kirjapandu on tervenisti 
väljamõeldis...”, Postimees, 10. jaanuar 1997). 

tähelepanu sellele, et agente õigesti ja süstemaatiliselt kasvatada, 
arendada nendes huvi ja oskusi tööks riikliku julgeoleku organitega. 

Osakonna operatiivkoosseis on agente konkreetselt ja süste- 
maatiliselt kasvatanud Nõukogude riigile ustavuse vaimus ja saavu- 
tanud selle käigus töös agentuuriga mõningaid positiivseid tulemusi. 

Näiteks värvati 1956. aasta mais agent “Linda”, sündinud 1929. 
aastal, töötab ühingu “Dünamo” treenerina, elab Tallinna linnas. 
Tuntud Nõukogude Liidu sportlasena käib “Linda” sageli sportlaste 
kogunemistel ja võistlustel. Ta suhtub tõsiselt salajasesse koostöösse 
riikliku julgeoleku organitega ja on end näidanud heast küljest. 

1957. aasta oktoobris suunati “Linda” läbi töötama formular- 
toimiku objekti MÄLLI. Varsti pärast seda saatis “Linda” kiirteate, et 
MÄLL oli Tallinna Balti vaksali restoranis kakelnud ja lubanud 
endale seejuures nõukogudevastaseid hüüdeid. 

Kontrollimisel tehti kindlaks, et MÄLL oli Tallinna Balti vaksali 
restoranis tõesti avaldanud nõukogudevastaseid ja laimavaid välja- 
mõeldisi nõukogude tegelikkuse kohta ning oli ähvardanud kommu- 
niste tappa. Seda fakti kasutati MÄLLI kuritegeliku tegevuse doku- 
menteerimisel ja 1957. aasta oktoobris me arreteerisime ta. 

1956. aasta jaanuaris värvati agent “Karl”, sündinud 1926. aastal, 
töötab tehases nr 7 vanemraamatupidajana, elab Tallinnas. Töö käigus 
on “Karl” andnud mitmeid väärtuslikke materjale. Pärast seda, kui ta 
oli üksikute ülesannete abil tööle kinnistatud ja teda oli agendi 
“August” kaudu kontrollitud, suunati ta läbi töötama formulartoimiku 
objekti JÜRISSONI. 

Kuna oli andmeid, et JÜRISSON sõidab kalapüügi ja jahipidamise 
ettekäändel mööda vabariigi territooriumit ringi, ja arvestades agendi 
soovi hakata tegelema mingi spordialaga, muretseti “Karlile” vaja- 
likud kalapüügiriistad. Vastavate selgituste ja instrueerimise tulemu- 
sena käis “Karl” mõned korrad läbitöötatava objekti JÜRISSONI ja 
SAMONIGA kala püüdmas. 

Peale selle oli teada, et JÜRISSON ja SAMON harrastavad 
fotograafiat, seepärast soovitati agendil hakata tegelema fotoasjan- 
dusega. “Karl” võttis selle ettepaneku vastu ja ostis fotoaparaadi, 
pärast seda andsime me talle sünnipäevakingitusena üle ekspono- 
meetri. 

Agent võitis oskusliku käitumisega JÜRISSONI ja SAMONI 
poolehoiu. 

“Karl”, kellel oli fotoaparaat, fotografeeris JÜRISSONI, SAMO- 
NIT ja nende tuttavaid, tänu sellele on olemas läbitöötamise jaoks 
tähtsad asitõendid. Muuhulgas esitas ta natsionalistliku iseloomuga 

joonistuste fotosid. Peaagu igal kohtumisel on “Karl” lisanud esitatud 
ettekandele filmi, mida me töötleme ja mille me talle tagastame. 

Et luua võimalus kasutada neid fotosid ka edaspidi asitõenditena 
JÜRISSONI ja SAMONI paljastamiseks, aga ka selleks, et välistada 
agendi dešifreerimise võimalus, seletas ta meie ülesandel neile, et ta 
annab oma filmid töötlemiseks fotoateljeesse. 

JÜRISSONI ja SAMONIT läbi töötades on “Karl” ületanud meil 
nende kohta olemasoleva materjali ja esitanud mitmeid uusi opera- 
tiivset huvi pakkuvaid materjale. Näiteks kandis ta ette, et SAMON 
hoiab oma maja kuuris kuni sadat lõhkelaengut, mis ta oli riisunud 
oma endisest töökohast. 

Peale selle selgitas “Karl” välja JÜRISSONI lähedase sideme 
KRUSTEN, Rene, keda on samuti hakatud formulartoimiku alusel läbi 
töötama. 

“Karli” kontrollimine operatiivtehnika abil ja agendi “August” 
kaudu 1957. aastal näitas, et ta orienteerub meie ülesandeid täites 
õigesti. Desinformeerimist ei ole tema puhul märgatud. 

Peale agentide kasvatustöö pöörati suurt tähelepanu olemasoleva 
agentuuri kontrollimisele, mille tulemusena saadi mitmete agentide 
(“Samleri”, “Antsu”, “Tähe” ja teiste) kohta andmeid, mis kinnitavad 
nende ausat suhtumist koostöösse RJK organitega, üksikud aga 
paljastati kontrollimise käigus desinformeerimises. 

Näiteks saadi 1957. aasta aprillis agendilt “Säde” andmeid selle 
kohta, et väidetavalt olevat illegaalsel teel Eesti NSVsse välismaalt 
tulnud endine politseiprefekt JÜRIS, kes peatuvat Tallinna linnas 
agendi naise tuttavate juures. “Säde” sõnul olevat ta sellest teada 
saanud oma naiselt. Kui nimetatud fakti kontrolliti, milleks kasutati 
meedet liter “N”, tehti kindlaks, et “Säde” oli RJK organeid 
desinformeerinud. Et “Säde” kohta tekkinud kahtlusi kontrollida, 
küsitleti tema naist, kes agendi teadet ei kinnitanud. “Säde” paljastati 
mitteobjektiivse informatsiooni esitamises ja kõrvaldati võrgust. 

Et operatiivsest olukorrast lähtudes ei ole olemasolev agentuur 
osakonna ees seisvate ülesannete tagamiseks ikka veel piisav ja et 
mõnedel kaastöölistel ei ole vajalikku arvu agente (12-15 agenti), 
töötatakse edaspidi selles suunas, et teha uusi kvaliteetseid värbamisi, 
kontrollida ja kasvatada olemasolevaid agente ja kasutada nende 
võimalusi täielikult. 

REALISEERITUD TOIMIKUTE MATERJALIDE KASUTAMINE 
PERIOODILISES AJAKIRJANDUSES NATSIONALISTIDE 
KURITEGELIKU TEGEVUSE PALJASTAMISEKS 


Peale agentuur- ja operatiivürituste läbiviimise kasutati olemasole- 
vaid materjale üksikküsimuste ja realiseeritud toimikute kohta 1957. 
aastal ka perioodilises ajakirjanduses selleks, et paljastada eesti välis- 
maiste organisatsioonide vaenulikku tegevust NSVLi vastu ja laostada 
natsionalistlikku elementi Eesti NSV territooriumil, kusjuures RJK 
organite salajasi töömeetodeid ei dešifreeritud. 

Näiteks kasutati 1957. aasta märtsis-aprillis vastavalt NSVL MN 
juures asuva RJK juhtnööridele 4. osakonna lõpetatud toimikute 
“Sever” ja “Javka” materjale, nende alusel avaldati olukirjeldus 
“Lehed langevad”, milles paljastati Rootsi ja Ameerika luure tegevust 
NSVLi vastu, mis toimus koostöös eesti natsionalistlike keskustega. 

1956. aasta aprillis tuli ENSV MN juures asuvasse RJIKsse oma 
süüd üles tunnistama endine kodanliku Riigikogu saadik, endine Tartu 
Ülikooli professor MILJAN, A. J., kes oli end varjanud nõukogude 
võimuorganite eest LEPMETSA perekonnanime all. 

Võttes arvesse seda, et MILJAN on Eesti natsionalistliku elemendi 
seas laialt tuntud, avaldati 23., 24. ja 28. augustil 1957. aastal ajalehes 
“Sovetskaja Estonija” üksikasjalik dokumentaalne -olukirjeldus 
“Tagasipöördumine ellu”, milles on kirjeldatud MILJANI (LEPMET- 
SA) eksimusi minevikus, tema rännakuid ajal, mil ta oli põranda all, ja 
tema tagasipöördumist ühiskondlikult kasuliku töö juurde. 

1957. aasta juunis pidas ENSV MN juures asub RJK kinni ja 
arreteeris relvastatud bandiidd KOSENKRANIUS, Alberti, kes oli 
põranda all viibimise ajal sooritanud koos likvideeritud bandiitide 
SAARE ja OLDEGA mitmeid üliraskeid kuritegusid. 

1957. aasta oktoobris arutas Eesti NSV Ülemkohus avalikul kohtu- 
istungil Kilingi-Nõmme linnas, kohas, kus bandiidid oma kuriteod 
olid toime pannud, KOSENKRANIUSE süüasja ja mõistis talle 
kõrgeima karistusmäära — MAHALASKMISE. 

Peale KOSENKRANIUSE mõisteti süüdi bandiitide aktiivne 
abistaja STRANDBERG, kes oli neile peavarju andnud ja nende 
kuritegudest osa võtnud. 

Kohtusaalis viibivad kohalikud kodanikud võtsid kohtuotsuse vastu 
heakskiiduga. 

Selleks, et paljastada bandiitide KOSENKRANIUSE, SAARE ja 
OLDE kuriteod, avaldati 1958. aasta jaanuari alguses ajalehtedes 
“Sovetskaja Estonija” ja “Rahva Hääl” dokumentaalne olukirjeldus 
“Hunt püünises”, milles räägitakse antud bandiidirühma kuritegelikust 

tegevusest, nende osalemisest terroriaktides, kolhooside ja kooperatii- 
vide ning kodanike isikliku vara riisumises. 

Saadud andmed annavad tunnistust sellest, et avaldatud materjalid 
etendasid positiivset osa ja kohalikud elanikud reageerivad neile 
heakskiiduga. 


RJK RAJOONIAPARAATIDE JUHTIMINE 


4. osakonna aparaat juhtis ja abistas RJK rajooniaparaate sel teel, et 
osakonna operatiiv- ja juhtivad töötajad käisid kohtadel, rajooniapa- 
raatide töötajad kutsuti koos mõnede nende menetlustes olevate 
toimikutega välja komiteesse, aga ka sel teel, et perioodiliselt nõuti 
välja ja vaadati läbi üksikuid agentuurseid läbitöötamisi, agentuuri 
isiku- ja töötoimikuid. 

Osakonna töötajad käisid 1957. aastal kokku 263 korral vabariigi 
rajoonides, viibides komandeeringus keskmiselt kuni seitse ööpäeva. 

Et osutada RJK rajooniaparaatide operatiivkoosseisule praktilist 
abi, võtsid osakonna aparaadi operatiivtöötajad otseselt osa kõige 
perspektiivsematest läbitöötamistest ja agentuuri värbamisest, aga ka 
relvastatud illegaalide jälitamise abinõude väljatöötamisest ja ellu- 
viimisest. 

Mitmete rajooniaparaatides menetletavate läbitöötamiste puhul 
kasutati 4. osakonna kogenud ja kontrollitud agentuuri. 

Üksikutes operatiivtöö küsimustes saadeti rajooniaparaatidesse 
konkreetsete juhtnööridega orientiirid. 


AGENTUUR- JA OPERATIIVTÖÖ RAJOONIDES, 
KUS RJK VOLINIKU APARAAT ON LIKVIDEERITUD 


Seoses sellega, et Eesti NSV Ministrite Nõukogu juures asuva RJK 
rajooniaparaadid on osaliselt likvideeritud, oli 4. osakonnale tehtud 
ülesandeks organiseerida agentuur- ja operatiivtööd vabariigi üheteist- 
kümnes rajoonis, kuhu on saadetud 22 operatiivtöötajat. 

1957. aasta detsembris likvideeriti grupi liinis üks formulartoimik 
sel teel, et arreteeriti selle järgi menetletav karistussalklane RANDLA, 
Hugo Kustavi p, sündinud 1912. aastal. Ajal, mil Eesti NSV oli 
sakslaste poolt okupeeritud, 1941. kuni 1944. aastani kuulus ta 
sõjalisse fašistlikku organisatsiooni Omakaitse. 1941. aasta suvel 
laskis ta omal algatusel isiklikult maha kinnivõetud ja haavatud 
Nõukogude armee sõjaväelase, kes oli Omakaitse kohaliku organi- 
satsiooni ülema korraldusel hobusevankril saadetud arsti juurde arsti- 
abi saama. 

Selles asjas toimub juurdlus. '“ 

Aruandeaastal on operatiivkoosseis üles leidnud ja kindlaks teinud, 
et üleliiduliste ja kohalike jälitustoimikute alusel menetletavatest 
riiklikest kurjategijatest kaheksa elavad välismaal, nende hulka 
kuuluvad: 


OJAMETS, Villem Kustavi p, endine aktiivne sakslaste käsilane, 
kes võttis osa haarangutest Nõukogude patriootidele ja nende 
arreteerimisest; 

KOESALU, Villi Jaani p, kes sõja ajal töötas Saksa 
vastuluureorganis “Abwehrgruppe 312” ja osales karistusoperat- 
sioonides Nõukogude partisanide vastu; 

OTT, Endel Villemi p, kes töötas Isamaasõja alguses Saksa 
julgeolekupolitsei vanemassistendina ja seejärel prokuröri abina 
Tallinna linnas; 

PETERSON, Erich Jaani p, Omakaitse organisatsiooni endine 
rühmaülem, kes võttis osa Nõukogude aktivistide arreteerimisest ja 
mahalaskmisest 

ja teised. 


Peale selle on operatiivtöötajad agentuurandmete alusel kohalikelt 
elanikelt ära võtnud ühe automaadi, 8 vintpüssi, 8 püstolit ja 1380 
tükki mitmesuguseid lahingupadruneid. 

1957. aasta 1. jaanuari seisuga oli maarajoonides 252 agenti, 
märkimisväärne osa neist olid minevikus värvatud seoses bandiitide 


'$° Hugo Randla vahistati 17. detsembril 1957. Juurdlusandmete järgi 
tegutses Randla 1941 juulis-augustis Virumaa Omakaitses autojuhina, 
kus ta transportis ka Omakaitse operatsiooni käigus vahistatud 
Nõukogude sõjavange Simunasse. Omakaitse ülema Meeme Mälgi 
korraldusel tappis ta ühe raskelt kõhtu haavatud sõjavangi püstoli- 
lasuga pähe. Kohtus tunnistasid seda veel kaks juuresviibinud oma- 
kaitselast. Nõukogude sõjavangi tapmisest oli Randla rääkinud juba 
ülekuulamisel 19. mail 1956 KGB uurijale Lapšinile, kes olla talle 
väitnud, et see juhtum läheb amnestia alla. Kuid tegelikult sai 
haavatud sõjavangi tapmisest süüdistuse põhipunkt, mille alusel 28. 
veebruaril 1958 Eesti NSV Ülemkohus mõistis Randla 25 aastaks 
vangilaagrisse. 29. novembril 1963 arvas Eesti NSV Ülemkohus 
Randla karistusajast armulikult maha 23. septembrist 1944 25. 
oktoobrini 1945 filterlaagris viibitud aja. 11. detsembril 1969 otsustas 
Mordva ANSV Ülemkohus Randla karistusaega vähendada 15 aastale. 
Randla vabanes Dubravlagist 13. novembril 1971. ERAF SM, f.129, 
s.26597. 

jälitamisega ja pärast relvastatud põrandaaluse likvideerimist. Seoses 
operatiivolukorra muutumisega rajoonides osutus, et suurem osa 
sellest agentuurist on mitmesugustel põhjustel edasiseks kasutamiseks 
kõlbmatu ja tekkis terav operatiivne vajadus asendada see uute 
värbamiste teel. Operatiivkoosseisu põhitähelepanu oli möödunud 
aastal pööratud uue, väärtuslikuma agentuuri soetamisele. 1957. aastal 
värvati kokku 63 agenti. 

Äsjavärvatud agentide seas on kõige väärtuslikum agent “Kuurits”, 
keda aktiivselt kasutatakse relvastatud illegaali AUNVERI tagaotsimi- 
sel. Töös meiega on teda operatiivtehnika abil kontrollitud. 

Põltsamaa rajoonis on tagaotsitava relvastatud illegaali SAPP, 
Hansu sidemetest värvatud agendid “Televiisor” ja “Järv”, kes on 
käesolevaks ajaks suutnud luua vajalikud sidemed tagaotsitava 
aktiivsete abistajatega. 

1957. aasta augustis värvati samas (Põltsamaa) rajoonis agent 
“Oleg”, tema andmete põhjal hoiti ära formulartoimiku järgi läbitööta- 
tava ja reetmiskavatsust hauduva SAKS, Antsu katse põgeneda välis- 
maale. 

1958. aasta 1. jaanuari seisuga on osakonnale kinnitatud rajoonides 
operatiivkoosseisu menetluses 77 formulartoimikut, 110 jälitustoimi- 
kut ja 18 esialgse operatiivkontrolli toimikut, mis värvingult jagune- 
vad järgmiselt: Inglise spioon — 1, Saksa spioon — 4, väljaselgitamisel 
— 4, reeturlikud avaldused — 5, eesti jt natsionalistid — 23, politsei 
ametlikud kaastöötajad — 3, kirikutegelased ja sektandid — 7, sakslaste 
käsilased — 3. 

Kõik formulartoimikud värvinguga “spionaaž” on avatud 
ajavahemikul 1945. kuni 1950. aastani. Läbitöötatavate praktilise 
luuretegevuse kohta andmeid saadud ei ole. Need toimikud nõuavad 
täiendavat uurimist ning on vaja otsustada, kas muuta nende arvestuse 
värvingut ning kas on otstarbekas neid edaspidi läbi töötada. 

Jälitustoimikutest on menetluses peamiselt okupatsiooniperioodi 
Saksa ja Eesti poliitilise politsei endised ametlikud kaastöölised ja 
sakslaste aktiivsed käsilased. Enamikku tagaotsitavaid ei ole pärast 
Eesti NSV vabastamist Saksa okupantidest Nõukogude Liidu territoo- 
riumil fikseeritud. 

Kõik operatiivset huvi pakkuvad toimikud on agentuuriga tagatud, 
mitmete toimikute osas rakendatakse abinõusid, et läbitöötamist ja 
tagaotsimist aktiviseerida uue, väärtuslikuma agentuuri soetamise teel. 

Rajoonides asuvate operatiivtöötajate töö kontrollimine ja nende 
abistamine toimub sel teel, et käiakse kohtadel ja neid kutsutakse 
süstemaatiliselt (mitte harvemini kui üks kord kuus) rajoonist ühe 
kaastöölise kaupa osakonda tehtud tööst ette kandma. Nende 

kaastöötajate osakonnas viibimise ajal viiakse nendega läbi operatiiv- 
nõupidamisi ning õpitakse tundma NSVL MN juures asuva RJK ja 
Eesti NSV MN juures asuva RJK käskkirju ja juhtnööre. 

Kuigi 4. osakonna töö operatiivarvestuse ja agentuuri osas on 
mõningal määral paranenud, muuhulgas agentuuraparaadi uuendamise 
tõttu äsja värvatud agentide arvel, peab märkima, et osakonna töös on 
peale eespool nimetatute ka teisi olulisi puudujääke. 

Ikka veel ei kasutata aktiivsel läbitöötamisel kogu olemasolevat 
agentuuri. Üksikjuhtudel ei tehta küllaldaselt tööd noorte agentide 
kasvatamiseks. 

Oluliseks puuduseks töös on ka see, et aruandeaastal ei viidud 
lõpule end varjavate relvastatud illegaalide tagaotsimist, keda on 
1958. aasta 1. jaanuari seisuga RJK organites arvel 5 inimest. Ebapii- 
savalt on korraldatud aktiivseid üritusi kodanlike natsionalistide toimi- 
kute alusel, eriti nende osas, kes on kinnipidamiskohast tagasi tulnud. 
Ebarahuldavad on välismaal asuvate natsionalistlike keskuste ja 
organisatsioonide vastu tehtud töö tulemused. 

Operatiivolukorda, agentuur- ja operatiivtöö seisu ning NSVL MN 
juures asuva RJK käskkirjade nõudmisi arvesse võttes on operatiiv- 
koosseis ja rajooniaparaadid peatähelepanu 4. osakonna liinis suuna- 
nud agentuurvõrgu tugevdamisele ning aktiivsete eesti kodanlike 
natsionalistide kohta olemasolevate toimikute alusel tehtava töö 
tõhustamisele, eriti legaliseeritute ja kinnipidamiskohast tagasi tulnud 
isikute osas, keda kahtlustatakse nõukogudevastases tegevuses. 

On välja töötatud meetmed, mida viiakse ellu, et põranda alla 
jäänud relvastatud natsionaliste taga otsida. Rakendatakse abinõusid, 
et aktiivsemalt korraldada tööd, mida tehakse noorte ja haritlaskonna 
hulka kuuluva natsionalistliku elemendi vaenuliku tegevuse väljaselgi- 
tamiseks ja tõkestamiseks. 

Kõiki osakonnas läbiviidavaid agentuur- ja operatiivüritusi tšekist- 
liku töö edasiseks tõhustamiseks seostatakse peamise ülesandega: 
leida uusi operatiivseid võimalusi, et meie kontrollitud agentuuri ette 
sööta eesti kodanlik-natsionalistlikele keskustele välismaal ja välis- 
riikide luureteenistustele selleks, et välja selgitada ja tõkestada nende 
nõukogudevastane vaenutegevus, aga ka selleks, et üle võtta nende 
sideliinid, mille kaudu nad peavad ühendust oma agentuuriga Eesti 
NSV territooriumil. 

la EESTI NSV MN JUURES ASUVA RIIKLIKU JULGEOLEKU 
KOMITEE ESIMEES POLKOVNIK 


(KARPOV) 


,Ja ENSV MN JUURES ASUVA RIIKLIKU JULGEOLEKU 
KOMITEE 4. OSAKONNA ÜLEM POLKOVNIK 


(BURDIN) 


Nr 4/248 
“18.” jaanuaril 1958. aastal. 
Tallinna linnas 
Õige: ENSV MN juures asuva 
RJK 4. osakonna operatiivvoliniku abi 
Leitnant 


Jallkiri/ 
(Bõvaldeva) 


Trükitud 3 eks 

1 -- NSVL MN juures asuva RJK 4. valitsusele 

2—3 — toimikusse 

Täitis Burdin 

Trükkis Jerjomina 

Mustandid hävitatud: 
lallkiri: Burdin/ 

Masinakirjutajate nr-d 

1, 2, 130 — Gridneva 

16, 23 — Kallion 

2, 11 — Jerjomina 
Sissetulev 295a 


228 


LISA 


Riikliku Julgeolekukomitee 4. osakonna struktuurist, kaadrist ja 
nende töökoormusest annavad teatava ettekujutuse 1957. aasta kevad- 
suvel koostatud koosseisude tabelid." 4. osakond tegi pärast Riikliku 
Julgeolekukomitee loomist 1954. aastal läbi pidevaid sisemisi struk- 
tuurimuutusi, mida allikate vähesuse tõttu on raske täpselt jälgida. 
Näiteks 1955. aastal oli 4. osakonnas tervelt 7 jaoskonda: 1. jaoskond 
(5 töötajat) jälgis endiste poliitiliste parteide ja organisatsioonide 
liikmeid, samuti juudi rahvuslasi; 2. jaoskond (8 töötajat) töötas läbi 
eesti rahvuslasi; 3. jaoskond (12 töötajat) tegeles relvastatud vastupa- 
nu likvideerimisega; 4. jaoskond (6 töötajat) nõukogudevastase ele- 
mendi läbitöötamisega intelligentsi ja noorsoo hulgas; 5. jaoskond (5 
töötajat) kirikutegelaste ja sektantide jälgimisega; 6. jaoskond (5 
töötajat) tegeles nõukogudevastaste lendlehtede ja anonüümsete doku- 
mentide autorite jälitamisega ja 7. jaoskond (7 töötajat) teostas pagu- 
laste vastu suunatud agentuurtööd."“ Alljärgnevas tabelis esitatud 
jaoskondade täpsema töösuunitluse kohta kahjuks lähem ülevaade 
puudub, selgemalt eristub siin 3. jaoskond eesotsas jaoskonnaülem 
Kukanoviga, mis tegeles kirikutegelaste jälgimisega. Tabelis ei 
kajastu veel 1957. aasta sügiseks toimunud uued struktuurimuutused, 
mil 4. osakonnas oli juba 6 jaoskonda: juurde oli loodud 3. jaoskond 7 
operatiivtöötajaga, mis pidi tegelema sportlaste ja noorte jälgimise- 
ga. 

Paraku jäävad suuremas osas hämarusse ka julgeolekuohvitseride 
biograafiad, sest nende isikutoimikuid parteiliinis leidub Riigiarhiivis 
vaid osaliselt. 4. osakonna rahvuslikust koosseisust jääb mulje, et 
venelased olid siin kerges enamuses; neile kuulusid ka kõik kohad 
juhtkonnas. Lisaks peab veel arvestama, et nagu EKP juhtkonnas, oli 
ka KGB-s suur osatähtsus Venemaa eestlastel. Venemaa eestlased olid 
Arnold Pammer, kes toodi julgeolekuorganitesse üle EKP Keskkomi- 
tee erisektorist, ja Friedrich Tillo, kes aastatel 1967-1973 oli KGB 
Tartu aparaadi ülem. Kõige säravama tšekistibiograafiaga isik alljärg- 
nevas nimekirjas, Feliks Meiner, on samuti Venemaa eestlane. Meiner 
suunati hiljem tööle välisluuresse, kus ta KGB tegutseva reservi 
ohvitserina töötas Nõukogude Liidu saatkonnas Rootsis ja lõpetas oma 
karjääri VEKSA aseesimehena. 


185 ERAF SM, f.131, n.1, s.361, 1.104-109. 
186 ERAF SM, f.131, n.1, s.328, 1.85. 
187 ERAF SM, f.131, n.1, 5.375, 1.25a. 

Eesti NSV Ministrite Nõukogu juures asuva Riikliku Julgeoleku Komitee 4. osakond. 


1. jaoskond 
Ametikoht Perekonnanimi ja Agente Konspiratiiv- Agentuur- Formular- Jälitus- Esialgse opera- 
initsiaalid korteri pidajaid toimikuid toimikuid toimikuid tiivkontrolli 
toimikuid 

1. Jaoskonnaülem E.O.Jasska 10 2 = 1 = 2 
2. Jaoskonnaülema asetäitja | V.G.Ringo 10 1 — — — 17 
3. Vanemoperatiivvolinik Vinogradov 9 1 = 4 = 2 
4. Vanemoper. A.N.Pärnasalu 9 1 S 6) — = 
5. Vanemoper. V.M.Järv 19 2 ga 1 KE 8 
6. Vanemoper. G.G.Salamov 4 1 5 2 = 
7. Oper. B.P.Naboka 8 1 = 2 E T 
8. Oper. F.V.Meiner 12 1 = 3 = 2 
9. Oper. G.A.Aun õpingutel 
10. Vanemoper. H.K.Martis 18 1 — = — 2 

Kokku: 99 11 5 18 = 40 

2. jaoskond 
Ametikoht Perekonnanimi ja Agente Konspiratiiv- Agentuur- Formular- Jälitus- Esialgse opera- 
initsiaalid korteri pidajaid toimikuid toimikuid toimikuid tiivkontrolli 
toimikuid 

1. Jaoskonnaülem F.A .Tillo 5 1 — 1 = = 
2. Jaoskonnaülema asetäitja | Lopuhinski T 2 — 4 — 1 
3. Jaoskonnaülema asetäitja | A.J.Molok 5 1 aS 1 = = 
4. Vanemoper. G.S.Amossov T 1 Gi 4 2 1 
5. Vanemoper. Visljajevski 3 = = = 1 ai 
6. Vanemoper. N.A.Afanasjev T 1 — 2 = 6 
7. Vanemoper. A.G.Pammer 5) 1 = = = 10 
8. Vanemoper. G.P.Kazankov 12 2 3 1 i 3 
9. Oper. A.V.Vinkman 2 — — 1 — 4 
10. Oper. E.K.Kaljuvee 6 3 = 2 = 3 
Kokku 59 12 — 16 3 32 


3. jaoskond 


Ametikoht Perekonnanimi ja Agente Konspiratiiv- Agentuur- Formular- Jälitus- Esialgse opera- 
initsiaalid korteri pidajaid toimikuid toimikuid toimikuid tiivkontrolli 
toimikuid 
1. Jaoskonnaülem V.P.Kukanov 8 2 = 1 7 
2. Vanemoper 1.F.Perebeinossov 9 1 i 4 = 2 
3. Vanemoper N.N.Razarjenov al 1 — 2: = 
4. Vanemoper. 1.1.Kuusik 6 1 - 6 = 
5. Oper. G.K.Lillepea T 1 1 a = 
Kokku: 37 6 1 13 5 2 
4. jaoskond 
Ametikoht Perekonnanimi ja Agente Konspiratiiv- Agentuur- Formular- Jälitus- Esialgse opera- 
initsiaalid korteri pidajaid toimikuid toimikuid toimikuid tiivkontrolli 
toimikuid 
1. Jaoskonnaülem Ju.1.Karpov 1 1 — 4 = 
2. Vanemoper V.F.Smirnov 1 = = 10 = 
3. Vanemoper Ju.M.Teder m — = 8 - 
4. Oper. V.V.Koršunov = ad T 2 
5. Oper. H.E.Kont 3 = = 9 1 
Kokku: 5 1 a 38 3 
5. jaoskond 
Ametikoht Perekonnanimi ja Agente Konspiratiiv- Agentuur- Formular- Jälitus- Esialgse opera- 
initsiaalid korteri pidajaid toimikuid toimikuid toimikuid tiivkontrolli 
toimikuid 
1. Jaoskonnaülem S.A.Romanov 6 1 3 1 m 
2. Jaoskonnaülema asetäitja | Ju.P.Repson 6 1 = 1 1 = 
3. Vanemoper E.R.Kott 8 — 3 = E 
4. Oper. K.A.Tõnson 4 3 3 i AT m 
Kokku: 24 4 1 7 2 — 


Juhtkond 


Ametikoht Perekonnanimi ja Agente Konspiratiiv- Agentuur- Formular- Jälitus- Esialgse opera- 
initsiaalid korteri pidajaid toimikuid toimikuid toimikuid tiivkontrolli 
toimikuid 

1. Osakonnaülem L.S.Burdin 2 = = = = = 
2. Osakonnakonnaülema A.V.Konovalov 4 — M 1 — < 
asetäitja 
3. Osakonnakonnaülema I.M.Andrejev 3 = = = = a 
asetäitja 
4. Osakonnakonnaülema A.P.Uljanov — = s E 
asetäitja 

Kokku: 9 5 ga 1 = = 

